
| skyrius 


— Il. tik išgirdau svarbią naujieną per automobilio radiją. 

Tilė Makoi pradėjo šį pokalbį telefonu be jokios įžangos. 
Vos Galis atsiliepė, ėjo tiesiai prie reikalo. Kam tuščiai aušinti 
burną? Tiesą sakant, jis tikriausiai laukė jos skambučio. 

Tačiau vis tiek apsimetė kvaileliu. 

— Čia tu, Tile? Kaip atostogos? 

Jos atostogos oficialiai prasidėjo tą rytą, kai ji išvažiavo iš 
Dalaso ir patraukė dvidešimtuoju greitkeliu į vakarus. Nuva- 
žiavo iki Abilino, čia sustojo aplankyti dėdės, pastaruosius 
penkerius metus gyvenančio slaugos namuose. Jos atmintyje 
dėdė Pitas buvo aukštas, tvirtas vyras su stačiokišku humoro 
jausmu, mokėjęs kepti ant grotelių mėsą ir išmušti iš aikštės 
beisbolo kamuoliuką. 

Šiandieną priešpiečių jie drauge valgė pavandenijusių žu- 
vies lazdelių su konservuotais žirneliais ir pažiūrėjo vieną 
serialo Nukreipianti šviesa dalį. Ji paklausė, ką galėtų ten bū- 
dama jo labui nuveikti, pavyzdžiui, parašyti laišką ar nupirkti 
žurnalą. Jis jai liūdnai nusišypsojo, padėkojo už aplankymą, 
paskui leidosi slaugytojo apkamšomas kaip vaikas pogulio. 

Išėjusi iš slaugos namų, Tilė su dėkingumu įkvėpė tvan- 
kaus, karšto vakarų Teksaso oro, tikėdamasi atsikratyti se- 
natvės ir nuolankumo kvapo, tvyrančio slaugos namuose. 
Atlikus šeimos priedermę jai palengvėjo, bet dėl to palengvė- 

jimo jautėsi kalta. Valios pastangomis nusikratė liūdesio ir 
priminė sau, kad atostogauja. 

Dar ne kalendorinė vasara, bet gegužė jau alsavo karščiu. 
Pavėsio prie slaugos namų pastatyti mašinai nebuvo, todėl 
jos automobilio vidus taip įkaito, kad ant prietaisų skydo ga- 
lėjai kepti sausainius. Ji įjungė kondicionierių visu pajėgumu 
ir susirado radijo stotį, kur grojo ne Gartą, Džordžą ir Vilį, o 
kažką kita. 

„Puikiai praleisiu laiką. Išvažiuoti man sveika. Vėliau 
jausiuosi kur kas geriau. Tą vidinį monologą ji kartojo 
kaip poterius, bandydama save įtikinti jo teisingumu. Tar- 
si atostogos prilygtų neskaniems vidurių laisvinamiesiems 
vaistams. 

Nuo karščio bangos kelias raibuliavo, o automobilio supi- 
mas migdė. Vairavo negalvodama. Mintys klaidžiojo. Radijas 
sudarė tik garsų foną. Tilė jo beveik negirdėjo. 

Tačiau išgirdus svarbų pranešimą tarsi kas būtų pliaukš- 
telėjęs per vairuotojo sėdynę. Automobilis trūktelėjo, viskas 
pradėjo judėti greičiau - mašina, Tilės širdies dūžiai, mintys. 

Nieko nelaukdama ištraukė iš savo didžiulės odinės kupri- 
nės mobilųjį telefoną ir paskambino Galiui. Dabar nesileisda- 
ma į išvedžiojimus pasakė: 

— Pateik man faktus. 

— Ką sakė per radiją? 

— Kad šiandien Fort Verte moksleivis pagrobė Raselo Den- 
džio dukterį. 

— Esmė maždaug;tokia, - patvirtino Galis. 

— Esmė, bet aš noriu smulkiau. 

- Tile, tu atostogauji. 

- Aš grįžtu. Išsuku iš greitkelio ir lekiu atgal. - Pažvelgė į 
automobilio laikrodį. - Būsiu stotyje už... 

— Palauk, palauk. Kur tiksliai šiuo metu esi? 


— Apie penkiasdešimt mylių į vakarus nuo Abilino. 
- Hm. 

— Kas, Gali? - Jos delnai sudrėko. Pilve juto pažįstamą ku- 
tenimą, kuris atsirasdavo užuodus karštus ypatingos istori- 
jos pėdsakus. Tas neprilygstamas adrenalino antplūdis - ne 
klaida. 

— Esi pakeliui į Eindžel Fairą, tiesa? 

— Taip. 

— Naujosios Meksikos šiaurės rytuose... Taip, štai čia. - Ti- 
kriausiai kalbėdamas nagrinėjo autostradą žemėlapyje. - 
Nee, nesvarbu. Tau tos užduoties nereikia. Dėl jos tau tektų 
sukti iš kelio. 

Jis gundė, ir ji suprato esanti gundoma, bet neprieštara- 
vo. Jai šios istorijos reikėjo. Raselo Dendžio dukters pagrobi- 
mas - svarbi naujiena, ir jos svarba tik augs. 

— Sutinku padaryti lankstą. Sakyk, kur važiuoti. 

— Na, - išsisukinėjo jis, - tik jei tikrai nori. 

— Tikrai noriu. 

— Tada gerai. Netoli priešais tave yra posūkis į valstijos 
greitkelį du nulis aštuoni. Važiuok juo pietų kryptimi į San 
Andželą. Pietinėje San Andželo dalyje kirsi... 

— Gali, kiek toli šitas lankstas nuo mano maršruto? 

— Maniau, tau nesvarbu. 

— Nesvarbu. Bet norėčiau žinoti. Apytikriai. 

— Na, pažiūrėkim. Maždaug... apie tris šimtus mylių. 

— Nuo Eindžel Fairo? - tyliai paklausė ji. 

— Nuo tos vietos, kur tu dabar. Kelio likutis iki Eindžel Fai- 
ro nesiskaito. 

— Trys šimtai mylių pirmyn ir atgal? 

— Į vieną pusę. 

Ji sunkiai atsiduso, bet pasistengė, kad jis atodūsio negir- 
dėtų. 

— Sakei, greitkelis du nulis aštuoni į pietus, į San Andželą, 
o paskui? 

Ji prilaikė vairą keliu, kaire ranka spaudė telefoną, o de- 
šine užsirašinėjo. Automobilis važiavo leistinu greičiu, bet 

jos smegenys greitį viršijo. Žurnalistės kraujas tvinkčiojo 
greičiau, negu judėjo variklio stūmokliai. Svajones apie ilgus 
malonius vakarus, leidžiamus verandos supamojoje kėdėje, 
išstūmė mintys apie skambias frazes ir interviu. 

Tačiau tos mintys užbėgo į priekį. Jai trūko faktų. Kai jų 
paprašė, Galis - kad jį kur velniai - užsispyrė kaip ožys. 

— Ne dabar, Tile. Kol kas trypčioju vietoje, o tau teks nuva- 
žiuoti dar daug mylių. Kol ten nuvyksi, turėsiu kur kas dau- 
giau informacijos. 

Nusivylusi ir labai suirzusi, kad jis taip šykšti smulkmenų, 
ji paklausė: 

— Tai kaip tas miestas vadinasi? 

— Hera. 


Greitkeliai buvo tiesūs kaip stygos, iš abiejų pusių apsupti 
begalinių prerijų. Kartais drėkinamose ganyklose pasitaiky- 
davo banda galvijų. Giedrame horizonte stūksojo naftos grę- 
žinių siluetai. Dažnai priešais ją per kelią driekėsi muilinės 
gubojos. Pravažiavus San Andželą, greitkelis ištuštėjo. 

„Keista, - pamanė ji, - kaip kartais viskas pakrypsta. 

Paprastai į Naująją Meksiką ji skrisdavo lėktuvu. Tačiau 
prieš keletą dienų nusprendė važiuoti į Eindžel Fairą - ne tik 
dėdės Pito pakeliui aplankyti, bet ir nusiteikti atostogoms. 
Ilgas važiavimas padės jai atsipalaiduoti, atsikratyti įkyrių 
nesklandumų darbe, ramiai pradėti poilsį dar nepasiekus kal- 
nų kurorto, o ten atvykus bus jau atostogų nuotaika. 

Namuose Dalase ji lakstė šviesos greičiu: amžinas sku- 
bėjimas, amžinai degantys darbai. Šį rytą pasiekusi vaka- 
rinį Fort Verto pakraštį ir palikusi išsidriekusį didmiestį, 
kai atostogos tapo realybe, ji patikėjo, kad jos laukia idi- 
liškos dienos. Svajojo apie skaidrius čiurlenančius upelius, 
pėsčiųjų žygius drebulėmis apaugusiais takais, vėsų, gaivų 
orą ir tingius rytmečius su puodeliu kavos ir madingiausiu 
romanu. 

Nebereikės laikytis dienotvarkės, nieko, tik ištisas valan- 
das tinginiauti, kas jau savaime nuostabu. Tilė Makoi seniai 
užsitarnavo ramiai panuobodžiauti. Šias atostogas ji atidėjo 
tris kartus. 

— Pasinaudok arba jas prarasi, - pasakė Galis, paskaičiavęs 
jos sukauptas atostogų dienas. 

Jis išrėžė paskaitą, kaip pagerėtų jos darbas ir charakteris, 
jei ji leistų sau atsikvėpti. Ir tai sakė žmogus, kuris daugiau 
nei per keturiasdešimt pastarųjų metų atostogavo tik keletą 
dienų, įskaitant savaitę, kai jam buvo pašalinta tulžies pūslė. 

Kai jam tai priminė, jis susiraukė. 

— Būtent todėl. Ar nori tapti bjauria, apgailėtina sena sū- 
trauka kaip aš? - Tada jis tikrai pataikė kaip pirštu į akį. - Dėl 
atostogų savo galimybiu neprarasi. Kai grįši, darbo bus sočiai. 

Ji lengvai numanė, kas slypi už tos ironiškos pastabos. Įsi- 
žeidusi, kad jis žino tikrąją vengimo atsitraukti nuo darbo 
priežastį, ji nenoromis sutiko savaitei išvykti. Viskas buvo 
užsakyta iš anksto, kelionė suplanuota. Tačiau kiekvienas 
planas turi šiek tiek lankstumo. 

O to lankstumo labiausiai reikia, kai įtariama, kad pagrob- 
ta Raselo Dendžio duktė. 


Tilė laikė lipnų telefono automato ragelį suspaustą tarp 
nykščio ir smiliaus, dygėdamasi prie jo liestis daugiau, negu 
būtina. 

— Tai štai, Gali, aš čia. Na, beveik čia. Tiesą sakant, pasi- 
klydau. 

Jis sukikeno. 

— Per daug susijaudinusi ir negali sutelkti dėmesio, kur va- 
žiuoji? 

— Na, pravažiavau ne klestintį didmiestį. Pats sakei, kad 
daugelyje žemėlapių ta vieta net nepažymėta. 

Ji prarado humoro jausmą tada, kai nustojo justi savo 
sėdynę. Prieš daugelį valandų nuo ilgo sėdėjimo užpakalis 

nutirpo. Nuo to laiko, kai su Galiu kalbėjosi, buvo sustojusi 
tik vieną kartą, ir tik verčiama būtinybės. Buvo alkana, iš- 
troškusi, pavargusi, nepatenkinta, visą kūną maudė, jautėsi 
apspangusi, nes didžiąją kelionės dalį važiavo prieš besilei- 
džiančią saulę. Automobilio kondicionierius dėl per ilgo nau- 
dojimo sudrėko. Dušas būtų tikra palaima. 

Galio klausimas nuotaikos nė kiek nepataisė. 

— Kaip tu sugebėjai paklysti? 

— Praradau krypties nuojautą nusileidus saulei. Gamto- 
vaizdis iš visų pusių toks pat. Ypač sutemus. Skambinu iš 
maisto parduotuvės miestelyje, kur gyvena aštuoni šimtai 
dvidešimt trys žmonės. Taip skelbia užrašas ant miestelio ri- 
bos ženklo, bet manau, kad prekybos rūmai tą skaičių suklas- 
tojo savo naudai. Tai vienintelis apšviestas pastatas daugelio 
mylių spinduliu. Miestelis vadinasi Rocho... kažkas. 

— Rocho Lygumos. 

Aišku, Galis žinojo šio sunkiai pastebimo kaimo pavadini- 
mą. Jis tikriausiai žinojo ir mero pavardę. Galis žinojo viską. 
Buvo vaikščiojanti enciklopedija. Rinko informaciją, kaip vy- 
rukai iš studentų klubo kolekcionuoja mišraus koledžo stu- 
denčių numerius. 

Televizijos stotis, kurioje Tilė dirbo, turėjo žinių direkto- 
rių, bet šis žmogus vadovavo laidoms iš savo kilimais iškloto 
kabineto ir buvo daugiau buhalterijos žiurkė ir administrato- 
rius, negu praktinis vadovas. 

Pagrindinis artojas, tas, kuris tiesiogiai dirbo su reporte- 
riais, rašytojais, fotografais, redaktoriais, kuris derino tvar- 
karaščius, klausėsi graudžių istorijų ir prireikus aprėkdavo 
kvailius, žmogus, kuris iš tiesų vadovavo žinių laidoms, buvo 
žinių programos redaktorius Galis. 

Jis pradėjo dirbti televizijoje, kai ši įsikūrė šeštojo dešimt- 
mečio pradžioje, ir pasižadėjo, kad iš ten jį išneš tik kojomis 
į priekį. Neis į pensiją, kol bus gyvas. Dirbo šešiolika valandų 
per parą, o nedirbdamas krimtosi, kad gaišta laiką. Jo žodyne 

buvo gausu neįtikėtinų palyginimų, jis turėjo didžiulį reper- 
tuarą nepaprastų istorijų apie žinių laidas praeityje, ir atro- 
dė, kad žinių skyrius yra visas jo gyvenimas. Jo vardas buvo 
Jarborou, bet tą žinojo tik keli mirtingieji. Visi kiti pažinojo 
jį Galio vardu. 

— Tai duosi man tą paslaptingą užduotį ar ne? 

Jo negalėjai raginti. 

— O kaip su tavo atostogų planais? 

— Niekaip. Aš tebeatostogauju. 

— Aha. 

— Atostogauju. Neketinu atsisakyti laisvos savaitės. Tik 
atidedu jos pradžią, ir viskas. 

— O ką pasakys naujasis tavo vaikinas? 

— Tūkstantį kartų tau sakiau, kad nėra jokio naujo vaikino. 

Jis nusijuokė kimiu rūkoriaus juoku, rodančiu, kad žino, 
jog ji meluoja, ir leidžia jai tai suprasti. 

— Turi bloknotą? - paklausė jis staiga. 

— Aha, turiu. 

Visi mikrobai, susispietę ant telefono, dabar tikriausiai 
klius jai. Ką padarysi, ji pasidėjo telefoną ant peties ir pri- 
spaudė skruostu; iš kuprinės ištraukė bloknotą, rašiklį, padė- 
jo juos ant siauros metalinės lentynėlės po pritvirtintu prie 
sienos telefonu. 

— Kalbėk. 

— Vaikino vardas Ronaldas Deivisonas, - pradėjo Galis. 

— Girdėjau per radiją. 

— Vadina Roniu. Iš vyresniųjų klasės, tos pačios kaip Den- 
džio mergaitė. Baigs ne su pagyrimu, bet mokinys neblogas. 
Iki šiol jokių bėdų neturėjo. Šį rytą išėjęs iš namų išvarė savo 
tojotos pikapą iš moksleivių automobilių stovėjimo aikštelės 
su Sabra Dendi, atsargiai dairydamiesi. 

— Su Raso Dendžio dukra. 

— Vienintele ir vienturte. 

— Ar ETB žino? 

— FTB žino. Teksaso policininkai žino. Visi žino. Kas ne- 
šioja ženkliuką, tuo ir gyvena. Vėl įjungtas moterų korpusas. 
Visi tvirtina, kad tai jų kompetencija, ir nori imtis veiksmų. 

Tilė valandėlę virškino platų šios istorijos mastą. Neilgas 
koridorius, kuriame buvo įrengtas mokamas telefonas, vedė į 
tualetus. Ant vienų durų puikavosi mėlynos spalvos trafareti- 
nis piešinys, vaizduojantis kaubojiškai apsirengusią merginą 
su kutuotu sijonu. Ant kitų, aišku, buvo panašus kaubojus su 
dešimties galonų dydžio skrybėle, sukantis virš galvos lasą. 

Apsidairiusi Tilė pastebėjo į parduotuvę įeinantį tikrą kau- 
bojų. Aukštą, liekną, su ant kaktos užsmaukta plačiakrašte 
skrybėle. Jis linktelėjo parduotuvės kasininkei, kurios gar- 
banoti plaukai, perlaikyti darant ilgalaikę šukuoseną, buvo 
įgavę nemalonų geltoną atspalvį. 

Arčiau Tilės pagyvenusi pora žiūrinėjo suvenyrus ir, ma- 
tyt, neskubėjo grįžti į savo kemperį. Bent jau Tilė sumetė, 
kad kemperis prie degalinės priklauso jiems. Ponia su bifoka- 
liniais akiniais skaitė ant lentynos stovinčio stiklainio turi- 
nio sudėtį. Tilė išgirdo šūktelėjimą: 

— Jalapeno pipirų želė? Viešpatie Aukščiausias! 

Paskui ta porelė priartėjo prie Tilės koridoriuje, nuėjo į ati- 
tinkamus tualetus. 

— Neužtruk, Gledise, - įspėjo vyriškis. Jo baltos kojos buvo 
visai be plaukų ir atrodė juokingai laibos prie dukslių šortų ir 
storapadžių sportinių batų. 

- Tu nesikišk į mano reikalus, aš nesikišiu į tavo, - guviai 
atkirto ji. Eidama pro Tilę suokalbiškai mirktelėjo, leisdama 
suprasti, kad vyrai mano esą baisiai protingi, bet mums ge- 
riau matyti. Kitu atveju Tilei pagyvenusi pora būtų atrodžiusi 
žavi ir miela. Bet ji atidžiai skaitė, ką spėjo beveik pažodžiui 
užsirašyti iš Galio kalbos. 

— Sakei, „atsargiai dairydamiesi . Keisti žodžiai, Gali. 

— Ar moki laikyti paslaptį? - paklausė prislopintu balsu. - 
Sprogsiu iš pykčio, jei tai viešai pasklis prieš kitą mūsų žinių 

laidą. Mes paskelbėme sensacingą žinią pralenkdami visas 
kitas stotis ir laikraščius valstijoje. 

Tilei ėmė dilgčioti galvos odą kaip visada, kai ji išgirsdavo 
ką nors, ko negirdėjo joks kitas reporteris, kai ji aptikdavo 
tai, kas padarys jos pasakojimą išskirtinį, o tas išskirtinumas 
gali jai laimėti žurnalisto apdovanojimą ar bendradarbių pa- 
gyrimą. Arba garantuoti trokštamą vietelę laidoje Devintas 
kanalas tiesiogiai. 

— Kam galėčiau ją išduoti, Gali? Mano akiplotyje - tiesiai iš 
ganyklos atėjęs kaubojus, kuris perka paką alaus, žvitri senu- 
tė su vyru, sprendžiant iš akcento, ne vietiniai. Ir du angliš- 
kai nemokantys meksikiečiai. - Ta pora jau buvo parduotu- 
vėje anksčiau. Ji nugirdo juos šnekant ispaniškai, kai jie šildė 
supakuotas burritos mikrobangų krosnelėje. 

Galis pasakė: 

— Linda... 

— Linda? Ji gavo tą istoriją? 

— Nepamiršk, kad tu atostogauji. 

— Tu įkalbėjai mane imti atostogų! - sušuko Tilė. 

Linda Harper buvo kita reporterė, velniškai gera reporterė 
ir slapta Tilės konkurentė. Buvo skaudu, kad Galis paskyrė tą 
istoriją nušviesti Lindai - tokį gardų kąsnelį, kuris iš tikrųjų 
turėtų priklausyti jai. Bent ji taip manė. 

— Tai nori ar nenori išgirsti? - piktai paklausė jis. 

— Dėstyk. 

Iš vyrų tualeto išėjo senukas. Jis nuėjo į koridoriaus galą, 
kur sustojo laukdamas žmonos. Kad turėtų ką veikti, iš nai- 
loninės oro linijų rankinės išėmė nešiojamąją vaizdo kamerą 
su vaizdo magnetofonu ir ėmė krapštyti. 

Galis pasakė: 

— Linda šią popietę ėmė interviu iš geriausios Sabros Den- 
di draugės. Dabar laikykis. Dendžio mergaitė laukiasi nuo 
Ronio Deivisono kūdikio. Jau praėjo aštuoni mėnesiai. Jie 
tai slėpė. 

— Ką tu sakai! Ir Dendžiai nežinojo? 

— Pasak draugės, niekas nežinojo. Bent jau iki vakar va- 
karo. Vaikai pranešė tą žinią tėvams ir Rasas Dendis pra- 
trydo. 

Tilės mintys jau skriejo pirmyn, užpildydamos neaiškias 
vietas. 

— Tai čia ne pagrobimas. Tai šiuolaikiniai Romeo ir Džuljeta. 

— Aš to nesakiau. 

— Bet?.. 

— Bet taip pirmiausia galvočiau. Tokios nuomonės yra ir 
Sabros Dendi draugė bei patikėtinė. Ji tvirtina, kad Ronis 
Deivisonas eina dėl Sabros iš proto ir kad jai nė plaukas nuo 
galvos nenukris. Sakė, Raselas Dendis kovoja prieš šitą mei- 
lės romaną daugiau negu metai. Jo dukrai visi per prasti, jie 
per jauni turėti savo nuomonę, privalo mokytis koledže ir 
taip toliau. Susidarei vaizdelį? 

— Susidariau. 

Bet tame vaizdelyje trūko Tilės Makoi, o Linda Harper ten 
buvo. Po šimts! Ir išsirink tu man laiką atostogoms. 

- Gali, šįvakar grįžtu. 

— Ne. 

— Manau, pasiuntei mane į beprasmiškas paieškas tam, 
kad būtų neįmanoma grįžti. 

— Netiesa. 

— Kiek man iki El Paso? 

— El Paso? Kuo čia dėtas El Pasas? 

— Arba San Antonijaus. Kuris arčiau. Galėčiau per naktį ten 
nuvažiuoti, o rytą įšokti į lėktuvą, skrendantį į pietvakarius. 
Ar turi po ranka skrydžių tvarkaraštį? Kada pirmasis reisas 
į Dalasą? 

— Paklausyk manęs, Tile. Viskas numatyta. Bobas tikri- 
na įstatyminį gaudynių aspektą. Linda apklausia jaunuolių 
draugus, mokytojus ir šeimas. Stivas praktiškai persikėlė į 
Dendžio rūmus, taigi jis ten bus, jei pasigirs nelauktas skam- 

butis, ko aš nesitikiu. O galutinis rezultatas - tie vaikai parsi- 
ras tau dar nespėjus grįžti į Dalasą. 

— Tai ką aš čia veikiu šioje idiotiškoje skylėje? 

Senukas smalsiai pažvelgė į ją per petį. 

— Klausyk, - sušnypštė Galis. - Pameni draugę? Sabra 
prieš kelias savaites jai minėjo, kad ji ir Ronis galėtų bėgti į 
Meksiką. 

Aprimusi, nes buvo arčiau Meksikos sienos negu Dalaso, 
Tilė paklausė: 

— Kur Meksikoje? 

— Ji nežino. Arba nenori sakyti. Linda turėjo ją smarkiai 
spausti, kad tai sužinotų. Draugė nenorėjo išduoti Sabros 
paslapčių. Bet vieną dalyką pasakė. Pasakė, kad Ronio tėtis, 
tikrasis tėvas —- jo motina ištekėjusi antrą kartą - į jų keblią 
padėtį žiūri palankiai. Neseniai siūlė savo pagalbą, jei jiems 
prireiks. Dabar tu pasigailėsi, kad rėkei ant manęs, kai aš pa- 
sakysiu, kur jis gyvena. 

— Heroje. 

— Patenkinta? 

Jai derėjo atsiprašyti, bet ji to nepadarė. Galis suprato. 

— Kas dar apie tai žino? 

— Niekas. Bet sužinos. Mūsų laimei, Hera yra atkampus 
mažutėlis miestelis. 

— Papasakok man apie jį, - sumurmėjo ji. 

— Kai pasklis gandas, visiems prireiks šiek tiek laiko ten 
nuvykti, užtruks net skrendantys sraigtasparniu. Tu turi 
žymų pranašumą. 

— Gali, aš tave myliu, - susijaudinusi pasakė ji. - Nurodyk, 
kaip man iš čia išvažiuoti. 

Iš moterų tualeto pasirodė senoji ponia ir priėjo prie savo 
vyro. Perspėjo nežaisti su vaizdo kamera ir liepė ją įdėti į di- 
delį krepšį, kol nesudaužė. 

— Tikra vaizdo kamerų žinovė, - pašiepė ją senukas. 

— Aš neskubėdama perskaičiau instrukciją. Tu neskaitei. 

Tilė pirštu užsikimšo ausį, kad geriau girdėtų Galį. 

— Kokia to tėčio pavardė? Manau, Deivisonas. 

— Turiu jo adresą ir telefono numerį. 

Tilė užsirašė informaciją taip greitai, kaip jis ją išpyškino. 

— Ar dėl mūsų susitikimo sutarta? 

— Tariuosi. Jis gali nesutikti filmuotis. 

— Aš jį įkalbėsiu. - Ji neabejojo. 

— Siunčiu sraigtasparnį su operatoriumi. 

— Jei galima, Kipą. 

— Susitiksite Heroje. Rytoj, kai tik susitarsi su Deivisonu, 
padarysi interviu. Paskui galėsi tęsti savo linksmybes. 

— Jei nebus ten daugiau ką veikti. 

— Ak, štai kas. Tile, mano sąlygos tokios. - Ji įsivaizdavo, 
kaip jis atkakliai purto galvą. - Padarai tą darbelį ir mauni į 
Eindžel Fairą. Taškas. Diskusija baigta. 

— Kaip įsakysi. - Dabar ji gali lengvai sutikti, o pasiginčys 
paskui, jei prireiks. 

— Gerai, pažiūrėkim. Iš Rocho Lygumų... - Žemėlapis ti- 
kriausiai buvo čia pat ant jo stalo, nes po kelių sekundžių jau 
davė jai tolesnius nurodymus. - Neturėtum užtrukti. Tu ne- 
apsnūdusi, tiesa? 

Ji visada labai budri, kai gvildena kokią nors istoriją. Sun- 
kiausia būdavo viską metus iš galvos užmigti. 

— Nusipirksiu ką nors su kofeinu kelionei. 

— Kai tik ten nuvyksi, susisiek su manim. Užsakiau tau 
kambari vieninteliame motelyje. Negali jo nepastebėti. Man 
sakė, kad jis prie vienintelio mirksinčio šviesoforo. Tavęs ten 
lauks, kad paduotų kambario raktą. - Jis pakeitė temą: - Ar 
kabinsi makaronus savo naujajam vaikinui? 

— Paskutinį kartą sakau, Gali, - nėra naujo vaikino. 

Ji padėjo ragelį ir surinko kitą numerį - savo naujojo 
vaikino. 

Džozefas Markusas buvo toks pat darboholikas kaip ir ji. 
Jis turėjo atskristi anksti kitą dieną, todėl jai buvo aišku, 

kad prieš išvykdamas kelioms dienoms ilgai sėdės prie stalo, 
tvarkys reikalus. Ji neklydo. Atsiliepė darbovietės telefonu 
po antro signalo. 

— Ar tau moka už viršvalandžius? - paerzino jį. 

— Tilė? Labas. Džiaugiuosi, kad paskambinai. 

— Darbo valandos baigėsi. Bijojau, kad neatsiliepsi. 

— Refleksas. Kur tu? 

— Pasaulio pakraštyje. 

— Ar viskas gerai? Gal turi bėdų su automobiliu ar dar kas? 

— Ne, viskas kuo puikiausiai. Skambinu dėl kelių priežas- 
čių. Pirmoji - tavęs pasiilgau. 

Reikėjo laikytis tokios taktikos. Vaidinti, kad kelionė te- 
begalioja. Kad ji atidėta, bet ne žlugusi. Įtikinti jį, kad vis- 
kas puiku, paskui pranešti apie nedidelį nukrypimą nuo jų 
romantiškos išvykos plano. 

— Juk vakar vakare mane matei. 

— Bet tik trumpai, o ši diena buvo ilga. Antras dalykas, 
skambinu, kad nepamirštum įsidėti į lagaminą glaudžių. Vo- 
nios viešbučio komplekse yra viešos. 

Patylėjęs jis pasakė: 

— Tiesą sakant, Tile, gerai, kad paskambinai. Man reikia su 
tavim pasikalbėti. 

Kažkas jo balse sustabdė jos čiauškėjimą. Ji nuščiuvo ir 
laukė, kol jis užpildys tarp jų atsivėrusią tylą. 

— Galėjau tau šiandien paskambinti į mobilųjį, bet čia ne 
toks reikalas... Dalykas tas... Ir man velniškai nesmagu. Ne- 
gali suprasti, kaip aš jaudinuosi. 

Tilė spoksojo į daugybę aplink telefoną metale išmuštų 
skylučių. Ji taip ilgai nemirksėdama į jas žiūrėjo, kad mažytės 
skylutės susiliejo. Išsiblaškiusi svarstė, kam jos padarytos. 

— Man labai gaila, bet rytoj negaliu išvažiuoti. 

Ji buvo sulaikiusi kvėpavimą. Dabar su palengvėjimu atsi- 
kvėpė. Pasikeitę jo planai lengvino jos pačios kaltę juos keisti. 

Tačiau dar nepradėjus jai kalbėti jis tęsė: 

— Žinau, kaip tu laukei tos kelionės. Ir aš laukiau, - skubiai 
pridūrė jis. 

— Aš tau nuraminsiu širdį, Džozefai, - prisipažino ji. - Iš 
tikrųjų skambinu pasakyti, kad man reikia dar poros dienų, 
kol galėsiu važiuoti į Eindžel Fairą. Taigi trumpam atidėti 
kelionę man tinka. Ar tavo darbotvarkė leis mums susitikti, 
tarkim, antradienį, o ne rytoj? 

— Tu nesupranti, ką aš sakau,Tile. Aš negaliu su tavim su- 
sitikti apskritai. 

Skylutės vėl susiliejo. 

— Ak. Suprantu. Gaila. Na... 

— Čia kilo skandalas. Žmona rado mano lėktuvo bilietą ir... 

— Neišgirdau? 

— Sakau, žmona rado... 

— Tu vedęs? 

— Na... taip. Maniau, žinai. 

— Ne. - Jos veido raumenys sustingo. - Pamiršai paminėti 
ponią Markus. 

— Nes mūsų santuoka neturi su tavim, su mumis nieko 
bendro. Ilgą laiką tai jau ne tikra santuoka. Jei paaiškinčiau 
savo padėtį namuose, tu suprastum. 

- Tu - vedęs. - Šį kartą tai buvo ne klausimas, o teiginys. 

— Tile, paklausyk... 

— Ne, ne, neketinu klausyti, Džozefai. Dedu ragelį, tu 
šunsnuki. 

Pakabinusi telefono ragelį, prie kurio prieš dešimt minučių 
bjaurėjosi ir prisiliesti, dar ilgai nepaleido jo iš rankų. Atsirė- 
mė į kabiną, kietai prispaudė kaktą prie metalo su skylutė- 
mis, o rankose gniaužė glitų ragelį. 

Vedęs. Viskas atrodė per daug gerai, kad būtų teisybė. 
Išvaizdus, žavus, draugiškas, sąmojingas, sportiškas, pasi- 
turintis ir finansiškai patikimas Džozefas Markusas buvo 
vedes. Jei ne lėktuvo bilietas, ji būtų turėjusi romaną su ve- 
dusiu vyru. 

Nurijo kilusį šleikštulį ir dar luktelėjo, kad suimtų save į 
rankas. Išsilaižys sužeistą ego vėliau, išbars save už per didelį 
optimizmą ir pakeikusi pasiųs Džozefą velniop. O dabar tu- 
rėjo atlikti darbą. 

Nuo netikėto Džozefo pareiškimo ji vos laikėsi ant kojų, 
negalėjo patikėti. Nepaprastai įniršo. Jautėsi baisiai įskau- 
dinta, bet labiausiai ją sutrikdė jos pačios patiklumas. Tuo 
labiau ji negali leisti, kad per tą šiknių nukentėtų jos darbas. 

Darbas buvo jos panacėja, jos gyvenimo ramstis. Dirbo, 
kai jautėsi laiminga. Dirbo liūdna. Dirbo sirgdama. Darbas 
jai buvo geriausias vaistas nuo visų ligų. Geriausia priemo- 
nė viskam... net nuo tokios didelės širdgėlos, kokios, atrodė, 
neištversi. 

Patyrė savo kailiu. 

Įveikusi savimeile, susirinkusi pastabas apie Dendžio 
istoriją ir Galio kelio nuorodas į Herą Teksase, ji įsakė sau 
nepraskysti. Fluorescentinis apšvietimas parduotuvėje, pa- 
lyginti su blausia šviesa koridoriuje, atrodė neįprastai ryš- 
kus. Kaubojus buvo išėjęs. Pagyvenusi pora rausėsi krūvoje 
žurnalų. Du ispaniškai kalbantys vyrai valgė savo burritos ir 
tyliai šnekučiavo. 

Tilė jutojų deginančius žvilgsnius, kai ėjo pro juos prie šal- 
dytuvų. Vienas kažką pasakė kitam ir tas prunkštelėjo. Ga- 
lėjai lengvai atspėti tokio komentaro pobūdį. Laimė, ispanų 
kalbą ji buvo primiršusi. 

Ji atstūmė šaldytuvo dureles ir ištraukė šešių skardinių 
stiprios kokakolos paką kelionei. Nuo užkandžių lentynėlės 
paėmė pakelį saulėgrąžų. Koledžo laikais sužinojo, kad no- 
rint neužmigti, kai reikia mokytis, labai gerai gliaudyti sūdy- 
tas saulėgrąžas. Tikriausiai padės ir važiuojant naktį. 

Svarstė, ar pirkti maišelį karamelinių saldainių šokolade. 
Vien tai, kad paaiškėjo, jog vyras, su kuriuo ji susitikinėjo 
daugelį savaičių, yra tikras vedęs šūdžius, dar ne pretekstas 
prisikimšti. Kita vertus, jei ji nusipelnė malonumo... 

Staiga, pažerdama stiklo ir metalo šukes, kampe prie lubų 
sprogo vaizdo stebėjimo kamera. 

Nuo kurtinančio garso Tilė instinktyviai atšoko. Tačiau 
kamera sprogo ne savaime. Į parduotuvę įėjęs jaunuolis šovė 
įją iš pistoleto. Paskui ginkluotas nusikaltėlis nukreipė pisto- 
letą į kasininkę, o ši plonai suspiegė, bet spiegimas tuoj tarsi 
įšalo jos gerklėje. 

— Tai - apiplėšimas, - pasakė jis melodramatiškai ir visai 
be reikalo, nes ir taip buvo aišku. 

Kartu su juo į parduotuvę įėjusiai merginai įsakė: 

— Sabra, stebėk kitus. Jei kas nors sujudės, perspėk. 

— Gerai, Roni. 

„Na, gal ir žūsiu, - pagalvojo Tilė, - tačiau bent sužinosiu 
istoriją.“ 

Ir nebereikės važiuoti į Herą jos sužinoti. Istorija atėjo pati. 


S 


- lu — Ronis Deivisonas nukreipė pistoletą į Tilę. - Ateik 
čia. Gulk ant grindų. - Toji sustingusi tik spoksojo. - Gulk! 

Numetusi savo maišelį su saulėgrąžomis ir šešių skardinių 
paką, ji puolė į nurodytą vietą ir atsigulė kniūbsčia, kaip liep- 
ta. Dabar, kai pirmasis sukrėtimas praėjo, jai labai knietėjo 
paklausti, kodėl jis pagrobimą dar suplakė su ginkluotu api- 
plėšimu. 

Tačiau vargu ar šią akimirką vyrukas bus linkęs ją išklausy- 
ti. Be to, kol ji nežino, ką jis jai ir kitiems liudininkams ketina 
daryti, gal nereikėtų išsiduoti, kad ji - reporterė ir žino jo bei 
jo bendrininkės tapatybę. 

— Ateikite čia ir gulkite, - įsakė jis pagyvenusiai porai. — 
Jūs abu, - jis nukreipė ginklą į meksikiečius. - Greitai! Ju- 
dinkitės! 

Senyva pora pakluso be ginčų. Meksikiečiai liko, kur buvę. 

— Greičiau, nes nušausiu! - suriko Ronis. 

Nepakėlusi galvos, kreipdamasi į grindis Tilė pasakė: 

— Jie nesupranta angliškai. 

— Užsičiaupk! 

Ronis Deivisonas nugalėjo kalbos barjerą ir privertė jį su- 
prasti pistoleto mostais. Lėtai, nenoromis vyrai atsigulė ant 
grindų prie Tilės ir pagyvenusios poros. 

— Susidėkite rankas už galvos. 

Tilė ir kiti padarė, kaip liepta. 

Per daugelį metų Tilei teko nušviesti daugybę istorijų, kur 
nekaltus pašalinius žmones, tapusius nusikaltimo liudinin- 
kais, labai dažnai rasdavo suguldytus kniūbsčius, žuvusius 
nuo paleistos į pakaušį kulkos, nužudytus tik dėl to, kad at- 
sidūrė ne laiku ir ne vietoje. Ar ir jai teks taip užbaigti gyve- 
nimą? 

Keista, ji ne tiek išsigando, kiek supyko. Juk dar nepadarė 
visko, ką norėjo padaryti. Didelis malonumas atrodė snieg- 
lenčių sportas, bet ji neturėjo laiko jo išbandyti. Tiksliau, ne- 
skyrė tam laiko. Niekada nekeliavo po Napos slėnį. Dar kartą 
norėjo pamatyti Paryžių ne kaip griežtai prižiūrima moki- 
nukė, o savarankiškai, kad galėtų laisvai klaidžioti bulvarais, 
kur užsigeis. 

Dar nepasiekta daugybė tikslų. Jei dabar jos gyvenimas 
baigsis, liks nepapasakota daug istorijų. Devynetas, nesant 
varžovės, atiteks Lindai Harper, o tai tokia neteisybė. 

Bet ne visos mintys buvo nukreiptos į karjerą. Ji su kito- 
mis netekėjusiomis draugėmis apie savo biologinius laikro- 
džius juokaudavo, bet pati dėl jo nenutrūkstamo tiksėjimo 
nerimavo. Jei šįvakar žus, neišsipildys ir vienas iš jos troški- 
mų turėti vaiką. 

Dar ir kitas dalykas. Svarbus dalykas. Didelis kaltės jaus- 
mas, kuris buvo jos siekių variklis. Ji dar nepakankamai at- 
siteisė už kaltę. Dar neišpirko nuodėmės už piktus, lengva- 
būdiškai ištartus žodžius, kurie, deja, buvo pranašingi. Ji 
privalo gyventi, kad atlygintų žalą. 

Sulaikiusi kvėpavimą laukė mirties. 

Tačiau Deivisonas sutelkė dėmesį į kitką. 

— Tu, kampe, - sušuko jis. - Gulk. Arba aš nupyškinsiu se- 
nius. Rinkis. 

Tilė kilstelėjo galvą tiek, kad galėtų žvilgtelėti į kampe pri- 
taisytą kontrolinį veidrodį. Pasirodo, ji klydo. Kaubojus ne- 
buvo išėjęs. Veidrodėlyje ji matė, kaip jis ramiai deda į vietą 
sukamojoje lentynoje knygą minkštais viršeliais. Neskubriai 

eidamas artyn jis nusiėmė skrybėlę ir padėjo ant lentynos 
viršaus. Tilei virptelėjo širdis - jis pasirodė labai matytas, bet 
sau paaiškino mačiusi jį įeinantį į parduotuvę. 

Kampučiuose prie akių, kurių jis nenuleido nuo Ronio 
Deivisono, susimetė plonos raukšlelės. Lūpos nesišypsojo. 
Veidas bylojo: su manim nejuokauk, ir Ronis Deivisonas tai 
puikiai suprato. Jis nervingai mėsčiojo pistoletą iš vienos 
rankos į kitą, kol kaubojus, išsitiesęs šalia vieno meksikiečio, 
susidėjo ant pakaušio rankas. 

Kol visa tai vyko, kasininkė tuštino kasos stalčių į plasti- 
kinį parduotuvės maišelį. Ši nuošali krautuvėlė, matyt, netu- 
rėjo naktinio seifo, į kurį grynieji pinigai patenka automatiš- 
kai. Kiek Tilė galėjo spręsti, Sabra Dendi iš kasininkės paėmė 
maišelį su gražia suma pinigų. 

— Pinigai pas mane, Roni, - pareiškė vieno turtingiausių 
žmonių Fort Verte duktė. 

— Tada tvarka. - Jis delsė, tarsi nežinodamas, ką daryti to- 
liau. - Tu, - kreipėsi jis į kasininkę. - Gulk prie visų. 

Daugių daugiausia ji galėjo sverti kokius devyniasdešimt 
svarų, atrodė niekada nemačiusi kremo nuo saulės. Jos nu- 
karusi nuo kaulėtų rankų oda buvo sudiržusi. Kartkartėmis 
iš baimės ji sužagsėdavo. 

Į baimę kiekvienas iš jų reagavo savaip. Pagyvenusi pora 
nepakluso Ronio įsakymui laikyti abi rankas sudėtas ant pa- 
kaušio. Dešine ranka vyras tvirtai spaudė žmonos kairiąją. 

„Tai štai, - pagalvojo Tilė, - dabar jis mus nužudys. 

Ji užsimerkė ir bandė melstis, bet po daugelio metų maldų 
nebemokėjo. Poetinės Karaliaus Džeimso biblijos kalbos ne- 
prisiminė. Norėjo maldauti Dievo iškalbingai, jaudinančiais, 
įtikinamais, įspūdingais žodžiais, kad šią ypatingą akimirką 
atitrauktų Jo dėmesį nuo visokių kitų maldų. 

Tačiau Dievui jos savanaudiškos priežastys likti gyvai tik- 
riausiai nepatiktų, todėl ji tik įstengė kartoti: „Dangiškasis 
Tėve, maldauju, neleisk man žūti. 

Kai klyksmas perplėšė tylą, Tilė buvo įsitikinusi, kad rėkia 
kasininkė. Ji žvilgtelėjo į šalia gulinčią moterį norėdama įsi- 
tikinti, kas sukėlė jai tokį nepakeliamą skausmą. Tačiau mo- 
teris žliumbė, o ne klykė. 

Klykė Sabra Dendi, ir tą klyksmą lydėjo žodžiai: 

— O Dieve! Roni! 

Vyrukas puolė prie jos. 

— Sabra? Kas atsitiko? Kas čia darosi? 

— Manau, kad tai... O Viešpatie! 

Tilė neiškentė. Pakėlė galvą pažiūrėti, kas vyksta. Mergina 
verkšleno su siaubu spoksodama į balutę po kojomis. 

— Jai nubėgo vandenys. 

Ronis greitai pasuko galvą ir piktai pažvelgė į Tilę. 

— Ką? 

— Jai nubėgo vandenys, - šaltakraujiškai pakartojo ji. Iš ti- 
krųjų jos širdis daužėsi. Tai galėjo būti kibirkštis, uždeganti jį 
imtis veiksmų ir viską greitai užbaigti juos sušaudant, o pas- 
kui užsiimti savo draugės bėda. 

— Tai tiesa, jaunuoli. - Pagyvenusi moteris nepabūgo, bet 
atsisėdo ir pareiškė jam taip drąsiai, kaip kad anksčiau at- 
skaitė pamokslą savo vyrui už žaidimą su vaizdo kamera. - 
Jai prasidėjo gimdymas. 

— Roni? Roni? - Sabra susikišo tarp kojų suknelės padur- 
kus, tarsi ketintų sustabdyti natūralią gamtos dėsnių eigą. 
Sulenkusi kelius ji leidosi žemyn, kol atsisėdo ant kulnų. - Ką 
darysime? 

Mergina buvo aiškiai išsigandusi. Neatrodė, kad ji ar Ro- 
nis nusimanytų apie ginkluotą apiplėšimą. Arba, šiuo atve- 
ju, apie gimdymą. Pasisėmusi iš senosios ponios drąsos, Tilė 
taip pat atsisėdo. 

- Siūlau... 

— Užsičiaupk! - sušuko Ronis. - Visiems tylėt! 

Klaupdamasis prie Sabros jis laikė į juos nutaikytą pisto- 
letą. 

— Ar jie teisūs? Ar tai reiškia, kad gimdymas prasidėjo? 

— Tikriausiai. - Ji linktelėjo, ašaros pasipylė iš akių ir nu- 
riedėjo skruostais. - Man labai gaila. 

— Viskas gerai. Kiek laiko... Už kiek laiko gims vaikas? 

— Nežinau. Manau, būna įvairiai. 

— Ar skauda? 

Jos akys vėl paplūdo ašaromis. 

— Skauda jau porą valandų. 

— Porą valandų! - išsigandęs sušuko jis. 

— Bet tik truputį. Nelabai. 

— Kada tas skausmas prasidėjo? Kodėl man nieko ne- 
sakei? 

— Jei jai prasidėjo sąrėmiai... 

— Sakiau tau užsičiaupti! - suriko jis Tilei. 

— Jeigu jai sąrėmiai, - atkakliai tęsė ji, žiūrėdama jam tie- 
siai į akis, - verčiau pasirūpinkite medicinine pagalba. Kuo 
greičiau. 

— Ne, - skubiai pasipriešino Sabra, - neklausyk jos, Roni. - 
Čiupo jam už rankovės. - Man viskas gerai. Aš... 

Ją pervėrė skausmas. Veidas persikreipė. Ji gaudė orą. 

— O Dieve! O Jėzau! - Ronis, kandžiodamas apatinę lūpą, 
atidžiai stebėjo Sabros veidą. Jo ranka su ginklu drebėjo. 

Vienas iš meksikiečių, žemesnysis, atsikėlė ir puolė prie 
poros. 

— Ne! - sušuko Tilė. 

Kaubojus norėjo stverti meksikietį už kojos, bet nespėjo. 

Ronis šovė. 

Kulka siaubingu garsu sudrebino šaldytuvo skyriaus sti- 
klines duris ir pramušė plastikinį galono talpos indą. Viską 
aplinkui apipylė pienas ir apibėrė stiklo šukės. 

Meksikietis staiga sustojo. Iš inercijos dar kiek palinko pir- 
myn, tada atgal, lyg jam būtų prilipę prie grindų batai. 

— Nesiartink, nes nušausiu! - Ronio veidas priplūdo krau- 
jo. Suprasti jo grasinimą galėjai ir nemokėdamas kalbos. 

Aukštasis meksikiečio draugas skubiai ir negarsiai kažką jam 
pasakė ispaniškai. Šis atsitraukė atgal, paskui vėl atsisėdo. 

Tilė rūsčiai į jį pažiūrėjo. 

— Galėjai netekti savo kvailos galvos. Pasitaupyk savo vy- 
riškumą kitam kartui, gerai? Nenoriu dėl jo žūti. 

Nors jis nesuprato žodžių, jų esmę pagavo. Jo išdidžios 
tamsios akys degė pykčiu, kad moteris drįso jį išbarti, tačiau 
jai tai nerūpėjo. 

Tilė atsisuko į jaunąją porą. Dabar Sabra gulėjo ant šono, 
pritraukusi prie krūtinės kelius. Šiuo metu ji buvo rami. 

Ronis - priešingai, atrodė, tuoj praras savitvardą. Tilė ne- 
tikėjo, kad per vieną popietę jis iš niekada nekėlusio rūpesčių 
mokinio gali virsti šaltakrauju žudiku. Nemanė, kad vaikinas 
gali ką nors nužudyti net gindamasis. Jei būtų norėjęs, galėjo 
lengvai pataikyti į žmogų, kuris jį puolė. Tačiau, kaip ir visi, 
buvo sutrikęs, kad turi šauti. Tilė spėjo, kad jis tyčia netaikė į 
žmogų, o šovė tik norėdamas pabrėžti savo grasinimą. 

Bet ji galėjo žiauriai klysti. 

Pasak Galio informacijos, Ronis Deivisonas buvo iš nepil- 
nos šeimos. Jo tikrasis tėvas gyveno toli, todėl negalėjo daž- 
nai jo lankyti. Ronis gyveno su motina ir patėviu. O jei šie 
pokyčiai šeimoje mažajam Roniui buvo sunkus išgyvenimas? 
Jei jo asmenybę iškreipė prievartinis atskyrimas nuo tėvo ir 
ilgus metus joje kaupėsi neapykanta ir nepasitikėjimas? Gal 
jis slėpė savo žudikiškus kėslus taip sėkmingai, kaip su Sabra 
slėpė jos nėštumą? Ojei Raselo Dendžio reakcija į jų praneštą 
naujieną perpildė taurę? Jis buvo apimtas nevilties, o nevil- 
tis - pavojingas skatinamasis veiksnys. 

Ją pačią pirmą nušaus už kalbas. Tačiau ji negali tik gulėti 
čia ir laukti mirties, net nesistengdama jos išvengti. 

- Jei tau ši mergina bent kiek rūpi... 

— Jau sakiau tau užsičiaupti. 

— Aš tik bandau užkirsti kelią nelaimei, Roni. - Kadangi 
jis ir Sabra kreipėsi vienas į kitą vardais, nenustebs, kad ji 

žino jo vardą. - Jei tu nepakviesi Sabrai pagalbos, gailėsiesi 
to visą likusį gyvenimą. - Jis klausėsi, todėl ji pasinaudojo jo 
akivaizdžiu svyravimu. - Kiek suprantu, vaikas yra tavo. 

— Ką, po velnių, sau manai? Žinoma, mano. 

— Tai esu įsitikinusi, kad jo gerovė tau rūpi kaip ir Sabros. 
Jai reikia medikų pagalbos. 

— Neklausyk jos, Roni, - silpnu balsu tarė Sabra. - Skausmai 
dabar sumažėjo. Jei tik truputį pailsėsiu, man bus gerai. 

— Galėčiau nuvežti tave į ligoninę. Viena turėtų būti gana arti. 

— Ne! - Sabra atsisėdo ir sugriebė jį už pečių. - Jis sužinos. 
Atlėks iš paskos. Ne. Važiuojam šįvakar tiesiai į Meksiką. Da- 
bar, kai turime pinigų, galime tai padaryti. 

— Galėčiau paskambinti savo tėčiui... 

Ji papurtė galvą. 

— Gal mano tėtis jau spėjo su juo susisiekti. Jį papirkti ar 
panašiai. Esame vieni, Roni, o aš to ir noriu. Padėk man atsi- 
kelti. Einam iš čia. - Bet kai ji kėlėsi, vėl suėmė skausmai ir ji 
griebėsi už išsipūtusio pilvo. - O Dieve, o Dieve. 

— Visai pakvaišot. - Nespėjusi išklausyti proto balso, Tilė 
pašoko ant kojų. 

— Ei! - sušuko Ronis. - Grįžk į vietą. 

Nekreipdama dėmesio Tilė praėjo pro jį ir pasilenkė prie 
kenčiančios merginos. 

— Sabra? - Paėmė ją už rankos. - Spausk mano ranką, kol 
skausmas praeis. Tai padės. 

Sabra taip stipriai spaudė jos ranką, kad Tilė manė, jog su- 
triuškins kaulus. Bet ji tai iškentė ir drauge jos įveikė sąrėmį. 
Kai merginos veido raumenys atsileido, Tilė sušnibždėjo: 

— Dabar geriau? 

— Aha. - Paskui beveik su panika: - Kur Ronis? 

— Jis čia pat. 

— Aš, Sabra, tavęs nepaliksiu. 

Tilė pasakė: 

— Manau, turėtum jį paraginti skambinti devyni vienas 
vienas. 

— Ne. 

— Bet tu rizikuoji, rizikuoji ir dėl kūdikio. 

— Jis mus surastų. Pagautų. 

— Kas? - paklausė Tilė, nors žinojo. Raselas Dendis. Jis tu- 
rėjo negailestingo verslininko reputaciją. Iš to, ką Tilė apie jį 
buvo girdėjusi, galėjo įsivaizduoti, kad ne mažiau nesukalba- 
mas jis ir šeimoje. 

Ronis šiurkščiai pasakė: 

— Grįžkite prie kitų, ponia. Tai ne jūsų reikalas. 

— Kai nukreipei į mane pistoletą grasindamas atimti gyvy- 
be, tai virto mano reikalu. 

— Grįžk tenai. 

— Ne. 

— Klausykite, ponia... 

Jis nuščiuvo, kai iš greitkelio į mašinų stovėjimo aikš- 
telę įsuko automobilis. Jo žibintai nušvietė parduotuvės 
fasadą. 

— Prakeikimas! Ei, tu! - Jis priėjo prie kasininkės ir bakste- 
lėjo ją bato galu. - Kelkis. Išjunk šviesas ir užrakink duris. 

Moteris papurtė galvą, atsisakydama pripažinti jo valdžią 
arba pavojingą situaciją. 

— Darykite, kaip jis liepia, - pasakė jai senoji ponia. - Jei 
tik darysime, ką jis liepia, mums nieko neatsitiks. 

— Paskubėk! - Automobilis sustojo prie vienos iš benzino 
kolonėlių. - Išjunk šviesą ir užrakink duris. 

Moteris svirduliuodama atsistojo. 

— Negaliu uždaryti iki vienuoliktos valandos. Dar liko de- 
šimt minučių. 

Jei situacija nebūtų buvusi tokia įtempta, Tilė būtų tik nu- 
sijuokusi iš jos aklo taisyklių laikymosi. 

Ronis pasakė: 

— Paskubėk. Kol jis nespėjo išlipti iš mašinos. 

Šlepsėdama įsispiriamais batais ji nuėjo už prekystalio. Pa- 
spaudus mygtuką, lauke šviesos užgeso. 

— Dabar užrakink duris. 

Ji nušlepsėjo prie kito už prekystalio valdymo pulto ir pa- 
suko jungiklį. Garsiai spragtelėjusios, elektronika valdomos 
durys užsirakino. 

— Kaip jos atsirakina? - paklausė Ronis. 

Jis apdairus, pagalvojo Tilė. Nenori būti užspeistas viduje. 

— Tik pasuk čia jungiklį, - atsakė kasininkė. 

Kaubojus ir du meksikiečiai tebegulėjo kniūbsti ant grin- 
dų, susidėję ant galvos rankas. Žmogus, einantis prie durų, 
negalėjo jų matyti. Tilės ir Sabros tarpe tarp dviejų eilių len- 
tynų jis irgi nematė. 

— Visiems likti savo vietose! - Ronis pasilenkęs nėrė prie 
pagyvenusios ponios ir patraukęs ją už rankos pakėlė. 

— Ne! - sušuko jos vyras. - Neliesk jos. 

— Užsičiaupk! - įsakė Ronis. - Jei kas nors pajudės, aš ją 
nušausiu. 

— Jis manęs nenušaus, Vernai, - pasakė ji vyrui. - Kol visi 
elgsis ramiai, man nieko neatsitiks. 

Moteris pildė Ronio nurodymus ir pritūpė su juo už cilin- 
dro formos gėrimų šaldiklio. Virš jo puikiai matėsi durys. 

Žmogus patraukė duris, suprato, kad jos užrakintos, ir 
šūktelėjo: 

— Dona! Ar tu viduje? Kam, po galais, išjungei šviesą? 

Dona, susigūžusi už prekystalio, tylėjo. 

Žmogus pažiūrėjo per stiklą. 

- Štai kur tu, - pasakė ją pastebėjęs. - Kas yra? 

- Atsakyk jam, - sušnibždėjo jai Ronis. 

— Aš... s-sergu, - garsiai atsiliepė ji, kad girdėtųsi pro 
duris. 

- Velnias, žinau tavo ligas. Atidaryk. Man tik reikia benzi- 
no už dešimt dolerių ir šešių skardinių Miller Lite alaus. 

— Negaliu, - verksmingai tarė ji. 

— Na jau, Dona. Viens du - ir aš iškeliauju. Dar nėra vie- 
nuolikos. Atidaryk. 

— Negaliu. - Tuo metu jos balsas perėjo į išdavikišką klyks- 
mą. - Jis turi ginklą ir visus mus nušaus. - Ji griuvo už pre- 
kystalio. 

- Šūdas! 

Tilė nežinojo, kam ištrūko tas žodis, bet ji pagalvojo lygiai 
tą patį. Ji dar pagalvojo, kad jei Ronis nenušaus Donos, ji pati 
galėtų tai padaryti. 

Žmogus atsitraukė nuo durų, klupdamas pasisuko ir nubė- 
go prie savo automobilio. Sucypė padangos, kai mašina truk- 
telėjo atbula, paskui apsisuko ir nudūmė į greitkelį. 

Pagyvenęs vyras monotoniškai kartojo: 

— Nesužeiskite mano žmonos. Prašau, maldauju nesužeisti 
mano Gledisės. Nesužeiskite mano Gledisės. 

- Ša, Vernai. Man viskas gerai. 

Ronis piktai rėkė ant Donos už jos kvailumą: 

— Kodėl taip padarei? Kodėl? Tas vyrukas paskambins poli- 
cijai. Mes iš čia neišeisime. Ak, po velnių, kodėl taip padarei? 

Jo balsas lūžinėjo iš nusivylimo ir baimės. Tilei dingtelėjo, 
kad jis tikriausiai išsigandęs kaip ir visi kiti. Gal dar daugiau. 
Juk kad ir kaip ši situacija galutinai išsispręs, jam teks susi- 
durti ne tik su teisinėmis pasekmėmis, bet ir su Raselo Den- 
džio rūstybe. Dieve apsaugok. 

Jaunuolis liepė kasininkei išlįsti iš už prekystalio ir ateiti, 
kur galėtų ją matyti. 

Tilė nežinojo, ar ši jam pakluso. Ji visą dėmesį nukreipė į 
merginą, kuriai vėl prasidėjo sąrėmis. 

— Spausk mano ranką, Sabra. Kvėpuok. - Ar ne taip turėtų 
elgtis gimdyvės? Giliai kvėpuoti? Taip jos darydavo filmuose. 
Jos šniokštuodavo, pūkšdavo ir... klykdavo, kad net stogas 
kilnodavosi. - Kvėpuok, Sabra. 

— Ei! Ei! - staiga sušuko Ronis. - Kur sugalvojai eiti? Grįžk 
į vietą ir gulk. Ei! Aš nejuokauju! 

Dabar buvo ne laikas provokuoti išgąsdintą vyruką, ir Tilė 
ketino pasakyti tam žmogui baigti tokius triukus. Ji pažvelgė 


aukštyn, bet neišsakytas priekaištas sustingo jos lūpose, kai 
kaubojus atsiklaupė prie Sabros iš kitos pusės. 

— Pasitrauk nuo jos! - Ronis įrėmė pistoletą kaubojui į smil- 
kinį, bet šis nekreipė į tai dėmesio, kaip ir į jo šūkavimus. 

Rankos, kurios atrodė įpratusios kalti stulpus aptvarams, 
buvo uždėtos merginai ant pilvo. Jos švelniai jį maigė. 

— Galiu jai padėti. - Jo balsas buvo prikimęs, tarsi jis ilgą 
laiką nebūtų kalbėjęs, o ant jo balso stygų būtų nusėdusios 
Vakarų Teksaso dulkės. Jis pažvelgė į Ronį. - Mane vadina 
Daktaru. 

— Tu gydytojas? - paklausė Tilė. 

Jis ramiai į ją pažiūrėjo ir pakartojo: 

— Aš galiu jai padėti. 

- I. jos neliesi, - piktai pasakė Ronis. - Patrauk nuo jos 
savo sumautas rankas. 

Žmogus, vadinamas Daktaru, ir toliau spaudė merginai 
pilvą. 

— Jai arba pirmoji, arba antroji gimdymo stadija. Nežinant, 
kiek atsidarė gimdos kaklelis, sunku nustatyti, kaip greitai ji 
gimdys. Bet skausmai užeina dažnai, todėl spėju... 

— Spėji? 

Nekreipdamas į Ronį dėmesio, Daktaras raminamai pa- 
glostė Sabros petį. 

— Ar tai tavo pirmas kūdikis? 

— Taip, pone. 

— Gali vadinti mane Daktaru. 

— Gerai. 

— Prieš kiek laiko pajutai pirmuosius skausmus? 

- Žinot, iš pradžių pasijutau tik keistai. Na, manau, ne- 
žinot. 

Jis nusišypsojo. 

— Ne, asmeniškai to nepatyriau. Nusakyk, kaip jauteisi. 

— Kaip prieš prasidedant mėnesinėms. Panašiai. 

— Spaudimas apačioje? Ir spazminiai pilvo diegliai? 

— Taip. Smarkūs. Ir nugaros skausmas. Maniau, kad tiesiog 
pavargau nuo ilgo važiavimo pikape, bet skausmas stiprėjo. 
Nenorėjau nieko sakyti... - Jos žvilgsnis nukrypo į Ronį, šis 

trypinėjo už plačių Daktaro pečių. Jis nepraleido pro ausis nė 
vieno žodžio, bet laikė užtaisytą pistoletą atsukęs į žmones, 
išrikiuotus kaip degtukai ant grindų. 

— Kada šie simptomai prasidėjo? - paklausė Daktaras. 

- Šią popietę, apie trečią valandą. 

— Jėzau, Sabra, - sudejavo Ronis. - Aštuonias valandas? 
Kodėl man nieko nesakei? 

Ji vėl ėmė ašaroti. 

— Todėl, kad tai būtų sugriovęe mūsų planus. Norėjau būti 
su tavim, kad ir kas atsitiktų. 

- Ššš, - Tilė patapšnojo jai ranką. - Jei verksi, pasijusi tik 
blogiau. Galvok apie gimstantį vaikelį. Jau ilgai netruks. - Ji 
pažvelgė į Daktarą. - Jau greitai? 

— Apie pirmagimius sunku pasakyti. 

— Kaip manote, kiek? 

- Dvi trys valandos. - Atsistojęs atsisuko į Ronį. - Šįvakar 
ji gimdys. Ar lengvai, ar sunkiai seksis gimdymas, priklau- 
so nuo tavęs. Jai reikia ligoninės, gerai įrengtos gimdyklos ir 
medicinos personalo. Gimusiam kūdikiui taip pat nedelsiant 
prireiks priežiūros. Tokia padėtis. Ką ketini daryti? 

Sabra vėl suriko iš skausmo. Daktaras atsitūpė prie jos ir 
uždėjęs rankas ant pilvo skaičiavo susitraukimus. Statmena 
raukšlė tarp jo antakių kėlė Tilei rūpestį. 

— Kas? - paklausė ji. 

— Negerai. 

— Kas? 

Jis papurtė galvą, duodamas suprasti, kad nenori to apta- 
rinėti prie merginos. Tačiau Sabra Dendi buvo nekvaila. Pa- 
juto jo susirūpinimą. 

— Kažkas negerai, tiesa? 

Daktaras - tai daro jam garbę - nekalbėjo su ja iš aukšto. 

— Nieko blogo, Sabra. Tik sudėtingiau. 

— Kas? 


— Ar žinai, ką reiškia sėdmeninė pirmeiga? 

Tilei užgniaužė kvapą. Ji išgirdo liūdną Gledisės atodūsį. 

— Tai, kada kūdikis... - Sabra nutilo sunkiai rydama seilę. — 
Kada kūdikis eina kojomis į priekį. 

Jis rimtai linktelėjo. 

— Manau, kad tavo kūdikio padėtis netaisyklinga. Jis nėra 
įsitaisęs galvute žemyn. 

Ji ėmė verkšlenti. 

— Ką man daryti? 

— Kartais nereikia nieko daryti. Kūdikis apsisuka pats. 

— Kas gali atsitikti blogiausia? 

Daktaras pažvelgė į klausimą uždavusį Ronį. 

— Gelbstint motiną ir kūdikį nuo baisaus gimdymo, da- 
romas cezario pjūvis. Vaginalinis gimdymas yra pavojingas, 
kyla grėsmė gyvybei. Ar tai suprasdamas leisi kam nors pa- 
skambinti devyni vienas vienas ir pakviesti Sabrai pagalbą? 

— Ne! - sušuko mergina. - Aš nevažiuosiu į ligoninę. Ne- 
važiuosiu! 

Daktaras paėmė ją už rankos. 

— Sabra, tavo kūdikis gali mirti. 

- Jūs galite man padėti. 

— Neturiu reikiamų medicinos priemonių. 

- Kaip nors. Žinau, kad galite. 

— Sabra, prašau, paklausyk jo, - ragino Tilė. - Jis žino, ką 
sako. Gimdymas kojytėmis į priekį bus nepaprastai skaus- 
mingas. Gali būti pavojingas kūdikio gyvybei ar sukelti rimtų 
defektų. Paragink Ronį pasinaudoti Daktaro patarimu. Pas- 
kambinkim devyni vienas vienas. 

— Ne, - ji atkakliai purtė galvą. - Jūs nesuprantate. Tėtis 
prisiekė, kad nei aš, nei Ronis gimus kūdikiui niekada jo ne- 
bematysime. Jis ketina jį atiduoti. 

— Abejoju ar... 

Tačiau Sabra neleido Tilei baigti. 

— Sakė, kad kūdikis jam reikštų ne daugiau už nereikalin- 
gą šuniuką, kurį nuneštų į šunų prieglaudą. Jis veltui žodžių 

nemėto. Paims mūsų vaikelį ir mes jo niekada nebematysi- 
me. O mudu išskirs. Sakė, kad išskirs, ir tai padarys. - Ji ėmė 
raudoti. 

— Dievulėliau, - sumurmėjo Gledisė. - Vargšeliai. 

Tilė pažvelgė per petį į kitus. Dabar Vernas su Gledise sė- 
dėjo susiglaudę, jis laikė ją globėjiškai apkabinęs. Abu žiūrėjo 
su gailesčiu. 

Meksikiečiai tyliai kalbėjosi, nedraugiškai šaudydami aki- 
mis į kitus. Tilė tikėjosi, kad jie nemėgins iš naujo nugalėti 
Ronio. Kasininkė Dona tebegulėjo ant grindų kniūbsčia, bet 
suniurnėjo: 

— Po galais, vargšeliai. Vos nenužudė manęs. 

Apsisprendęs Ronis pažvelgė į Daktarą ir pasakė: 

— Sabra nori, kad jai padėtum. 

Atrodė, kad Daktaras ginčysis. Paskui, gal dėl to, kad svar- 
biausia buvo laimėti laiko, jis apsigalvojo. 

- Gerai. Šiuo metu darysiu, ką galiu. Pradėsiu vidinę ap- 
žiūrą. 

— Nori pasakyti, jos... 

— Taip. Tą ir noriu pasakyti. Man reikia žinoti, kaip pasi- 
stūmėjo gimdymas. Rask ką nors rankoms dezinfekuoti. 

— Turiu skysčio rankoms valyti, - pasakė jam Tilė. - Jis an- 
tibakterinis. 

— Gerai. Ačiū. 

Ji jau kėlėsi, bet Ronis ją sustabdė. 

- Atnešk ir tuoj pat grįžk. Atsimink, aš stebiu. 

Ji grįžo į vietą, kur buvo numetusi kuprinę, kokakolą ir 
saulėgrąžas. Iš kuprinės išėmė plastikinį butelį su skysčiu 
rankoms valyti. Paskui, pagavusi Vernerio žvilgsnį, imitavo 
prie akių laikomą vaizdo kamerą. Iš pradžių jis apstulbo, bet 
Gledisė niuktelėjo jam į pašonę ir kažką pašnibždėjo į ausį. 
Energingai linktelėjęs, jis mostelėjo smakru į lentyną su žur- 
nalais. Tilė prisiminė, kad prasidėjus apiplėšimui jie žiūrinėjo 
Žurnalus. 

Ji grįžo su buteliu, padavė jį Daktarui. 

— Ar nereikėtų ko nors po ja pakloti? 

— Mes automobilyje turime lovai paklotų. 

— Gledise! - sušuko Vernas, akivaizdžiai pasibaisėjęs žmo- 
nos prisipažinimu. 

— Jie puikiai tiks, - pasakė Tilė, prisiminusi vienkartinius 
neperšlampamus paklotus, kokius matė dėdės Pito lovoje 
slaugos namuose. Su jais personalui nereikėdavo keisti pa- 
klodžių kaskart, kai gyventojui atsitikdavo nelaimė. - Eisiu 
jų atnešti. 

— Nė velnio, - pasakė Ronis, užbraukdamas tą sumany- 
mą. - Tik ne tu. Bet senis gali eiti. Ji, - pridūrė rodydamas 
pistoletu į Gledisę, - lieka čia. 

Gledisė paglostė kaulėtą Verno kelį. 

— Man viskas bus gerai, širduk. 

— Tu įsitikinusi? Jei tau kas nors atsitiks... 

— Nieko man neatsitiks. Tas vaikinas turi svarbesnių už 
mane rūpesčių. 

Vernas pakėlė nuo grindų savo sukiužusį kūną, nusipurtė 
nuo šortų sėdynės dulkes ir žengė durų link. 

— Ei, juk negaliu išeiti per stiklą. 

Ronis vėl bakstelėjo Doną, ši tuojau ėmė maldauti neatim- 
ti jai gyvybės. Jis liepė jai užsičiaupti ir atrakinti duris, ką ji 
ir padarė. 

Prie durų Ronis ir pagyvenęs vyras apsikeitė reikšmingais 
žvilgsniais. 

— Nesirūpink, grįšiu, - užtikrino jį seniokas. - Nepadary- 
čiau nieko, kas keltų grėsmę mano žmonos gyvybei. - Ir, nors 
Ronis Deivisonas buvo už jį penkiasdešimčia svarų sunkesnis 
ir puse pėdos aukštesnis, pagrasino: - Jei ją nuskriausi, už- 
mušiu. 

Ronis pastūmė duris, Vernas pro jas išsmuko. Jo pastan- 
gos bėgti ristele nenoromis kėlė šypseną. Tilė stebėjo, kaip jis 
bėga per aikštelę iki degalų kolonėlių ir lipa į kemperį. 

Daktaras kalbino Sabrą per naują skausmo priepuolį. Kai 
šis praėjo, mergina suglebo ir užsimerkė. Tilė žiūrėjo į mergi- 
ną stebintį Daktarą. 

— Ko tau dar reikės? 

- Pirštinių. 

— Pažiūrėsiu, ką galima rasti. 

— Acto. 

— Paprasto valyto acto? 

— Aha. - Po trumpos pauzės jis pridūrė: - Esant tokiai 
įtemptai padėčiai, tu nepaprasta kietuolė. 

— Ačiū. - Jie ir toliau stebėjo merginą, kuri, regis, užmigo. 
Tilė patyliukais paklausė: - Ar viskas baigsis blogai? 

Paniuręs jis kietai suspaudė lūpas. 

— Ne, jei sugebėsiu jai padėti. 

— Kiek bloga... 

— Ei, apie ką judu šnibždatės? 

Tilė pažvelgė į Ronį. 

— Daktarui reikia pirštinių. Ketinau paklausti Donos, ar 
parduotuvėje jų yra. 

— Gerai. Klausk. 

Ji pasitraukė nuo Sabros ir nuėjo prie prekystalio. Dona 
stovėjo už jo, ketindama atrakinti duris, kai grįš Vernas. Ji 
įtariai pažvelgė į Tilę. 

— Ko tau reikia? 

- Dona, prašom nurimti. Isterija tik pablogins padėtį. Kol 
kas mes visi saugūs. 

— Saugūs? Cha! Man tai jau trečias kartas. 

— Kai apiplėšia? 

— Vienas kartas nemeluos. Pirmą kartą jų buvo trys. Atėjo 
gražuoliai, ištuštino kasą, o mane uždarė į šaldiklį. Jei pieni- 
ninkas nebūtų ėjęs pro šalį, manęs jau nebebūtų tarp gyvųjų. 
Antrą kartą toks bernas su kauke trenkė man per galvą pisto- 
leto drūtgaliu. Sutrenkė smegenis, šešias savaites negalėjau 
dirbti dėl galvos skausmų. Taip sukosi galva, kad be paliovos 

vėmiau. - Jos plokščia krūtinė subangavo nuo gilaus, bevil- 
tiško atodūsio. - Tik laiko klausimas. Vargu ar turėsiu dar 
šansą išsisukti, vienas kartas mane pribaigs. Kaip manai, gal 
jis leistų mums rūkyti? 

— Jei taip bijai, kodėl nemeti to darbo ir nesusirandi kito? 

Ji pažiūrėjo į Tilę kaip į pamišėlę. 

— Man patinka mano darbas. 

Jei tokia logika, gal Tilė tikrai eina iš proto. 

— Ar parduotuvėje turite lateksinių pirštinių? Tokių, ko- 
kias dėvi daktarai. 

Dona papurtė garbanotą galvą. 

— Tik guminių. Viskas. Manau, dvi poros yra prie namų 
ūkio valiklių. 

— Ačiū. Nepraskysk, Dona. 

Eidama pro Gledisę ji pasilenkė ir sušnibždėjo: 

— Arjūsų vaizdo kameroje yra juosta? 

Senoji ponia linktelėjo. 

— Dviejų valandų trukmės. Ir atsukta atgal. Jei Vernas čiu- 
pinėdamas visko nesugadino. 

— Jei galėsiu ją jums paduoti... 

— Ei! - sušuko Ronis. - Apie ką dabar šnibždatės? 

— Ji bijo dėl savo vyro. Aš raminu. 

- Štai jis, - pasakė Gledisė, rodydama į duris. 

Dona atšovė skląstį ir su krūva patalynės, iš už kurios buvo 
matyti tik jo ilgos kojos, įtipeno Vernas. Ronis įsakė jam glėbį 
pagalvių ir antklodžių mesti, bet senukas ėmė ginčytis. 

— Jie visi švarūs. Jei numesiu, susiteps. Panelė turėtų gu- 
lėti patogiai, o dar pagalvojau, kad šie rankšluosčiai taip pat 
pravers. 

— Iš tiesų puiki mintis, Roni, - pasakė Tilė. - Jei jau atnešė, 
gali juos patikrinti. 

Su paklotais, dėl kurių buvo išėjęs, iš savo kemperio Ver- 
nas atnešė dvi pagalves, dvi antklodes, dvi švarias paklodes ir 
keletą vonios rankšluosčių. Ronis, tarp baltinių neradęs nie- 

ko paslėpto, leido Tilei įrengti guolį, ką ji ir padarė, kol Sabra 
visu svoriu ramstėsi į Daktarą. 

Tilė panaudojo tik vieną paklodę, antrąją paliko kitam kar- 
tui, jei prireiktų. Jai baigus, Daktaras paguldė merginą į guo- 
lį. Ji ten dėkinga įsitaisė. Po užpakaliu Tilė jai pakišo vieną 
paklotą. 

— Jie ne tam, apie ką galvojate, - pareiškė Vernas. 

Tilė ir Daktaras nustebę vienu metu sužiuro į senioką, pa- 
silenkusį patikėti jiems paslaptį. 

— Mes ne iš tų, kurie nelaiko šlapimo. 

Tilė vos galėjo sulaikyti šypseną. 

— Mes juk neklausiam. 

— Mums medaus mėnuo, - pašnibždomis aiškino Vernas. - 
Mes tai darome kas naktį. Dieną taip pat, jei užsigeidžiame. 
Žinote, kokie jaunavedžiai gašlūs. Tie paklotai - ne pats pa- 
togiausias daiktas partneriui apačioje, bet nė vienas iš mūsų 
nenori gulėti šlapioje vietoje, o kiekvieną kartą keisti paklo- 
dę nervina. 

Seniokas mirktelėjo, atsitiesė ir, paklusęs Ronio įsaky- 
mui, nuėjo prie kitų. Atsisėdo prie žmonos, savo nuotakos, 
kuri jį apkabino ir apdovanojo už drąsą skambiu bučiniu į 
skruostą. 

Tilė, pajutusi, kad jai atvėpo žandikaulis, užsičiaupė, net 
dantys barkštelėjo. Jos žvilgsnis nukrypo į Daktarą. Šis su- 
sikaupęs siekė nustatyti Sabros gimdymo laiką, bet jo lūpos 
nevalingai šiepėsi. 

Žvilgtelėjęs į Tilę iš padilbų, pagavo jos žvilgsnį ir nesusi- 
laikęs prunkštelėjo. 

— Pirštinės. 

— Ką? 

— Ar paklausei apie pirštines? 

— Ak, taip, dvi poros guminių. 

Jis papurtė galvą. 

— Tas pats, jei būtų odinės. O kaip dėl acto? 

— Rasim. 

— Ir marlės. 

Ji paprašė Ronio leidimo apžiūrėti lentynas, o ten rado 
keletą plastikinių butelių su actu, dėžutę sterilių marlės 
bintų ir paketą vienkartinių servetėlių kūdikiams valyti. 
Viską susirinko. Grįžtant pas Sabrą, akys užkliuvo už kitų 
daiktų. Pagauta įkvėpimo, rinkinį papildė dviem dėžutėmis 
plaukų dažų. 

Kai grįžo prie merginos, Sabra įdėmiai klausėsi, ką sako 
Daktaras. 

— Bus nemalonu, bet stengsiuosi, kad neskaudėtų, gerai? 

Mergina linktelėjo ir nerimaudama pažvelgė į Tilę. 

— Ar tau kada nors tyrė gimdą, Sabra? - tyliai paklausė ji. 

— Kartą. Kai ėjau vaistų, kad nepastočiau. 

Tilė klausiamai pakreipė galvą, o Sabra susigėdusi nuleido 
akis. 

- Aš jų nebegėriau, nes nuo jų storėjau. 

— Aišku. Na, jei tave apžiūrinėjo anksčiau, tai žinai, ko tikė- 
tis. Nebus baisiau kaip pirmą kartą. Tiesa, Daktare? 

— Stengsiuosi kuo švelniau. 

Tilė spustelėjo merginai ranką. 

— Būsiu netoliese, jei tau... 

— Ne, lik čia, su manim. Prašau. - Ji pamojo Tilei pasilenkti 
arčiau. - Jis geras, - tyliai, tiesiai į ausį kalbėjo ji. - Elgiasi ir 
kalba kaip tikras daktaras, bet neatrodo kaip daktaras, su- 
pranti, ką noriu pasakyti? 

— Taip, suprantu. 

— Todėl jaučiuosi kažkaip kvailai, kai jis... supranti? Gal ga- 
lėtum man padėti nusimauti kelnaites? 

Tilė atsitiesė ir pažvelgė į Daktarą. 

— Ar galėtum minutėlę mus palikti? 

- Žinoma. 

— Kas atsitiko? - susirūpino Ronis, kai Daktaras atsistojo. 

— Panelei reikia privatumo. Be manęs. Ir tavęs. 

— Bet ašjos vaikinas. 

— Dėl to ji labiausiai ir nenori, kad tu į ją žiūrėtum. 

— Jis teisus, Roni, - patvirtino Sabra. - Būk geras. 

Vaikinas su Daktaru pasišalino. Tilė pakėlė Sabros sijoną ir 
kai ši sunkiai kilstelėjo užpakalį, padėjo nusimauti kelnaites. 

— Štai ir viskas, - švelniai pasakė Tilė, imdama drėgną 
drabužėlį, kurį Sabra suvyniojo iki stalo teniso kamuoliuko 
dydžio. 

— Atsiprašau, kad jos bjaurios. 

- Sabra, nuo šiol liaukis atsiprašinėjusi. Aš niekada negim- 
džiau, bet esu įsitikinusi, kad man tikrai trūktų tavo orumo. 
Ar dabar tau geriau? - Aišku, ne. Iš Sabros išraiškos ji supra- 
to, kad vėl užeina smarkus skausmas. - Daktare? 

Po akimirkos jis jau spaudė jos pilvo iškilumą. 

— Labai noriu, kad jis pats apsiverstų. 

- Tikiuosi mergaitės, - sunkiai gaudydama orą pasakė jam 
Sabra. 

Daktaras nusišypsojo: 

— Tikrai? 

— Ronis irgi norėtų mergaitės. 

— Sutinku, turėti dukterį yra gera. 

Tilė slapta į jį žvilgtelėjo. Įdomu, ar jis turi dukterų? Ji įsi- 
vaizdavo, kad jis nevedęs, vienišius. Gal todėl, jog atrodė kaip 
vyras iš Marlboro reklamų. Jose nepamatysi vyro su žmona ir 
vaikais iš paskos. 

Galbūt... Tilė negalėjo atsikratyti jausmo, kad yra kažkur 
Daktarą mačiusi. Tikriausiai kaltas jo panašumas į vyrą iš ci- 
garečių reklamos. 

Kai skausmas praėjo, Daktaras uždėjo rankas ant sulenktų 
merginos kelių. 

— Pasistenk kuo labiau atsipalaiduoti. Ir pasakyk man, kai 
skaudės, gerai? 

— Oi, palaukit. - Tilė paėmė dėžutę su plaukų dažais ir ją 
atidarė. Pamačiusi Daktaro klausiamą žvilgsnį, paaiškino: 

— Prie jų yra vienkartinės pirštinės. Ne kažin kas, gal ir 
netiks, - pridūrė ji, žiūrėdama į jo vyriškas rankas, - bet gal 
geriau negu nieko. 

— Gerai sugalvota. 

Nulupęs plastikines pirštines, prilipdytas ant vaškinio po- 
pieriaus, jas apsimovė. Jos būtų tikusios milžinui ir atrodė 
per didelės, bet jis padėkojo Tilei ir dar kartą patikino Sabrą, 
kad stengsis nesuteikti jai per daug skausmo. 

— Taip bus geriau. - Tilė antra paklode dėl padorumo pri- 
dengė merginos kelius. 

Daktaras pritariamai linktelėjo. 

— Tik atsipalaiduok, Sabra. Nė nepastebėsi, kai viskas bus 
baigta. 

Ji giliai įkvėpė ir smarkiai užsimerkė. 

— Pirmiausia nuvalysiu tą vietą su drėgna servetėle. Paskui 
nuplausiu su actu. Gali būti vėsoka. 

Užpylęs acto ir nusausinęs jį marlės tamponais, paklausė, 
kaip ji jaučiasi. 

— Gerai, - nedrąsiai atsakė ji. 

Tilė pajuto, kad pati sulaikė kvapą. 

— Giliai kvėpuok, Sabra. Tai padės tau atsipalaiduoti. Kvė- 
puokime kartu. Giliai įkvepiame. Dabar iškvepiame. 

Jam skverbiantis į vidų Sabra krūptelėjo. Tilė pasakė: 

— Dar kartą. Giliai įkvepi. Iškvepi. Taip. Dabar jau ilgai ne- 
truks. Tau puikiai sekasi. 

Tačiau jai nesisekė. Matėsi iš Daktaro veido. Jis atitraukė 
ranką nuo merginos tarpkojo ir slėpdamas susirūpinimą to- 
liau gyrė, kaip puikiai ji elgiasi. Nutraukęs pirštines, paėmė 
butelį su skysčiu rankoms plauti ir ėmė energingai trintis juo 
delnus ir dilbius. 

— Ar viskas gerai? 

Grįžo Ronis. Tai jis paklausė, bet Daktaras atsakė Sabrai: 

— Tu nelabai atsidariusi. 

— Ką tai reiškia? 

— Tai reiškia, kad gimdymo funkcija sutrikusi. 

— Sutrikusi funkcija? 

— Toks medicininis apibūdinimas. Užeinant tokiems sti- 
priems ir dažniems skausmams, gimdos kaklelis turėtų būti 
daugiau atsidaręs. Kūdikis bando prasiveržti, bet ne visos 
tavo kūno dalys pasiruošusios gimdymui. 

— Ką gali padaryti? 

— Aš - nieko, Roni, bet tu gali. Gali baigti šią kvailystę ir 
sudaryti Sabrai sąlygas gauti tinkamą akušerinę pagalbą. 

— Jau sakiau tau, ne. 

— Ne, - pakartojo Sabra. 

Tolesnį jų ginčą nutraukė telefono skambutis. 

Netikėtas šaižus skambutis išgąsdino visus. 

Arčiausiai prie telefono buvo Dona. 

— Ką man daryti? - paklausė ji. 

— Nieko. 

— Roni, gal leisk jai atsiliepti, - pasiūlė Tilė. 

— Kuriems galams? Tikriausiai aš čia niekuo dėtas. 

— Galir taip. Bet jei tai susiję su tavim? Ar ne geriau žinoti, 
kas taves laukia? 

Keletą sekundžių jis mąstė, paskui leido Donai atsiliepti. 

— Alio? - paklausiusi pasakė: - Labas, šerife. Ne, buvo ne- 
girtas. Taip, kaip jums ir sakė, tas vaikis laiko mus grasinda- 
mas nušauti. 

Staiga visas pastato priekis nušvito nutviekstas ryškia 
šviesa. Viduje visi buvo taip įsijautę į Sabros būklę, kad ne- 
girdėjo atvažiuojančių trijų policijos automobilių, kurie da- 
bar įjungė priekinius žibintus. Tilė nusprendė, kad šerifas 
tikriausiai skambina iš mašinos, pastatytos už vienos iš ben- 
zino kolonėlių. 

Ronis nėrė slėptis už Frito-Lay traškučių stendų šaukdamas: 

— Pasakyk jiems, kad išjungtų tas prakeiktas šviesas, arba 
aš ką nors nudėsiu. 

Dona perdavė perspėjimą. Ji trumpam nutilo, paskui pa- 
sakė: 


— Manau, apie aštuoniolika. Sakosi Ronis. 

— Užsičiaupk! - Ronis užsimojo ir nutaikė į ją pistoletą. Su- 
spiegusi ji numetė telefono ragelį. 

Automobilių šviesos užgeso, dviejų beveik tuo pat metu, 
trečio - keletą sekundžių vėliau. 

Sabra suvaitojo. 

Daktaras tarė: 

— Išklausyk mane, Roni. 

— Ne. Tylėk ir leisk man galvoti. 

Vaikinas buvo sutrikęs, o Daktaras tyliu, ramiu balsu aiškino: 

— Lik čia, jei nori, ir būk iki galo. Tačiau vyriškumas reika- 
lauja, kad išleistum Sabrą. Pareigūnai nuveš ją į ligoninę, kur 
ji ir turi būti. 

— Nevažiuosiu, - pasakė mergina. - Be Ronio nevažiuosiu. 

Tilė įtikinėjo: 

— Pagalvok apie kūdikį, Sabra. 

— Aš ir galvoju apie kūdikį, - raudojo ji. - Jei jis pateks į 
tėčio rankas, daugiau jo nebematysiu. Aš jo neatsisakysiu. 
Neatsisakysiu ir Ronio. 

Matydamas, kad jo pacientė puola į isteriją, Daktaras nu- 
sileido. 

— Gerai, gerai. Jei nesutinki važiuoti, gal padarykim taip? 
Gal gydytojas atvažiuotų čia? 

— Tu esi gydytojas, - atrėmė Ronis. 

— Ne toks, kokio Sabrai reikia. Neturiu jokių instrumen- 
tų. Jokių vaistų skausmui palengvinti. Gimdymas, Roni, bus 
sunkus. Gali būti visokių rimtų komplikacijų, su kuriomis 
susidoroti aš nepakankamai kvalifikuotas. Ar nori rizikuoti 
Sabros gyvybe, o ir kūdikio? Nes nesutikdamas pakeisti pa- 
dėties tu rizikuoji. Gali vieno arba abiejų netekti. Tada visos 
pastangos bus beprasmės. 

Tilei jo kalba padarė didelį įspūdį. Geriau pasakyti ji nesu- 
gebėtų. 

Ronis minutėlę svarstė Daktaro žodžius, paskui pamojo 
Tilei prieiti prie prekystalio su tabaluojančiu telefono rage- 

liu. Kai Dona jį numetė, pradžioj iš jo sklido vyriškas balsas, 
reikalaujantis paaiškinti, kas vyksta. Dabar jis tylėjo. 

— Gerai moki laidyti liežuvį, - pasakė Tilei Ronis. - Dabar 
pati ir kalbėk. 

Ji pašoko ant kojų ir prasibrovusi pro Sabrą, Daktarą, traš- 
kučių stendą, per neužgriozdintą plotą puolė prie prekysta- 
lio. Negaišdama surinko devyni vienas vienas. Kai tik opera- 
torius atsiliepė, pasakė: 

— Tegu šerifas man paskambina. Nieko neklausinėkit. Jis 
apie šią nepaprastą padėtį žino. Pasakykit, kad skambintų į 
degalinės parduotuvę. - Padėjo ragelį nelaukdama, kol ope- 
ratorius tęs pokalbį įprasta tvarka, nes tai būtų tuščias bran- 
gaus laiko švaistymas. 

Įtemptoje tyloje jie laukė. Niekas neištarė nė žodžio. Gle- 
disė su Vernu sėdėjo susiglaudę. Kai Tilė žvilgtelėjo į jų pusę, 
Vernas vos pastebimai atkreipė jos dėmesį į ant kelių laikomą 
kelioninę rankinę. Jis kažkaip sugebėjo Ronio nepastebėtas 
ją pasiimti. Gudrusis Kazanova. Vien tai būtų puiki medžia- 
ga laidai, - pagalvojo Tilė. Tačiau ji turi geresnę, kurioje pati 
yra ne tik reporterė, bet ir dalyvė. Galis būtų ekstazėje. Jei 
ši istorija neužtikrintų jai vietos Devintas kanalas tiesiogiai 
laidoje... 

Nors ir tikėjosi telefono skambučio, jam pasigirdus pašo- 
ko. Nedelsdama atsiliepė. 

— Kas kalba? 

Ji išvengė tiesaus atsakymo klausimu: 

— Šerife? 

— Martis Montezas. 

- Šerife Montezai, aš paskirta tarpininke. Esu viena iš įkaitų. 

— Ar jums pačiai gresia pavojus? 

— Ne, - tvirtai atsakė ji. 

— Arjums daromas spaudimas? 

— Ne. 

— Pasakokite trumpai. 

Ji pradėjo nuo apiplėšimo, prasidėjusio šūviu į parduotu- 
vės vaizdo kamerą. 

— Apiplėšimas nutrūko, kai plėšiko palydovei prasidėjo 
gimdymas. 

— Gimdymas? Turite omenyje kūdikio gimdymą? 

— Taip, būtent tai. 

Po ilgos pauzės, kai ji ragelyje girdėjo tik žmogaus su ant- 
svoriu sunkų alsavimą, jis pasakė: 

— Atsakykite, panele, jei jums tai nepavojinga. Ar tie plėši- 
kai kartais nėra porelė mokinukų? 

— Taip. 

— Kojis klausia? - susidomėjo Ronis. 

Tilė pridengė delnu ragelį. 

— Klausė, ar Sabrai skauda, aš atsakiau. 

— Jė-ė-zau, - net švilptelėjo šerifas. Jis tyliai, kaip Tilė 
manė, pranešė savo padėjėjams, kad įkaitų grobikai yra vai- 
kai iš Fort Verto. Paskui jos paklausė: 

— Ar yra sužeistų? 

— Ne. Niekas nesužeistas. 

— Kas dar su jumis? Kiek įkaitų? 

— Keturi vyrai ir dar dvi moterys be manęs. 

— Sklandžiai kalbate. Ar kartais jūs ne panelė Makoi? 

Ji bandė nuslėpti savo nuostabą nuo Ronio, kuris įdėmiai 
klausėsi ir atidžiai stebėjo jos veido išraišką. 

— Teisingai. Nieko nesužeidė. 

— Jūs - panelė Makoi, bet nenorite, kad jie žinotų, jog jūs — 
televizijos reporterė. Jūsų viršininkas, vyrukas vardu Galis, 
dukart skambino man į kabinetą reikalaudamas paskelbti 
jūsų paiešką. Sakė, kad išvykote iš Rocho Lygumų ir turėjote 
jam skambinti. 

— Kąjis sako? - klausė Ronis. 

Ji šerifą nutraukė. 

— Visiems būtų geriausia, jei atsiųstumėt pas mus gydyto- 
ją. Jeigu įmanoma, gydytoją akušerį. 

— Liepk jam atsinešti viską, ko gali prireikti sunkiam gim- 
dymui. 

Tilė persakė Daktaro nurodymus. 

— Jis būtinai turi žinoti, kad kūdikis eis kojytėmis į prie- 
kį, - pridūrė Daktaras. 

Kai Tilė tai pasakė, šerifas pasiteiravo, iš ko ji gauna infor- 
maciją. 

— Jis čia vadinamas Daktaru. 

— Skiedžiate, - netikėjo šerifas. 

— Ne. 

— Daktaras yra vienas iš įkaitų, - girdėjo jį sakantį ki- 
tiems. - Daktaras sako, kad Dendžio mergaitei reikia specia- 
listo, a? 

— Teisingai, šerife. Ir kaip galima greičiau. Motina ir kūdi- 
kis kelia mums rūpestį. 

— Jei jie sutiks, nuvešime ją tiesiai į ligoninę. Duodu žodį. 

— Deja, to nebus. 

— Deivisonas jos neleis? 

— Ne, - pasakė Tilė. - Ji pati atsisako važiuoti. 

— Šū-ū-das. Kokia makalynė, - jis sunkiai atsiduso. - Ge- 
rai, pažiūrėsim, ką galima padaryti. 

- Šerife, nemoku apsakyti, kaip ši mergina kenčia. Ir... 

— Sakykite, panele Makoi. Kas? 

— Padėtis kontroliuojama, - neskubėdama dėstė ji. - Šiuo 
metu visi ramūs. Prašom nesiimti drastiškų priemonių. 

— Suprantu, panele Makoi. Jokių pompastiškų veiksmų. 
Jokių fejerverkų, greitojo reagavimo būrių ir panašiai? 

— Būtent. - Jai palengvėjo, kad jis supranta. - Kol kas nie- 
kas nesužeistas. 

— Norėtume, kad taip būtų ir toliau. 

— Labai džiaugiuosi, kad jūs tai sakote. Prašau, maldauju, 
kuo greičiau gaukite daktarą. 

- Ieškau. Štai mano telefono numeris. 

Ji įsiminė telefono numerį. Montezas palinkėjo sėkmės ir 
baigė pokalbį. Padėjusi telefoną ant prekystalio, pasidžiaugė, 

kad jis buvo seno modelio ir neturėjo garsiakalbio įrangos. 
Ronis būtų užsigeidęs būsimų pokalbių pasiklausyti. 

— Jis stengsis atgabenti daktarą čia. 

— Smagu girdėti, - pasakė Daktaras. 

— Už kiek laiko atvyks? 

Ji pasisuko į Ronį. 

— Pasistengs greičiau. Būsiu atvira. Jis atspėjo, kas jūs to- 
kie: tu ir Sabra. 

— O, velnias, - sudejavo vaikinas. - Kas dar mums nepa- 


vyks? 


— Mes juos aptikome! 

Raselas Dendis, išgirdęs iš gretimo kambario tą šūksnį, 
vos neparvertė jam ant tako stovinčio CŽV agento. Net ne- 
atsiprašė, nors šis beveik verdančia kava apsiplikino ranką. 
Nudūmė į savo namų biblioteką, kurią nuo pat ryto pavertė 
vadaviete. 

— Kur? Kur jie? Ar jis nepakenkė mano dukrai? Ar Sabra 
sveika? 

Čia vadovavo specialusis agentas Viljamas Kelovėjus. Jis 
buvo aukštas, liesas, pliktelėjęs žmogus, kuris, jei ne pisto- 
letas ant juosmens, labiau panėšėjo į hipotekos bankininką, 
negu į federalinį agentą. Elgėsi jis taip pat ne visada stereoti- 
piškai. Dažniausiai buvo ramus, ne rėksnys. Raselas Dendis 
Kelovėjaus švelniam būdui buvo sunkus išbandymas. 

Kai Dendis įvirto į kambarį ir apibėrė jį klausimais, Kelo- 
vėjus parodė jam nurimti ir tesė pokalbį telefonu. 

Dendis nekantriai nuspaudė telefono mygtuką ir iš garsia- 
kalbio pasigirdo moters balsas: 

— Vadinasi Rocho Lygumos. Praktiškai baisiame užkampy- 
je į pietvakarius nuo San Andželo. Jie ginkluoti. Bandė api- 
plėšti degalinės parduotuvę, bet planai žlugo. Dabar parduo- 
tuvėje laiko įkaitus. 

— Prakeiktasis. Prakeiktasis! - Dendis trankė kumščiu ki- 
tos rankos delną. - Pavertė mano dukterį kriminalinė nusi- 
kaltėle! O ji negalėjo suprasti, kodėl aš jo nemėgstu. 

Kelovėjus dar kartą įspėjo jį nerėkti. 

— Sakėte, kad jie ginkluoti. Ar yra nukentėjusių? 

— Ne, pone. Bet mergina gimdo. 

— Parduotuvėje? 

— Teisingai. 

Dendis sodriai nusikeikė. 

- Jis laiko ją prieš valią! 

Nematoma moteris pasakė: 

— Pasak įkaitės, kuri kalbėjo su šerifu, jaunoji moteris at- 
sisako išvykti. 

— Jis jai pripudravo smegenis, - pareiškė Dendis. 

FTB agentė iš Odesos kontoros kalbėjo tarsi jo neišgirdusi: 

— Vienas iš įkaitų, matyt, turi medicininį išsilavinimą. Jis 
ją prižiūri, bet reikia gydytojo. 

Dendis trenkė kumščiu į stalą. 

— Noriu, kad Sabra iš ten nešdintųsi, jūs mane girdite? 

— Girdime, pone Dendi, - pasakė Kelovėjus netekdamas 
kantrybės. 

- Iškrapštykite ją iš ten nors ir su dinamitu, man nesvarbu. 

— Bet man svarbu. Pasak kalbėjusios įkaitės, niekas nesu- 
žeistas. 

— Mano duktė gimdo! 

— Ir mes ją nuvešime į ligoninę, kai tik atsiras galimybė. 
Tačiau aš nedarysiu nieko, kas keltų pavojų tų įkaitų, jūsų 
dukters ar pono Deivisono gyvybei. 

— Klausyk, Kelovėjau, jei tempsi gumą... 

— Kaip aš elgsiuosi, mano, ne jūsų reikalas. Supratot? 

Raselas Dendis garsėjo kaip tikras šunsnukis. Deja, susiti- 
kimas su juo neišsklaidė mitų ir nepakeitė išankstinės Kelo- 
vėjaus nuomonės apie šį milijonierių. 

Dendis despotiškai vadovavo kelioms korporacijoms. Jis 
nebuvo pratęs perleisti vadovavimo kam nors kitam, net tu- 
rėti balso teisės jam prieštarauti tvarkant reikalus. Jo vers- 
luose demokratijos nebuvo nė kvapo, kaip ir šeimoje. Ponia 
Dendi visą dieną nedarė nieko kito, tik verkė prisidėjusi nosi- 

naitę ir antrino savo vyrui atsakinėdama į agentų klausimus 
apie šeimos gyvenimą ir jų santykius su dukterim. Ji nepa- 
reiškė kitos nuomonės, jokių asmeniškų pastabų. 

Kelovėjus nuo pat pradžių abejojo Dendžio tvirtinimu apie 
pagrobimą. Jo širdis linko prie daugiau tikėtinos versijos: Sa- 
bra Dendi pabėgo iš namų su savo vaikinu, kad ištrūktų iš 
despotiško tėvo nagų. 

Kelovėjaus subartas, Rasas Dendis įniršęs suputojo. 

— Vykstu tenai! 

— Nepatarčiau to daryti. 

— Man nusišikt, ką tu patari. 

— Mūsų sraigtasparnyje nėra vietos keleiviams, - šūktelėjo 
agentas Dendžiui pavymui. 

— Tada skrisiu savuoju Lear. 

Jis movė iš kambario ir ėmė rėksmingai įsakinėti būreliui 
savo parankinių, kurie visada stovėjo šalia, tylūs ir neįkyrūs 
tarsi kokie baldai, kol griežta Dendžio komanda jų staigiai 
neišjudindavo. Jie išsirikiavo vorele paskui Dendį. Į ponią 
Dendi dėmesio niekas nekreipė ir vykti drauge nekvietė. 

Kelovėjus, pakėlęs ragelį, išjungė telefono garsiakalbį, kad 
geriau girdėtų agentę. 

— Manau, viską girdėjai. 

— Turi darbelio sočiai, Kelovėjau. 

— Dar vienas dalykas. Kaip ten vietinė policija? 

— Kiek suprantu, Montezas - sumanus šerifas, bet jam tai 
per sunku ir jis pakankamai protingas, kad tai suprastų. Jį 
remia raitoji policija ir kelių patruliai. 

— Ar manai, kad mūsų dalyvavimas juos papiktins? 

— Kaip visada, - sausai atsakė agentė. 

— Na, mums pranešta apie pagrobimą. Tegu taip ir lieka, 
kol išsiaiškinsiu daugiau. 

— Tiesą sakant, Montezas tikriausiai tik džiaugsis perdavęs 
mums šią problemą. Jo didžiausias rūpestis, kad policija ne- 
vaizduotų didvyrių. Nori išvengti kraujo praliejimo. 

— Tada mūsų nuomonės sutampa. Manau, turime du išsi- 
gandusius vaikus, kurie pakliuvo į keblią situaciją ir neranda 
išeities. Kas girdėti apie įkaitus? 

Ji trumpai apibūdino vyrus ir moteris. 

— Vieną šerifas Montezas atpažino kaip vietinį rančos savi- 
ninką. Kasininkė - nuolatinė degalinės parduotuvės darbuo- 
toja. Rocho Lygumose visi ją pažįsta. Ir ta panelė Makoi, kuri 
kalbėjo su šerifu Montezu. 

— O kasji? 

— Ji yra televizijos žurnalistė Dalase. 

— Tilė Makoi? 

— Tują pažįsti? 

Jis ją pažinojo ir atminty išplaukė jos paveikslas: liekna, 
trumpi šviesūs plaukai, šviesios akys. Mėlynos, o gal žalios. 
Ją rodė per televiziją beveik kiekvieną vakarą. Kelovėjus ją 
buvo matęs ir ne studijoje - tarp reporterių jo tirtų nusikal- 
timų vietoje. Kovinga, bet objektyvi. Jos reportažų niekada 
nepavadinsi kurstančiais ar šališkais. Tikra gražuolė, labai 
moteriška, o jos pateikta medžiaga atrodė patikima. 

Žinia, kad tokio masto žurnalistė yra šios krizės epicentre, 
jo nepradžiugino. Puikiai būtų apsiėjęs be šios sunkinančios 
aplinkybės. 

— Puiku. Reporterė jau vietoje. - Jis perbraukė ranka per 
sprandą, kur jautė įtampą. Naktis bus ilga. Numanė, kad 
anksčiau negirdėtos Rocho Lygumos netrukus knibždėte 
knibždės žiniasklaidos atstovų, keliančių dar didesnį sąmyšį. 

Agentė paklausė: 

— Ką sako nuojauta, Kelovėjau? Ar tas vaikinas pagrobė 
Dendžio dukterį? 

Kelovėjus tyliai sumurmėjo: 

— Tik stebiuosi, kodėl ji nepabėgo anksčiau. 


o shiyrius 


K: jie laukė žadėto gydytojo, Daktaras tarp parduotuvės 
prekių susirado žirkles ir porą batų raištelių. Sudėjo juos pa- 
virinti į grafiną su vandeniu, naudojamą karštiems gėrimams 
ruošti. Iš lentynų dar paėmė higieninių servetėlių, lipnios 
juostos ir dėžutę su plastikiniais šiukšlių maišais. 

Jis paklausė Donos, ar jie turi siurbtuką. Ši spoksojo į Dak- 
tarą nesuprasdama, tad jis paaiškino: 

— Guminį balionėlį su švirkštu. Gleivėms iš kūdikio nosies 
ir burnos išsiurbti. 

Ji pasikasė įdiržusią alkūnę. 

— Jie nepaklausūs. 

Ronis sunerimo, kai daktaras pakėlė grafiną su verdančiu 
vandeniu. Įsakė vandenį išpilti Gledisei, senoji ponia padarė 
tai su didžiausiu malonumu. 

Po šių veiksmų laukimas atrodė begalinis. Parduotuvėje 
kiekvienas jautė, kad atvykstančių mašinų skaičius didėja. 
Tarpas tarp benzino kolonėlių ir įėjimo į parduotuvę buvo 
tarsi demilitarizuotoji zona - visiškai tuščias. Tačiau plotą 
tarp kolonėlių ir greitkelio užkimšo pareigūnų ir avarinės 
mašinos. Nebetelpančios stojo ant kelkraščio, rikiavosi abi- 
pus kelio. Jos atvažiavo be triukšmo, bet tai, kad nekaukė si- 
renos, nežybčiojo šviesos, jų buvimą darė dar grėsmingesnį. 

Tilė svarstė, ar ir už pastato vyksta tokia pat veikla kaip 
priešais. Matyt, apie tai galvojo ir Ronis, nes pasiteiravo Do- 
nos apie užpakalines duris. 

Ji pasakė: 

— Koridoriuje einant į tualetus? Matote tas duris? Už jų 
yra sandėlis. Ir šaldytuvas, kuriame tie pamišėliai buvo mane 
uždarę. 

— Aš klausiu apie užpakalines duris. 

— Jos plieninės ir užstumtos iš vidaus. Uždėtas užtvaras, 
o vyriai taip pat iš vidaus. Jos labai sunkios, aš vos pajėgiu 
atidaryti, kai atveža prekes. 

Jei Dona sakė tiesą, niekas negalėjo įeiti pro užpakalines 
duris be triukšmo. Ronis išgirstų bandymą įsiveržti gerokai 
anksčiau. 

— O kaip tualetai? Ar juose yra langų? - domėjosi jis. 

Ji papurtė galvą. 

— Teisybė, - sučiulbėjo Gledisė. - Buvau moterų tualete. 
Jei kam įdomi mano nuomonė, tai geresnis vėdinimas ten 
nepakenktų. 

Atidėjęs tuos rūpesčius į šalį, Ronis savo dėmesį skyrė Sa- 
brai, įkaitams ir įvykių eigai lauke, taigi rūpesčių buvo iki 
kaklo. Tilė atsitraukė nuo Sabros ir paklausė Ronio, ar gali 
paimti kai ką iš kuprinės. 

— Išsausėjo mano kontaktiniai lęšiai. Man reikia drėkina- 
mojo tirpalo. 

Jis žvilgtelėjo į numestą ant prekystalio kuprinę. Ji ten ją 
paliko, kai ėmė Daktarui skystį rankoms plauti. Svarstant, ar 
verta duotijai leidimą, Tilė pasakė: 

— Užtruksiu tik minutėlę. Negaliu ilgam palikti Sabros. Ji 
nori, kad šalia jos būtų moteris. 

— Gerai. Bet aš tave stebiu. Neįsivaizduok, kad nematau. 

Vaikino bravūriškumas buvo apsimestinis. Jis buvo išsi- 
gandęs ir išsekęs, bet tebelaikė pirštą ant pistoleto gaiduko. 
Tilė nenorėjo prisiimti atsakomybės už galimus beprotiškus 
jo veiksmus. 

Nuėjo prie prekystalio, ir Ronis matė, kaip ji rausiasi ku- 
prinėje ieškodama nedidelio buteliuko su tirpalu. Atsuko jį ir 
atlošė galvą įsilašinti. 

— Prakeikimas, - tyliai nusikeikė laikydama virš akies 
pirštą. Paskui išsiėmė kontaktinius lęšius, paieškojo ranki- 
nėje kito buteliuko su tirpalu ir, įpylusi jo į delną, išvalė jame 
kontaktinius lęšius. Nežiūrėdama į Gledise ir Verną sušnibž- 
dėjo jiems: 

- Ar jūsų vaizdo kameroje yra juosta? 

Vernas - laimink jį Dieve - susikaupęs kaip mišių patar- 
nautojas tyrinėjo atspurusią odelę ant savo kairės rankos. 

— Taip, gerbiamoji. 

- Ir naujos baterijos, - pridūrė Gledisė lankstydama žemyn 
kojinaitę, kad prie kulkšnies būtų atvartas. Jį patikrinusi nu- 
sprendė, kad anaip buvo geriau, ir atraitė kojinę atgal. - Vis- 
kas parengta. Mes turime planą, kaip atitraukti dėmesį. 

— Palaukite... 

Tilei dar nebaigus, Vernui užėjo kosulio priepuolis. Gle- 
disė pašoko, numetė kelioninę rankinę ant prekystalio, kad 
Tilė galėtų pasiekti, paskui ėmė smarkiai daužyti vyrui tarp 
menčių. 

— O Viešpatie, Vernai, trūksta tik tavo dusulio priepuolio. 
Užspringti savo paties seilėmis tokiu metu. Dėl Dievo! 

Tilė įsistatė kontaktinius lęšius ir mirkčiodama juos prisi- 
taikė. Paskui, kai visi - ir Ronis - žiūrėjo, kaip senukas žiop- 
čioja ir gurguliuoja stengdamasis atgauti kvapą, o Gledisė 
daužo jį tarsi dulkindama kilimą, Tilė kelioninėje rankinėje 
surado vaizdo kamerą. 

Jos nusimanymo apie vaizdo įrašymo įrangą pakako, kad 
žinotų, kur yra jungiklis. Įjungė ir spustelėjo įrašo mygtuką. 
Paskui pastatė magnetofoną ant lentynos tarp dėžių su ciga- 
retėmis, melsdama Dievą, kad niekas jo nepastebėtų. Netu- 
rėjo daug vilčių dėl vaizdo kokybės, bet praeityje mėgėjiški 
vaizdo įrašai pasirodė esą neįkainojami, pavyzdžiui, Zapru- 
derio filmas apie Džono Kenedžio nužudymą arba jaudinanti 
vaizdajuostė apie juodaodžio Rodnio Kingo sumušimą Los 
Andžele. 

Verno kosulys nurimo. Gledisė paprašė Ronio leidimo at- 
nešti jam butelį vandens. 

Tilė įdėjo kontaktinių lęšių valiklį bei drėkinamąjį tirpa- 
lą į rankinę ir norėjo jau ištraukti ranką, kai pastebėjo savo 
diktofoną. Kartais filmuodama įvykio vietoje ji papildomai 
pasinaudodavo savo mažulyčiu diktofonu. Vėliau, rašant sce- 
narijų, jai nebereikėdavo sėdėti redaktorės kabinoje ir žiūrėti 
vaizdajuostės, kad išgirstų savo interviu. Galėjo jį perklausy- 
ti iš mažyčio diktofono. 

Atsivežė jį ne specialiai. Tai buvo jos darbo priemonė, skirta 
ne atostogoms. Tačiau šis transliuojamų žinių simbolis gulė- 
jo čia, pačiame jos rankinės dugne, ir tarsi laukė, kada bus iš- 
trauktas. Jai atrodė, kad jis skleidžia tviskančią, auksinę aurą. 

Paslėpė saujoje diktofoną ir įsikišo jį į kelnių kišenę kaip 
tik tuo metu, kai Sabra smarkiai suriko. Ronis žaibiškai ap- 
sidairė Tilės. 

— Ateinu, - pasakė ji. 

Eidama pro pagyvenusius aktorius, kilstelėjo į viršų nykštį 
ir nuskubėjo prie Sabros. 

Daktaras atrodė susirūpinęs. 

— Skausmai tapo retesni, bet smarkesni. Kur, po velnių, tas 
daktaras? Kur taip ilgai užtruko? 

Tilė nušluostė Sabrai nuo kaktos prakaitą marlės gniutulu, 
suvilgytu šaltu geriamuoju vandeniu. 

- Kaijis... ar ji... atvyks, kiek galės padėti? Ką galės padary- 
ti tokiomis sąlygomis? 

— Tikėkimės, kad turės patirties su sėdmenine pirmeiga. 
O galjis sugebės įtikinti Ronį ir Sabrą, kad būtina atlikti ce- 
zario pjūvį. 

— Ojei nebus nei to, nei ano?.. 

— Bus blogai, - niūriai atsakė jis. - Visiems suinteresuo- 
tiems. 

— Ar gali apsieiti be gleivių siurbiklio? 

— Tikiuosi, daktaras jį atsiveš. Turėtų. 

— Kas bus, jei ji neatsidarys?.. 

— Dedu viltis į gamtos dėsnius. Gal kūdikis apsivers pats. 
Taip būna. 

Tilė paglostė merginai galvą. Sabra, regis, prisnūdo. Pa- 
skutinis gimdymo etapas dar net neprasidėjo, o ji jau buvo 
išvargusi. 

— Tas trumpas snaudulys jai į naudą. 

— Jos kūnas žino: vėliau jam teks sutelkti visas jėgas. 

— Būtų gerai, kad jai nereikėtų kentėti. 

— Kančios tikrai bjaurus dalykas, - sumurmėjo jis lyg pats 
sau. - Joms palengvinti gydytojas gali suleisti vaistų. Tokių, 
kurie nepakenktų vaisiui. Bet tik iš dalies. Kuo arčiau gimdy- 
mas, tuo didesnė rizika duoti vaistų. 

— O spinalinė anestezija? Ar ji paskutiniuose gimdymo eta- 
puose netaikoma? 

— Abejoju, ar jis šiuo atveju bandys slopinti, nors gal jam ir 
netrūks pasitikėjimo. 

Šiek tiek pagalvojusi, Tilė pareiškė: 

— Man atrodo, natūralus gimdymas yra kvailystė. Tikriau- 
siai darau gėdą visai moterų giminei. 

— Ar turi vaikų? - Kaijų akys susidūrė, jai tarsi kas švelniai 
kumštelėjo žemiau bambos. 

— Mm... ne, - ji greitai nuleido akis. - Tik sakau, kad jei 
kada nors ir turėsiu, norėsiu pačių stipriausių nuskausmina- 
mųjų. 

— Visiškai suprantu. 

Tilė patikėjo, kad jis supranta. Kai vėl į jį pažvelgė, jo dė- 
mesys buvo sutelktas į Sabrą. 

— O tu, Daktare, ar turi vaikų? 

— Ne. 

— Anksčiau kalbėjai apie dukteris, tai pamaniau... 

— Ne. - Jo pirštai laisvai apkabino Sabros riešą, nykštys 
ieškojo pulso. - Jei tik turėčiau aparatą kraujospūdžiui ma- 
tuoti! Jis tikriausiai atsiveš fetoskopą. | 

— Tai... 

— Vaisiaus širdies plakimui klausyti. Dabar ligoninės nau- 
doja įmantrius ultragarso prietaisus. Bet aš pasitenkinčiau 
fetoskopu. 

— Kur įgijai medicininį išsilavinimą? 

— Man tik labai rūpi, - pasakė jis nekreipdamas dėmesio į 
jos klausimą, - ar jis atliks epiziotomiją, ar ne. 

Tilė krūptelėjo pagalvojusi apie pjūvį ir dar tokioje jautrio- 
je vietoje. 

— Kaip jis galėtų? 

— Bus nemalonu, bet jei gydytojas to nepadarys, ji gali len- 
gvai plyšti, o tai bus dar nemaloniau. 

— Tu, Daktare, tampai man nervus. 

— Manau, kad mūsų visų nervams buvo ramesnių dienų. - 
Jis vėl pakėlė galvą ir pažvelgė į ją. - Beje, džiaugiuosi, kad 
tu čia. 

Jo žvilgsnis buvo toks skvarbus, toks prikaustantis kaip ir 
anksčiau, bet šįsyk ji nepabūgo ir nenuleido akių. 

— Iš manęs jokios naudos. 

— Labai svarbu paprasčiausiai su ja būti. Kai užeina skaus- 
mas, skatinti jam nesipriešinti. Raumenų ir audinio aplink 
gimdą įtampa tik didina nemalonius pojūčius. Gimda privalo 
susitraukinėti. Reikia jai leisti dirbti savo darbą. 

— Tau lengva sakyti. 

— Man lengva sakyti, - pripažino kreivai nusišypsojęs. — 
Kvėpuok su ja drauge. Įkvėpk giliai pro nosį, iškvėpk pro 
burną. 

— Gilus kvėpavimas padės ir man. 

— Tau puikiai sekasi. Jai su tavim jaukiau. Ne taip drovisi. 

— Prisipažino, kad tavęs gėdijasi. 

— Suprantama. Ji labai jaunutė. 

— Sakė, kad tu nepanašus į gydytoją. 

— Taip. Manau, kad nepanašus. 

— Tu - gydytojas? 

— Fermeris. 

— Tikras kaubojus? 

— Veisiu arklius, turiu bandą mėsinių galvijų. Važinėju 
sunkvežimiu. Manau, galiu vadintis kaubojumi. 

— Tai kur išmokai... 

Jų pokalbį nutraukė telefono skambutis. Ronis griebė ragelį. 

— Alio? Aš - Ronis Deivisonas. Kur gydytojas? 

Jis nutilo paklausyti, o iš veido išraiškos Tilei buvo aišku, 
kad išgirdo kažką, kas jį nuliūdino. 

— FTB? Negali būti. - Paskui išpyškino: - Bet aš jos nepa- 
grobiau, pone Kelovėjau! Mes pabėgome iš namų. Taip, pone, 
ji man taip pat labiausiai rūpi. Ne. Ne. Ji nesutinka važiuoti 
į ligoninę. 

Jis dar pasiklausė, paskui pažiūrėjo į Sabrą. 

— Gerai, jei telefonas pasieks. - Pritraukė telefoną prie Sa- 
bros kiek siekė laidas. - Su tavim nori kalbėti FTB agentas. 

Daktaras pasakė: 

— Jai nieko neatsitiks, jei atsistos. Tiesą sakant, gal bus net 
geriau. 

Jie su Tile pakišo pečius merginai po pažastimis ir padėjo 
atsistoti ant kojų. Netvirtu žingsniu ji paėjo tiek, kad galėtų 
paimti iš Ronio ištiestą ragelį. 

— Alio? Ne, pone. Ronis sakė tiesą. Bejo aš nevažiuosiu. Net 
į ligoninę. Dėl savo tėčio! Jis sakė, kad atims mano kūdikį, o 
jis visada padaro tai, ką sako. - Ji šniurkštelėjo sulaikydama 
ašaras. - Be abejo, išvykau su Roniu savo noru. Aš... - Ji žiop- 
telėjo ir stvėrė Daktarui už marškinių. 

Jis pakėlė ją, nunešė atgal į laikiną gimdymo lovą ir atsar- 
giai paguldė. Tilė atsiklaupė šalia ir, kaip liepė Daktaras, ėmė 
įkalbinėti Sabrą atsipalaiduoti, nesipriešinti sąrėmiams ir 
kvėpuoti. 

Ronis susirūpinęs kalbėjo telefonu: 

— Klausykite, pone Kelovėjau, Sabra daugiau kalbėti nebe- 
gali. Jai sąrėmiai. Kur mums žadėtas daktaras? - Jis pažvel- 

gė per vitrinos veidrodinį stiklą. - Taip, aš jį matau. Aišku, 
įleisiu. 

Ronis nutrenkė ragelį ir padėjo telefoną vėl ant prekysta- 
lio. Puolė prie durų, bet suvokęs, kokiu puikiu gali tapti taiki- 
niu, vėl nėrė už Frito-Lay stendo. 

— Kasininke, palauk, kol jis bus prie durų, ir tik tada jas 
atrakink. Paskui, kai tik įeis, vėl užrakink. Supratai? 

— Gal manai, kad aš kvaila? 

Dona palaukė, kol gydytojas stumtelėjo duris, tada pasuko 
jungiklį. Jam įėjus į vidų, visi parduotuvėje - ir jaunasis dak- 
taras - išgirdo metalo spragtelėjimą durims užsirakinant. 

Nervingai žvilgtelėjęs per petį, jis prisistatė: 

— Aš, aš - daktaras Keinas. Skotas. 

— Prašom čia. 

Daktaras Skotas Keinas buvo išvaizdus vidutinio ūgio ir 
sudėjimo vyras, perkopęs per trisdešimt. Iš nuostabos ir bai- 
mės išplėtęs akis jis peržvelgė žmones, susispietusius prie- 
šais prekystalį. Gledisė jam pamojavo. 

Jo žvilgsnis grįžo prie Ronio. 

— Kai mane iškvietė, lankiau ligonius namuose. Niekada 
nebūtų atėję į galvą, kad kviečia į panašų skubų atvejį. 

— Su visa derama pagarba, daktare Keinai, negaiškime laiko. 

Tilė nekantravo kaip ir Daktaras. Buvo akivaizdu, kad gel- 
tonsnapis daktarėlis Keinas, tapęs tokios sudėtingos dramos 
veikėju, išsigando. Jis dar nesuvokė viso padėties rimtumo. 

Daktaras pasiteiravo, ar jam pranešta apie Sabros būklę. 

— Man pasakė, kad ji gimdo ir gali būti komplikacijų. 

Daktaras mostu jį pakvietė prie tysančios merginos. 

— Galima? - paklausė Keinas Ronio, baimingai žiūrėdamas 
į pistoletą. 

— Atidaryk savo krepšį. 

— A? O, žinoma. - Jis atšovė juodą lagaminėlį ir atidarė, 
kad Ronis patikrintų. 

— Tvarka, pirmyn. Prašau jai padėti. Jai blogai. 

— Taip ir atrodo, - sutiko daktaras, kai Sabrą suėmė sąrė- 
mis ir ji suvaitojo. 

Ji instinktyviai sugriebė Tilės ranką. Tilė smarkiai spaudė 
ranką ir drąsino: 

— Gydytojas čia, Sabra. Dabar reikalai pagerės. Tikrai. 

Daktaras supažindino atvykėlį su reikiama informacija. 

— Jai septyniolika metų. Tai jos pirmas kūdikis. Pirmas 
nėštumas. 

Jie sustojo prie merginos - Daktaras prie Sabros šono iš 
dešinės, gydytojas Keinas prie kojų, Tilė - kairėje pusėje. 

— Kiek laiko ji gimdo? 

— Pirmieji sąrėmiai prasidėjo apie pietus. Vandenys nubė- 
go prieš dvi valandas. Tuoj po to prasidėjo smarkūs skaus- 
mai, paskui per paskutinį pusvalandį jie sumažėjo. 

— Labas, Sabra, - pasisveikino daktaras. 

- Labas. 

Jis uždėjo rankas jai ant pilvo ir lengvai masažuodamas 
tyrinėjo jo kauburėlį. 

— Gimdymas sėdmenimis į priekį, tiesa? - paklausė Dakta- 
ras laukdamas savo diagnozės patvirtinimo. 

- Tikrai. 

— Ar manai, kad galėsi vaisių pasukti? 

— Gali būti keblu. 

— Ar turi tokio gimdymo patirties? 

— Teko asistuoti. 

Buvo tikėtasi ne tokio atsakymo. Daktaras paklausė: 

— Ar atsinešei kraujospūdžio matuoklį? 

- Jis lagaminėlyje. 

Gydytojas tęsė Sabros apžiūrą atsargiai čiupinėdamas jos 
pilvą. Daktaras ištiesė jam kraujospūdžio matuoklį, bet šis jo 
neėmė. Kalbėjo su Sabra. 

— Tik atsipalaiduok ir viskas bus gerai. 

Ji pažvelgė į Ronį ir viltingai nusišypsojo. 

— Ar greitai gims kūdikis, daktare Keinai? 


62 + Sandra Brown 


— Sunku pasakyti. Kūdikiai patys sprendžia, kada jiems pa- 
sirodyti. Kol dar yra laiko, norėčiau nuvežti tave į ligoninę. 

— Ne. 

— Kūdikiui ir tau būtų daug saugiau. 

— Negaliu ten vykti dėl tėvo. 

— Jis, Sabra, dėl tavęs labai jaudinasi. Tiesą sakant, jis yra 
lauke. Liepė tau pasakyti... 

Ji krūptelėjo visu kūnu tarsi raumenis būtų sutraukę 
spazmai. 

— Tėtis čia? - Laibame, silpname balse skambėjo panika. - 
Roni? 

Ši žinia Ronį sujaudino ne mažiau negu Sabrą. 

— Kaip jis čia atsidūrė? 

Tilė paglostė merginai petį. 

— Viskas gerai. Negalvok dabar apie tėvą. Galvok apie vai- 
kelį. Svarbiausia tau turėtų būti jis. Visa kita susitvarkys. 

Sabra ėmė verkti. 

Daktaras pasilenkė prie Keino ir piktai sušnibždėjo: 

— Kuriems galams jai pasakei? Negalėjai palaukti? 

Daktaras Keinas sumišo: 

— Maniau, išgirdusi, kad tėvas čia, ji pasijus ramiau. Jie ne- 
turėjo kada man smulkiai išaiškinti situaciją. Nežinojau, kad 
ta žinia ją nuliūdins. 

Daktaras atrodė pasiruošęs jį pasmaugti, Tilė jautė tą patį. 

Jis baisiai ant Keino pyko ir košė žodžius pro dantis. Ta- 
čiau žinodamas, kad parodęs pyktį tik pablogins padėtį, susi- 
kaupė prie neatidėliotinų reikalų. 

— Kai apžiūrėjau, ji buvo atsidariusi nedaug. - Pažvelgęs į 
savo rankinį laikrodį pridūrė: - Bet nuo vidinio apžiūrėjimo 
praėjo daugiau kaip valanda. 

Keinas linktelėjo. 

— Kiek? Turiu omenyje, kiek atsidariusi. 

— Apie aštuonis, dešimt centimetrų. 

— Mhm. 

— Ak tu kalės vaike, - tyliai suurzgė Daktaras, o Tilė staiga 
pakėlė galvą. Ar ji gerai išgirdo? Matyt, nes daktaras Keinas 
žiūrėjo į jį nustėręs. 

- Kalės vaike! - pakartojo daktaras. Šį kartą jis piktai rik- 
telėjo. 

Kas atsitiko vėliau, Tilės atmintyje liko miglose visiems 
laikams. Ji niekada tiksliai neprisiminė greitos įvykių ei- 
gos, tačiau visada juos prisiminusi įsinorėdavo aitriosios 
paprikos. 

EIB furgonas, pastatytas ant betoninės aikštelės tarp 
greitkelio ir degalinės kolonėlių, buvo aprūpintas aukšto 
lygio technika, padedančia geriau išdėstyti pajėgas, sekti ir 
palaikyti ryšį. Į Rocho Lygumas iš Midlando-Odesos posto 
mobilizavo ir pasiuntė greitojo reagavimo būrį. Jis atvyko 
beveik tuo pat metu kaip ir Kelovėjaus sraigtasparnis iš Fort 
Verto. 

Artimiausias nusileidimo takas tiko nedideliam lėktuvė- 
liui, tokiam kaip pasėlių barstiklis. Dendžio asmeninis reak- 
tyvinis lėktuvas nuskraidino jį į Odesą, kur užsakytas sraig- 
tasparnis jau laukė nugabenti jį į miestelį. Atvykęs jis tuoj 
įsibrovė į policijos mašiną reikalaudamas tiksliai apibūdinti 
padėtį ir paaiškinti, kaip Kelovėjus ketina elgtis. 

Dendis jau buvo spėjęs jam įkyrėti anksčiau ir Kelovėjus 
milijonieriaus nevirškino dar prieš tai, kai šis ėmė priekabiai 
klausinėti, kokių priemonių bus imamasi. 

Visų akys buvo prikaustytos prie televizoriaus ekrano, ku- 
ris transliavo vaizdą tiesiogiai iš telekameros lauke. Jie matė, 
kaip Keinas įeina į parduotuvę, kurį laiką stovi prie durų, 
paskui iš ekrano dingsta. 

— O kas, jei nepavyks? - paklausė Dendis. - Kas tuomet? 

— „Kas tuomet priklausys nuo tuomet. 

— Nori pasakyti, kad nenumatytam atvejui neturite plano? 
Kokiai šutvei čia vadovauji, Kelovėjau? 

Abiem užvirė kraujas. Kiti mašinoje stovėjo ir laukė, kuris 
neišlaikys pirmas - Dendis ar Kelovėjus. Garą nuleido šerifo 
Marčio Montezo žodžiai. Jis pasakė: 

— Galite nespėlioti. Man jau dabar aišku, kad nieko iš to 
neišeis. 

Mandagus ir diplomatiškas agentas Kelovėjus buvo pa- 
kvietęs apygardos šerifą dalyvauti aukščiausio lygio pasi- 
tarime. 

— Daktaras ne kvailys, - kalbėjo Montezas. - Siųsdami ten 
tą naujokėlį prašotės bėdos. 

— Ačiū, šerife Montezai, - šaltai padėkojo Kelovėjus. 

Paskui, tarsi Montezo žodžiai būtų pranašingi, jie išgirdo 
šūvius. Du šūvius skyrė viena sekundės dalelytė, dar vienas 
driokstelėjo po kelių sekundžių. Po pirmųjų šūvių jie sustin- 
go. Trečiasis paskatino veikti. Visi mašinoje sukruto, vienas 
per kitą ėmė kalbėti. 

— Jėzau Kristau! - subliovė Dendis. 

Televizijos kamera nieko nerodė. Kelovėjus čiupo ausines, 
todėl girdėjo oficialius pranešimus iš vyrų, stovinčių priešais 
parduotuvės duris. 

— Ar tai šūviai? - klausinėjo Dendis. - Kelovėjau, kas čia 
dedasi? Sakei, kad mano dukteriai negresia joks pavojus! 

Kelovėjus per petį riktelėjo: 

— Sėskite ir tylėkite, pone Dendi, arba aš jus išmesiu iš ma- 
šinos. 

— Jei tu, suski, išdrįsi, aš tave išmesiu iš šios planetos. 

Kelovėjaus veidas iš įtūžio išbalo. 

— Atsargiai, pone. Jūs ką tik grasinote Federalinio tyrimo 
biuro pareigūno gyvybei. - Jis įsakė vienam savo pavaldinių 
Dendį išvesti. 

Reikėjo nedelsiant sužinoti, kas į ką šovė, ar yra sužeistų, 
žuvusių. Dendžio rėksmingi grasinimai jam kliudė. 

Dendis riaumojo: 

— Neisiu! Nė velnio! 

Kelovėjus paliko pernelyg susijaudinusį tėvą savo paval- 
diniams, o pats grįžo prie valdymo pulto reikalauti iš lauke 


esančių agentų informacijos. 


Tilė žiūrėjo netikėdama savo akimis, kaip daktaras Skotas 
Keinas staiga ištraukia iš dėklo prie kulkšnies pistoletą ir at- 
stato jį į Ronį. 

— ETB! Mesk ginklą! 

Sabra suklykė. 

Daktaras tebekeikė Keiną. 

- Visą tą laiką laukiau gydytojo! - šaukė jis. - Vietoj jo - tu! 
Koks čia kvailas pokštas? 

Tilė pakilo, ėmė prašyti: 

— Ne, maldauju, ne. Nešaukite. - Ji išsigando, kad jos aky- 
se Roniui tuoj bus ištaškytos smegenys. 

— Tu ne gydytojas? - rėkė paklaikęs vaikinas. - Jie prižadė- 
jo mums gydytoją. Sabrai reikia gydytojo. 

— Mesk ginklą, Deivisonai! Greičiau! 

— Prakeikimas, tiek sugaišta laiko! - Iš pykčio Daktarui ant 
kaklo išpampo gyslos. Jei agentas nebūtų laikęs pistoleto, 
Daktaras būtų jį griebęs už gerklės. - Tai merginai gresia pa- 
vojus. Pavojus gyvybei. Ar niekas iš jūsų, federaliniai šunsnu- 
kiai, to nesupranta? 

— Roni, daryk, kaip jis liepia, - maldavo Tilė. - Pasiauok. 
Būk geras. 

— Ne, Roni, nepasiduok! - raudojo Sabra. - Ten, lauke, - tėtis. 

— Kodėl jums abiem nenuleidus pistoletų? - Nors Daktaro 
krūtinė iš jaudulio kilnojosi, jis tvardėsi. - Niekas neturi būti 
sužeistas. Galime elgtis protingai, ar ne? 

— Ne. - Ronis ryžtingai suspaudė pistoletą. - Ponas Dendis 
lieps mane areštuoti. Niekada nebepamatysiu Sabros. 

— Jis teisus, - patvirtino mergina. 


— Galbūt neareštuos, - ginčijosi Daktaras, - gal... 

— Mesk ginklą, duodu tau laiko, kol suskaičiuosiu iki tri- 
jų, - sušuko Keinas lūžtančiu balsu. Atrodė, kad ir jis pats 
sugniuždytas įtampos. 

— Kodėl reikia taip elgtis? - rėkė ant jo Ronis. 

- Vienas... 

— Kodėl mus apgavote? Mano mergina kankinasi. Jai rei- 
kia daktaro. Kodėl taip darote? 

Tilei nepatiko, kaip Ronio smilius prigludo prie gaiduko. 

- Du... 

— Pasakiau, ne! Neatiduosiu jos ponui Dendžiui. 

Tuo metu, kai Keinas sušuko „trys“ ir šovė, Tilė, stvėrusi 
skardinę su „Wolf“ aitriosios paprikos etikete, smogė ja Kei- 
nui per galvą. 

Jis griuvo kaip cemento maišas. Jo šūvis nukrypo toli nuo 
taikinio, kuris turėjo būti Ronio krūtinė, bet prieš atsimuš- 
dama į prekystalį kulka tik per plauką nepataikė į Daktarą. 

Atsakomąjį šūvį paleido Ronis. Kulka tik išmušė iš toli- 
miausios sienos gabalą tinko. 

Suspiegusi Dona griuvo ant grindų, užsidengė galvą ran- 
komis, paskui spiegė toliau. 

Pasinaudoję tokiu sąmyšiu, meksikiečiai puolė pirmyn, per 
skubėjimą kone sutrypė Verną ir Gledisę. 

Tilė, supratusi, kad jie ketina pagriebti agento pistoletą, 
paspyrė jį po šaldikliu, kur jie negalės jo pasiekti. 

- Atgal! Atgal! - šaukė jiems Ronis. Savo žodžiams pabrėž- 
ti jis vėl šovė, bet taikė jiems virš galvų. Kulka dzingtelėjo į 
kondicionieriaus angą, bet jų veržimąsi prie Ronio sustabdė. 

Dabar jie sustingo tarsi gyvasis paveikslas laukdami, kas 
bus toliau, kas pirmas pajudės ar prabils. 

Prabilo Daktaras. 

— Darykite, kaip liepta, - įsakė jis meksikiečiams. Iškelta 
kaire ranka jis pamojo jiems trauktis. Dešine spaudė kairį 

— Tu peršautas! - sušuko Tilė. 

Nekreipdamas į ją dėmesio jis įtikinėjo meksikiečius, o šie 
akivaizdžiai nenorėjo nusileisti. 

— Jei jūs bėgsite skųstis pro tas duris, labai gali būti, kad 
jūsų pilvus išvarpys kulkos. 

Nei Daktaro kalbos, nei jo logikos jie nesuprato. Suprato 
tik Daktaro reikalavimą likti ten, kur buvo. Jie greitakalbe 
karštai protestavo ispaniškai. Tilė keletą kartų nugirdo žodį 
madre. Kitus galėjo tik įsivaizduoti. Vis dėlto abu padarė, kaip 
liepė Daktaras, - nusliūkino atgal į savo vietas, tarpusavy- 
je murmėdami ir svaidydami aplinkui priešiškus žvilgsnius. 
Ronis laikė nukreiptą į juos pistoletą. 

Dona kėlė daugiau triukšmo už Sabrą, o ši tik sukando 
dantis, kad nerėktų, kai jai užėjo sąrėmių skausmai. Daktaras 
liepė kasininkei užsičiaupti. 

— Gyva rytojaus nebesulauksiu, - aimanavo ji. 

— Kadangi mums sekasi, gal ir sulauksi, - piktai atkirto 
Gledisė. - Dabar užsičiaupk. 

Donai gerklę tarsi kamščiu kas užkišo - rypavimas tučtuo- 
jau nutilo. 

— Laikykis, brangioji. - Tilė grįžo į savo vietą prie Sabros ir 
laikė per sąrėmį ją už rankos. 

— Aš žinojau... - Sabra kelis kartus dusdama nutilo, - žino- 
jau, kad tėtis nepaliks ramybėje. Žinojau, kad mus suseks. 

— Dabar apie jį negalvok. 

— Kaip ji? - paklausė prie jų priėjęs Daktaras. 

— Ar tu sužeistas? - paklausė pažvelgusi į jo petį. 

Jis papurtė galvą. 

— Kulka tik nubrozdino odą. Peršti, tai ir viskas. 

Pro skylę rankovėje jis išvalė žaizdą marliniu tamponu, 
paskui ją uždengė kitu ir paprašė Tilės atkirpti pleistro. Kol 
jis prilaikė tamponą, ji priklijavo pleistrą. 

— Ačiu. 

— Nėr už ką. 

Iki tol į be sąmonės gulintį vyrą niekas nekreipė dėmesio. 
Prie jo priėjo Ronis, perimdamas pistoletą iš vienos rankos į 
kitą ir šluostydamas suprakaitavusius delnus į džinsų sėdy- 
nę. Jis mostelėjo smakru į Keiną. 

— Ką darysim su juo? 

Tilė nusprendė, kad tai geras klausimas. 

— Tikriausiai už tai mane ilgam pasodins į kalėjimą. 

Daktaras pasakė Roniui: 

— Gal leisk man išvilkti jį į lauką, kad jo draugeliai tame 
sušiktame policijos furgone žinotų, jog jis gyvas. Jei jie, Roni, 
mano, kad jis žuvęs ar sužeistas, gali būti riesta. 

Ronis neramiai pažvelgė į lauką ir pakandęs apatinę lūpą 
svarstė pasiūlymą. 

— Ne, ne. - Jis nužvelgė Verną su Gledise. Šie atrodė lei- 
džiantys laiką ne blogiau kaip važinėdamiesi amerikietiškais 
kalneliais pramogų parke. - Paieškokite lipnios juostos, - lie- 
pė jiems Ronis. - Parduotuvėje tikrai turėtų būti. Suriškite 
rankas ir kojas. 

— Jei taip darysi, sūnau, tik dar giliau įklimpsi, - švelniai 
įspėjo jį Daktaras. 

— Manau, giliau įklimpti nebegaliu. 

Ronio veidas buvo liūdnas, lyg dabar jis būtų supratęs savo 
padėties beviltiškumą. Kas atrodė kaip romantiškas nuoty- 
kis, kai su Sabra pabėgo, virto nemaloniu įvykiu su susišau- 
dymu, į kurį įsikišo FTB. Jis įvykdė keletą sunkių nusikalti- 
mų. Pateko į didelę bėdą ir jam užteko proto tai suprasti. 

Pagyvenusi pora peržengė per sąmonės neatgavusį agentą. 
Abu suėmė jį už blauzdų. Sunkiai, bet sugebėjo patraukti jį 
nuo Sabros ir padaryti Daktarui ir Tilei daugiau vietos. 

— Jie uždarys mane į kalėjimą visam gyvenimui, - tęsė Ro- 
nis, - bet noriu, kad Sabra būtų saugi. Noriu, kad jos tėvas 

— Tai dabar tuo ir baikim. 

— Negaliu, Daktare. Kol negavau garantijos iš pono Dendžio. 

Daktaras mostelėjo į Sabrą, kuri su Tile pūškavo per naują 
skausmo priepuolį. 

— Tuo tarpu... 

— Mes liekame čia, - spyrėsi vaikinas. 

— Bet jai reikia... 

— Daktare? - pertraukė Tilė. 

— „ligoninės. Ir tuojau pat. Jei tau rimtai rūpi Sabros ge- 
rovė... 

— Daktare? 

Suirzęs, kad ji dukart pertraukė jo nuoširdų įtikinėjimą, 
Daktaras staiga pasisuko į ją ir nekantriai paklausė: 

— Ką? 

— Sabra niekur važiuoti negali. Aš jau matau kūdikį. 

Jis atsiklaupė tarp Sabros pastatytų kelių. 

— Ačiū Dievui, - nusijuokė su palengvėjimu. - Vaikas apsi- 
suko, Sabra. Matosi galvutė. Jau greit baigsis. Po kelių minu- 
čių turėsi vaikelį. 

Mergina vaikiškai nusijuokė - buvo aišku, kad ji per jauna 
atsidurti tokioje keblioje padėtyje. 

— Ar viskas bus gerai? 

— Manyčiau. - Daktaras pažvelgė į Tilę. - Ar padėsi? 

— Sakyk, ką turiu daryti. 

— Gauk dar keletą paklotų ir patiesk aplinkui ją. Turėk pa- 
ruoštą rankšluostį kūdikiui susupti. - Atsiraitęs virš alkūnių 
rankoves, jis energingai plovėsi rankas valymo skysčiu iš Ti- 
lės buteliuko. Paskui jas plovė actu. Perdavė buteliukus Ti- 
lei. - Valykis iš abiejų negailėdama. Ir paskubėk. 

— Nenoriu, kad Ronis žiūrėtų, - pasakė Sabra. 

— Sabra? Kodėl ne? 

— Rimtai, Roni. Pasitrauk. 

Daktaras per petį pritarė: 

— Taip bus geriausia, Roni. 

Vaikinas nenoromis pasišalino. 

Keino gydytojo reikmenų lagaminėlyje daktaras rado pirš- 
tines ir jas užsimovė - įgudusiai, pastebėjo Tilė. Jos tvarkin- 
gai pliaukštelėjo aplink riešus. 

— Bent tiek iš jo naudos, - sumurmėjo Daktaras. - Čia jų 
pilna dėžutė. Vienas užsimauk. 

Vos spėjus jai užsimauti, Sabrai užėjo sąrėmis. 

— Jei gali, stenkis nesipriešinti, - mokė Daktaras. - Neno- 
riu, kad plyštum. - Jis uždėjo dešinę ranką ant tarpvietės pri- 
laikyti raumenis nuo plyšimo, o kairiąja švelniai lietė kūdikio 
galvutę. - Nagi, Sabra. Dabar kvėpuok. Gera mergaitė. Galė- 
tum užeiti užjos, - liepė Tilei. - Pakelk ją. Paremk dubenį. 

Jis vadovavo Sabrai kenčiant skausmą, o skausmui praėjus 
ji ilsėjosi atsirėmusi į Tilę. 

— Jau beveik viskas, Sabra, - švelniai guodė Daktaras. - Tau 
gerai sekasi. Tiesą sakant, puikiai. 

Tilė jam galėjo pasakyti tą patį. Negalėjai nesižavėti, kaip 
jis ramiai, protingai elgiasi su išsigandusia mergina. 

— Ar gerai jautiesi? 

Tilė žiūrėjo į jį neslėpdama susižavėjimo, bet kol jis nepa- 
kėlė akių, nesuprato, kad kreipiasi į ją. 

— Ar aš? Puikiai. 

— Nenualpsi, bloga nebus? 

— Manau, ne. - Paskui, kadangi jo šaltakraujiškumas buvo 
užkrečiamas, patvirtino: - Ne. Nenualpsiu. 

Sabra riktelėjo, staiga pusiau atsisėdo ir sušvokštė steng- 
damasi išstumti kūdikį. Tilė trynė jai dubenį, norėdama bent 
kuo nors palengvinti merginos kančias. 

— Arjai viskas gerai? - Į susirūpinusį tėtušį niekas nekrei- 
pė dėmesio. 

— Stenkis nesistanginti, - priminė Daktaras merginai. — 
Dabar viskas vyks ir be tavo papildomų pastangų stumti. 
Skausmą palik savieigai. Gerai, gerai. Galvytė beveik išlindo. 

Sąrėmis praėjo ir Sabra nuvargusi gulėjo kaip maišas. Ji verkė. 

— Skauda. 

- Žinau. - Daktaras kalbėjo raminamu tonu, bet jo veide, 
kurio Sabra nematė, atsispindėjo didelis gailestis. Iš plyšusių 
audinių gausiai liejosi kraujas. - Tu šaunuolė, Sabra, - mela- 
vo jis. - Greitai turėsi vaikelį. 

Kaip paaiškėjo, labai greitai. Po visų rūpesčių, kad vaikas 
ilgai negimsta, per paskutines sekundes jis parodė didžiausią 
norą prasibrauti į pasaulį. 

Per kitą sąrėmį, nespėjusi susivokti, kokio stebuklo ji liu- 
dininkė, Tilė išvydo išlindusią kūdikio galvutę veidu žemyn. 
Daktaro ranka ją tik prilaikė, o ji instinktyviai pasisuko į 
šoną. Kai Tilė pamatė naujagimio veidą su plačiai atmerkto- 
mis akimis, sumurmėjo: 

— O Dieve, - ji iš tiesų kreipėsi į Dievą kaip malda, nes ste- 
bėjo beveik dvasinį reiškinį, keliantį pagarbią baimę. 

Tačiau čia stebuklas nutrūko, nes kūdikio pečiai vis dar ne- 
galėjo prasiskverbti pro gimdos kaklelį. 

— Kas atsitiko? - paklausė Ronis, kai Sabra suklykė. 

Sučirškė telefonas. Atsiliepė arčiausiai jo buvusi Dona. 

— Alio? 

— Suprantu, kad skauda, Sabra, - pasakė Daktaras. - Dar 
du trys sąrėmiai turėtų užbaigti. Gerai? 

— Nebegaliu, - raudojo ši, - nebegaliu. 

— Tas vyrukas pavarde Kelovėjus nori žinoti, ką nušovė, - 
pranešė jiems Dona. Niekas į ją nekreipė nė mažiausio dė- 
mesio. 

— Šaunuolė, Sabra, - kalbėjo Daktaras, - pasiruošk. Kvė- 
puok. - Žvilgtelėjęs į Tilę pasakė: - Būk jos instruktore. 

Tilė ėmė kvėpuoti drauge su Sabra, žiūrėdama, kaip Dak- 
taro rankos juda aplink kūdikio kaklą. Pastebėjęs jos nerimą, 
jis tyliai pasakė: 

— Tikrinu, ar neapsisukusi aplink kaklą virkštelė. 

— Ar gerai? - pro sukąstus dantis paklausė Sabra. 

— Iki šiol gimdymas pagal vadovėlį. 

Tilė girdėjo Doną sakant Kelovėjui: 

— Ne, jis gyvas, bet nusipelnė mirti, kaip ir tie prakeikti 
kvailiai, kurie jį čia atsiuntė. - Paskui ji trenkė ragelį. 

— Nagi, nagi. Tavo kūdikėlis, Sabra, jau čia. - Nuo Daktaro 
kaktos viršaus į antakius sruvo prakaitas, bet jis, atrodo, to 
nepastebėjo. - Štai taip. Taip ir reikia. 

Jos klyksmas persekios Tilės sapnus dar daugelį naktų. 
Vaiko petukai prasiskverbė suplėšydami dar daugiau audinių. 
Nedidelis įkirpimas su vietine nejautra būtų padėjęs išvengti 
tos kančios, bet tai buvo neįmanoma. 

Vienintelis džiaugsmas - kančios pasekmė - buvo spur- 
dantis kūdikis, įslydęs į Daktaro laukiančias rankas. 

— Mergytė, Sabra. Ir kokia gražuolė. Roni, tu turi dukrytę. 

Dona, Vernas ir Gledisė sveikino ir plojo. Tilė šniurkštelėjo 
susigraudinusi, žiūrėdama, kaip Daktaras lenkia naujagimės 
galvytę žemyn, kad išsivalytų kvėpavimo takai, nes jie netu- 
rėjo siurbtuko. Laimė, ji tuoj pradėjo rėkti. Plati palengvėji- 
mo šypsena nušvietė jo griežtą veidą. 

Tilė neturėjo kada ilgai žavėtis, nes Daktaras ištiesė kūdikį 
jai. Naujagimė buvo tokia slidi, kad grėsė pavojus išmesti. Ta- 
čiau jai pavyko atsargiai susupti vaikelį į rankšluostį. 

— Paguldyk ją motinai ant pilvo. - Tilė padarė, kaip liepta. 

Sabra spoksojo į savo bliaunančią naujagimę su nuostaba 
ir bailiai šnibždėjo: 

— Arji sveika? 

— Jos plaučiai tikrai atrodo sveiki, - nusijuokė Tilė. Ji grei- 
tai atliko inventorizaciją: - Rankų ir kojų pirščiukai - visi. 
Tikriausiai jos plaukai bus šviesūs kaip tavo. 

— Roni, ar tują matai? - pašaukė jį Sabra. 

— Jo. - Vyruko žvilgsnis šokinėjo nuo jos prie meksikiečių, 
kuriems gimimo stebuklas buvo nė motais. - Ji graži, tiks- 
liau, bus graži, kai ją nušluostys. Kaip jautiesi? 

— Puikiai, - atsakė Sabra. 

Deja, taip nebuvo. Kraujas greitai permerkė po ja padėtus 
įklotus. Daktaras bandė jį sulaikyti higieninėmis servetėlėmis. 

— Paprašyk Gledisės atnešti daugiau. Bijau, kad mums gali 
jų prireikti. 

Tilė pakvietė Gledisę ir davė užduotį. Ši grįžo po pusės mi- 
nutės su dar viena dėže įklotų. 

— Ar surišote tą vyrą? - paklausė Tilė. 

— Vernas dar prie jo darbuojasi, bet netrukus jis negalės 
niekur eiti. 

Kol Daktaras triūsė prie Sabros, Tilė bandė nukreipti jos 
dėmesį. 

— Kokį duosi dukrytei vardą? 

Sabra apžiūrinėjo naujagimę akivaizdžiai žavėdamasi, su 
besąlygiška meile. 

— Nusprendėme pavadinti Katerina. Man patinka klasiki- 
niai vardai. 

— Ir man. Manau, šis vardas jai tiks. 

Staiga Sabros veidą iškreipė skausmas. 

— Kas man? 

— Placenta, - paaiškino Daktaras, - kurioje Katerina gyve- 
no pastaruosius devynis mėnesius. Tavo gimda traukiasi, kad 
ją pašalintų, kaip traukėsi, kad išstumtų Kateriną. Truputį 
skaudės, bet ne taip, kaip gimdant. Kaiji pasišalins, mes tave 
nuprausime ir galėsi ilsėtis. Ar gerai? 

Tilei jis pasakė: 

— Prašau paruošti šiukšlių maišą. Man reikės placentą iš- 
saugoti. Vėliau ją teks ištirti. 

Ji padarė, ko prašoma, o paskui atitraukė Sabros dėmesį 
kalbėdama apie kūdikį. Netrukus Daktaras suvyniojo placen- 
tą, kad jos nesimatytų, bet virkštelė tebejungė ją su kūdikiu. 
Tilė norėjo paklausti, kodėl nekerpa virkštelės, bet jis buvo 
užsiėmęs. 

Po gerų penkių minučių jis nusiplėšė kruvinas pirštines, 
paėmė kraujospūdžio matuoklį ir užmovė Sabrai ant žasto. 

— Kaip sekasi? 

— Gerai, - atsakė ji, bet akys buvo įkritusios, paakiai pa- 
tamsėję. Šypsena blanki. - Kaip laikosi Ronis? 

— Turi jį įkalbėti visa tai baigti, - švelniai tikino Tilė. 

— Negaliu. Dabar, kai turiu Kateriną, negaliu rizikuoti, kad 
tėtis ją atiduotų įvaikinti. 

— Jis negali to padaryti be tavo sutikimo. 

— Jis gali viską. 

— O kaip mama? Kieno ji pusėje? 

— Žinoma, tėvo. 

Daktaras pažiūrėjo kraujospūdžio aparato rodmenis ir at- 
leido movą. 

— Stenkis pailsėti. Darau viską, kad kuo mažiau kraujuo- 
tum. Vėliau paprašysiu tavo paslaugos, todėl norėčiau, kad 
dabar, jei gali, numigtum. 

— Skauda. Ten, apačioje. 

— Suprantu. Man labai gaila. 

— Ne jūsų kaltė, - ištarė silpnu balsu. Jos akys ėmė merk- 
tis. - Jūs pats nuostabiausias, Daktare. 

Tilė su Daktaru stebėjo, kaip atsileidžia Sabros raumenys, 
išsilygina kvėpavimas. Ji nukėlė nuo motinos krūtinės Ka- 
teriną. Sabra protestuodama burbtelėjo, bet buvo per daug 
išvargusi priešintis. 

— Ašją tik truputį apšluostysiu. Kai pabusi, grąžinsiu. Gerai? 

Merginos tylėjimą Tilė suprato kaip leidimą kūdikį paimti. 

— O virkštelė? - paklausė Daktarą. 

— Laukiau, kol bus nepavojinga. 

Virkštelė liovėsi pulsavusi, nebebuvo lipni, suplonėjo ir 
subliūško. Jis kietai ją surišo batų raišteliais dviejose vieto- 
se, palikdamas tarp jų colio tarpą. Tilė nusisuko, kai jis kirpo 
virkštelę. 

Atidalinęs placentą nuo kūdikio, Daktaras sandariai užda- 
rė šiukšlių maišą, paprašė Gledisės padėti maišą į šaldytuvą 
ir toliau rūpinosi motina. 

Tilė atidarė dėžutę su drėgnomis servetėlėmis. 

— Ar jos nepakenks kūdikiui? 

— Manau, ne. Tam jos ir skirtos, - atsakė Daktaras. 

Nors Katerina protestuodama cypsėjo, Tilė šluostė ją ser- 
vetėlėmis, maloniai kvepiančiomis vaikiška pudra. Neturė- 
dama patirties su naujagimiais, ji atliko šią užduotį susijau- 
dinusi. Be to, sekė tylų Sabros kvėpavimą. 

- Sveikinu ją už drąsą, - tarėji. - Negaliujų neužjausti. Kiek 
girdėjau apie Raselą Dendį, ir aš būčiau nuo jo pabėgusi. 

— Tu jį pažįsti? 

— Tik per žiniasklaidą. Įdomu, ar tai jis atsiuntė Keiną? 

— Kodėl tu trenkei jam per galvą? 

— Nori pasakyti, kad užpuoliau federalinį agentą? - niūriai 
pajuokavo ji. - Norėjau užkirsti kelią didelei nelaimei. 

— Tavo žaibiškas smūgis nusipelno pagyrimo, gaila, pats to 
nesugalvojau. 

— Man buvo lengviau, nes stovėjau už jo. - Susupusi Kate- 
riną į švarų rankšluostį, Tilė šildė ją prie krūtinės. - Manau, 
kad agentas Keinas tik atliko savo pareigą. Ir reikėjo nemažai 
drąsos ateiti, kai tokia padėtis. Bet aš nenorėjau, kad jis nu- 
šautų Ronį. Prisipažinsiu, nenorėjau ir kad Ronis nušautų jį. 
Elgiausi impulsyviai. 

— Ar neužsiutai, kai supratai, kad Keinas ne gydytojas? 

Ji pažiūrėjo į jį ir nusišypsojo kaip bendrininkė. 

— Nė neklausk... 

- Tyliu. 

— Kaip tu supratai, kad jis - ne medikas? Kas jį išdavė? 

— Jam nerūpėjo pagrindiniai Sabros organizmo būklės ro- 
dikliai. Pavyzdžiui, jis nepamatavo kraujo spaudimo. Atrodė, 
kad neįvertina jos būklės sunkumo, todėl man kilo įtarimas 
ir patikrinau jo žinias. Kai gimdos kaklelis atsidaręs aštuo- 
nis-dešimt centimetrų, visas organizmas yra pasirengęs. Jis 


neišlaikė testo. 


Rktaviotė + 77 


— Mus abu galėtų nuteisti sunkiesiems darbams federali- 
niame kalėjime. 

— Vis geriau, negu leisti jam nušauti Ronį. 

— Amen. - Ji pažvelgė į miegantį kūdikį. - O kaip vaikelis? 
Arji sveika? 

— Pažiūrėkim. 

Tilė pasiguldė Kateriną ant kelių. Daktaras atvyniojo 
rankšluostį ir apžiūrėjo mergytę, ne didesnę už jo ranką iki 
alkūnės. Jo rankos, palyginti su rausvu kūdikio kūneliu, atro- 
dė didelės ir vyriškos, bet prisilietė švelniai, ypač kai klijavo 
nukirptą virkštelę prie pilvuko. 

— Ji maža, - tarė jis, - manau, kad gimė keliomis savaitė- 
mis per anksti. Bet, atrodo, sveika. Kvėpuoja normaliai. Ta- 
čiau turėtų būti ligoninėje, naujagimių skyriuje. Labai svarbu 
laikyti ją šiltai. Uždenk galvytę. 

— Gerai. 

Jis pasilenkė prie Tilės. Taip arti, kad kiekviena raukšlelė 
matėsi jo akių kampučiuose. Akių rainelės buvo pilkai žalios, 
blakstienos labai juodos, daug tamsesnės už rusvus plau- 
kus. Šeriais apaugę žandai ir smakras darė jį patrauklų. Pro 
perplyšusią marškinių rankove ji pastebėjo, kad per laikiną 
tvarstį prasisunkė kraujas. 

— Ar tau skauda petį? 

Kai jis pakėlė galvą, jie beveik susidūrė nosimis. Keletą se- 
kundžių spoksojo vienas į kitą, paskui jis pasuko galvą pati- 
krinti savo sužeistą petį. Žiūrėjo į žaizdą, lyg būtų ją pamiršęs. 

— Ne. Viskas gerai, - ir skubiai pridūrė: - Geriau suvystyk 
mergytę, o paskui vėl susupk. 

Tilė nemokšiškai vystė kūdikį, o Daktaras tikrino naująją 
mamytę. 

— Ar tiek kraujo... - Tilė tyčia nebaigė sakinio, kad nenu- 
girstų Ronis. Kadangi Tilei niekada neteko būti gimdymo 


liudininke, ji nežinojo, ar Sabra kraujuoja įprastai, ar tai pa- 

vojinga. Kraujo kiekis jai atrodė pernelyg didelis, Daktaras, 
jei teisingai išskaitė iš jo veido, buvo susirūpinęs. 

— Daug daugiau, negu turėtų būti, - atsakė jis tyliai dėl tos 
pačios priežasties. Pridengęs paklode Sabros šlaunis, ėmė 
masažuoti jai pilvą. - Kartais tai padeda sustabdyti kraujavi- 
mą, - atsakė jis į nebylų Tilės klausimą. 

— Ojei nepadeda? 

— Tai negali ilgai tęstis, nes turėsime rimtų rūpesčių. Gaila, 
kad negalėjau jai atlikti epiziotomijos, būtų to išvengusi. 

— Nekaltink savęs. Esant tokioms aplinkybėms, padarei 
viską stebėtinai puikiai, daktare Stenvikai. 


1 skyrius 


li jai išsprūdo ir nebeatšauksi. Nenorėjo Daktarui pranešti, 
kad jį pažino. Bent jau kol kas. 

Nors toks prasitarimas galėjo būti padiktuotas pasąmo- 
nės. Galbūt ji kreipėsi pavarde, norėdama pažiūrėti, kaip jis 
reaguos. Būdama reportere ji visada troško išprovokuoti at- 
sakymą į netikėtą klausimą ar teiginį, o tai ir paskatino ištar- 
ti jo pavardę. 

Jo spontaniškas, neapsimestinis reagavimas buvo įspū- 
dingas. Iš pradžių jis nustebo, paskui suglumo, tada suirzo. 
Galiausiai jo akys pasislėpė tarsi už sandariai uždarytų lan- 
ginių. 

Tilė atlaikė jo žvilgsnį ramiai, skatindama paneigti, kad jis 
nėra ir niekada nebuvo daktaras Bredlis Stenvikas. 

Vėl suskambo telefonas. 

— O, velnias, - subambėjo Dona. - Ką man dabar jiems sa- 
kyti? 

— Aš atsiliepsiu. - Ronis paėmė ragelį. - Ponas Kelovėjus? 
Ne, kaip ponia jums ir sakė, jis gyvas. 

Skambantis telefonas pažadino Sabrą. Ji paprašė duoti pa- 
laikyti kūdikį. Tilė padavė mergytę į rankas. Jaunoji mamytė 
čiauškėjo, kaip gražiai dabar Katerina atrodo, kaip skaniai 
kvepia. 

Tilė atsistojo ir pasirąžė. Iki šiol ji nesuprato, kokia sun- 
ki buvo paskutinė sąrėmių ir gimdymo valanda. Žinoma, jos 

nuovargio nepalyginsi su Sabros, bet vis tiek labai nusika- 
mavo. 

Fiziškai išvargusi, bet psichiškai kupina energijos ji kritiš- 
kai įvertino padėtį. Gledisė ir Vernas tyliai kiūtojo susitvėrę 
už rankų. Jie atrodė pavargę, bet patenkinti, tarsi nakties 
įvykiai būtų jų numatytų pramogų dalis. 

Dona, apkabinusi suvytusiomis rankomis savo kaulėtą 
krūtinę, čiupinėjo sudiržusią, glebią odą prie alkūnių. Aukš- 
tesnis ir liesesnis meksikietis buvo sutelkęs dėmesį į Ronį ir 
telefoną. Jo draugas stebėjo FTB agentą, o šis rodė atsipeikė- 
jimo ženklus. 

Vernas buvo atrėmęs agento Keino nugarą į prekystalį, o 
kojas ištiesęs, blauzdas apsukęs sidabrine lipnia juosta, ran- 
kas per riešus surišęs už nugaros. Agento galva buvo žemai 
nulinkusi ant krūtinės, bet kartkartėmis jis stengėsi ją pakel- 
ti ir keldamas dejavo. 

— Mes jį surišome, - pasakojo Ronis Kelovėjui telefonu. - 
Iššovėme beveik tuo pat metu, bet vienintelis, kurį kliudėme, 
yra Daktaras. Ne, jam nieko rimto. - Ronis pažvelgė į Dakta- 
rą, O šis pritardamas linktelėjo. - Kuri iš jūsų ponia Makoi? 

- Aš, - atsiliepė Tilė žengdama į priekį. 

— Kas čia dabar? - Ronis su ironija greitomis ją nužvelgė. — 
Na, manau, viskas gerai. Iš kur jūs žinote jos pavardę? Gerai, 
nepadėkite ragelio. - Tiesdamas ragelį Tilei jis paklausė: - Ar 
jūs kokia įžymybė? 

— Ne tokia, kad tu pastebėtum. - Ji paėmė ragelį. - Alio? 

Pasigirdo aiškus, konkretus, valdiškas balsas. 

— Panele Makoi, kalba specialusis FTB agentas Bilis Kelo- 
vėjus. 

— Sveiki. 

— Ar galite laisvai kalbėti? 

— Taip. 

— Be prievartos? 

— Be. 

— Kokia ten padėtis? 

— Tokia, kaip jums pasakojo Ronis. Agentas Keinas vos ne- 
sukėlė katastrofos, bet mes sugebėjome jai užbėgti už akių. 

Vyresnysis agentas nustebęs ilgai tylėjo. 

— Prašau? 

— Siųsti jį čia buvo bloga mintis. Panelei Dendi reikia aku- 
šerio, o ne artilerijos. 

— Mes nežinojome... 

— Na, dabar žinote. Čia ne Karmelio kalnas ar Rubinų kal- 
nagūbris. Ne man jus mokyti, kaip atlikti savo darbą... 

— Tikrai? - sausai paklausė jis. 

— Bet aš jus raginu nuo šiol su ponu Deivisonu bendradar- 
biauti. 

— Biuro politika - su įkaitų ėmėjais nesiderėti. 

— Jie ne teroristai, - sušuko ji. - Tai porelė išsigandusių, 
sutrikusių vaikų, kuri jaučia išnaudojusi visas galimybes. 

Pokalbio fone buvo girdėti pakelti balsai. Kelovėjus ranka 
pridengė ragelį ir ėmė kalbėti su kažkuo kitu. Agentas Kei- 
nas pakėlė galvą ir drumzlinomis akimis pažvelgė į Tilę. Ar 
atpažino, kas vožė jam skardine aitriosios paprikos taip, kad 
aptemo akys? 

— Ponas Dendis labai susirūpinęs dukters gerove, - pareiš- 
kė Kelovėjus vėl kalbėdamas telefonu. - Kasininkė - ji vardu 
Dona? - sakė, kad Sabra pagimdė. 

— Mergytę. Abiejų būklė... stabili. - Tilė pažvelgė į Daktarą, 
o jis nežymiai linktelėjo. - Užtikrinkite poną Dendį, kad jo 
dukrai tiesioginis pavojus negresia. 

— Šerifas Montezas mane informavo apie su jumis esantį 
vietinį gyventoją su medicininiu išsilavinimu. 

— Tiesa. Jis padėjo Sabrai per sąrėmius ir gimdymą. 

Daktaro akys truputėlį susiaurėjo - tuoj bus įtrauktas į nu- 
sikaltėlius. 

— Šerifas Montezas negali prisiminti jo pavardės. Sako, kad 
jį vadina Daktaru. 

— Teisingai. 

— Gal žinote jo pavardę? 

Tilė svarstė pasirinkimo galimybę. Buvo visiškai panirusi į 
sąrėmių ir gimdymo reikalus, bet nepaleido iš akių ir veiks- 
mo už parduotuvės sienų. Girdėjo sraigtasparnio burzgimą. 
Kai kurie sraigtasparniai bus medikų ir policijos, bet ji galėjo 
lažintis, kad dar atskris iš Dalaso, Fort Verto, Ostino, Haus- 
tono. Didelių bazių. FTB tinklo filialų. 

Šioje besirutuliojančioje istorijoje jos aktyvus dalyvavimas 
automatiškai kėlė žiniasklaidos vertę. Ji nebuvo įžymybė, 
bet, nesikuklinant, nemenka žuvelė. Ją rodė beveik kiekvie- 
ną vakarą per vakaro žinias jos televizijoje. Tas laidas trans- 
liavo kabelinės stotys smulkesnėse rinkose visame Teksase 
ir Oklahomoje, kur jas žiūrėjo keletas milijonų žiūrovų. Šią 
įdomią, pikantišką istoriją ji pagyvino. Pridėk į tą mišinį dar 
daktarą Bredlį Stenviką, po skandalo prieš trejus metus iš- 
nykusį iš visuomenės akių, ir turėsi sensacingą istoriją, kuri 
sukels karštligišką sujudimą tarp spaudos korporacijų. 

Tačiau Tilė norėjo, kad tai būtų jos sensacija. 

Jei ji atskleis Daktaro tapatybę dabar, su savo medžiaga 
galės atsisveikinti. Šią istoriją už ją pirmiau išklos visi kiti. Ją 
transliuos nespėjus jai pateikti savo pirmojo reportažo. Kol ji 
galės papasakoti įvykius pati, daktaro Stenviko pasirodymas 
žiniasklaidoje bus seniena. 

Galis tikriausiai jai niekada neatleistų už tokį sprendimą, 
bet kurį laiką ji pasilaikys tą naujieną kaip pikantišką prie- 
skonį medžiagai paįvairinti. 

Taigi tiesiai į Kelovėjaus klausimą ji neatsakė. 

— Daktaras labai sunkiomis sąlygomis atliko neįtikėtiną 
darbą. Sabra leidžiasi jo gydoma. Ji juo pasitiki. 

— Supratau, kad per susišaudymą jis buvo sužeistas. 

— Tik įdrėskimas, nieko rimto. Visi esame sveiki, pone Ke- 
lovėjau, - nekantriai kalbėjo ji. - Mes pavargę, bet mums vis- 
kas gerai, kiek dar reikės aiškinti. 

— Jūs taip kalbate ne per prievartą? 

— Visiškai ne. Ronis mažiausiai nori ką nors sužeisti. 

— Teisingai, - patvirtino vaikinas. - Aš tik trokštu galimy- 
bės iš čia nešdintis, kad su Sabra ir kūdikiu galėtume eiti savo 
keliais. 

Tilė perdavė jo norą Kelovėjui, šis pareiškė: 

— Panele Makoi, jūs suprantate, kad negaliu to leisti. 

— Galėtumėt atsižvelgti. 

— Neturiu įgaliojimų... 

— Pone Kelovėjau, ar jūs galite kalbėti laisvai? 

Po nedidelės pauzės jis pasakė: 

— Klokite. 

— Jei esate susidūręs su Raselu Dendžiu, tai puikiai supran- 
tate, kodėl šie jauni žmonės buvo apimti tokios nevilties, kad 
taip pasielgė. 

— Negaliu to atvirai komentuoti, bet suprantu, ką norite 
pasakyti. 

Matyt, pokalbį girdėjo Dendis. 

— Pagal visų atsiliepimus šis žmogus - tironas, - kalbėjo 
Tilė. - Nežinau, ar jūs girdėjote, bet jis pažadėjo tuos du iš- 
skirti prievarta, o kūdikį atiduoti įvaikinti. Ronis su Sabra 
nori tik laisvės patiems spręsti savo ir savo vaiko ateitį. Tai 
šeimos krizė, pone Kelovėjau, ir taip reikėtų į ją žiūrėti. Gal 
ponas Dendis sutiktų pakviesti tarpininką, kuris padėtų 
jiems užglaistyti nesusipratimus ir susitarti. 

— Roniui Deivisonui vis tik teks daug už ką atsakyti, panele 
Makoi. Pradžiai už ginkluotą apiplėšimą. 

— Esu įsitikinusi, kad Ronis prisiims atsakomybę už savo 
veiksmus. 

— Leisk man su juo pakalbėti, - Ronis paėmė iš jos ragelį. - 
Klausykite, pone Kelovėjau, aš nesu nusikaltėlis. Bent iki šios 
dienos nebuvau. Niekada nesu baustas net už greičio viršiji- 


mą. Tačiau neleisiu ponui Dendžiui nulemti mano dukrytės 

ateities. Būdamas tokioje padėtyje nemačiau kito kelio, tik 
nuojo pabėgti. 

— Pasakyk jam, ką mes nusprendėme, Roni, - įsiterpė 
Sabra. 

Jis pažvelgė į ją, gulinčią su mergyte glėbyje, ir jo veide 
pasirodė sielvartas. 

— Pakalbėkite su Sabros tėčiu, pone Kelovėjau. Įtikinkite jį 
palikti mus ramybėje. Tada aš visus paleisiu. 

Valandėlę jis klausėsi, paskui pasakė: 

- Suprantu, kad jos turi būti ligoninėje. Kuo greičiau, tuo 
geriau. Taigi paskambinkite man po valandos. - Vėl pauzė. - 
Arba kas? - pakartojo, matyt, Kelovėjaus klausimą. Ronis vėl 
pažiūrėjo į Sabrą. Ji tvirčiau prispaudė dukrytę prie krūtinės 
ir linktelėjo. - Pasakysiu jums po valandos, - tarė Ronis ir 
staiga padėjo ragelį. 

Kreipdamasis į įkaitus jis pasakė: 

— Puiku, visi girdėjote. Nenoriu nieko skaudinti. Noriu, 
kad visi iš čia išeitumėt. Todėl atsipūskite. - Jis žvilgtelėjo į 
laikrodį. - Po šešiasdešimties minučių viskas gali baigtis. 

— O jei senis nesutiks palikti jūsų ramybėje? - paklausė 
Dona. - Ką mums padarysi? 

— Sėdėk ir tylėk, - suniurzgėjo Vernas. 

— Pabučiuok man, kur nesueina, - atkirto ji. - Tu man ne 
viršininkas. Noriu žinoti, gyvensiu ar mirsiu. Gal po valan- 
dos jis pradės į mus pyškinti? 

Grupę užgulė nejauki tyla. Visų akys nukrypo į Ronį, bet 
jis atkakliai tylėjo ir neatsakė į jų nebylų klausimą. 

Agentas Keinas arba vėl prarado sąmonę, arba nuleido 
galvą iš gėdos, kad nepavyko išvesti reikalo iš aklavietės. Jo 
smakras ilsėjosi ant krūtinės. 

Dona ir toliau čiupinėjo savo alkūnes. 

Vernas su Gledise atrodė pavargę. Dabar, praėjus gimimo 
jauduliui, jų gyvumas priblėso. Gledisės galva parimo ant 
Verno peties. 

Tilė pasilenkė šalia Daktaro, vėl ėmusio rūpintis Sabra. 
Ji buvo užsimerkusi. Mažoji Katerina miegojo motinos 
glėbyje. 

— Kaip ji? 

— Velniškai kraujuoja ir kraujospūdis krinta. 

— Ką gali padaryti? 

— Bandžiau masažuoti gimdą, bet, užuot stabdęs kraujavi- 
mą, jį dar pagausinau. - Jo kaktą vagojo susirūpinimo raukš- 
lės. - Yra dar vienas būdas. 

— Koks? 

— Žindymas. 

— Ar taip greitai jai atsiras pieno? 

— Ne. Ar esi girdėjusi apie oksitociną? 

— Manau, kad tai susiję su moters organizmu. 

— Tai hormonas, dėl kurio krūtyse atsiranda pieno. Be to, 
jo veikiama gimda susitraukinėja ir sumažėja kraujavimas. 
Čiulpimas skatina hormono išsiskyrimą. 

- Štai kaip. Tai kodėl tu... 

— Nes maniau, kad šiuo metu ji jau bus pakeliui į ligoninę. 
Jai ir taip teko daug atlaikyti. 

Kurį laiką jie tylėjo žiūrėdami į Sabrą, susirūpinę jos blyš- 
kumu. 

— Trūksta tik infekcijos, - pasakė jis. - Po perkūnais, jos 
abi turi būti ligoninėje. Kas per vienas tas Kelovėjus? Tipiš- 
kas užsispyręs bukagalvis? 

- Tikrai labai dalykiškas. Bet kalba protingai. Dendis, prie- 
šingai, siautėjantis maniakas. Girdėjau, kaip jis užnugaryje 
svaidosi grasinimais ir kelia ultimatumus. - Ji žvilgtelėjo į 
Ronį, šio dėmesys šokinėjo nuo automobilių stovėjimo aikš- 
telės prie dviejų vis labiau irztančių meksikiečių. - Jis mūsų 
nenužudys, tiesa? 

Neskubėdamas atsakyti į jos klausimą Daktaras bai- 
gė keisti po Sandra paklotus, paskui atsirėmė į šaldiklį ir 
pakėlė vieną kelį. Atsirėmęs į jį alkūne, jis išvargęs ranka 

braukė per plaukus. Pagal miestietiškas normas šukuose- 
nai trūko tvarkos. Tačiau šioje aplinkoje susivėlę plaukai 
jam kažkaip tiko. 

— Nežinau, ką jis darys, panele Makoi. Kančios, kurias 
žmonės suteikia vieni kitiems, visada man kėlė nuostabą ir 
pasibjaurėjimą. Nemanau, kad vaikinas yra nutaręs mus iš- 
rikiuoti ir sušaudyti, bet nėra garantijos, kad to nepadarys. 
Kad ir kaip būtų, kalbos apie tai nieko nepakeis. 

— Gana fatalistinis požiūris. 

— Pati klausei, - jis abejingai patraukė pečiais. - Galim apie 
tai nekalbėti. 

— Tai apie ką nori kalbėti? 

— Apie nieką. 

— Nesąmonė, - pasakė norėdama jį nustebinti, ir jai tai pa- 
vyko. - Nori žinoti, kaip tave atpažinau. 

Jis tik žiūrėjo į ją, nesakė nieko. Buvo gerai apsišarvavęs, 
bet ji mokėjo tokius nematomus šarvus pramušti. 

— Kai pirmą kartą tave išvydau, pasirodei labai matytas, tik 
negalėjau atsiminti kur. Paskui, gimdymui einant į pabaigą, 
prieš pat kūdikio gimimą, prisiminiau. Manau, tave išdavė 
elgesys su Sabra. 

— Turi gerą atmintį, panele Makoi. 

— Tilė. O mano atmintis gali būti geresnė už eilinės televi- 
zijos žiūrovės. Mat aš pasakojau tavo istoriją. - Ji paraidžiui 
pasakė televizijos stoties, kurioje dirbo, pavadinimą. 

Jis tyliai nusikeikė. 

— Tai tu iš tos reporterių gaujos, kuri mano gyvenimą pa- 
vertė tikru pragaru? 

- Aš savo darbą dirbu gerai. 

Jis niekinamai prunkštelėjo. 

— Neabejoju. - Jis perstatė savo ilgas kojas neatitraukda- 
mas nuo jos akių. - Tau patinka darbas? 

— Labai. 

— Malonu kankinti jau nelaimingus žmones, apnuoginti jų 
bėdas smalsiam visuomenės žvilgsniui taip, kad jie nebegalė- 
tų surinkti savo subyrėjusio gyvenimo šukių? 

— Kaltini dėl savo sunkumų žiniasklaidą? 

— Iš esmės taip. 

— Pavyzdžiui? 

— Pavyzdžiui, neišlaikiusi žalingo paviešinimo naštos, žlu- 
go ligoninė. Dėl neteisingai paviešintų dalykų, kuriuos sukū- 
rė tokie žmonės kaip tu. 

— Savo į viešumą patekusį neigiamą įvaizdį susikūrei pats, 
daktare Stenvikai. 

Supykęs jis nusisuko ir Tilė suprato palietusi jautrią 
stygą. 

Daktaras Bredlis Stenvikas buvo pagarsėjęs onkologas, dir- 
bantis viename pažangiausių planetos vėžio gydymo centrų. 
Pacientai iš visų pasaulio kampelių plūdo pas jį, paprastai tu- 
rėdami paskutinę viltį išsigelbėti nuo mirties. Suprantama, 
jo klinika negalėjo visų išgelbėti, bet jos profesiniai laimėji- 
mai atitolino ligos padarinius ir prailgindavo pacientų amžių, 
taip pat pagerindavo jų gyvenimo kokybę. 

Štai kodėl atrodė skaudžiai ironiška, kai jauna, graži, links- 
ma Stenviko žmona susirgo neoperuotinu kasos vėžiu. 

Neijis, nei sumanūs jo kolegos negalėjo sustabdyti sparčios 
ligos eigos. Nustačius diagnozę, vos po kelių savaičių mote- 
ris buvo prikaustyta prie patalo. Jai atliko chemoterapiją ir 
švitino, bet pašalinis poveikis buvo beveik toks pat mirtinas 
kaip ir liga, su kuria kovojo. Jos imuninė sistema nusilpo, iš- 
sivystė plaučių uždegimas. Vienas po kito silpo jos organai, 
paskui nustojo veikti. 

Nenorėdama būti apdujusi nuo nuskausminamųjų, mo- 
teris jų atsisakė. Tačiau paskutines kelias gyvenimo dienas 
skausmai taip sustiprėjo, kad ji galiausiai sutiko vartoti nu- 


skausminamuosius, kurių kiekį pati reguliuos per lašinę. 

Visa tai Tilė sužinojo tyrinėdama praeities įvykius. Dakta- 
ras ir jo mirusi žmona tapo visiems sensacija. Ligi tol jie buvo 
tik liūdna statistika, klastingos ligos aukos. 

Tačiau po laidotuvių nepatenkinti moters tėvai ėmė kelti 
triukšmą, kad galbūt žentas savo žmonos mirtį pagreitino. 
Tiksliau sakant, leido jai nusižudyti nustatydamas tokią di- 
delę dozę reguliavimo mechanizme, kad iš tikrųjų narkotikų 
kiekis jai buvo mirtinas. Jie tvirtino, kad pagreitinti įvykius 
jį sugundė nemažas palikimas. 

Iš pradžių tie tvirtinimai Tilei atrodė nesąmonė. Buvo iš 
anksto padaryta išvada, kad ponios Bredli dienos suskaičiuo- 
tos. Žmogus, norintis paveldėti turtą, galėjo laukti natūra- 
lios baigties. Be to, daktaras Stenvikas ir pats buvo turtingas, 
nors daug savo pajamų skyrė onkologijos klinikai, moksli- 
niams tyrinėjimams ir neturtingų pacientų slaugai. 

Net jei jis panaudojo eutanaziją, Tilė nebuvo pasirengusi 
pirmoji mesti į jį akmenį. Dėl ginčų, kurie supo eutanaziją, ji 
atsidūrė keblioje moralinėje padėtyje negalėdama apsispręs- 
ti. Šiuo klausimu ji buvo linkusi sutikti su nuosaikiausiu po- 
žiūriu. 

Tačiau grynai praktiškai ji labai abejojo, kad Bredlis Sten- 
vikas net dėl mylimos žmonos rizikuotų savo reputacija. 

Deja, uošviai spyrėsi tol, kol apygardos prokuroras paskyrė 
tyrimą, kuris pasirodė tik darbuotojų laiko gaišinimas. Ne- 
rasta jokių įrodymų, pagrindžiančių giminaičių kaltinimą dėl 
nusikalstamų veiksmų. Nebuvo jokių požymių, kad dakta- 
ras Stenvikas ką nors padarė norėdamas pagreitinti žmonos 
mirtį. Apygardos prokuroras atsisakė net pateikti bylą pri- 
siekusiesiems - Didžiajam žiuri, tvirtindamas, kad tam nėra 
jokio pagrindo. 

Kad ir kaip ten būtų, istorija tuo nesibaigė. Per tas savai- 
tes, kai tyrėjai apklausinėjo Stenviką, jo kolegas, personalą, 
draugus, šeimą ir buvusius pacientus, buvo karštai nagrinė- 
jamas ir aptariamas jo gyvenimas visais atžvilgiais. Jis gyve- 

no įtarimų šešėlyje, o tai ypač kėlė nerimą, nes dauguma jo 
pacientų sirgo mirtina, nepagydoma liga. 

Netrukus dėmesio centre atsidūrė ir ligoninė, kurioje jis 
dirbo. Užuot jį užstojusi, administracija vieningai balsavo 
už jo teisės dirbti ligoninėje sustabdymą, kol visi įtarimai 
subliūkš. Būdamas nekvailas, Bredlis Stenvikas žinojo, kad 
visų įtarimų jis niekada neatsikratys. Į visuomenės sąmonę 
įsodinta sėkla paprastai randa derlingą dirvą ir klesti. 

Galbūt skaudžiausia buvo klinikos, kurią jis įsteigė, par- 
tnerių išdavystė. Daugelį metų jie dirbo drauge, atliko nema- 
žai mokslinių tyrinėjimų ir studijavo ligos istorijas, dalinosi 
žiniomis, įgūdžiais ir teorijomis, tapo ne tik bendradarbiais, 
bet ir draugais, o jie paprašė jį atsistatydinti. 

Jis pardavė savo praktikos dalį buvusiems partneriams, 
pusvelčiui pardavė savo įspūdingą namą Hailand Parke ir su 
nuostata „pasiuskit“ išvyko iš Dalaso nežinia kur. Taip bai- 
gėsi ši istorija. Jei Tilė nebūtų paklydusi ir atsidūrusi Rocho 
Lygumose, tikriausiai niekada daugiau apie jį nebūtų pagal- 
vojusi. 

Dabar ji paklausė: 

— Ar Sabra - pirmoji tavo gydyta pacientė nuo to laiko, kai 
išvykai iš Dalaso? 

— Ji ne pacientė ir aš jos negydžiau. Buvau vėžio specia- 
listas, ne akušeris-ginekologas. Tai nenumatytas kritiš- 
kas atvejis ir aš negalėjau nusišalinti. Kaip ir tu. Kaip ir 
visi kiti. 

— Perdėtas kuklumas, Daktare. Niekas iš mūsų negalėjo pa- 
daryti to Sabrai, ką tu padarei. 

— Roni, tu nieko prieš, jei aš atsigersiu? - staiga sušuko jis 
vaikinui. 

— Žinoma. Gerai. Kiti taip pat gal norės vandens. 

Daktaras pasilenkė, nuėmė nuo lentynos šešių vandens 
butelių pakuotę. Išėmęs du plastikinius butelius Tilei ir sau, 
perdavė likusius vaikinui, o šis liepė Donai juos išdalinti. 

Vienu mauku jis išgėrė beveik pusę butelio. Tilė atsuko 
kamštelį ir gerai gurkštelėjusi iš butelio atsiduso: 

— Puikus sumanymas. Bandai keisti temą? 

— Atspėjai. 

— Nebesiverti medicina čia, Rocho Lygumose? 

— Jau sakiau, verčiuosi gyvulininkyste. 

— Bet jie čia žino, kad tu - daktaras. 

— Mažame miestelyje visi apie visus viską žino. 

— Juk tu tikriausiai kam nors pasakei. Kitaip apie tai ne- 
sklistų kalbos... 

— Klausyk, panele Makoi... 

— Tilė. 

— Nežinau, kaip pasklido kalbos, kad kadaise dirbau gydy- 
toju. Net jei ir dirbau, kas tau rūpi? 

— Tiesiog smalsu. 

— Aha. - Jis žiūrėjo priešais save, ne į ją. - Čia ne interviu. 
Iš manęs interviu negausi. Tai kam veltui aušinti burną? Gal 
vėliau tokių pastangų prireiks? 

— Prieš tą... epizodą gyvenai labai aktyviai. Ar nenorėtum 
vėl būti įvykių centre? 

— Ne. 

— Tau čia nenuobodu? 

— Ne. 

— Nesijauti vienišas? 

— Kodėl turėčiau? 

— Gal trūksta kompanijos. 

Jis pakreipė galvą ir pasisuko taip, kad jo pečiai ir liemuo 
atsidūrė tiesiai priešais ją. 

— Kartais. - Permetė ją žvilgsniu. - Ar siūlaisi šiuo klausi- 
mu man padėti? 

— Ak, dėl Dievo. 

O kaiji taip pasakė, jis ėmė juoktis, leisdamas jai suprasti 
pajuokavęs. 

Pakliuvusi ant meškerės, ji ant savęs supyko. 

— Tikėjausi, kad tu aukščiau už pamišusius dėl sekso. 

Vėl surimtėjęs jis pasakė: 

— O aš tikėjausi, kad tu aukščiau už tuos, kurie uždavinėja 
klausimus, ypač asmeniškus, tokiu metu. Kaip tik tada, kai 
pradėjai man patikti. 

Keista, dabar įsmeigtas į ją tiriantis žvilgsnis turėjo dides- 
nį poveikį negu meilikaujanti seksuali užuomina. Ana buvo 
nenuoširdi. Bet žvilgsnis nemelavo. Jos širdis virptelėjo. 

Tačiau tada pasigirdęs kitame parduotuvės gale triukšmas 
privertė ją ir Daktarą pašokti ant kojų. 

Lie žemesnįjį, kresnesnį meksikietį mintyse buvo pravadinu- 
si Chuanu. Būtent jis ir sukėlė sąmyšį. Pasilenkęs prie agento 
Keino negailėjo jam keiksmų - bent jau Tilei atrodė, kad jis 
plūstasi. Jo ispaniški šūkčiojimai skambėjo kaip keiksmai. 

Keinas vis rėkė „kokio velnio? ir nesėkmingai bandė išsi- 
laisvinti. 

Visų nerimui, Chuanas užplojo lipnia juosta FTB agentui 
burną, kad šis nutiltų. Tuo tarpu aukštesnysis Chuano bi- 
čiulis išsigandęs prapliupo ispaniškai bartis Chuanui staiga 
užpuolus agentą. 

Ronis, užsimojęs pistoletu, šaukė: 

— Kas čia darosi? Ką ten darai? Vernai, kas atsitiko? 

— Kad aš žinočiau. Truputį snustelėjau. Pabudau, kai jie 
ėmė tąsytis ir rėkti vienas ant kito. 

- Jis tiesiog ant jo šoko, - mandagiai aiškino Gledisė. - Be 
jokios aiškios priežasties. Aš juo nepasitikiu. Tiesą sakant, ir 
jo draugu. 

— Oue pasa? - paklausė Daktaras. 

Visi staiga nutilo nustebę, kad jis kalba ispaniškai. Chuanas 
aiškiai nustebo labiau už kitus. Greitai pasukęs galvą, spok- 
sojo į Daktarą. Tas nesuglumo nuo pykčiu degančio žvilgsnio 
ir pakartojo klausimą. 

— Nada, - sumurmėjo po nosimi Chuanas. 

Daktaras tik stovėjo ir rūsčiai žvelgė į meksikietį. 

— Na, - nekantravo Tilė. 

— Na, kas? Mano ispanų kalbos žodynas tuo ir apsiriboja, 
dar moku labas, sudie, prašau, ačiū ir šūdas. Nė vienas žodis 
šiai situacijai netinka. 

— Kodėl jį užpuolei? - paklausė meksikiečio Ronis. - Kas 
tau užėjo? 

- Jis pakvaišęs, štai kas, - aiškino Dona. - Supratau vos jį 
pamačiusi. 

Chuanas atsakė Roniui ispaniškai, bet šis nekantriai pa- 
purtė galvą. 

— Nesuprantu, ką sakai. Nuplėšk jam nuo burnos li- 
pnią juostą. Mikliai! - įsakė jis, kai Chuanas delsė paklusti. 
Ronis privertė jį suprasti rodydamas gestais plėšti juostą 
nuo Keino, o šis klausėsi ir stebėjo, kas vyksta, išplėstomis, 
išsigandusiomis akimis. 

Meksikietis pasilenkė, suėmė juostą už kampučio ir nuplė- 
šė nuo agento lūpų. Tas aiktelėjo iš skausmo, paskui sušuko: 

— Tu kalės vaike! 

Chuanas atrodė tikrai savim patenkintas. Žvilgtelėjo į savo 
sėbrą ir abu nusijuokė pradžiugę dėl keblios, beviltiškos fede- 
ralinio agento padėties. 

— Jūs visi sėsite į kalėjimą. Visi iki vieno. - Keinas grės- 
mingai žiūrėjo į Tilę. - Ypač jūs. Tai jūs kalta, kad mes pate- 
kome į tokią bjaurastį. 

— Aš? 

— Jūs sustabdėte federalinį pareigūną ir sukliudėte jam at- 
likti pareigą. 

— Aš sukliudžiau jums be reikalo atimti žmogui gyvybę, 
tik tam, kad pats galėtumėt pagarsėti arba išpirkti savo ne- 
sėkmes, arba dėl ko kito, kas paskatino jus čia ateiti ir dar 
labiau apsunkinti ir taip sudėtingą padėtį. Esant tokioms pat 
aplinkybėms, vėl jums trenkčiau. 

Jo priešiškas žvilgsnis slydo nuo vieno įkaito prie kito, o 
galiausiai sustojo prie jį užpuolusio meksikiečio. 

— Nesuprantu. Kas, po velnių, jums visiems nepatinka? - 
Jis linktelėjo į Ronio pusę. - Jis yra priešas, ne aš. 

— Mes tik stengiamės, kad ši aklavietė nesibaigtų didele 
nelaime, - pasakė Daktaras. 

— Vienintelė išeitis yra visiškai paklusti ir išlaisvinti įkai- 
tus. Biuro politika - neiti į derybas. 

— Mes tai jau girdėjome iš Kelovėjaus, - pasakė jam Tilė. 

— Jei Kelovėjus mano, kad aš negyvas... 

— Mes jį užtikrinome, kad gyvas. 

Agentas iš Ronio pasišaipė: 

— Kodėl manai, kad jis tavim patikės? 

— Todėl, kad aš tai patvirtinau, - pasakė Tilė. 

Daktaras, kurio dėmesys vėl nukrypo į Sabrą, tarė: 

— Man reikia dar vienos sauskelnių pakuotės. 

Negali būti, kad jos reikia kūdikiui, mąstė Tilė. Katerina 
tiek daug nesišlapina. Bet vos metusi akį ji suprato, kad saus- 
kelnių reikia Sabrai. Jos kraujavimas nemažėjo. Galima saky- 
ti, sustiprėjo. 

— Roni, ar galiu gauti dar sauskelnių? 

— Kas negerai? Kas nors vaikeliui? 

— Vaikeliui viskas gerai, Sabra kraujuoja. 

— O, Jėzau. 

— Ar galima paimti sauskelnių? 

— Žinoma, žinoma, - išsiblaškęs atsakė jis. 

— Tu, Deivisonai, čia tarsi didvyris, - kandžiai pasakė Kei- 
nas. - Kad išgelbėtum savo kailį, pasiryžęs numarinti savo 
merginą ir kūdikį. Taip, reikia drąsos leisti moteriai mirtinai 
nukraujuoti. 

— Verčiau tas meksikonas būtų tave amžinai užklijavęs, - su- 
bambėjo Dona. - Be reikalo laidai savo kvailą liežuvį, agente. 

— Nors kartą tu teisi, Dona, - pasakė Gledisė. O Keinui ji 
tarė: - Kaip galima taip bjauriai kalbėti. 

— Gerai, nutilkite, visi nutilkite! - įsakė Ronis. Visi kaipmat 
nutilo, išskyrus meksikiečius, šie pašnibždomis tarėsi. 

Tilė atskubėjo prie Daktaro su sauskelnių pakuote. Atplėšė 
pakuotę, išlankstė sauskelnes, o jis pakišo Sabrai po sėdyne. 

— Kaip tau atėjo į galvą? 

- Paklotai per greitai nuo kraujo sumirksta. Šios sauskel- 
nės turi plastikinį pamušalą. 

Kalbėjosi pusbalsiu. Nė vienas nenorėjo išgąsdinti mergi- 
nos ar dar daugiau nervinti Ronio, stebinčio sieninį laikrodį 
už prekystalio. Jo ilgoji rodyklė judėjo kankinamai lėtai. 

Daktaras atėjo prie Sabros iš šono ir paėmė jos ranką. 

— Tu vis dar kraujuoji labiau, negu norėčiau. 

Ji metė žvilgsnį į Tilę, raminamai uždėjusią ranką jai ant 
peties. 

— Nereikia tuoj išsigąsti. Daktaras tik stengiasi viską nu- 
matyti. Jis nenori, kad reikalai blogėtų, jei negali gerėti. 

— Teisingai. - Pasilenkęs prie jos, tyliai paklausė: - Gal pa- 
galvosi ir neatsisakysi vykti į ligoninę? 

— Ne! 

— Prieš sakydama ne, minutėlę manęs paklausyk, - prašė jis. 

— Būk gera, Sabra. Leisk Daktarui paaiškinti. 

Merginos akys nukrypo į Daktarą, bet žvelgė nepatikliai. 

— Galvoju ne tik apie tave ir kūdikį, - pasakė jis, - bet ir apie 
Ronį. Kuo greičiau jis visa tai užbaigs, tuo jam bus geriau. 

— Mano tėtis jį užmuš. 

— Ne, neužmuš. Neužmus, jei tu ir Katerina būsite saugios. 

Jos akys paplūdo ašaromis. 

— Jūs nesuprantate. Jis tik apsimeta, kad nori mus gelbė- 
ti. Vakar vakare, kai pasakėme apie kūdikį, jis grasino jį nu- 
žudyti. Sakė, kad jei galėtų, išpjautų jį iš manęs tuoj pat ir 
pasmaugtų plikomis rankomis. Štai kaip jis nekenčia Ronio, 
kaip negali pakęsti, kad mes kartu. 

Tilė iš nuostabos aiktelėjo. Niekada jai neteko girdėti apie 
Raselą Dendį gero žodžio, bet toks jo žiaurumo liudijimas ją 
sukrėtė. Kaip galima būti tokiam beširdžiui? Daktaras su- 
spaudė lūpas. 


96 + Sandia Brown 


— Toks jau žmogus yra mano tėtis, - kalbėjo Sabra. - Nepa- 
kenčia, kai jam prieštarauji. Niekada mums neatleis, kad jam 
nepaklusome. Ronį amžiams pasodins į kalėjimą ir padarys 
viską, kad aš nebepamatyčiau savo vaikelio. Man nesvarbu, 
kaip jis pasielgs su manim. Jei negaliu būti su jais, nesvarbu, 
kas man atsitiks. 

Ji nuleido galvą ir prisiglaudė skruostu prie mažylės. Kūdi- 
kio persikų spalvos pūkeliai ant mažos galvutės sugėrė ašaras 
nuo Sabros skruosto. 

— Jūs abu buvote man tokie geri. Tikrai. Man labai nema- 
lonu jus nuvilti. Tačiau mano nusistatymo nepakeisite. Kol 
mums su Roniu neleis iš čia išeiti su tėčio pažadu palikti mus 
ramybėje, aš pasilieku. Be to, Daktare, aš jumis pasitikiu la- 
biau už kokį nors kitą daktarą, kurį atsiųstų man tėtis. 

Daktaras atgalia ranka nusibraukė prakaituotą kaktą ir 
atsiduso. Jis pažvelgė į Tilę, ši truktelėjusi pečiais pripažino 
pralaimėjimą. 

— Gerai, - nenoromis ištarė jis. - Padarysiu viską, ką galiu. 

— Neabejoju, - Sabra susiraukė. - Ar man tikrai blogai? 

— Aš nieko negaliu padaryti dėl kraujavimo iš plyšusių vie- 
tų. Bet kraujavimas iš vaginos... Atsimeni, anksčiau liepiau 
tau ilsėtis, nes paskui galiu prašyti tavęs kai ką padaryti? 

— Aha. 

— Na, norėčiau, kad pažindytum Kateriną. 

Mergina metė į Tilę apstulbusį žvilgsnį. 

- Žindymas privers gimdą susitraukti ir sumažins krauja- 
vimą, - paaiškino toji. 

Daktaras Sabrai nusišypsojo. 

— Pasiruošusi pabandyti? 

— Manau, pasiruošusi, - atsakė ji, nors atrodė sutrikusi ir 
drovi. 

— Aš tau padėsiu. - Tilė siekė švariai nuvalytų žirklių. — 
Prakirpkime tavo suknelės siūles per pečius. Paskui galėsime 
jas susegti, bet tau nereikės nusirengti. 

— Būtų gerai. - Atrodė, kad atidavus kai kuriuos sprendi- 
mus į Tilės rankas jai palengvėjo. 

— Paliksiu jus, moterys, vienas. A, panele... mm... Tile? 

Daktaras pamojo jai atsistoti ir jie trumpai slapta pasitarė. 

— Ar tu apie tai ką nors išmanai? 

— Nieko. Mano motina nustojo mane žindyti trijų mėne- 
sių. Aš to neatsimenu. 

Jis blankiai šyptelėjo. 

— Turėjau omeny ne žindomąją. 

— Suprantu, ką turėjai omenyje. Pajuokavau. Bet atsaky- 
mas vis tiek neigiamas. 

— Na, tuomet iš jūsų trijų sumaniausia bus Katerina. Tei- 
singai ją paguldykite, o ji darbuosis instinktyviai. Bent jau to 
tikiuosi. Po kelias minutes prie kiekvienos krūties. 

— Tvarka, - guviai linktelėjo Tilė. 

Ji pasilenkė prie Sabros ir perkirpo paplūdimio suknelės 
siūles per pečius. 

— Siūlau nuo šiol dėvėti drabužius, susagstomus priekyje. 
Arba ką nors laisvo, kad galėtum pakelti ir pridengti Kateri- 
ną. Kartą ilgai skrisdama į Los Andželą sėdėjau šalia motinos 
su kūdikiu. Ji visą kelią maitino vaikutį, bet niekas, išskyrus 
mane, to nepastebėjo, o aš žinojau tik todėl, kad sėdėjau gre- 
ta. Visą laiką ji buvo gerai užsidengusi. 

Kalbėjo tam, kad nukreiptų Sabros dėmesį ir padėtų atsi- 
kratyti drovumo. Baigusi kirpti siūles, Tilė nusmaukė vieną 
suknelės pusę. 

— Dabar nuleisk liemenėlės petnešėlę ir patrauk žemyn 
kaušelį. Duok, aš palaikysiu Kateriną. - Sabra nedrąsiai apsi- 
žvalgė. - Niekas nemato, - užtikrino ją Tilė. 

— Žinau. Bet taip keista. 

— Suprantama. 

Kai Sabra pasirengė, Tilė grąžino jai Kateriną. Mergytė ty- 
liai knirzėjo, bet pajutusi prie skruosto Sabros krūtį, burnyte 
ėmė ieškoti spenelio. Surado, bandė pagauti - nepavyko. Po 

kelių bandymų ėmė rėkti. Mosikavo mažyčiais kumšteliais, o 
veidelis išraudo. 

— Ar viskas gerai? - šūktelėjo Daktaras. 

— Puikiai, - pamelavo Tilė. 

Nusivylusi Sabra pravirko: 

— Aš nemoku. Ką neteisingai darau? 

— Nieko tokio, širdele, nieko, - ramino Tilė.- Katerina 
nemoka būti dukryte, o tu nemoki būti mamyte. Išmoksite 
savo vaidmenis kartu. Bet girdėjau, kad kūdikis junta moti- 
nos nusivylimą. Kuo labiau atsipalaiduosi, tuo bus lengviau. 
Keletą kartų giliai įkvėpk, paskui vėl pabandyk. 

Antras bandymas buvo ne ką sėkmingesnis už pirmą. 

— Žinai ką? Manau, kalta tavo padėtis, - pastebėjo Tilė. - 
Nepatogu ir tau, irjai. Galbūt jei galėtum atsisėsti... 

— Negaliu. Per daug skauda sėdynę. 

— Ojei Daktaras atremtų tau nugarą? Ne taip spaustų apa- 
čią ir galėtum patogiau laikyti Kateriną. 

— Jis mane matys, - protestuodama gailiai sušnibždėjo ji. 

— Sutvarkysiu, kad nematytų. Palauk. Tuoj grįšiu. 

Anksčiau ji buvo pastebėjusi lentyną, prikrautą suvenyri- 
nių marškinėlių. Nespėjus Roniui net paklausti, ką ji daro, 
Tilė puolė prie lentynos ir stvėrė vienus marškinėlius. Paste- 
bėjo, kad jie sudulkėję, bet ką padarysi. Eidama atgal nutrau- 
kė nuo lentynos dar vienus. 

Kai ji su marškinėliais grįžo, Katerina jau klykė. Visi kiti 
parduotuvėje pagarbiai tylėjo. Tilė apklojo vienais ypač dide- 
liais marškinėliais motiną ir kūdikį. 

- Štai. Jis nieko nematys. Gerai? 

— Gerai. 

— Daktare? 

Jis tuoj pat prisistatė. 

— Klausau? 

— Gal galėtum užeiti Sabrai už nugaros ir paremti ją, kaip 
aš dariau per gimdymą? 

- Žinoma. 

Atsiklaupęs už merginos jis padėjo jai pusiau atsisėsti. 

- Taigi, tik remkis į mano krūtinę. Nagi, atsipalaiduok, Sa- 
bra. Štai taip. Patogu? 

— Taip, man gerai. Ačiū. 

Tilė pakėlė marškinių kamputį pažiūrėti, kas ten dedasi. 
Katerina liovėsi verkusi ir vėl instinktyviai ėmė ieškoti. 

— Padėk jai, Sabra, - švelniai patarė Tilė. Sabra elgėsi taip 
pat instinktyviai. Tik truputį padedant, tarp krūties ir kūdi- 
kio atsirado ryšys ir jis energingai ėmė čiulpti. 

Sabra susižavėjusi nusijuokė. Tilė taip pat. Ji nuleido marš- 
kinių kamputį ir nusišypsojo Daktarui. 

— Manau, viskas gerai. 

- Jos tikros profesionalės. - Dėl tokio Tilės pagyrimo Sa- 
bra baltomis kaip kreida lūpomis plačiai nusišypsojo. Tilė pa- 
siteiravo: - Ar anksčiau buvai apsisprendusi žindyti? 

— Prisipažinsiu, apie tai negalvojau. Taip buvau prislėgta 
rūpesčio, kad kas nesužinotų apie nėštumą, kad neturėjau 
laiko galvoti apie ką nors kita. 

- Jei nesisektų žindyti, galima pereiti prie buteliukų. Mai- 
tinti iš buteliuko jokia gėda. 

— Bet girdėjau, kad žindymas vaikeliui sveikiau. 

- Ir aš girdėjau. 

— Tu neturi vaikų? 

— Ne. 

— Ištekėjusi? 

Regis, Sabra pamiršo čia pat esantį Daktarą. Jis buvo atra- 
majos nugarai, taigi kaip baldas. Tačiau Tilė matė jį prieš akis 
ir jautė, kad jis gaudo kiekvieną žodį. 

— Ne. Vieniša. 

— Ar kada nors buvai ištekėjusi? 

Kiek padvejojusi ji atsakė: 

— Prieš daugelį metų. Trumpai. 

— Kas atsitiko? 

Pilkšvai žalios akys nė nemirktelėjo: 

— Mūsų keliai... mm... išsiskyrė. 

— Ak, kaip negerai. 

— Taip, negerai. 

— Kiek tau buvo metų? 

— Buvau jauna. 

— O kiek tau metų dabar? 

Tilė nervingai nusijuokė. 

— Dabar vyresnė. Aną mėnesį sukako trisdešimt treji. 

— Turėtum paskubėti ir susirasti kitą. Turiu omenyje, jei 
nori turėti vaikų. 

— Kalbi kaip mano motina. 

— Ar nori? 

— Noriu ko? 

— Turėti kitą vyrą ir vaikų? 

— Kada nors. Galbūt. Buvau labai užsiėmusi savo karjera. 

— Galėtum būti vieniša mama. 

— Mąsčiau apie tai, bet nesu įsitikinusi, kad bus gerai vai- 
kui. Dar svarstau. 

— Negaliu įsivaizduoti, kad galima nenorėti vaikų, - pasakė 
mergina meiliai šypsodamasi Katerinai. Mes su Roniu tik ir 
kalbame apie juos. Norime turėti didelį namą kaime. Daugy- 
be vaikų. Aš esu vienturtė. Ronis turi įbrolį, mažą. Jų am- 
žiaus skirtumas - dvylika metų. Mes norime didelės šeimos. 

— Pagirtini norai. 

Daktaras smakru kukliai davė ženklą Tilei pakeisti pusę. 
Tilė pagelbėjo Sabrai ir netrukus Katerina laiminga žindo 
kitą krūtį. 

Paskui mergina, atsukusi galvą, juos nustebino klausimu: 

— Ojūs, Daktare? 

— Ką aš? 

— Arjūs vedęs? 

— Mano žmona prieš trejus metus mirė. 

Sabros veidas ištįso. 

— Ak, labai užjaučiu. 

- Ačiū. 

— Kas jai nutiko? Jei leisite paklausti... 

Jis papasakojo apie žmonos ligą, neminėdamas nemalonu- 
mų pojos mirties. 

— Turite vaikų? 

— Deja, ne. Mes tik pradėjome kalbėti, kad laikas turėti vai- 
kų, bet ji susirgo. Kaip ir panelė Makoi, ji turėjo profesiją. 
Buvo mikrobiologė. 

— Oho, tikriausiai buvo protinga. 

— Tiesą sakant, nuostabi. - Jis nusišypsojo, nors Sabra ne- 
galėjo jo matyti. - Už mane kur kas protingesnė. 

- Jūs tikriausiai vienas kitą labai mylėjote. 

Jo šypsena pamažu išblėso. Sabra to negalėjo numanyti, 
o Tilė suprato, kad jo santuoka nebuvo be debesėlio. Tyrinė- 
jant Šerės Stenvik mirties aplinkybes atskleista, kad ji turėjo 
nesantuokinį ryšį. Bredlis Stenvikas žinojo apie žmonos ne- 
ištikimybę ir kilniai prisiėmė sau kaltę. Jo darbas atimdavo 
daug laiko, dažnai jis užtrukdavo iki vėlumos. 

Tačiau jie mylėjo vienas kitą ir buvo įsipareigoję santuoką 
išsaugoti. Tarėsi ir planavo likti kartu, bet jai buvo nustatytas 
piktybinis auglys. Jos liga iš tikrųjų juos suartino. Bent jis 
taip tvirtino savo kaltintojams. 

Tilė matė, kad net po šitiek laiko prisiminti žmonos neišti- 
kimybę jam yra skaudu. 

Suvokus, kad Tilė jį stebi, liūdna išraiška nuo jo veido 
dingo. 

— Tam kartui užteks, - tarė jis šiurkštesniu balsu, negu 
ketino. 

— Ji nebečiulpia, - pasakė Sabra. - Tikriausiai užmigo. 

Kol Sabra tvarkėsi drabužius, Tilė paėmė kūdikį ir pervys- 
tė. Daktaras padėjo Sabrai atsigulti į pradinę padėtį, paskui 
patikrino po ja patiestą vystyklą. 

— Mažiau. Ačiū Dievui. 

Tilė priglaudė prie savęs kūdikį ir švelniai pabučiavo į kak- 
tytę prieš grąžindama jį į motinos glėbį. 

Suskambo telefonas. Valanda buvo praėjusi. 

Visi sukluso. Valandą lauktas šaižus telefono skambutis 
lėmė, kaip pasisuks jų likimas. Dabar, kai išvengti buvo neį- 
manoma, visi bijojo išgirsti Kelovėjaus atsakymą į Ronio rei- 
kalavimą. Ypač Ronis, jis buvo nervingesnis negu anksčiau. 

Pažiūrėjęs į Sabrą bandė šypsotis, bet jo lūpose šypsena il- 
gesnį laiką neišsilaikė. 

— Tu įsitikinusi, Sabra? 

— Taip, Roni, - atsakė ši ramiai, bet ryžtingai ir oriai. - Vi- 
siškai įsitikinusi. 

Prieš pakeldamas ragelį vaikinas nusišluostė rankas į kelnes. 

— Ponas Kelovėjus? - Paskui po trumputės pauzės sušu- 
ko: - Tėti! 


0 skyrius 


- R čia? 

Kai paskutinis atvykėlis buvo atvestas į FTB furgoną, Ke- 
lovėjus, nekreipdamas dėmesio į nemandagų Raselo Dendžio 
klausimą, atsistojo ir paspaudė svečiui ranką. 

— Ponas Deivisonas? 

— Jūs čia juokus krečiate, - sušnarpštė pasipiktinęs Den- 
dis. - Kas jį kvietė? 

Kelovėjus apsimetė, kad Dendžio apskritai nėra. 

— Aš - specialusis agentas Bilis Kelovėjus. 

— Koulas Deivisonas. Būtų gera sakyti „malonu susipažin- 
ti , pone Kelovėjau. 

Sprendžiant iš išvaizdos, galima buvo spėti, kad Deiviso- 
nas yra gyvulių augintojas. Jis dėvėjo išblukusius Levis džin- 
sus ir avėjo kaubojiškus batus. Krakmolytuose marškiniuose 
vietoj sagų buvo melsvai pilki spraustukai. Įeidamas į furgo- 
ną jis mandagiai nusiėmė šiaudinę kaubojišką skrybėlę, pa- 
likusią gilų įspaudą jo plaukuose ir raudoną ruožą kaktoje, 
šviesesnį už du trečdalius įdegusio veido. Buvo kresnas, ėjo 
krypuodamas. 

Jis neužsiėmė gyvulių auginimu. Jam priklausė penki 
greitojo maisto restoranai ir jis gyveno Heroje tik norėdamas 
pabėgti nuo tokių „metropolių kaip Tulija ir Floideida. 

Kelovėjus su juo pasisveikino ir padėkojo: 

— Ačiū, kad taip greitai atvykote, pone Deivisonai. 

— Būčiau atvykęs ir nekviestas. Kai tik išgirdau, kad mano 
berniukas čia užsidarė, skubėjau pas jį. Kai jūs skambinote, 
jau ėjau pro duris. 

Dendis putodamas griebė Deivisoną už peties ir atsuko į 
save. Prikišo smilių prie jo veido. 

— Tai tu kaltas, kad mano duktė pateko į bėdą. Jeigu jai kas 
atsitiks, tu - lavonas ir tavo ištvirkėlis išpera taip pat... 

— Pone Dendi, - griežtai pertraukė jį Kelovėjus. - Aš vėl 
noriu jus išgrūsti iš šio furgono. Dar vienas žodis, ir jūs iš čia 
dingsite. 

Milijonierius, nekreipdamas dėmesio į Kelovėjaus įspėji- 
mą, piktai kalbėjo toliau: 

— Tavo vaikas, - pareiškė jis, - suvedžiojo mano dukrą. Už- 
taisė jai vaiką, o paskui pagrobė. Svarbiausia mano gyveni- 
me bus užtikrinti, kad jis niekada nebematytų saulės šviesos 
ir nebekvėpuotų laisvės oru. Padarysiu viską, kad kiekvieną 
savo niekingo gyvenimo sekundę praleistų kalėjime. 

Deivisonas - kas darė jam garbę - laikėsi šaltakraujiškai. 

— Man atrodo, kad dėl viso šito iš dalies kaltas jūs, pone 
Dendi. Jei jūs nebūtumėt vaikų taip griežtai pasmerkęs, 
jiems nebūtų prireike bėgti. Jūs, kaip ir aš, puikiai žinote, 
kad Ronis neišvežė jūsų mergaitės prieš valią. Jie vienas kitą 
myli ir pabėgo nuo jūsų grasinimų, aš taip manau. 

— Man nusispjaut, ką tu manai. 

— O man - ne, - perrėkė Raselą Dendį Kelovėjus. - Noriu 
išgirsti pono Deivisono nuomonę apie situaciją. 

— Vadinkite mane Koulu. 

— Gerai, Koulai, ką jūs apie tai žinote? Pravers viskas, ką 
galite pasakyti apie savo sūnų ir jo nuostatas. 

Dendis nesusilaikė: 

— Kur snaiperiai? Specialus policijos būrys? Štai kas 
praverstų. 

— Naudoti jėgą būtų rizikinga jūsų dukters ir kūdikio 
gyvybei. 

— Kūdikio? - sušuko Deivisonas. - Jis gimė? 

— Kiek mums žinoma, prieš dvi valandas ji pagimdė 
mergytę, - pranešė jam Kelovėjus. - Sako, abi jaučiasi gerai. 

— Sako, - suurzgė Dendis. - Kiek žinau, mano duktė negyva. 

— Gyva. Taip tvirtina panelė Makoi. 

— Galėjo taip kalbėti norėdama išgelbėti savo kailį. Tas be- 
protis tikriausiai laikė įrėmęs į jos galvą šautuvą! 

— Nemanau, pone Dendi, - pasakė Kelovėjus, stengdamasis 
likti ramus. - Tokios nuomonės laikosi ir mūsų psichologas, 
kuris klausėsi mano pokalbio su panele Makoi. Neatrodė, kad 
ji kalba verčiama. 

— Kas ta panelė Makoi? - susidomėjo Deivisonas. 

Kelovėjus paaiškino, paskui atidžiai į jį įsižiūrėjo. 

— Kada paskutinį kartą kalbėjote su Roniu? 

— Vakar vakare. Jis su Sabra ketino eiti pas Dendį į namus 
ir pasakyti jos tėvams apie kūdikį. 

— Kaip seniai žinote apie nėštumą? 

— Kelios savaitės. 

Dendis išraudo kaip burokas. 

- Ir nematėte reikalo apie tai man pranešti? 

— Ne, pone. Mano sūnus manim pasitiki. Negalėjau jo pasi- 
tikėjimo išduoti, nors raginau jums pasakyti. - Jis nusigręžė 
nuo Dendžio, tolesni jo žodžiai buvo skirti Kelovėjui. 

- Šiandien dėl sugedusios gruzdintuvės turėjau važiuoti į 
Midkifą. Grįžau namo vėlai. Ant stalo virtuvėje radau Ronio 
laiškelį. Jame buvo parašyta, kad atvažiavo tikėdamiesi mane 
rasti namie. Rašė, kad abu pabėgo ir traukia į Meksiką. Kad 
praneš man, kaip juos rasti, kai atvyks į vietą. 

— Stebiuosi, kad pas jus užsuko. Nebijojo, kad bandysite 
prikalbėti juos grįžti namo? 

— Tiesą sakant, pone Kelovėjau, esu Roniui sakęs, kad pri- 
reikus visada mielai suteiksiu pagalbą. 

Dendžio išpuolis buvo toks staigus, kad niekas jo nesiti- 
kėjo, o mažiausiai Deivisonas. Vyras visu svoriu griuvo ant 

Deivisono iš užpakalio. Šis būtų kritęs kaip pėdas, bet jį paga- 
vo Kelovėjus ir neleido pargriūti ant grindų. Todėl abu vyrai 
trenkėsi į furgono sieną, prie kurios buvo išrikiuoti kompiu- 
terio terminalai, televizorių ekranai, vaizdo magnetofonai ir 
sekimo įranga. Šerifas Montezas čiupo Dendį už marškinių 
apykaklės ir truktelėjęs bloškė į priešingą sieną. 

Kelovėjus įsakė vienam savo pavaldiniui išgrūsti Dendį po 
velnių. 

— Ne! - Dendis uždusęs gaudė orą, bet sugebėjo gergždžian- 
čiu balsu ištarti: - Noriu girdėti, ką jis turi pasakyti. Prašau. 

Kiek suminkštėjęs, Kelovėjus nusileido. 

— Daugiau jokių nesąmonių. Supratote? 

Išraudęs ir įsiutęs Dendis linktelėjo. 

— Jo. Su šiuo kalės vaiku atsiskaitysiu vėliau. Bet noriu ži- 
noti, kas vyksta. 

Atkūręs tvarką, Kelovėjus pasiteiravo Deivisono, kaip šis 
jaučiasi. Deivisonas pakėlė nuo grindų savo kaubojišką skry- 
bėlę, padaužė ją į džinsų klešnę. 

— Nekreipkite į mane dėmesio. Man rūpi tie vaikai. Ir kūdikis. 

— Ar manote, kad Ronis pas jus užsuko dėl pinigų? 

— Galėjo. Kad ir ką galvoja ponas Dendis, pabėgti jiems ne- 
padėjau. Tiesą sakant, priešingai. Patariau nepasiduoti. - Tė- 
vai apsikeitė grėsmingais žvilgsniais. - Šiaip ar taip, - kalbėjo 
Deivisonas, - tikriausiai jiems trūko grynųjų. Ronis po pa- 
mokų uždarbiauja vairuotoju, bet jo atlyginimo nuvažiuoti į 
Meksiką nepakaktų. Šiandien nesusitikome, manau, tik to- 
dėl jis sugalvojo tokį dalyką, - apgailestaudamas mostelėjo 
į parduotuvę. - Mano berniukas ne vagis. Motina ir patėvis 
gerai jį išauklėjo. Jis geras vaikas. Manau, iš visų jėgų stengė- 
si pasirūpinti Sabra ir kūdikiu. 

— Taigi, pasirūpino. Sugriovė jai gyvenimą. 

Nekreipdamas dėmesio į Dendį, Deivisonas paklausė Ke- 
lovėjaus: 

— Tai ką darysim? Ar turite planą? 

Kelovėjus supažindino Ronio Deivisono tėvą su paskutinė- 
mis naujienomis. Pažvelgęs į rankinį laikrodį pasakė: 

— Prieš penkiasdešimt septynias minutes jis davė mums 
valandą įtikinti poną Dendį, kad šis paliktų juos ramybėje. 
Nori jo garantijos, kad nesikiš į jų gyvenimą, neatims jų kū- 
dikio. Kad... 

— Atims kūdikį? - Deivisonas žiūrėjo į Dendį akivaizdžiai 
sunerimęs. - Grasinote atimti kūdikį? - Jo veide iškalbingai 
švietė panieka. Liūdnai linguodamas galva jis pasisuko į Ke- 
lovėjų. - Ką man daryti? 

— Supraskite, pone Deivisonai, Roniui bus pateikti krimi- 
naliniai kaltinimai. 

— Manau, jis žino. 

— Tačiau kuo greičiau jis paleis įkaitus ir pasiduos, tuo jam 
bus geriau. Kol kas niekas nesužeistas. Bent jau rimtai. Dėl 
Ronio ir kitų norėčiau, kad taip ir liktų. 

— Jis nebus sužeistas? 

— Ne, duodu jums žodį. 

— Sakykite, ką man daryti. 


Pokalbis baigėsi tuo, kad pasibaigus nustatytam laikui 
Koulas Deivisonas paskambino į parduotuvę. 

— Tėti! - sušuko Ronis. - Iš kur skambini? 

Tilė ir Daktaras paėję artyn atidžiai klausėsi, ką Ronis sako 
į ragelį. Sprendžiant iš jo reakcijos, tėvo skambučio jis nesi- 
tikėjo. 

Iš Galio Tilė buvo girdėjusi, kad tėvas su sūnum yra artimi. 
Ji įsivaizdavo, kad Ronis sutriko ir jaučia gėdą kaip gerbiamo 
tėvo nutvertas neklaužada vaikas. Galbūt ponas Deivisonas 
galės paveikti į bėdą patekusį sūnų ir prikalbės jį išeiti iš šios 
aklavietės. 

— Ne, tėti, Sabrai viskas gerai. Žinai, ką aš jai jaučiu. Nepa- 
daryčiau nieko, kas ją skaudintų. Taip, suprantu, kad ji turėtų 
būti ligoninėje, bet... 

— Pasakyk jam, kad aš tavęs nepaliksiu, - sušuko Sabra. 

— Ne tik aš, tėti. Sabra sako, kad ji nevažiuos. - Klausantis 
jo akys krypo į Sabrą ir kūdikį. - Atrodo, ji irgi jaučiasi gerai. 
Panelė Makoi ir Daktaras jomis rūpinasi. Taip, suprantu, kad 
tai rimta. 

Susikaupusiame vaikino veide atsispindėjo įtampa. Tilė 
peržvelgė savo bendrininkus įkaitus. Visi - ir meksikiečiai, 
kurie net nesuprato, kas kalbama, - sėdėjo ramūs, tylūs, su- 
klusę. 

Daktaras pajuto jos žvilgsnį. Jis nežymiai truktelėjo pe- 
čiais, paskui nukreipė dėmesį į Ronį, šis taip spaudė ragelį, 
kad net krumpliai pabalo. Jo kakta išrasojo prakaito karoliu- 
kais. Pirštai nervingai gniaužė pistoleto rankeną. 

— Ponas Kelovėjus ir man atrodo padorus žmogus, tėti. Ta- 
čiau jo žodžiai ar garantijos iš tikrųjų nieko nereiškia. Mes 
bėgame ne nuo valdžios organų. Nuo pono Dendžio. Neati- 
duosime savo kūdikio kitiems įvaikinti. Taip, jis atiduotų! — 
Vaikino balsas nuo susijaudinimo užlūžo. - Jis atiduotų. 

— Jie jo nepažįsta, - pridūrė Sabra išvargusiu kaip ir Ronio 
balsu. 

— Tėti, aš tave myliu, - pasakė Ronis į ragelį, - atsiprašau, 
jei užtraukiau tau gėdą. Bet negaliu pasiduoti. Tol, kol ponas 
Dendis nepažadės leisti Sabrai pasilikti kūdikį. 

Kad ir ką girdėjo, Ronis purtė galvą ir liūdnai šypsojosi 
Sabrai. 

— Tada tu, tėti, ponas Dendis, FTB ir visi kiti turėtumėt 
žinoti. Mudu su Sabra prieš išvykdami iš Fort Verto apsi- 
sprendime. 

Tilei suspaudė krūtinę: 

— O, ne. 

— Mes nenorime gyventi atskirai. Manau, supranti, ką tai 
reiškia, tėti. Jei ponas Dendis ir toliau tvarkys mūsų gyveni- 
mą, Mūsų ateitį, mes ateities nenorime. 

— Jėzau, - Daktaras perbraukė ranka per veidą. 

— Taip, tėti, suprantu, - laikėsi savo vaikinas. Jis žiūrėjo 
į Sabrą, ši iškilmingai linktelėjo. - Vienas be kito mes negy- 
vensime. Pasakyk tai ponui Dendžiui ir ponui Kelovėjui. Jei 
jie neleis mums išvykti ir keliauti savo keliais, niekas iš čia 
neišeis gyvas. 

Jis skubiai padėjo ragelį. Keletą akimirkų niekas nejudėjo, 
niekas neištarė nė žodžio. Paskui, tarsi pagal signalą, prakal- 
bo visi iš karto. Dona ėmė žliumbti, agentas Keinas kaip li- 
taniją kartojo „jūs niekada neišsisuksit“, Vernas prisipažino 
meilę Gledisei, o ji maldavo Ronį galvoti apie kūdikį. 

Tai jos žodžiai privertė Ronį prabilti: 

— Mano tėtis paims Kateriną ir išaugins ją kaip savo dukte- 
rį. Jis neleis jai patekti ponui Dendžiui į nagus. 

— Mes viską apgalvojome iš anksto, - pasakė Sabra. - Va- 
kar vakare. 

— Negali būti, kad kalbi rimtai, - pasakė jai Tilė. 

— Rimtai. Tai vienintelis būdas įtikinti, ką mes vienas ki- 
tam jaučiame. 

Tilė prie jos atsiklaupė. 

— Sabra, savižudybė nėra tinkamiausias būdas įrodyti ar 
laimėti ginčą. Pagalvok apie vaikelį. Ji niekada nepažins ta- 
ves. Ar Ronio. 

— Nepažintų mūsų bet kuriuo atveju. Jei tėtis padarys 
savo. 

Tilė pakilo ir atsistojo šalia Daktaro, kuris panašiai griebė- 
si įtikinėti Ronį. 

— Atimdamas tiek daug gyvybių, Sabros gyvybę, tu tik pa- 
teisinsi blogą Dendžio nuomonę apie save. Turi elgtis už jį 
protingiau, Roni. 

— Ne, - spyrėsi vaikinas. 

— Ar tokį palikimą nori palikti savo dukteriai? 

— Mes ilgai apie tai galvojome, - pasakė Ronis. - Suteikėme 
ponui Dendžiui galimybę mus priimti, bet jis atsisakė. Mums 
tai vienintelė išeitis. Kalbu rimtai. Mudu su Sabra verčiau 
mirsime... 

— Nemanau, kad juos įtikinai. 

— Ką? - Jis pažvelgė į jo kalbą nutraukusią Tilę. Daktaras, 
nustebintas jos žodžių, irgi atsisuko į ją. 

— Lažinuosi, kad jie mano, jog tu blefuoji. 

Mintis jai buvo atėjusi į galvą jau anksčiau, kai Ronis bandė 
įtikinti Kelovėjų, kad nė vienas įkaitas, įskaitant agentą Kei- 
ną, nenukentėjo. Laikinai šią mintį nustūmė į šalį, nes tuo 
metu padėjo Sabrai žindyti. Dabar mintis galvoje įsitvirtino 
ir rutuliojosi net ištarta garsiai. 

— Jei nori, kad jūsų sprendimas juos paveiktų, jie turi su- 
prasti jo rimtumą. 

— Aš jiems sakiau, - aiškino Ronis. 

— Bet geriau vieną kartą pamatyti. 

— Ką siūlai? - Tai klausė Daktaras. 

— Lauke yra žiniasklaidos atstovų. Esu įsitikinusi, kad ten 
yra grupelė operatorių ir iš mano televizijos. Tegu operato- 
rius įeina į vidų ir parodo jus. - Vaikinas klausėsi. Ji dėstė da- 
lyko esmę toliau: - Mes matome, kaip nuoširdžiai tu kalbi, - 
aiškino ji rodydama ir į kitus, - bet perteikti telefonu savo 
nuoširdumą stačiai neįmanoma. Jei Kelovėjus tave matytų 
kalbantį, jei matytų, kad Sabra tau visiškai pritaria, manau, 
jis, tavo tėvas ir ponas Dendis labiau patikėtų tavo žodžiais. 

— Ar tai reiškia, kad mane rodys per televiziją? - patenkin- 
ta dėl tokios perspektyvos paklausė Dona. 

Ronis viršutiniais dantimis smarkiai kramtė apatinę lūpą. 

— Sabra, ką tu manai? 

— Nežinau, - abejodama atsakė ji. 

— Dar vienas dalykas, - įkalbinėjo Tilė. - Jei ponas Dendis 
pamatytų savo anūkę, galbūt jis apskritai pasitrauktų. Jūs 
tvirtinate, kad bijote jo labiau negu FTB. 

— Taip. Jis daug žiauresnis. 

— Bet jis - žmogus. Katerinos vaizdas per televizorių labai 
paskatintų suminkštėti. Iki šiol ji yra tik „kūdikis , jūsų maiš- 
to prieš jį simbolis. Per televizorių ji taptų įtikinama paskata 

savo nuostatas permąstyti. O su tavo tėvo ir agento Kelovė- 
jaus pagalba, esu įsitikinusi, jis suminkštėtų ir kapituliuotų. 

— Agentas Kelovėjus neketina eiti į kompromisus su biuro 
politika. - Keinas galėjo neaušinti veltui burnos, nes niekas 
nekreipė dėmesio nei į jį, nei į jo pastabas. 

— Ką pasakysi? - paklausė Tilė. - Gal verta pabandyti? Tu 
juk nenori mūsų žudyti, Roni. Nenori žudyti nei Sabros, nei 
nusižudyti pats. Savižudybė yra neatšaukiamas laikinos pro- 
blemos sprendimas. 

— Aš juk nepučiu miglos! 

Tilė pasinaudojo jo jausmų protrūkiu. 

— Puiku! Kaip tik tai jiems ir reikia matyti bei girdėti. Pasi- 
naudok televizija, kad juos įtikintum, jog neketini nusileisti. 

Jis negalėjo apsispręsti. 

— Sabra, ką tu manai? 

— Gal reikėtų, Roni. - Ji pažvelgė į glėbyje miegantį vai- 
ką. - Kai Daktaras kalbėjo apie palikimą Katerinai... Jei yra 
kita išeitis, gal verta bent pamėginti? 

Tilė sulaikė kvėpavimą. Ji buvo pakankamai arti Daktaro 
ir juto, kad šis įsitempęs kaip styga. 

— Gerai, - trumpai tarė Ronis, - vienas vyrukas gali įei- 
ti. Tik verčiau įspėkit juos, kad nebūtų tokių triukų kaip su 
juo, - pasakė jis mostelėdamas į Keiną. 

Tilė atsargiai iškvėpė orą. 

— Net jei bandytų apgauti, aš neleisčiau. Jeigu komanda iš 
mano televizijos dar neatvyko, palauksime. Duodu žodį, kad 
įleisime tik man pažįstamą operatorių, sutarta? - Ji pasisuko 
į Keiną. - Kaip man susisiekti su Kelovėjumi? 

— Aš neži... 

— Nemuilink akių. Koks numeris? 

Drėgna servetėle Tilė šluostėsi krūtinę, kai pajuto už savęs 
kažką judant. Ji greitai apsidairė, ir sunku pasakyti, kas la- 
biau sutriko - ji ar Daktaras. Jo akys nevalingai nukrypo į jos 
nėriniuotą alyvinę liemenėlę. Tilę išmušė karštis. 

— Atsiprašau, - sumurmėjo jis. 

— Buvau nešvari, - paaiškino ji, sukdama petį, kad nesima- 
tytų priekio. Jos palaidinė sustiro nuo išdžiūvusio kraujuoto 
skysčio, kurio prisigėrė jai pirmą kartą glaudžiant prie krū- 
tinės kūdikį. Daktarui tariantis su Roniu, Tilė, likusi viena, 
naudojosi proga palaidinę nusivilkti ir išsiskalbti. Tačiau jis 
grįžo anksčiau, negu ji tikėjosi. 

— Nutariau apsišvarinti prieš pasirodydama per televi- 
zorių. 

Ji išmetė higieninę servetėlę ir pakėlė atliekamus teniso 
marškinėlius, kuriuos anksčiau buvo paėmusi nuo lenty- 
nos. Juos užsivilkusi, pasisuko ir išskėtė rankas. Ant marš- 
kinių priekio buvo Teksaso valstijos vėliava, o po ja - žodis 
NAMAI. 

— Ne naujausios mados, - liūdnai tarė ji. 

— Šiose vietovėse madinga. 

Jis patikrino Sabrą, paskui atsisėdo prie Tilės, atsirėmu- 
sios į šaldiklį. Ji ištiesė jam savo butelį su vandeniu. Jis atsi- 
gėrė lyg niekur nieko. 

— Kaipjai? Geriau? 

Daktaras patylėjęs linktelėjo, bet jo suraukta kakta liudijo 
susirūpinimą. 

— Ji neteko daug kraujo. Jis kiek sukrešėjo, bet ją reikia 
susiūti. 

— Mediko lagaminėlyje siuvimo reikmenų nebuvo? 

Jis papurtė galvą. 

— Ne, tikrinau. Taigi, nors kraujavimas sumažėjo, yra dide- 
lis infekcijos pavojus. 

Sabra ir kūdikis miegojo. Tilei pakalbėjus su agentu Kelo- 
vėjumi apie vaizdo įrašą, Ronis vėl ėjo sargybą. Daugiausia 
nerimo jam kėlė meksikiečiai ir Keinas. Budriai juos stebėjo. 
Vernas su Gledise suglaudę galvas snaudė. Dona vartė bul- 
varinį žurnaliuką, kaip visada darydavo vakarais, kai vangiai 
vyko prekyba. Kurį laiką buvo ramu. 

— Kaip vaikelis? - pasiteiravo Tilė Daktaro. 

- Laikosi. - Stetoskopą iš mediko lagaminėlio jis priglau- 
dė prie Katerinos krūtinės. - Širdies dūžiai stiprūs. Plaučiai 
dirba gerai. Bet man būtų daug ramiau, jei ja rūpintųsi nau- 
jagimių specialistai. 

— Gal jau nebeilgai. Mano draugas Galis vadovauja mūsų 
televizijos žinių transliacijoms. Prieš keletą valandų jis suži- 
nojo, kad aš tarp įkaitų. Esu įsitikinusi, kad jau atsiuntė čia 
mūsų telekomandą. Kelovėjus tikrina, prižadėjo susisiekti su 
manim kuo greičiau. Neabejoju vaizdo veiksmingumu. Grei- 
tai viskas baigsis. 

-— Tikiuosi, - pasakė jis, neramiai žvelgdamas į jaunąją mo- 
tiną ir jos kūdikį. 

— Tu atlikai milžinišką darbą, Daktare. - Jis žiūrėjo į ją įta- 
riai, tarsi laukdamas, ką ji dar pasakys. - Sakau nuoširdžiai. 
Tu puikus gydytojas. Galbūt tau reikėjo rinktis ne onkologi- 
ją, o pediatriją. 

— Gal, - niūriai atsakė jis. - Mano sėkmės rodikliai kovoje 


su vėžiu nebuvo aukšti. 

— Tavo rodikliai buvo puikūs. Daug aukštesni už vidutinius. 

— Taip, bet... 

„Taip, bet aš nesugebėjau išgydyti žmogaus, kuris iš tikrų- 
jų buvo svarbus. Savo žmonos.“ Tilė mintyse užbaigė jo saki- 
nį. Beprasmiška ginčytis, kokios girtinos buvo jo pastangos 
nugalėti šią ligą, kai jo paties atmintyje tas vienas pralaimėji- 
mas kainavo jam karą. 

— Kas tave paskatino imtis onkologijos? 

Iš pradžių atrodė, kad jis neketina pasakoti. Paskui atsakė: 

— Būdamas devynerių, nuo limfomos mirė mano broliukas. 

— Apgailestauju. 

— Tai buvo seniai. 

— Kiek tau buvo metų? 

— Dvylika, gal trylika. 

— Tačiau jo mirtis paveikė tave ilgam. 

— Prisimenu, kaip mano tėvams buvo sunku tai pakelti. 

„Vadinasi, nenugalimas priešas iš jo atėmė du mylimus 
žmones , - pagalvojo Tilė. 

- Išgelbėti brolio ar žmonos gyvybę buvai bejėgis, - pasakė 
ji. - Ar dėl to išėjai iš darbo? 

— Tu ten buvai, - atžariai atsakė jis. - Žinai, kodėl išėjau. 

— Žinau tik tai, ką norėjai pasakyti žurnalistams, labai ne- 
daug. 

— Nėra ką sakyti. 

— Buvai įsižeidęs. 

— Buvau velniškai užsiutęs. - Jis pakėlė balsą taip, kaip rei- 
kia šnibždant scenoje, bet pasakė tai pakankamai garsiai, kad 
Katerina motinos glėbyje krūptelėtų. 

— Ant ko užsiutai? - Ji suprato, kad smarkiai rizikuoja. Jei 
kamantinės per daug, per kietai, jis gali visai nutilti. Tačiau ji 
pasinaudos proga. - Ar pykai ant uošvių už nepagrįstus įtari- 
mus? Ar ant kolegų, kad tavęs nepalaikė? 

— Pykau ant visų. Ant visko. Prakeikto vėžio. Savo paties 
bejėgiškumo. 

— Vadinasi, pasidavei, tiesiog viską metei. 

— Taip, galvodamas, kokia, po šimts, iš to nauda? 

— Suprantu, todėl atsigrūdai į tą užkampį, kur gali būti ti- 
krai naudingas. 

Jos sarkazmas nepraslydo Daktarui pro ausis. Jo bruožai 
dėl kylančio susierzinimo sugriežtėjo. 

— Klausyk, man nereikia, kad tu ar kas kitas analizuotų 
mano sprendimą, jį svarstytų arba vertintų. Jei aš nuspren- 
džiau tapti fermeriu, baleto šokėju ar valkata, tai tik mano 
reikalas. 

— Tu teisus. Tik tavo. 

— O kadangi kalbame apie reikalus, - pridūrė jis su tokiu 
pat kartėliu, - tavo mintis apie televiziją... 

— Kaip ji tau? 

— Arji tikrai Roniui ir Sabrai bus į naudą? 

- Žinoma. 

Jis žiūrėjo į ją akivaizdžiai nepasitikėdamas, ir tai skaudi- 
no. Net skeptiškai sukrizeno. 

— Jei mums kaip nors pavyktų priversti Dendį susvyruo- 
ti, tai sušvelnintų padėtį. - Net jai pačiai atrodė, kad ginasi, 
bet kalbėjo toliau. - Man neatrodo, kad agentui Kelovėjui ši 
aklavietė patinka. Kad ir ką sako Keinas, Kelovėjus - padorus 
žmogus, kuris dirba savo darbą, bet nesižavi mintimi pyškin- 
ti šautuvais ir lieti kraują. Manau, kad jis nori derėtis ir tai- 
kiai susitarti. Aš tik pasiūliau savo paslaugas, kurios, mano 
nuomone, palengvins taikų sprendimą. 

— Be to, tai tau pasiutusiai sensacinga istorija. 

Jo tylus nuovokus balsas ir skvarbios akys vertė ją kaltai 
prisiminti kelnių kišenėje gulintį diktofoną. 

— Taip, sutinku, - nelengvai pripažino ji, - istorija bus ne- 
paprasta. Tačiau aš su tais vaikais susijusi asmeniškai. Padė- 
jau ateiti į pasaulį jų dukrelei, todėl mano sumanymas nėra 
vien savanaudiškas. Tu, Daktare, esi šališkas. Apskritai ne- 
mėgsti reporterių. Žinant tavo patirtį su žiniasklaida, tavo 

bjaurėjimasis yra suprantamas. Bet aš nesu tokia beširdė ir 
bejausmė, kaip tu, aišku, manai. Man labai rūpi, kas atsitiks 
Roniui, Sabrai ir Katerinai. Man rūpi, kas atsitiks mums vi- 
siems. 

Reikšmingai patylėjęs jis tyliai tarė: 

— Aš tavim tikiu. 

Jo akys buvo skvarbios kaip anksčiau, bet žvilgsnis pasi- 
keitė. Užliejęs Tile jo apmaudo karštis pamažu virto kitokiu. 

— Žinai, tu buvai nuostabi, - tarė jis. - Su Sabra. Galėjai 
praskysti. Pamesti galvą. Apsivemti. Apalpti. Ką nors iškrės- 
ti. Tačiau veikei raminamai. Buvai tikra pagalba. Ačiū. 

— Nėr už ką. - Ji tyliai nusijuokė. - Aš baisiai nervinausi. 

— Ir aš. 

— Negali būti! Rimtai? 

Jis nebyliai persižegnojo. 

- Visai neatrodė. 

— Na, nervinausi. Su gimdymais neturėjau daug patirties. 
Stebėjau keletą, kai buvau medicinos mokykloje. Porai gim- 
dymų asistavau būdamas rezidentu, bet visada gerai įrengto- 
je sterilioje ligoninėje, su kitais gydytojais ir seselėmis. Buvau 
užmiršęs, ką ir mokėjau. Man tai buvo baisus atvejis. 

Minutėlę jos žvilgsnis nukrypo į tolį, paskui grįžo prie jo 
akių. 

— Nervinausi tol, kol pamačiau kūdikio pakaušį. Paskui tas 
gimimo stebuklas mane užvaldė. Tai buvo... nepaprasta. - Šis 
žodis negalėjo išreikšti patirto nepamirštamo išgyvenimo, 
bet argi vienas žodis gali jį apimti arba perteikti nesuskaito- 
mą daugybe jo aspektų. - Iš tiesų, Daktare. Nepaprasta. 

— Suprantu, ką nori pasakyti. 

Paskui jie beveik visą amžinybę neatitraukė vienas nuo 
kito akių. 

Galiausiai jis tarė: 

— Jei kada nors man vėl pasitaikys kritiškas gimdymas... 

- Žinosi, ką kviesti į pagalbą. Partnerį. 

Ji ištiesė ranką ir jis ją paėmė. Tačiau partnerystei patvir- 
tinti nepaspaudė. Ją laikė. Nespausdamas, patogiai, bet gana 
tvirtai, kad ji pajustų, beveik intymiai. 

Nuo tada, kai ji klijavo marlinį tamponą ant jo peties žaiz- 
dos - o tai truko taip trumpai, kad nesiskaito, - jie pirmą 
kartą susilietė. Oda, susilietusi su oda, įsielektrino. Sukėlė 
virpulį, dėl kurio ji norėjo ranką ištraukti. Arba taip ją laikyti 
amžinai. 

— Ar padarysi man paslaugą? - švelniai paklausė jis. 

Ji nebyliai linktelėjo. 

— Nenoriu, kad mane rodytų per televiziją. 

Ji nenoriai ištraukė ranką. 

— Bet tu šiai istorijai būtinas. 

— Sakei, kad istorija tau antraeilis tikslas. 

— Bet pripažinau, kad tai velniškai svarbi istorija. 

— Nenoriu, kad mane rodytų, - pakartojo jis. - Apsaugok 
mane nuo to. 

— Man labai gaila, Daktare, negaliu. Tu jau šioje istorijoje. 
Įklimpęs iki ausų. 

— Čia, pas mus - įklimpęs. Neturėjau kito pasirinkimo. Bet 
ten, kitiems, aš nieko neprivalau, ypač linksminti savo asme- 
ninio gyvenimo sąskaita. Sutinki? 

— Pažiūrėsiu, ką galiu padaryti. - Paslėptas kelnių kišenėje 
diktofonas labai slėgė. - Negaliu prižadėti už operatorių. 

Jis pažvelgė į ją šaltu žvilgsniu, kuris prašė nedaryti iš jo 
kvailio. 

— Aišku, gali. Viskas priklauso nuo tavęs. Neleisk manęs 
rodyti. - Pabrėžė kiekvieną žodį, kad nebūtų jokių klaidingų 
išvedžiojimų. 

Paskui nuėjo patikrinti Sabros. Jam pasitraukus, Tilė 
svarstė, ar jo komplimentai ir laikymas už rankos nebuvo tik 
gražaus vyro meilikavimas, skirtas jos pasipriešinimui pa- 
laužti. Užuot laikęsis karingos pozicijos, gal jis tyčia jai rodė 
savo pažeidžiamumą? Taip sakant, vilkas ėriuko kailiu. 

Dar svarstė, ką jis darytų sužinojęs, kad būsimas vaizdo 
įrašas bus ne vienintelis šaltinis jai montuojant reportažą. 
Jis jau įrašytas į diktofoną, bet to nežino. 

Tačiau tuo teks rūpintis vėliau. Skambėjo telefonas. 


Kai atsidarė šoninės furgono durys, Kelovėjus greitai pa- 
šoko ant kojų. Pirmas įėjo šerifas Montezas, jį Kelovėjus ger- 
bė kaip išmintingą, įžvalgų ir sumanų įstatymo saugotoją. Jis 
pamojo eiti į vidų kreivakojui, pilvotam praplikusiam žmoge- 
liui, nuo kurio trenkė kaip nuo Camel pakelio, kyšančio iš jo 
marškinių kišenėlės. 

— Mano pavardė Galis. 

— Specialusis agentas Kelovėjus. - Spausdamas ranką pa- 
siūlė: - Gal pakalbėtume lauke? Čia pasidarė per ankšta. 

Dabar furgone su Kelovėju buvo trys FTB agentai, FTB psi- 
chologas, Raselas Dendis, Koulas Deivisonas, šerifas Monte- 
zas ir atvykėlis. Šis pareiškė: 

— Tada ką nors grūsk lauk, nes aš čia liksiu tol, kol Tilei grės 
pavojus. 

— Jūs žinių programos redaktorius, tiesa? 

— Darbuojuosi jau pusę šimtmečio. O šįvakar palikau ži- 
nių skyrių žalio naujokėlio rankose, pasipūtėlio su išbalintais 
plaukais, trimis sidabriniais žiedais antakyje, šviežiai iškepto 
Teksaso universitete, su televizijos mokslų laipsniu. - Jis su 
pašaipa prunkštelėjo, nes nepripažino, kad radijo ir televizi- 
jos žurnalistikos galima išmokti universitete. 

— Aš, pone Kelovėjau, retai palieku savo postą. Ir niekada 
nepalieku jo nesugebantiems. Tai, kad šįvakar palikau jį to- 
kiose rankose, turėtų jums liudyti, kaip aukštai vertinu Tilę 
Makoi. Taigi, pone Kelovėjau, mano užpakalis bus prikaus- 
tytas prie šio furgono, kol reikalai išsispręs. Jūs - Dendis, ar 
ne? - Jis staiga pasisuko į Fort Verto milijonierių. 

Dendis nemalonėjo atsakyti į tokį stačiokišką pasisveiki- 
nimą. 


Aktaviotė + 119 


- Žinokite: jei Tilei kas nors atsitiks, aš jums užkursiu pir- 
tį - kaulų nesurinksite. Mano nuomone, jūs dėl visko kal- 
tas. - Palikęs degantį pykčiu Dendį, Galis vėl atsisuko į Kelo- 
vėjų. - Sakykit, ko nori Tilė? Kad ir kas tai būtų, ji gaus. 

— Sutikau su jos reikalavimu pasiųsti į vidų operatorių. 

— Jis lauke, pasirengęs, nekantrauja eiti. 

- Pirmiausia man reikia išdėstyti keletą pagrindinių taisy- 
klių dėl įrašo. 

Galis įtariai prisimerkė. 

— Būtent? 

— Ši juosta privalo padėti ir mūsų tikslams. 

Į priekį žengė Koulas Deivisonas. 

— Kokiems tikslams? 

— Noriu parduotuvės vidaus vaizdo. 

— Kam? 

— Pakliuvome į aklavietę, pone Deivisonai. Įkaitai laikomi 
grasinant nušauti. Man reikia žinoti, kas ten vyksta, kad ga- 
lėčiau atitinkamai veikti. 

- Jūs pažadėjote nesužeisti mano sūnaus. 

— Niekas jo nesužeis. Kaip ir kitų. Nesužeis, jei tik man pa- 
vyks. 

— Vaikinas gali sunerimti supratęs, kad jums rūpi padėtis 
parduotuvėje, o ne jo pareiškimas, - tarė Galis. 

— Noriu žinoti, kas ir kur parduotuvėje yra. - Kelovėjus 
kalbėjo autoritetingai ir leido suprasti, kad šis klausimas nu- 
spręstas. Jam nerūpėjo, kam tai nepatinka; tai buvo nedisku- 
tuotina sąlyga. 

— O tai reiškia? - nekantriai paklausė Galis. 

— Tą ir reiškia. Dabar paskambinsiu panelei Makoi. 

Galis mostu pakvietė Kelovėjų prie telefono. 

— Pirmyn. Jei darai man paslaugą, vadinasi, traukiesi. 

Esant kitoms aplinkybėms, Kelovėjus iš tokio įžūlumo 
būtų pasijuokęs. Tačiau dabar, kai susisiekė su Roniu, kalbėjo 


dalykiškai. 

— Čia agentas Kelovėjus. Leiskite man pakalbėti su panele 
Makoi. 

— Ar leisite mums pasinaudoti vaizdo įrašu? 

— Apie tai man ir reikia pasikalbėti su panele Makoi. Pra- 
šom perduoti jai ragelį. 

Po sekundės reporterė buvo prie telefono. 

— Panele Makoi, jūsų operatorius... 

— Kipas, - sufleravo Galis. 

— Kipas stovi šalia. 

— Ačiū, pone Kelovėjau. 

— Filmuosime ne dokumentinę apybraižą. Leidžiu daryti 
ne ilgesnį kaip penkių minučių įrašą. Laikas skaičiuojamas 
nuo tada, kai operatorius atidarys parduotuvės duris. Tokius 
jam duosiu nurodymus. 

— Manau, kad tai priimtina. Ronis su Sabra per tiek laiko 
spėtų pasakyti savo sprendimą. 

— Liepsiu Kipui pafilmuoti panoraminį vaizdą... 

— Ne, ne, - ji greitai nutraukė. - Kūdikis jaučiasi puikiai. 
Pasirūpinsiu, kad Kipas parodytų ją stambiu planu. 

— Sakote, nereikia filmuoti parduotuvės vidaus? 

- Žinoma. Mergytė - tikra gražuolė. Dabar miega. 

— Aš... hm... - Kelovėjus nelabai suprato, ką ji bando jam 
pasakyti. Po nesėkmės su Keinu nebegalėjo daryti daugiau 
klaidų. 

— Ką ji sako? - norėjo žinoti Galis. 

— Ji nenori filmuoti parduotuvės vidaus. - Paskui: - Panele 
Makoi, įjungiu garsiakalbį. - Jis paspaudė mygtuką. 

— Tile, čia Galis. Kaip laikaisi, vaikuti? 

— Gali! Tu čia? 

— Ar patikėsi? Aš, kuris nuo televizijos stoties niekada ne- 
sitraukiu toliau negu per dešimt mylių, atsidūriau čia, Dievo 
užmirštame kampelyje. Transporto priemonė buvo sraigta- 


sparnis. Triukšmingiausias sumautas išradimas, kokiu kada 

nors turėjau nelaimės skristi. Skrendant neleido rūkyti. Su- 
gadino visą dieną. Kaip tu? 

— Gerai. 

— Kai tik iš ten išsikrapštysi, vaišinu tave kokteiliu su 
tekila. 

— Aš tau priminsiu. 

— Kelovėjus sutrikęs. Tu nenori, kad Kipas filmuotų pano- 
raminį parduotuvės vaizdą. 

- Teisingai. 

— Nenori jų jaudinti? 

— Galimas daiktas. 

— Gerai. O kaip dėl bendro plano kadrų? 

— Taip, jie labai svarbūs. 

— Supratau. Bendras planas, bet niekas apie tai nežino. Ap- 
simetam, kad filmuojam stambiu planu. Ar tai nori pasakyti? 

-— Visada galiu tavim pasikliauti, Gali. Lauksime Kipo. - Ji 
padėjo ragelį. 

— Girdėjot, ką ji sakė, - tarė Galis, eidamas prie furgono 
durų duoti nurodymų už jų laukiančiam operatoriui. - Gau- 
site, pone Kelovėjau, tų parduotuvės vidaus kadrų, tik Tilė 
dėl tam tikrų priežasčių nenori, kad visi žinotų apie į juos 
nukreiptą kamerą. 


Il skhurius 


Tie pasižiūrėjo į save pudrinės veidrodėlyje, bet užvožė 
dangtelį nepasigražinusi. 

Nusprendė, kad labiau susitaršiusi vaizdajuostėje atrodys 
įspūdingiau. Ji teikėsi pakeisti teniso marškinėliais tik sutep- 
tą palaidinę. Jei žiūrovai ją matys tokią kaip visuomet - su 
puikia šukuosena, gražiai apsirengusią, nepriekaištingu ma- 
kiažu - filmas praras dalį įtaigos. 

Norėjo visus pritrenkti. Ne tik žiūrovus namuose, bet ir 
televizijos stoties įtakinguosius. Pasitaikius tokiai galimybei, 
ketino iš jos susikrauti kapitalą. Nors jau turėjo puikų darbą 
ir buvo labai vertinama dėl savo žinių ir žurnalistinės nuo- 
jautos, jos karjera padarytų didelį šuolį, jei ji gautų išsvajotą 
Devintas kanalas tiesiogiai vedėjos vietą. 

Kasdienė žinių laida, plačiau pristatanti žmonių istorijas, 
buvo planuojama daugelį mėnesių. Iš pradžių tai atrodė tik 
gandai, nepasiekiama televizijos vadybininkų svajonė labiau- 
siai trokštamų laidų sąraše miglotoje ateityje. 

Tačiau paaiškėjo, kad ji tikrai atsiras. Buvo numatyta pus- 
valandžio laida tarp Atsargiai! ir pirmosios vakaro žinių lai- 
dos. Dekoracijų dizaineriai teikė savo eskizus peržiūrai. Vyko 
posėdžiai: buvo svarstomos idėjos, siūlymai, aptarinėjama 
laidos koncepcija, jos forma, svarbiausi akcentai. Reklamos 


skyrius kūrė ryškų, greit atpažįstamą logotipą. Buvo skirta 

lėšų išsamiai, visuotinei reklamos kampanijai. Netrukus De- 
vintas kanalas tiesiogiai turėjo virsti realybe. 

Tilė norėjo, kad laida taptų jos realybe, jos ateitimi. 

Šis reportažas būtų dangaus dovana, šansas gauti tą dar- 
bą. Rytoj ir tikriausiai dar keletą dienų istorija apie šią padėtį 
be išeities įgaus milžinišką mastą. Paskesnių reportažų apie 
su ja susijusius žmones galėtų būti daugybė, atsivertų neri- 
botos galimybės: Katerinos likimas; Ronio teismo procesas ir 
nuosprendis; Deivisono santykiai su Dendžiu - retrospekty- 
va po metų. 

Ji galėtų pakalbinti specialųjį agentą Kelovėjų, Dendžio 
šeimą, Ronio tėvą ir šerifą Montezą. Ir išsisukinėjantį dakta- 
rą Bredlį Stenviką. 

Suprantama, dar pažiūrėsim, ar Daktaras sutiks duoti in- 
terviu, bet viskas įmanoma - Tilė buvo optimistė. 

Tolesnes dienas ir savaites ji spindės žiniasklaidos laidų 
centre. Be abejonės, daug apie ją bus prirašyta ir laikraščiuo- 
se bei žurnaluose. Išgarsėjus visoje šalyje, televizijos stočiai 
būtų neapsakomai daug naudos. Pakiltų jos reitingai. Visi ži- 
nių skyriaus redakcijoje ją mylėtų, o jos populiarumas išaug- 
tų iki kilimais išklotų kabinetų. 

Graužk iš pavydo nagus, Linda Harper. 

Svajones nutraukė Ronis. 

— Panele Makoi? Ar tai jis? 

Iš šešėlio už benzino kolonėlių išlindo operatorius. Už- 
sverta ant jo dešinės rankos kamera atrodė kaip rankos pra- 
tęsimas. Be kameros jį tekdavo matyti retai. 

— Taip, tai Kipas. 

Mintyse ji repetavo, ką sakys įžangoje. Čia Tilė Makoi. Kal- 
bu iš Rocho Lygumų degalinės parduotuvės Teksase, kur pastarą- 
sias keletą valandų vyksta dviejų paauglių iš Fort Verto drama. 
Kaip jau pranešta, šiandien anksčiau Ronis Deivisonas ir Sabra 
Dendi... 

Kas tai? Sąžinės graužimas? Ji nekreipė į tai dėmesio. Toks 
jos darbas. Taip ji dirbo. Kaip daktaras Stenvikas naudojo 
savo įgūdžius per kritišką gimdymą, taip ji naudojasi savo 
ypatingais gebėjimais šioje situacijoje. Kas čia blogo? Tai nėra 
išnaudojimas. 

Jokiu būdu! 

Jei Semas Donaldsonas atsidurtų užgrobtame lėktuve ir 
turėtų progą perduoti istoriją savo stoties tinklui, ar jis atsi- 
sakytų tai daryti vien dėl to, kad kitiems gresia pavojus? Nė 
velnio. Ar sakytų kokiam nors dideliam savo viršininkui, kad 
atsisako tos istorijos, nes rizikuoja pažeisti savo bendrakelei- 
vių įkaitų privatumą? Nejuokinkit. 

Žinias kuria žmonės. Labiausiai prikausto dėmesį istorijos 
apie žmones, kurių gyvybei gresia pavojus. Kuo arčiau pavo- 
jus, tuo įdomesnė istorija. Ji nesukūrė šios situacijos dėl savo 
karjeros. Ji tik apie ją praneša. Žinoma, jos karjerai bus iš to 
naudos, bet ji tik dirba savo darbą. 

Šįryt anksti Ronis Deivisonas ir Sabra Dendi pabėgo iš savo vi- 
durinės mokyklos nepaklusę tėvams ir visiškai nepaisydami įsta- 
tymų. Šie du jauni žmonės dabar atsidūrė aklavietėje su FTB ir 
kitais įstatymo priežiūros vykdytojais. Aš esu viena iš jų įkaitų. 

Kipas buvo prie durų. 

— Iš kur man žinoti, kad jis neturi ginklo? - nervingai pa- 
klausė Ronis. 

— Su vaizdo kamera jis yra genijus, bet labai abejoju, ar ži- 
notų, kuriuo ginklo galu taikyti. - Tikra tiesa. Kipas apsižval- 
gė, pavojingas kaip marmeladinis saldainis. Vaizdo ieškiklyje 
jis matė apšvietimą ir rakursus, kurie sukurdavo puikius ju- 
dančius kadrus. Deja, jis tapdavo apgailėtinu trumparegiu, 
kai reikėdavo pasižiūrėti veidrodyje į save. Bent jau taip atro- 
dė. Buvo žaviai netvarkingas ir apsileidęs. 

Ronis davė ženklą Donai atšauti elektroninę spyną. Kipas 
prasibrovė į vidų. Durys už jo užsitrenkė. Išgirdęs metalo 
spragtelėjimą, jis nervingai šoktelėjo. 

— Labas, Kipai. 

- Tile, tau viskas gerai? Galis įsitempęs kaip styga. 

- Kaip matai, jaučiuosi puikiai. Negaiškime laiko. Čia - Ro- 
nis Deivisonas. 

Kipas, aišku, tikėjosi pamatyti užkietėjusį banditą, o ne 
švaraus ir tvarkingo amerikiečių berniuko įsikūnijimą, koks 
buvo Ronis. 

— Sveikas. 

- Labas. 

— Kur mergina? 

— Guli ten. 

Jis pažvelgė į Sabros pusę ir kilstelėjo smakrą sveikinda- 
masis. 

— Labas. 

Katerina motinos glėbyje miegojo. Tilė pastebėjo, kad 
Daktaras tebesėdi ant grindų atsirėmęs į šaldiklį, iš kur ga- 
lėjo lengvai stebėti Sabrą, o pats už sukamos lentynos su už- 
kandžiais likti nematomas. 

— Verčiau pradėsiu, - tarė Kipas. - Tas Kelovėjus spaudžia, 
kad trukčiau ne ilgiau nei penkias minutes. 

— Pirmiausia man reikia pasakyti keletą žodžių įžangai, 
paskui gali įrašyti Ronio pareiškimą. Sabrą ir kūdikį paliksi- 
me pabaigai. 

Kipas padavė Tilei bevielį mikrofoną, tada užsidėjęs ant 
peties kamerą pažiūrėjo per vaizdo ieškiklį. Užsidegė švieselė 
virš kameros. Tilė atsistojo iš anksto numatytoje vietoje, kad 
už jos matytųsi kuo daugiau parduotuvės vidaus. 

— Ar gerai? 

— Man gerai. Garsas geras. Filmuoju. 

— Čia Tilė Makoi. - Ji pasakė trumpą įžanginį žodį, kurį 
buvo surepetavusi. Jaudinamai, bet ne sentimentaliai išdėstė 
faktus - gana jautriai ir profesionaliai objektyviai. Atsispyrė 
pagundai pagražinti, tikėdamasi, kad Ronio ir Sabros pasisa- 
kymai publiką sujaudins labiau, negu bet kokie jos žodžiai. 

Baigusi davė ženklą Roniui prieiti. Atrodė, kad jis nenori 
atsidurti ryškioje šviesoje. 

— Iš kur man žinoti, kad jie manęs nenušaus? 

— Kai tave rodo ir pozuoji, pavojaus nėra. FTB turi pakan- 
kamai vargo su viešaisiais ryšiais, kad išdrįstų šauti, nes su- 
keltų viešą žmonių nepasitenkinimą. 

Logiškas Tilės aiškinimas jį, matyt, paveikė. Eidamas į vie- 
tą jis krenkštelėjo. 

— Pasakykit, kada pradėti. 

— Tu - eteryje, - tarė Kipas. - Kalbėk. 

— Aš Sabros Dendi negrobiau, - išpyškino jis. - Mes pabė- 
gome. Paprasčiausiai pabėgome. Negerai padariau, kad api- 
plėšiau šią parduotuvę. Pripažįstu. - Toliau jis aiškino, kad 
jie buvo priversti išvykti dėl pono Dendžio grasinimo visam 
laikui atskirti juos nuo vienas kito ir jų vaiko. - Mudu su Sa- 
bra norime susituokti ir gyventi su Katerina kaip šeima. Tai 
viskas. Pone Dendi, jei jūs neleisite mums gyventi savo gyve- 
nimo, mes jį užbaigsime čia pat. Šįvakar. 

— Dvi minutės, - sušnibždėjo Kipas primindamas apie ri- 
botą laiką. 

— Labai gerai, Roni. - Tilė paėmė iš jo rankų mikrofoną ir 
davė ženklą Kipui sekti paskui ją ten, kur gulėjo Sabra. Jis 
greitai virš jos įsitaisė, rado geriausią rakursą. 

— Žiūrėk, kad matytųsi ir kūdikis. 

— Klausau, ponia. Filmuoju. 

Ronis kalbėjo, kaip paprastai kalba vyrai: karingai, prie- 
kabiai, kaltinamai. Sabros pasisakymas buvo iškalbingesnis, 
bet ne mažiau ryžtingas, keliantis šiurpą. Jos akyse pasirodė 
ašaros, bet ji neužsikirsdama užbaigė: 

— Tu, tėti, negali suprasti, kaip mes jaučiamės, nes nežinai, 
ką reiškia mylėti. Sakai, kad nori man gero, bet tai netiesa. 
Nori gero sau. Sutinki mane paaukoti, atsisakyti savo anū- 
kės, kad tik būtų tavo viršus. Liūdna. Nejaučiu tau neapykan- 
tos. Man tavęs gaila. 

Ji baigė kaip tik tada, kai Kipas pasakė: 

— Laikas baigėsi. - Jis išjungė kamerą ir nuleido nuo pe- 
ties. - Nenoriu viršyti laiko limito ir gauti velnių. 

Eidamas su Tile atgal link durų jis pasakė: 

- Į žinių skyrių kelis kartus skambino vyrukas vardu Džo 
Markusas. 

— Kas? 

— Džo Mar... 

— Aa, Džozefas. 

— Jis taip įkyrėjo, kad galiausiai jis buvo peradresuotas 
man čia. 

— Kaip jis sužinojo? 

— Manau, kaip visi, - atsakė Kipas. - Išgirdo per žinias. Tei- 
ravosi, ar nieko tau neatsitiko. Sakė, eina dėl tavęs iš proto. 

Nuo pokalbio telefonu ji tą žmoną apgaudinėjantį melagį 
ir išdaviką, su kuriuo ketino praleisti romantiškas atostogas, 
beveik pamiršo. Tarsi nuo tada, kai ji žavėjosi Džozefu Mar- 
kusu, būtų praėję daugybė laiko. Vos galėjo prisiminti, kaip 
jis atrodo. 

- Jei vėl paskambins, padėk ragelį. 

Šaltakraujis operatorius truktelėjo pečiais: 

— Kaip nori. 

- Ir, Kipai, būtinai pasakyk Kelovėjui ir kompanijai, kad 
agentas Keinas ir mes visi gyvuojame gerai. 

— Kalbėk už save, - pasakė Keinas. - Perduok Kelovėjui, 
kad aš sakiau... 

— Užsičiaupk! - suriko ant jo Ronis. - Arba liepsiu tam 
meksikiečiui vėl užčiaupti tau srėbtuvę. 

— Eik po velnių. 

Kipas nenorėjo palikti Tilės tokioje priešiškoje aplinkoje, 
bet dukart plykstelėjo automobilio priekinės šviesos. 

— Tai ženklas man, - paaiškino jis. - Turiu eiti. Laikykis, Tile. 

Jis šmurkštelėjo pro duris, o Ronis mostelėjo Donai jas už- 
rakinti. 

Keinas ėmė juoktis. 

— Tu kvailas, Deivisonai. Manai, kad vaizdajuostė padės 
tau išsisukti? Kelovėjus tik sugalvojo būdą pratempti laiką, 
sulaukti čia daugiau pajėgų. 

Ronio akys lakstė nuo FTB agento prie Tilės, ši papurtė galvą. 

— Taip nemanau, Roni. Kalbėjai su Kelovėju. Jam nuošir- 
džiai visi rūpi. Netikiu, kad apgaudinėtų. 

— Tada tuuž jį ne gudresnė, - sukikeno Keinas. - Kelovėjus 
ten turi psichologą, kuris jam pataria, kaip šioje situacijoje 
elgtis. Jie moka gražiai kalbėti. Žino, kokį mygtuką paspaus- 
ti. Kelovėjus dirba biure per dvidešimt metų. Išeiti iš tokios 
aklavietės jam tas pats, kaip nusispjaut. Padarytų tai miego- 
damas. 

— Kodėl tau nepatylėjus? - piktai tarė Ronis. 

— Kodėl tau neapsišikus? 

Vernas, pabudęs dėl televizijos kameros, supyko: 

— Ei, žiūrėk, ką kalbi prie mano žmonos. 

— Nekreipk dėmesio, Vernai, - pasakė Gledisė. - Jis tikras 
subingalvis. 

— Man reikia ten, kur karalius pėsčias vaikšto, - verkšleno 
Dona. 

— Noriu, kad visi nurimtumėt ir patylėtumėt! - subliuvo 
Ronis. 

Atrodė išvargęs. Priešais kamerą jis susiėmė, bet dabar jo 
nervai pašlijo vėl. Nuovargis, ištampyti nervai ir užtaisytas 
ginklas sudarė mirtiną derinį. 

Tilė galėjo Keiną už jo žodžius pasmaugti. Jos nuomone, 
FTB be agento Keino tik išloštų. 

— Roni, leisk mums trumpam nueiti į tualetą, - pasiūlė 
ji. - Praėjo tiek daug laiko. Gal tai padėtų atsipalaiduoti, ko! 
išgirsime Kelovėjaus sprendimą. Ką pasakysi? 

Jis pagalvojo. 

— Eikite, ponios. Po vieną. Vyrams negalima. Jei kuriam 
labai reikia, gali nusilengvinti čia. 

Dona atsiprašė pirmoji. Paskui Gledisė. Tilė ėjo paskuti- 
nė. Tualete ji persuko kišeninio magnetofono juostą ir ją at- 
rinktinai patikrino. Pasigirdo kimus, bet gana aiškus Sabros 
balsas, ji kalbėjo apie tėvą: „Toks jau jis žmogus. Nepakenčia, 
kai jam priešinasi. Ji pasuko juostą į priekį, vėl sustabdė ir 
paspaudusi mygtuką Leisti išgirdo šiurkštų Daktaro barito- 
ną: „...ant visų. Ant visko. Prakeikto vėžio. Mano paties be- 
jėgiškumo. 

Valio! Bijojo, kad iki šio slapto pokalbio juosta bus pasibai- 
gusi. Laidoje Devintas kanalas gyvai jis būtų nuostabus sve- 
čias. Jeigu sugebėtų įtikinti jį ateiti. Teks įkalbėti, niekur ne- 
dingsi. Pradėtų programą nuo filmuotos dokumentinės me- 
džiagos, liudijančios jo dvasines kančias po žmonos mirties, 
paskui paprašytų dabartinio požiūrio į tuos liūdnus įvykius, 
pakeitusius jo gyvenimą. Jie pereitų prie diskusijos apie su- 
žlugdytas svajones. Tą temą plėtoti galėtų prie jų prisidėjęs 
psichologas, gal dvasininkas. Kas atsitinka žmogaus dvasiai, 
kai sudūžta jo pasaulis? 

Nudžiuginta ateities galimybių, ji vėl įsidėjo diktofoną į ki- 
šenę, pasinaudojo tualetu, nusiprausė veidą, nusiplovė ran- 
kas. Išėjusi sutiko Verną, žingsniuojantį į vyrų tualetą išpilti 
vyrų panaudoto kibiro. Eidamas pro Keiną Vernas paklausė 
Ronio: 

— Ojis? 

— Ne. Nebent pats norite atsegti kelnes, suteikdamas jam 
garbę nusišlapinti. 

Vernas prunkštelėjo ir nušlepsėjo toliau. 

— Panašu, kad greitai apsišlapinsi, agente. 

Meksikiečiai, supratę reikalo esmę, šaipėsi ir žvengė. 

Tilė grįžo prie Daktaro. Šis nenuleido akių nuo tų dviejų 
vyrų, sėdinčių šalia šaldytuvo su suskaldytomis stiklinėmis 
durelėmis. Tilė pasekė jo susimąsčiusį žvilgsnį. 

— Keista, - sumurmėjo jis. 

— Kas? 

— Tiedu. 

— Chuanas ir Antrasis? 

— Prašau? 

— Aš žemesniajam daviau pravardę Chuanas. Aukštesnysis... 

— Antrasis. Supratau. 

Jis nusisuko ir grįžo į savo vietą prie Sabros. Tilė, sėsdama 

— Ko tu dėljų nerimsti? 

Jis truktelėjo petį. 

— Kažkas čia ne taip. 

— Kas? 

— Negaliu tiksliai pasakyti. Pastebėjau juos, kai tik atėjo į 
parduotuvę. Net tuomet elgėsi keistai. 

— Kaip? 

— Šildė maistą mikrobangų krosnelėje, bet man susidarė 
įspūdis, kad jie čia užsuko ne užkąsti. Tarsi stūmė laiką. Kaž- 
ko laukė. Gal kokio žmogaus. 

— Hmm... 

— Pajutau tokias... nežinau... blogas sroves, - jis negarsiai 
nusijuokė iš savęs. - Man jie pasirodė įtartini, o atkreipti dė- 
mesį į Ronį Deivisoną niekada nebūtų šovę į galvą. Tai tik 
rodo, koks klaidingas gali būti pirmas įspūdis. 

— O, taip nesakyčiau. Pastebėjau tave vos įėjusį į parduo- 
tuvę. 

Susidomėjęs jis pakėlė antakį. 

Jo tiesus žvilgsnis jaudino ir trikdė. Viduje kažkas virp- 
telėjo. 

— Tavo siluetas, Daktare, įspūdingas, ypač su skrybėle. 

— Aa, taip. Visada pagal savo amžių buvau aukštas. 

Tai buvo pasakyta juokais, bet padėjo Tilei vėl laisvai kvė- 
puoti. 

Paskui jis tarė: 

— Ačiū, kad atsižvelgei į prašymą nerodyti manes per tele- 
viziją. 

Šį kartą tai buvo daugiau negu sąžinės graužimas. Dūrė 
kaip rakštis, kurią sunku pamiršti. Tilė sumurmėjo tinka- 
mą atsakymą, paskui, norėdama pakeisti temą, mostelėjo į 
Sabrą. 

— Ar kas nors pasikeitė? 

— Kraujavimas vėl sustiprėjo. Ne taip baisiai, kaip pirma. 
Reikėtų vėl pažindyti kūdikį. Praėjo daugiau kaip valanda, 
bet nenoriu jos trukdyti, kol miega. 

— Tikriausiai jie jau žiūri tą vaizdajuostę. Gal netrukus ji 
pateks į ligoninę. 

— Ji ištverminga kaip karys. Tačiau išvargusi. 

— Ir Ronis išvargęs. Matau, kad vos laikosi. Geriau jau bū- 
čiau nežiūrėjusi visų tų tikrų ir pramanytų įkaitų grobimo 
dramų... Kuo ilgiau šitai tęsiasi, tuo visi dirglesni. Nelaiko 
nervai. Apima pyktis. 

— Paskui paimami ginklai. 

— Neprasitark blogą valandą. - Ji sudrebėjo. - Valandė- 
lę buvau išsigandusi, kad Ronio būgštavimas dėl snaiperių 
pagrįstas. O jei Kelovėjus mane apgavo? Leidimas filmuoti 
galėjo būti dalis jo plano, kuriame Kipas, Galis ir aš - tik ma- 
rionetės. 

Patogiau įsitaisęs jis paklausė: 

— Kas tas Galis? 

Ji papasakojo apie jų darbo santykius. 

— Jis kietas riešutėlis. Dedu galvą, kad dabar ten juos šok- 
dina, - pasakė šypsodama. 

- O kas Džo? 

Netikėtas klausimas nubraukė jos šypseną. 

— Niekas. 

— Kai kas. Tavo vaikinas? 

— Norėjo juo būti. 

— Norėjo būti tavo vaikinu? 

Suerzinta jo įkyraus klausinėjimo, buvo besakanti, kad 
nekištų nosies ne į savo reikalus ir slapta nesiklausytų jos 

asmeninių pokalbių. Tačiau prisiminusi kišenėje kasetę ap- 
sigalvojo ir susivaldė. Pasipasakoti - geras būdas įgyti jo pa- 
sitikėjimą. 

— Džozefas ir aš keletą kartų susitikome. Džozefas buvo 
bepelnąs viešą pripažinimą, kad jis - „mano vaikinas“, bet 
pamiršo paminėti vedęs kitą moterį. Tą bjaurų atradimą pa- 
dariau kaip tik šią popietę. 

— Hmm. Įtūžai? 

— Ką ir kalbėti. Pasiutau. 

— Kremtiesi? 

— Dėl jo? Ne. Visiškai ne. Kad buvau tokia patikli žąselė — 
taip. - Ji trenkė kumščiu sau į delną tarsi teisėjo plaktuku. — 
Nuo šiol visi, su kuriais draugausiu, turės pateikti ne mažiau 
kaip tris notaro patvirtintas rekomendacijas. 

— O tavo buvęs vyras? 

Du taškai Daktaro naudai. Meistriškai moka netikėtu, la- 
bai rimtu klausimu nubraukti jos šypseną. 

— Ką vyras? 

- Arjis tau svarbus? 

— Ne. 

— Tikrai? 

— Žinoma. 

— Ar apie jį nebegalvoji? 

— Ne. 

Abejodamas jis suraukė antakius. 

— Kai jį paminėjau, atrodei labai keistai. 

Širdyje ji maldavo neversti jos aiškinti. Kita vertus, jos pa- 
sakojimas būtų geras atlygis jam už smalsumą. 

— Džonas Melounas. Televizijos pasaulyje gerai žinomas, 
supranti? Labai tinkamas televizijai veidas ir balsas. Susipa- 
žinome darbe ir beprotiškai įsimylėjome. Pirmieji keli mėne- 
siai buvo tikra palaima. Paskui, netrukus po vestuvių, viena 
kompanija jį pasamdė korespondentu užsienyje. 

— Aa, suprantu. 

— Ne, nesupranti, - atkirto ji. - Nieko nesupranti. Profesi- 
nis pavydas čia niekuo dėtas. Džonui tai buvo fantastinė ga- 
limybė, ir aš visa širdimi buvau už. Viliojo mintis pagyventi 
užsienyje. Įsivaizdavau Paryžių, Londoną ar Romą. Tačiau jis 
galėjo rinktis arba Pietų Ameriką, arba Bosniją. Iki tol dau- 
guma amerikiečių apie Bosniją nebuvo net girdėję. Karas ten 
buvo tik prasidėjęs. 

Nesąmoningai ji knibinėjo iš marškinėlių palanko išlindusį 
siūlą. 

- Aišku, raginau jį rinktis saugesnę vietą - Rio. Ten, beje, 
galėjome vykti drauge. Man nepatiko mintis, kad mano jau- 
nas vyras palieka mane Valstijose ir vyksta į ypatingą karo 
zoną, kurios ribos neaiškios, kai dar galima rinktis. Iš dviejų 
jis pasirinko įdomesnę šalį. Norėjo dalyvauti ten, kur daug 
veiksmo, kur jam garantuota daugiau laiko eteryje. Mes dėl 
to ginčijomės. Piktai. Galų gale pasakiau: „Gerai, Džonai, pui- 
ku. Keliauk. Lįsk mirčiai į nasrus. 

Pakėlusi galvą, ji pažvelgė Daktarui į akis. 

- Jis taip ir padarė. 

Daktaro išraiška nepasikeitė. 

Tilė liejo širdį toliau: 

— Jis nuvyko į tokią vietą, kur žurnalistų neįleisdavo. Tai 
manęs nenustebino, - šyptelėjusi pridūrė ji. - Jis iš prigim- 
ties buvo nuotykių mėgėjas. Trumpai sakant, jį pakirto snai- 
perio kulka. Kūną parsiuntė laivu. Palaidojau jį likus trims 
mėnesiams iki mūsų vestuvių pirmųjų metinių. 

Po kiek laiko Daktaras tarė: 

— Sunku. Užjaučiu. 

— Taip, ką padarysi... 

Jie ilgai tylėjo. Galiausiai Tilė prabilo: 

— O kaip buvo tau? 

— Kokia prasme? 

— Santykių. 

— Kokių santykių?.. 

— Liaukis, Daktare. Neapsimesk kvaileliu, - švelniai suba- 
rė. - Aš tau buvau atvira. 

— Savo noru. 

— Dabar tavo eilė. Papasakok. 

— Nėra ką pasakoti. 

— Apie save ir moteris? - nepatikliai paklausė ji. - Netikiu. 

— Kas tave domina? Vardai ir datos? Nuo ko pradėsim, pa- 
nele Makoi? Nuo vidurinės mokyklos ar nuo koledžo? 

— Gal nuo to laiko, kai mirė tavo žmona? 

— Gal užsiimtum savo sumautais reikalais? 

— Bet dabar mes kalbame apie tavo sumautus reikalus. 

— Ne mes kalbame. Tu kalbi. 

— Prisiminęs žmonos meilės nuotykį, negali pasitikėti kita 
moterimi? 

Jis kietai suspaudė lūpas, tuo piktai parodydamas, kad ji 
palietė jautrią stygą. 

— Tu nieko nežinai apie... 

Bet Tilė ir nesužinojo, ko nežino, nes jį nutraukė ausį ve- 
riantis Donos klyksmas. 

| šos Kipo vaizdajuostę rodė tuo pat metu dviejuose ekra- 
nuose, prie kurių visi susispietė. Vienas FTB agentas stovėjo 
prie valdymo pulto, stabdė vaizdą pagal Kelovėjaus įsakymą. 

— Kur mano duktė? Nematau Sabros. 

Kelovėjus užuodė sklindantį iš Dendžio burnos alkoholio 
kvapą. Kartkartėmis jis išeidavo į lauką „gurkšnelio gryno 
oro. Matyt, eidavo ne tik oro gurkšnelio. 

— Kantrybės, pone Dendi. Mums rūpi pamatyti viską. Man 
reikia žinoti, kaip išsidėstę žmonės. Kai turėsiu bendrą vaiz- 
dą, leisime juostą iš naujo ir stabdysime tose vietose, kur rei- 
kia patyrinėti atidžiau. 

— Gal Sabra bandė signalizuoti man asmeniškai. Duoti 
ženklą. 

— Galbūt, - sausai atsakė vyresnysis agentas. 

Jo nosis buvo ne toliau kaip per tris colius nuo spalvoto 
ekrano, kai jis klausėsi Tilės Makoi įžanginio žodžio. Su- 
sitvardžiusi - tai jis pripažino. Rami. Atrodė kiek prasčiau, 
apsirengusi marškinėliais su Teksaso vėliava, bet tokia pat 
susikaupusi ir taip aiškiai reiškia mintis, lyg saugiai sėdėtų 
televizijos studijoje už dailaus žinių vedėjos stalo. 

— Tas kalės vaikas, - suurzgė Dendis, kai ekrane pasirodė 
Ronis. 

- Jei negali užsičiaupti, Dendi, aš mielai tave užčiaupsiu, — 
tyliai pagrasino Koulas Deivisonas, bet jo balse skambėjo 
ryžtas. 

— Ponai... - tildė Kelovėjus. 

Kai Ronis sakė kalbą, niekas neištarė nė žodžio. Tačiau tyla 
tapo slogi, kai kamera pasisuko į Sabrą ir mergytę. Tai buvo 
širdį draskantis vaizdas. Jos kalba kėlė nerimą. Jokia moti- 
na, sūpuojanti naujagimį, neturėtų grasinti savižudybe. 

Keletą minučių pasibaigus įrašui niekas nekalbėjo. Galiau- 
siai Galis drįso ištarti tai, apie ką visi galvojo. 

— Manau, dabar aišku, kas dėl visko kaltas. 

Kelovėjus pakėlė ranką, stabdydamas tolesnius neprašy- 
tus redaktoriaus komentarus apie Raselo Dendžio kaltę. Jis 
kreipėsi į Koulą Deivisoną: 

— O Ronis? Kaip jums jis atrodo? 

— Pavargęs. Išsigandęs. 

— Apsvaigęs? 

— Ne, pone, - skubiai atsakė Deivisonas. - Sakiau jums, jis 
geras berniukas. Nevartoja narkotikų. Gal retsykiais išgeria 
alaus. Ne daugiau. 

— Mano duktė tikrai ne narkomanė, - įsiterpė Dendis. 

Kelovėjus toliau klausinėjo Deivisoną. 

— Ar pastebėjote ką nors neįprasta, kas įspėtų apie nestabi- 
lią jo psichinę būseną? 

— Mano aštuoniolikmetis sūnus kalba apie savižudybę, 
pone Kelovėjau. Manau, tai apibendrina jo psichinę būseną. 

Nors Kelovėjus ir užjautė šį žmogų - pats turėjo paauglių 
vaikų - stengėsi išgauti daugiau informacijos. 

— Jūs pažįstate sūnų, pone Deivisonai. Ar manote, kad Ro- 
nis tik dumia akis? Ar jis atrodo jums nuoširdus? Ar tikite, 
kad gali tai padaryti? 

Atsakyti buvo nelengva. Deivisonas liūdnai nuleido galvą. 

— Ne, netikiu. Iš tikrųjų nemanau. Bet... 

— Bet? - Kelovėjus užsikabino už žodžio. - Kas bet? Ar 
kada nors Ronis atrodė linkęs į savižudybę? 

— Niekada. 

— Į žiaurumą? Nevaldomą pyktį? 

— Ne, - trumpai atsakė jis. Tačiau dėl tokio kategoriško at- 
sakymo pasijuto tarsi nesmagiai. Jo akys nervingai klaidžiojo 
nuo Kelovėjaus prie kitų, paskui vėl grįžo prie agento. - Na, 
tik vieną kartą. Tai buvo ypatingas atvejis. O jis pats - dar 
vaikas. 

Širdyje Kelovėjus suvaitojo. Jis tikrai nenorėjo girdėti apie 
tą kartą, kai Ronis Deivisonas nesusivaldė. 

— Gal tai neturi jokios reikšmės, tikriausiai neturi, bet ver- 
čiau man papasakokite. 

Po ilgos, nejaukios tylos Deivisonas pradėjo: 

— Vasaros atostogas Ronis leido su manim. Buvo praėję 
nedaug laiko nuo tada, kai mudu su jo motina išsiskyrėme. 
Roniui teko prie skyrybų prisitaikyti. Šiaip ar taip, - pasako- 
jo jis droviai mindžikuodamas, - jo širdį pavergė šuo, kuris 
gyveno už keleto kvartalų. Vaikis man sakė, kad šuns šeimi- 
ninkas blogai su juo elgiasi, ne visada duoda ėsti, niekada ne- 
maudo. Ir panašiai. Pažinojau savininką. Jis buvo nemalonus 
tipas, dažniausiai girtas, taigi žinojau, kad Ronis sako tiesą. 
Bet tai - ne mūsų reikalas. Liepiau Roniui prie šuns nelįsti. 
Tačiau, kaip sakiau, jis tikrai prisirišo prie to nelaimėlio. Jam 
tikriausiai reikėjo draugo. O gal jam tas gyvūnas patiko, kad 
buvo toks pat vargšelis kaip ir jis pats tą vasarą, nežinau. 
Nesu vaikų psichologas. 

Dendis pertraukė: 

— Ar ilgai klausysime šios liūdnos istorijos? 

Kelovėjus persmeigė jį žvilgsniu, įsakančiu užsičiaupti, 
paskui atsigręžė į pasakotoją. 

— Kas atsitiko, Koulai? 

— Vieną dieną Ronis paleido nuo grandinės šunį ir parsive- 
dė į namus. Liepiau jam tuojau pat vesti atgal į kaimyno kie- 
mą. Jis ėmė verkti ir atsisakė klausyti. Sakė, verčiau matys tą 
šunį negyvą, negu taip gyvenantį. Pabariau ir nuėjau pikapo 
raktelių parvežti šunį namo. Tačiau kai pro virtuvę grįžau, 
Ronio neberadau, neberadau ir šuns. Trumpiau kalbant, ieš- 

kojau jų visą naktį. Kaimynai ir draugai taip pat ieškojo. Kitą 
rytą jį su šunim, pasislėpusius už tvarto, aptiko vienas ran- 
čos savininkas ir iškvietė šerifą. 

— Kai rinkomės prie tvarto, aš iš tolo šūktelėjau Roniui, 
kad laikas atiduoti šunį savininkui ir keliauti namo. Jis atsi- 
liepė, kad šuns neatiduos, neleis su juo elgtis kaip anksčiau. 

Jis nutilo ir spoksojo į savo skrybėlės kraštą, lėtai brauk- 
damas per jį pirštais. 

— Atėję už tvarto radome jį garsiai raudantį. Glostė šalia 
gulintį šunį. Negyvą. Trenkęs jam akmeniu į galvą, užmušė. 

Pakeltos į Kelovėjų jo akys buvo paraudusios ir pranašavo 
ašaras. 

— Pone Kelovėjau, aš paklausiau savo berniuką, kaip jis 
galėjo taip baisiai pasielgti. Jis man atsakė taip padaręs to- 
dėl, kad šunį labai mylėjo. - Kai jis giliai įkvėpė oro, plati jo 
krūtinė sudrebėjo. - Atsiprašau, kad ilgai kalbėjau. Bet jūs 
klausėte mano nuomonės, ar jis galėtų padaryti tai, ką žada. 
Nemoku geriau atsakyti. 

Kelovėjus užgniaužė norą spustelti jam petį, nes tai neati- 
tiko profesinės etikos. Trumpai tarė: 

— Ačiū už įžvalgą. 

— Taigi jis - pamišėlis, - sumurmėjo Dendis. - Juk seniai 
sakiau. 

Nors Dendžio pastaba buvo per žiauri, Kelovėjus negalėjo 
visiškai nesutikti. Šis Ronio vaikystės įvykis pavojingai pri- 
minė dabartinę padėtį. Koulo Deivisono pasakojimas pridėjo 
jai dar vieną nenaudingą aplinkybę. Iš tikrųjų nuo tada, kai 
prasidėjo ši aklavietė, visos aplinkybės vedė ne prie gero. 

Jis pasigręžė į Galį. 

— Ką pasakysite apie panelę Makoi? Ar yra požymių, kad 
ji kalba, kaip įsakyta? Ar bando pasakyti daugiau, negu mes 
girdime? Dviprasmiais žodžiais? 

— Nepastebėjau. O Kipą ištardžiau smulkiai. 

FTB agentas pasisuko į operatorių. 

— Ar viskas buvo taip, kaip jie mums sakė? Niekas nesu- 
žeistas? 

— Ne, pone. Vaikinas iš FTB surištas, veikiau, supakuotas 
lipnia juosta, bet laido kakarinę, todėl manau, kad su juo bė- 
dos nėra. - Jis neramiai žvilgtelėjo į Dendį tarsi prisiminęs, 
kas atsitinka blogų žinių skelbėjams. - Tačiau... mergina? 

— Sabra? Kasjai? 

- Aplink ją buvo daugybė kruvinų sauskelnių. Jos buvo su- 
lamdytos ir pastumtos į šalį. Bet žiūrėdamas į jas galvojau: 
„Jėzau Kristau.“ 

Dendis užgniaužė desperatišką šūksnį. 

Kelovėjus tęsė pokalbį su Kipu. 

— Ar pastebėjote savo bendradarbės elgesyje arba kalboje 
ką nors neįprasta? 

— Tilė buvo kaip visada. Na, išskyrus aprangą. Tačiau rami 
kaip belgas. 

Pagaliau vyresnysis agentas atsisuko į Dendį, kuris nebe- 
lakstė į lauką ir nesislėpdamas gėrė čia pat iš sidabrinės ger- 
tuvės. 

— Jūs minėjote, kad Sabra galbūt perduos jums slaptą ži- 
nią. Ar ką nors pastebėjote arba nugirdote? 

— Ką galėčiau pasakyti, pažiūrėjęs juostą tik vieną kartą? 

Iškalbingai bylojo pats faktas, kad tironiškasis verslininkas 
atsako nesmagiai išsisukinėdamas. Pagaliau Dendis suvokė 
nemalonią tiesą: neteisingas jo elgesys, atsiradus kebliai pa- 
dėčiai, paskatino Sabrą ir Ronį imtis ryžtingų veiksmų, kurie 
pasisuko baisia linkme. 

- Atsuk juostą, - liepė Kelovėjus agentui prie valdymo pul- 
to. - Pažiūrėkime dar kartą. Jei kas nors pastebėsite ką ypa- 
tinga, netylėkit. - Juosta ėmė suktis. 

— Tilė parinko vietą, kad galėtume už jos matyti žmones, - 
atkreipė dėmesį Galis. 

- Štai šaldytuvas su suskaldytomis durimis, - tarė vienas 
agentas, rodydamas į ekraną. 


TAS e Sandia Biown 


— Stabdykite. 

Palinkęs į priekį Kelovėjus sutelkė dėmesį ne į žurnalistę, o 
į grupę žmonių antrame plane. 

— Užsikvempusi ant prekystalio moteris tikriausiai kasi- 
ninkė. 

Šerifas Montezas patvirtino: 

— Tai tikrai Dona. Su tokia šukuosena nesupainiosi. 

— O šitas - agentas Keinas, tiesa, Kipai? - Kelovėjus paro- 
dė tik nuo kelių matomas kojas. 

— Taip. Jis sėdi atsirėmęs į prekystalį. 

— Lipni sidabrinė juosta ant jo juodų kelnių puikiai matyti, 
ar ne? 

Žaismingas Galio pasišaipymas nesulaukė atgarsio. Kelo- 
vėjus tyrinėjo pagyvenusią porą, sėdinčią ant grindų susi- 
glaudusią netoli Keino. 

— Kaip tie senukai? Sveiki? 

— Galiu pasakyti, kad žvalūs ir giedrios nuotaikos. 

— O tie kiti du vyrai? 

— Meksikiečiai. Girdėjau vieną patyliukais sakantį kažką 
kitam ispaniškai, bet vis tiek būčiau nesupratęs. 

— O Jėzau! - Kelovėjus taip šoko pirmyn nuo kėdės, kad ši 
nuvažiavo tolyn nuo jo. 

— Kas? 

Agentai, pajutę savo viršininko paniką, nustūmė kitus į 
šalį ir susispietė aplink jį. 

— Šitas, - Kelovėjus pabaksnojo ekraną. - Gerai įsižiūrėki- 
te ir pasakykite, ar neatrodo matytas. Ar gali jį ekrane priar- 
tinti? 

Panaudodamas galimas technologijas, agentas prie valdy- 
mo pulto išdidino meksikiečio veidą atskirai, bet dėl to su- 
prastėjo ryškumas ir kokybė. Agentai įsistebeilijo į grūdėtą 
vaizdą, paskui vienas staiga atsisuko ir sušuko: 

— Vaje, šiknius! 

— Kas? - paklausė Dendis. 

Prišoko Deivisonas. 

— Kas atsitiko? 

Kelovėjus pastūmė juos į šalį ir ėmė duoti nurodymus savo 
pavaldiniams: 

— Skambinkit į biurą. Mobilizuokite visus. Paskelbkite po- 
licijos ieškomo žmogaus žodinį portretą - Montezai, jūsų 
žmonės gali padėti. 

— Aišku. Bet padėti ką? — Šerifas bejėgiškai skėstelėjo ran- 
komis. - Jūs man nieko nesakėt. 

— Surinkite visus padėjėjus. Taip pat įspėkite kaimynines 
apygardas. Liepkite jiems ieškoti palikto sunkvežimio. Vago- 
nėlio. Prekinio furgono. 

— Sunkvežimis? Furgonas? Kas čia, po velnių, darosi? — 
Dendžiui teko šaukti, kad kas nors jį girdėtų per triukšmą, 
kurį ankštame furgone sukėlė Kelovėjaus įsakymai. - O ma- 
no duktė? 

— Ir Sabrai, ir jiems visiems gresia didesnis pavojus, negu 
manėme. 

Tarsi patvirtindamas pribloškiančius Kelovėjaus žodžius, 
pasigirdo neabejotinas šūvio garsas. 


Kraują stingdantis Donos klyksmas privertė Tilę pašokti 
ant kojų. 

— Kas dabar? 

Ronis mosavo pistoletu ir šaukė: 

— Grįžk atgal! Atgal! Aš tave nudėsiu! 

Jį ketino pulti Antrasis, aukštesnysis meksikietis. Ronis 
sustabdė jį grasindamas nušauti. 

— Kur kitas? - pašėlusiai šaukė jis. - Kur tavo draugelis? 

Suklykė Sabra: 

— Ne! Ne! 

Apsisukusi Tilė spėjo pamatyti Chuaną, plėšiantį Kateriną 
Sabrai iš rankų. Jis kietai spaudė kūdikį - per kietai - prie 
krūtinės. Mergytė ėmė rėkti, bet Sabra klykė taip, kaip gali 

klykti tik motina, kai jos vaikui gresia pavojus. Ji bandė sto- 
tis kabindamasi už Chuano kelnių klešnių lyg jomis liptų. 

— Sabra! - šaukė Ronis. - Kas atsitiko? 

— Kūdikis pas jį! Atiduok mano mergytę! Neužgauk jos! 

Tilė puolė pirmyn, bet Chuanas ištiesta ranka užtvėręs ke- 
lią nubloškė ją atgal. Iš skausmo ir baimės dėl mergaitės ji 
riktelėjo. 

Daktaras garsiai protestavo, bet Tilė padarė išvadą, kad jis 
bijo Chuaną pulti, nes šis keršydamas gali ką nors padaryti 
kūdikiui. 

— Liepk atiduoti jai kūdikį! - Laikydamas pistoletą abiem 
rankom ir taikydamas tiesiai į Antrojo krūtinę, visa gerkle 
rėkė Ronis, tarytum garsumas galėtų peržengti kalbos barje- 
rą. - Liepk savo sėbrui grąžinti vaiką arba nudėsiu tave! 

Galbūt norėdamas patikrinti Ronio grasinimo rimtumą 
Chuanas padarė klaidą - pažiūrėjo į parduotuvės priekį, kur 
tiedu stovėjo. 

Daktaras pasinaudojo akimirka ir puolė prie jo. Tačiau 
meksikietis sureagavo žaibiškai. Jis įgudusia ranka trenkė 
Daktarui į pilvą iš apačios. Daktaras susilenkė dvilinkas, pas- 
kui nuvirto priešais šaldiklį ant grindų. 

— Liepk atiduoti jai kūdikį! - kartojo Ronis spigiu balsu, 
kuris lūžinėjo kaip plonas ledas. 

Dona staugė: 

— Mes visi mirsime! 

Tilė maldavo Chuaną nesužeisti Katerinos: 

— Neskriausk jos. Ji nekelia tau jokio pavojaus. Grąžink kū- 
dikį motinai. Prašau. Prašau, nedaryk taip. 

Sabra praktiškai buvo bejėgė. Tačiau motinos instinktas 
pastatė ją ant kojų. Ji buvo tokia silpna, kad vos pajėgė sto- 
vėti. Svyrinėdama, ištiesusi ranką ji maldavo vyrą grąžinti 
kūdikį. 

Chuanasir Antrasis šūkavo vienas kitam stengdamiesi per- 
rėkti kitų balsus, tarp jų Verno ir Gledisės, kuri be paliovos 

keikėsi. Dona kaukė. Agentas Keinas plūdo Ronį sakydamas, 
kad jei šis būtų pasidavęs anksčiau, to nebūtų atsitikę, o jei ši 
aklavietė baigsis tragedija, tai tik jo vieno kaltė. 

Pasigirdus šūviui, visi neteko žado. 

Chuaną įkalbinėjusi Tilė stebėjo jo išraišką, kai į jį pataikė 
kulka. Instinktyviai jis pasilenkė ir griebėsi už šlaunies. Būtų 
išmetęs Kateriną, jei Tilė nebūtų spėjusi jos pagauti. 

Tvirtai laikydama kūdikį ji apsisuko stebėdamasi, kaip Ro- 
nis sugebėjo taip taikliai iššauti, kad sužeidė Chuaną, bet ne- 
sukėlė pavojaus kūdikiui. 

Bet Ronis laikė nukreipęs pistoleto vamzdį į Antrojo krūti- 
nę ir atrodė nustebęs kaip ir kiti, kad ginklas iššovė. 

Daktaras buvo taiklus šaulys. Jis gulėjo aukštielninkas ant 
grindų su nedideliu revolveriu rankoje. Tilė pažino agento 
Keino ginklą, kurį ji anksčiau buvo paspyrusi po šaldikliu ir 
pamiršusi. Ačiū Dievui, Daktaras jį prisiminė. 

Jis pasinaudojo trumpalaike tyla. 

— Gledise, ateikite čia. 

Senoji ponia atskuodė pro Frito-Lays stendą. 

— Ar tu jį nušovei? 

— Ne. 

— Gaila. 

— Paimkite kūdikį, kad Tilė galėtų padėti Sabrai. Aš juo pa- 
sirūpinsiu, - pasakė jis, turėdamas omenyje Chuaną. - Roni, 
atsipūsk. Padėtis kontroliuojama. Nėra reikalo panikuoti. 

— Ar mergytei nieko nenutiko? 

— Jai viskas gerai. - Gledisė prinešė verkiantį vaikelį, kad 
Ronis pats įsitikintų. - Ji tik labai supykusi, bet dėl to ne- 
gali jos kaltinti. - Rūsčiai žiūrėdama į Chuaną, kuris sėdėjo 
ant grindų apsikabinęs kraujuojančią šlaunį, ji paniekinamai 
šnirpštelėjo. 

Keletas Ronio bakstelėjimų pistoletu grąžino Antrąjį į vie- 

Daktaras padėjo Keino revolverį aukštai ant lentynos su 
bakalėjos prekėmis, kad Chuanas nepasiektų, ir atsiklaupė 
kirpti kelnių klešnės. 

— Nemirsi, - trumpai įvertino sužalojimą ir prikišo žaizdą 
marlės tamponų. - Tau pasisekė, kad kulka nekliudė šlaunies 
arterijos. 

Chuano akys liepsnojo pykčiu. 

— Daktare? - Tilė paguldė Sabrą - grindys aplink ją buvo sli- 
džios nuo šviežio kraujo. Mergina atrodė mirtinai išblyškusi. 

— Suprantu, - blaiviai įvertino neišsakytą Tilės susirūpini- 
mą Daktaras. - Greičiausiai jai atsivėrė plyšimas tarpvietėje. 
Paguldyk ją kuo patogiau. Aš tuoj ateisiu. 

Jis paskubomis aprišo Chuano žaizdą, oiš kitų suvenyrinių 
marškinėlių padarė turniketą. Matyt, nuo kankinamo skaus- 
mo Chuanas apsipylė prakaitu, jo lygūs balti dantys buvo kie- 
tai sukąsti. Tačiau - tai darė jam garbę - jis nė neriktelėjo, 
kai Daktaras be ceremonijų ir ne per švelniausiai truktelėjo jį 
keltis; prilaikomas jis straksėjo ant vienos kojos. 

Jiems einant pro Keiną, agentas pašautajam pro dantis iš- 
košė: 

— Prakeiktas kvaily! Galėjai visus mus pražudyti. Ką tu... 

Vikriau negu kertanti barškuolė Chuanas sužeistosios ko- 
jos batu piktai spyrė Keinui į galvą. Šis staigus judesys jam 
brangiai kainavo. Iš skausmo pats sukriokė. Tačiau jo bato 
kulnas taikliai kirto į kaulą, o smūgio garsas nuaidėjo beveik 
kaip pistoleto šūvis. Tą pačią akimirką Keinas nutilo ir nete- 
ko sąmonės. Jo smakras atsirėmė į krūtinę. 

Daktaras parvertė Chuaną ant grindų, atremdamas į šal- 
dytuvą kuo toliau nuo jo draugelio. 

— Jis niekur nepabėgs. Bet dėl visa ko geriau surišk jo ran- 
kas, Roni. Ir kito, - pridūrė mostelėdamas į Antrąjį. 

Ronis liepė Vernui surišti lipnia juosta meksikiečių rankas 
ir kojas kaip Keino. Kol senukas triūsė, laikė į juos nukreip- 
tą pistoletą. Chuanas buvo per daug užsiėmęs savo sužeista 

koja, kad švaistytų energiją keiksmams, bet Antrojo skaus- 
mas nevaržė. Jis tol žėrė litaniją spėjamų ispaniškų nešvan- 
kybių, kol Ronis pagrasino užkimšti jam burną, jei neužsi- 
čiaups. 

Niekas nėjo prie skambančio telefono atsiliepti ir beveik 
nekreipė į skambutį dėmesio. Tilė, užsimovusi pirštines taip 
mitriai, kad pati nustebo, uoliai darbavosi - keitė po Sabra 
permirkusį nuo kraujo vystyklą, kai telefonas staiga liovėsi 
skambėjęs ir ji išgirdo Ronio balsą: „Ne dabar, mes užsiėmę! 
bei dedamo ragelio trinktelėjimą. Paskui jis paklausė: 

— Kaip Sabra? 

— Nekaip, - atsiliepė per petį Tilė. Jai labai palengvėjo pa- 
mačius grįžtantį Daktarą. - Kas ten darosi? 

— Chuanas spyrė Keinui į galvą. Tas be sąmonės. 

— Niekada negalvojau, kad tam žmogui už ką nors būsiu 
dėkinga. 

— Vernas juos surišo. Džiaugiuosi, kad jie yra... suvaldyti. 

Pastebėjo jo veide įtampą ir suprato, kad pablogėjusi Sa- 
bros būklė nėra vienintelė įtampos priežastis. 

— Ar dėl to, kad jie gali iškrėsti bet ką? Bandydami perimti 
vadovavimą jie nieko nepraranda. 

— Teisybė. Bet kas jiems iš to? 

Ar Ronis Deivisonas tikrai pavojingas tokiems kietuoliams 
hombres? Pasvarsčiusi ji tarė: 

— Mes nežinome. 

— Nežinome. Tai man kelia nerimą. Dar vienas dalykas, — 
pridūrė jis tykesniu balsu. - Lauke pozicijas užėmė vyrai su 
šautuvais. Tikriausiai greitojo reagavimo būrys. 

— To betrūko. 

— Mačiau, kaip jie atvažiavo ir pasislėpė. 

— Ar Ronis juos matė? 

— Nemanau. Tas mano šūvis visus sunervino. Galbūt jie ti- 
kisi blogiausio. Gali šturmuoti pastatą, bandyti įeiti per sto- 
gą ar panašiai. 

— Ronis pasiustų. 

— Tai ir noriu pasakyti. 

Vėl suskambo telefonas. 

— Roni, atsiliepk, - sušuko jam Daktaras. - Paaiškinkjiems, 
kas atsitiko. 

— Tik kai žinosiu, kad Sabrai viskas gerai. 

Nors Tilė anaiptol nebuvo medicinos specialistė, Sabros 
būklė jai atrodė kritiška. Tačiau, kaip ir Daktaras, nenorėjo 
dar labiau gąsdinti Ronio. 

— Kur Katerina? - silpnu balsu paklausė mergina. 

Daktaras, padaręs viską, kad sustabdytų atsinaujinusį 
kraujo plūdimą, nusimovė pirštinę ir nubraukė jai nuo kak- 
tos plaukus. 

— Ja puikiai rūpinasi Gledisė. Užmigdė liūliuodama. Ta 
mergytė, regis, tokia pat narsi kaip jos mama. 

Atrodė, kad ji neturi jėgų net nusišypsoti. 

— Mes iš čia neišsikapstysime, tiesa? 

— Nekalbėk taip, Sabra, - piktai sušnibždėjo Tilė, stebėda- 
ma kraujospūdį matuojančio Daktaro veidą. - Nedrįsk taip 
galvoti. 

— Tėtis nenusileis. Ir aš nenusileisiu. Ir Ronis. Dabar jis net 
negali. Jei pasiduotų, jį tuoj pasodintų į kalėjimą. 

Jos įkritusių akių žvilgsnis klaidžiojo nuo Tilės prie 
Daktaro. 

— Pakvieskite čia Ronį. Noriu su juo pasikalbėti. Dabar. Ne- 
noriu daugiau laukti. 

Nors mergina nepaminėjo jų susitarimo nusižudyti, jos 
ketinimai buvo aiškūs. Iš nevilties ir rūpesčio Tilei suspau- 
dė širdį. 

— Mes negalime leisti jums taip pasielgti, Sabra. Pati žinai, 
kad tai neteisinga. Tai ne išeitis. 

— Prašau mums padėti. Mes šito norime. 

Paskui Sabros akys savaime, prieš jos valią, užsimerkė. Vėl 
atsimerkti pritrūko jėgų, ir ji nugrimzdo į snaudulį. 

Tilė pažvelgė į Daktarą. 

- Blogai, ką? 

— Labai blogai. Spaudimas krinta. Pulsas tankus. Ji nu- 
kraujuos. 

— Ką mums daryti? 

Niūriai žiūrėdamas į išbalusį, ramų merginos veidą jis kurį 
laiką mąstė, paskui pasakė: 

- Tuoj sužinosi, ką ketinu daryti. 

Jis atsistojo, paėmė nuo lentynos pistoletą, apėjo Frito- 
Lay stendą ir prisiartino prie Ronio, laukiančio naujienų apie 
Sabros būklę. 


I) skyrius 


- Kaci jie nekelia ragelio? - Įvykiai pakeitė Dendžiui bū- 
dingą maurojimą į ploną kvykimą. Jis nesitvėrė savo kailyje. 

Iš tiesų šūviai visiems furgone įvarė baimės. Kone kilo pa- 
nika. Koulas Deivisonas puolė į lauką ir po minutėlės grįžo 
rėkdamas ant Kelovėjaus, kam šis iškvietė greitojo reagavi- 
mo būrį: 

— Jūs pažadėjote! Sakėte, kad Ronis nenukentės. Jei da- 
rysite jam spaudimą, jei pajus, kad juos apsupote, gali... gali 
pasielgti panašiai kaip tuomet. 

— Nurimkite, pone Deivisonai. Imuosi visų reikiamų atsar- 
gumo priemonių. - Kelovėjus laikė prie ausies ragelį, bet ko! 
kas jo skambutis į parduotuvę nesulaukė atsakymo. - Ar kas 
nors ką nors mato? 

— Kažkas juda, - atsiliepė vienas agentas. Per ausines jis 
susisiekė su kitu agentu lauke, apsiginklavusiu žiūronais. - 
Neįmanoma suprasti, kas ką daro. 

— Nuolatos mane informuokite. 

— Klausau, pone. Ar pasakysite vaikinukui apie Huertą? 

— Kas jis? - norėjo žinoti Dendis. 

— Luisas Huertas. Vienas iš dešimties labiausiai ieškomų 
nusikaltėlių. - Savo agentui paaiškino: - Ne, jiems nesaky- 
sime. Tai gali visus išgąsdinti, Huertą taip pat. Iš jo galima 
tikėtis visko. 

Telefonu atsiliepė Ronis. 

— Ne dabar, mes užsiėmę! 

Kelovėjus smarkiai nusikeikė, kai įsiutusį Ronio balsą pa- 
keitė pypsėjimas telefone. Nedelsdamas vėl surinko numerį. 

— Ar vienas meksikietis viduje yra iš FTB ieškomų asmenų 
dešimtuko sąrašo? - Koulas Deivisonas vis labiau nesusigau- 
dė. - Kodėl jo ieškoma? Ką jis padarė? 

— Jis slapta veža meksikiečius per sieną, žadėdamas jiems 
leidimą dirbti, gerai apmokamą darbą, o paskui parduoda į 
vergovę. Pernai vasarą Pasienio tarnyba gavo neoficialios 
informacijos apie pervežimą ir vos jo nenutvėrė. Huertas ir 
du jo parankiniai, supratę, kad tuoj bus suimti, paliko fur- 
goną Naujosios Meksikos dykumoje ir kaip tarakonai išsi- 
lakstė. Visiems pavyko pasprukti. Furgono niekas nerado 
tris dienas. Keturiasdešimt penki žmonės - vyrai, moterys 
ir vaikai - buvo iš lauko užrakinti. Karštis furgone tikriausiai 
siekė 80 “C ar daugiau. Huertas ieškomas dėl keturiasdešimt 
penkių žmonių nužudymo ir įvairių kitų sunkių nusikaltimų. 
Beveik metus jis slapstėsi kažkur Meksikoje. Ten policija su 
mumis bendradarbiauja ir nori jį sugauti ne mažiau negu 
mes, bet jis gudrus lapinas. Yra tik vienintelė priežastis, dėl 
kurios jis rizikuoja būti demaskuotas. Pinigai. Dideli pinigai. 
Vadinasi, jei jis čia pasirodė, kažkur netoliese yra žmonių 
siunta, kurią jis parduos. 

Atrodė, kad Deivisonas tuoj susivems. 

— O tas žmogus su juo? 

- Ašįsitikinęs, kad vienas iš jo apsaugininkų. Jie pavojingi, 
nuožmūs vyrai, kurių verslas - prekyba žmonėmis. Tik nega- 
liu suprasti, kodėl jie neginkluoti. O jei ginkluoti, kodėl iki 
šiol neprasiskynė kelio išeiti. 

Dendžio krūtinė išsipūtė ir supliuško, išleisdama panašų į 
raudą garsą. 

— Klausyk, Kelovėjau. Aš mąsčiau. 

Net laikydamas prie ausies prispaustą telefoną Kelovėjus 
įdėmiai sukluso, ką sako Raselas Dendis. Įtarė, kad Dendis 

įkaušęs. Visą vakarą gurkšnojo iš gertuvės. Atrodė nepapras- 
tai susijaudinęs, tuoj nebeišlaikys graudulio. Nebe tas karin- 
gas įkyruolis. 

— Klausau, pone Dendi. 

— Tik saugiai juos iš ten išveskite. Tai dabar svarbiausia. 
Pasakykite Sabrai, kad ji gali pasilikti kūdikį. Aš nesikišu. Ta 
vaizdajuostė su mano dukra... - Jis atgalia ranka perbraukė 
ašarotas akis. - Supratau. Daugiau niekas nebesvarbu. Noriu 
matyti savo dukrą saugiai iš ten išgabentą. 

— Toks ir mano tikslas, pone Dendi, - užtikrino jį Kelo- 
vėjus. 

— Sutikite su visais vaikino reikalavimais. 

— Aš dėl jo derėsiuosi, kiek tik leis mano galimybės. Bet 
pirmiausia reikia, kad jis su manim kalbėtų. 

Telefonas nesiliovė skambėjęs. 


— Roni? 

Vaikinas nežinojo, kad Daktaras turi pistoletą. Veikiausiai 
per visą tą sumaištį Ronis slaptą Keino ginklą pamiršo. Dak- 
taras pakėlė ranką - išvydęs ginklą, vaikinas krūptelėjo. Dona 
iš baimės cyptelėjo, paskui abiem rankom užsidengė burną. 

Tačiau Daktaras gniaužė delne pistoleto vamzdį, o ranke- 
ną ištiesė Roniui. 

— Matai, kaip tikiu, kad nuspręsi teisingai. 

Iš pažiūros labai jaunas, abejojantis ir lengvai pažeidžia- 
mas Ronis paėmė ginklą ir įsikišo už džinsų diržo. 

— Jūs jau žinote mano sprendimą, Daktare. 

— Savižudybė? Anoks čia sprendimas. Sumauto bailio išsi- 
sukimas. 

Vaikinas, klausydamas tokių stačiokiškų žodžių, nustebęs 
mirksėjo, bet jie truputį atšaldė jo ryžtą, o to, kaip spėjo Tilė, 
Daktaras ir siekė. 

— Nenoriu apie tai kalbėti. Mudu su Sabra esame apsi- 
sprendę. 

— Atsiliepk telefonu, - ragino Daktaras ramiu, įtaigiu bal- 
su. - Pasakyk jiems, kas čia atsitiko. Jie girdėjo šūvius. Ne- 
žino, kokia velniava vyksta, bet tikisi blogiausio. Nuramink 
juos, Roni. Priešingu atveju bet kurią akimirką čia gali įsi- 
veržti greitojo reagavimo būrys ir pasipils kraujas, o kai kas 
galbūt žus. 

— Koks greitojo reagavimo būrys? Meluojate. 

— Ar aš meluočiau davęs tau užtaisytą ginklą? Vargu. Ma- 
čiau, kaip vyrai užima pozicijas, kai tavo dėmesį buvo atitrau- 
kę rišami meksikiečiai. Būrys yra čia, jis laukia tik Kelovėjaus 
ženklo. Neduok jam progos būrį pakelti. 

Ronis nervingai pažvelgė pro vitrinos stiklą, bet nieko ne- 
simatė, tik padaugėjo tarnybinių mašinų, jos susigrūdusios 
užkimšo greitkelį. 

— Leisk, Roni, man atsiliepti, - pasiūlė žengdama į priekį 
Tilė, pasinaudojusi jo neryžtingumu. - Išklausykim, ką jie 
pasakys apie vaizdajuostę. Jų reakcija gali būti labai mums 
palanki. Gal jie skambina pasakyti, kad sutinka su visomis 
tavo sąlygomis. 

— Gerai, - sumurmėjo jis, mostu rodydamas į telefoną. 

Sustabdyti tą pragarišką skambėjimą buvo tikra palaima. 

— Čia Tilė, - pasakė pakėlusi ragelį. 

— Panele Makoi, kas šaudė? Kas ten vyksta? 

Kelovėjaus tiesumas rodė jo susirūpinimą. Nenorėdama 
laikyti jo nežinioje, Tilė kuo trumpiau paaiškino, kaip teko 
pasinaudoti Keino pistoletu. 

— Vieną kitą minutę buvo baisu, bet dabar padėtis vėl val- 
doma. Tie du vyrai, sukėlę peštynes, suvaldyti, - pasakė ji, 
pavartodama vaizdingą Daktaro žodį. 

— Kalbate apie du meksikiečius? 

— Teisingai. 

— Jie nebepavojingi? 

— Vėl teisingai. 

— O kur dabar Keino pistoletas? 

— Daktaras atidavė jį Roniui. 

— Nesupratau? 

— Kaip pasitikėjimo ženklą, pone Kelovėjau, - irzliai paaiš- 
kino gindama Daktarą. 

FTB agentas giliai atsiduso. 

— Velniškai didelis pasitikėjimas, panele Makoi. 

— Taip reikėjo pasielgti. Jums sunku suprasti, nes jūs ne čia. 

— Matyt, - sausai pasakė jis. 

Kalbėdama su Kelovėjumi ji viena ausimi klausėsi Dakta- 
ro, o šis įtikinėjo Ronį pasiduoti. Girdėjo jį sakant: 

— Dabar tu - tėvas. Atsakai už šeimą. Sabros būklė kritiš- 
ka, aš niekuo daugiau negaliu padėti. 

Kelovėjus paklausė: 

- Jums jis neatrodo pavojingas? 

— Visai nepavojingas. 

- Ar kuriam nors įkaitui gresia pavojus? 

- Šiuo metu negresia. Negaliu numatyti, kas atsitiks, jei tie 
ginkluoti vyrukai puls parduotuvę. 

— Neketinu duoti tokio įsakymo. 

— Tai kodėl jie čia? - Kelovėjus ilgai tylėjo, o Tilei susidarė 
nesmagus įspūdis, kad jis kai ko nesako, kai ko svarbaus. - 
Pone Kelovėjau, jei yra kažkas, ką turėčiau žinoti... 

— Mūsų širdys suminkštėjo. 

— Viską metę išvažiuojate? - Šiuo metu tai būtų didžiau- 
sias jos noras. 

Kelovėjus į jos pasišaipymą nekreipė dėmesio. 

— Vaizdajuostė buvo įspūdinga. Apsidžiaugsite sužinojusi, 
kad ji suveikė taip, kaip tikėjotės. Poną Dendį sujaudino duk- 
ters pasisakymas ir jis pasirengęs nusileisti. Nori, kad viskas 
baigtųsi taikiai ir nepavojingai. Kaip ir mes visi. Kokia dabar 
Ronio psichinė būklė? 

— Daktaras jį įkalbinėja. 

— Kaip jis reaguoja? 

— Manau, palankiai. 

— Gerai. Tai gerai. 

Regis, jam palengvėjo, bet ir vėl Tilei susidarė įspūdis, kad 
federalinis agentas nesako kažko, ko jai geriau nežinoti. 

— Ar manote, kad jis sutiks besąlygiškai pasiduoti? 

- Jis aiškiai išdėstė pasidavimo sąlygas, pone Kelovėjau. 

— Dendis prisipažins, kad tai buvo pabėgimas, o ne pagro- 
bimas. Suprantama, kiti kaltinimai galiotų. 

- Ir jiems turi būti leista auginti savo vaiką. 

— Dendis pats tai pasiūlė prieš keletą minučių. Jei Deiviso- 
nas su šiomis sąlygomis sutiks, gaus mano asmeninę garan- 
tiją, kad nepanaudosime jokios prievartos. 

— Perduosiu tą žinią ir susisieksiu. 

— Laukiu čia pat. 

Ji padėjo ragelį. Ronis su Daktaru į ją pasisuko. Tiesą sa- 
kant, įdėmiai klausėsi visi. Atrodė, kad jai suteiktas tarpinin- 
kės vaidmuo. Jis Tilę ne ypač džiugino. Tarkim, nepaisant 
visų geriausių norų, įvyks kas nors labai baisaus. Jei ši akla- 
vietė baigtųsi tragedija, ji jaustų atsakomybę už baisius pada- 
rinius visą likusį gyvenimą. 

Per pastarąsias keletą valandų Tilės prioritetai pasikeitė. 
Tai vyko pamažu, ir iki šios akimirkos ji net nesuprato, kad 
jie keičiasi. Medžiaga televizijos naujienoms buvo nebe svar- 
biausia. Kokiu metu ji tapo antraeile? Kai pamatė ant savo 
pirštinėtų rankų Sabros kraują? Kai Chuanas pastvėrė mažą- 
ją Kateriną ir jai grėsė pavojus? 

Istorijos veikėjai dabar jai buvo daug svarbesni negu pati 
istorija. Sukurti išskirtinį šios dramos pasakojimą, kuris lai- 
mėtų apdovanojimus ir užtikrintų jai puikų darbą, nebebuvo 
esminis tikslas kaip anksčiau. Dabar ji troško sprendimo, ku- 
ris atneštų pergalę, ne sielvartą. Jei ji prakiš... 

Jai tiesiog negali nepavykti. Taškas. 

— Kaltinimas pagrobimu atšauktas, - pranešė ji viltingai 
laukiančiam Roniui. - Tau teks atsakyti tik už kitus kaltini- 


mus. Ponas Dendis leidžia Sabrai pasilikti kūdikį. Jei sutinki 

su tokiomis sąlygomis ir pasiduodi, ponas Kelovėjus asme- 
niškai garantuoja, kad nebus panaudota jėga. 

— Geras sandėris, Roni, - pasakė Daktaras. - Sutik. 

— Aš... 

— Ne, nesutik, - veikiau sušvokštė, nei pasakė Sabra. Var- 
gais negalais jai pavyko atsistoti. Stovėti galėjo tik visu kūnu 
remdamasi į šaldytuvą. Jos akys buvo įkritusios, oda - be 
kraujo lašo. Atrodė kaip teatre profesionaliai nugrimuotas 
aktorius, kuris pakyla iš karsto. 

— Tai apgaulė, Roni. Viena iš tėčio apgaulių. 

Daktaras puolė jos prilaikyti. 

— Aš taip nemanau, Sabra. Tėvą paveikė tavo nufilmuotas 
pasisakymas. 

Ji dėkinga prigludo prie Daktaro, bet blausios akys mal- 
daujamai žiūrėjo į Ronį. 

— Jei mane myli, nesutik. Aš iš čia neisiu tol, kol neįsitikin- 
siu, kad galiu būti su tavim amžinai. 

— Sabra, o kaip kūdikis? - švelniai paklausė Tilė. - Pagal- 
vok apie jį. 

— Tują paimk. 

— Ką? 

— Išnešk ją. Atiduok kam nors, kas ja rūpinsis. Nesvarbu, 
kas atsitiks mums — Roniui ir man, - svarbu žinoti, kad Kate- 
rinai viskas bus gerai. 

Tilė pažvelgė į Daktarą tikėdamasi įkvėpimo, bet jo išraiš- 
ka buvo niūri. Jis atrodė taip pat bejėgis. 

— Tada aišku, - tvirtai pareiškė Ronis. - Taip ir padarysim. 
Leisime jums išnešti Kateriną. Bet patys neišeisime, kol jie 
neleis eiti. Laisvai ir saugiai. Ne, jokių kompromisų. 

— Jie niekada taip nesutiks, - nusiminusi tarė Tilė. - Tai 
neprotingas reikalavimas. 

— Tu įvykdei ginkluotą apiplėšimą, - pridūrė Daktaras. - 
Už tai teks atsakyti, Roni. Tačiau dėl lengvinančių aplinkybių 

turi šansą būti atleistas nuo bausmės. Pabėgti būtų blogiau- 
sia. Tai nieko neišspręstų. 

Tilė žvilgtelėjo į Daktarą svarstydama, ar jis pats klausytų 
savo patarimo. Prieš trejus metus siūlyti nebėgti buvo gali- 
ma jam, atsižvelgiant į jo aplinkybes. Tačiau jis nepastebėjo 
jos žvilgsnio, nes dėmesingai klausėsi Ronio, ginančio savo 
nuomonę. 

— Mudu su Sabra prisiekėme, kad mūsų niekada niekas 
neišskirs. Kad ir kas atsitiktų, pažadėjome vienas kitam likti 
kartu. Mes kalbėjome rimtai. 

— Tavo tėvas... 

— Apie tai nekalbėsiu, - nutraukė vaikinas. Pasisukęs į Tilę 
pasiteiravo, ar ji išneš Kateriną ir perduos tą prašymą. 

— O kaip kiti? Ar juos paleisi? 

Jis peržvelgė už jos esančius kitus įkaitus. 

— Tik ne tuos du meksikiečius. Ir ne šitą, - pasakė apie 
agentą Keiną, kuris buvo atgavęs sąmonę, bet nuo Chuano 
spyrio į galvą dar nesiorientavo. - Senukai ir ji gali eiti. 

Kai jis parodė į Doną, ši sunėrė savo paukštiškas rankas po 
smakru. 

— Ačiū tau, Viešpatie. 

— Aš nenoriu eiti, - pareiškė Gledisė. Ji tebelaikė miegantį 
kūdikį ant rankų. - Noriu pažiūrėti, kas atsitiks. 

— Verčiau darykime, kaip jis sako, - pasakė Vernas glos- 
tydamas jai petį. - Galime kitų palaukti lauke. - Jis padėjo 
Gledisei atsikelti nuo grindų. - Prieš mums išeinant, manau, 
Sabra nori pasakyti Katerinai sudie. 

Senoji ponia prinešė kūdikį prie Sabros, šioji visu svoriu 
rėmėsi į Daktarą. 

— Ar man pranešti Kelovėjui apie jūsų sprendimą? - pa- 
klausė Tilė Ronio. 

Jis žiūrėjo į Sabrą ir savo vaikelį. 

— Pusvalandis. 

— Kas? 

— Tiek duodu jiems laiko, kad man paskambintų. Jei jie ne- 
leis mums po pusvalandžio išeiti, mes... mes įvykdysime savo 
planą, - pasakė kimiu balsu. 

— Roni, maldauju. 

— Viskas, panele Makoi. Taip jiems ir pasakykite. 

Kelovėjus atsiliepė telefonui vos suskambėjus. 

— Aš išeinu su kūdikiu. Tegu šalia stovi medikai. Išsivedu 
dar tris įkaitus. 

— Tik tris? 

— Tris. 

— O kaip likę? 

— Pasakysiu, kai išeisiu. 

Ji padėjo ragelį. 

Kai Tilė priėjo prie Sabros, mergina verkė. 

— Sudie, mieloji Katerina, mano gražute mergyte. Mamytė 
tave myli. Labai myli. - Ji pasilenkė prie vaiko, visą iščiupi- 
nėjo, gėrė jo kvapą. Keletą kartų pabučiavo Katerinos veidelį, 
paskui ėmė raudoti įsikniaubusi į Daktaro marškinius. 

Tilė paėmė kūdikį iš Gledisės, kuri jį laikė, nes Sabra netu- 
rėjo jėgų, ir nunešė Kateriną Roniui. Žiūrint į kūdikį, vaikino 
akys paplūdo ašaromis. Apatinė lūpa nevaldomai drebėjo. Jis 
labai stengėsi rodytis tvirtas, bet jam visiškai nesisekė. 

— Ačiū už viską, ką padarei, - padėkojo jis Tilei. — Žinau, 
Sabrai patiko, kad tu šalia. 

Tilės akys maldavo. 

— Juk tu taip nepadarysi, Roni. Netikiu, kad galėtum at- 
lenkti gaiduką ir užbaigti Sabros ir savo gyvenimą. 

Jis nieko neatsakė, tik pabučiavo kūdikio kaktą. 

— Sudie, Katerina. Aš tave myliu. - Paskui mėšlungiškai 
nustypčiojo už prekystalio atidaryti elektrinės durų spynos. 

Pirmiausia Tilė leido išeiti kitiems. Prieš eidama pro duris 
ji žvilgtelėjo per petį į Daktarą. Jis buvo vėl paguldęs Sabrą 
ant grindų, bet pakėlė galvą, tarsi Tilės žvilgsnis būtų jį pa- 

šaukęs. Jų akys susitiko tik sekundės dalelytei, bet tas laikas 
ir sąlytis neabejotinai buvo svarbūs. 

Paskui ji išsmuko pro duris ir išgirdo, kaip už jos spragte- 
lėjo spyna. 


Iš tamsos atskubėjo medicinos seserys. Matyt, kiekvie- 
nam įkaitui buvo paskirta po porą. Apsupo Verną, Gledisę ir 
Doną, apibėrė klausimais, į kuriuos Gledisė atsakinėjo aiškiai 
irzliu tonu. 

Priešais Tilę išdygo vyras ir moteris vienodais medikų cha- 
latais. Moteris siekė paimti Kateriną, bet Tilė jos dar nepa- 
leido. 

— Kas jūs? 

— Daktarė Emilė Garet. - Ji prisistatė esanti Midlando li- 
goninės naujagimių skyriaus vedėja. - O čia - daktaras Len- 
dris Džailsas, akušerijos skyriaus vedėjas. 

Patikėjusi prisistačiusiais, Tilė pasakė: 

— Nors jums buvo pasakyta priešingai, tėvai nenori, kad 
kūdikis būtų atiduotas įvaikinti. 

Daktarė Garet atrodė tokia nuoširdi ir tvirta, kokios Tilė 
tik galėjo tikėtis. 

— Puikiai suprantu. Lauksime, kol atvyks motina. 

Tilė pabučiavo Katerinai galvytę. Su šiuo kūdikiu ją siejo 
ryšys, kokio ji galbūt niekada gyvenime neturės su jokiu kitu 
žmogumi: buvo jos gimimo, jos pirmojo įkvėpio liudininke, gir- 
dėjo jos pirmąjį riksmą. Ir vis dėlto jausmo gilybė ją stebino. 

— Gerai ja pasirūpinkite. 

— Duodu žodį. 

Daktarė Garet paėmė kūdikį ir nubėgo prie laukiančio 
sraigtasparnio, kurio propeleris jau sukosi keldamas smarkų 
vėją. Daktarui Džailsui teko šaukti, kad per tą triukšmą būtų 
išgirstas. 

— Kaip jaučiasi motina? 

— Blogai. - Tilė glaustai papasakojo apie sąrėmius ir gim- 
dymą, paskui apsakė dabartinę būklę. - Daktaras labiausiai 
jaudinasi dėl kraujavimo ir galimos infekcijos. Sabra vis la- 
biau silpsta. Jis sakė, kad krinta kraujo spaudimas. Iš to, ką 
jums pasakiau, ar galite ką nors Daktarui patarti? 

— Vežti ją į ligoninę. 

— Stengiamės ją įkalbėti, - niūriai tarė ji. 

Žmogus, einantis prie jų plačiais, ryžtingais žingsniais, ga- 
lėjo būti tik Kelovėjus. Buvo aukštas ir lieknas, bet net vien- 
marškinis kėlė pagarbą. 

— Bilis Kelovėjus, - patvirtino jis, priėjęs prie daktaro 
Džailso ir Tilės. Jie paspaudė vienas kitam ranką. 

Prie jos bėgte atpūtavo kreivakojis Galis. 

— Jėzau, vaikuti, jei šią naktį nemirsiu nuo širdies smūgio, 
tai gyvensiu amžinai. 

Tilė jį apkabino. 

— Visus mus pergyvensi. 

Augančios žmonių grupės pakraštyje ji pastebėjo kresną 
vyrą baltais marškiniais su pilkšvais spraustukais. Rankose jis 
laikė kaubojišką skrybėlę, panašią į Daktaro. Nespėjus jai pri- 
sistatyti, jis nemandagiai buvo nustumtas alkūnėmis į šalį. 

— Panele Makoi, noriu su jumis pasikalbėti. 

Ji bemat atpažino Raselą Dendį. 

— Kaip mano duktė? 

- Ji miršta. - Nors toks tvirtinimas atrodė per žiaurus, Ti- 
lės užuojauta milijonieriui buvo išsekusi. Be to, jei ji nori šią 
beviltišką padėtį pakeisti, privalo kirsti iš peties. 

Kipas stovėjo užpakalyje, įamžindamas šį kupiną įtampos 
pasitarimą vaizdajuostėje. Prožektorius virš kameros akino. 
Pirmą kartą per savo karjerą Tilė bjaurėjosi ta šviesa, brovi- 
mosi į asmeninį gyvenimą simboliu. 

Tiesus jos atsakymas į Dendžio klausimą trumpam jį su- 
glumino, bet suteikė Kelovėjui galimybę išvesti į priekį ir pri- 
statyti kitą žmogų. 

— Koulas Deivisonas - Tilė Makoi. - Ronis neabejotinai pa- 
našus į tėvą. 

— Kaip jis? - susirūpinęs paklausė jis. 

-— Tvirtai nusistatęs, pone Deivisonai. - Prieš pasakodama 
toliau ji pažiūrėjo į vieną ir į kitą tėvą. - Tie jaunuoliai kal- 
ba rimtai. Jie davė priesaiką ir ketina jos laikytis. Dabar, kai 
jie žino, kad Katerinai pavojus negresia ir ji medikų rankose, 
niekas nebegali sukliudyti jiems įvykdyti susitarimą ir nu- 
sižudyti. - Ji tyčia parinko žodžius, pabrėžiančius padėties 
rimtumą ir skubą. 

Kelovėjus išlaikė profesinį nešališkumą ir prabilo pirmas: 

- Šerifas Montezas sako, kad tas Daktaras yra stambus, 
raumeningas vyras. Ar jis negalėtų iš Ronio atimti ginklą 
jėga? 

- Ir rizikuoti, kad bus dar aukų? - retoriškai paklausė ji. — 
Visai neseniai du vyrai bandė panaudoti jėgą. Viskas baigėsi 
kraujo praliejimu. Aš tikrai nesiūlyčiau Daktarui to imtis. Jis 
bando Ronį įtikinti viską baigti taikiai. Jei jis staiga pultų, 
prarastų visą įgytą vaikino palankumą. 

Kelovėjus perbraukė ranka per retėjančius plaukus. Jis 
žiūrėjo, kaip sraigtasparnis su daktare Garet ir kūdikiu atsi- 
plėšia nuo žemės. 

- Įkaitams negresia pavojus? - paklausė jis. 

— Neturėtų. Nors meilės tarp Ronio ir agento Keino arba 
meksikiečių nerasi nė su žiburiu. 

Visi apsikeitė nerimastingais žvilgsniais, bet nespėjus Tilei 
paklausti, ką tie žvilgsniai pranašauja, Kelovėjus pasakė: 

— Kitaip sakant, Ronis su Sabra derasi dėl savo gyvybės. 

— Būtent, pone Kelovėjau. Mane siuntė jums pranešti, kad 
turite pusvalandį laiko nuspręsti. 

— Ką nuspręsti? 

— Suteikti jiems malonę, duoti laisvę eiti savo keliu. 

— Tai neįmanoma. 

— Tada ant jūsų sąžinės gulės dviejų vaikų mirtis. 

— Jūs protinga moteris, panele Makoi. Suprantate, kad ne- 
galiu numuilinti tokio atvejo su įtariamu sunkiu nusikaltėliu. 

Ją užgulė sunkus beviltiško pralaimėjimo jausmas. 

— Žinau, garbės žodis, suprantu, kokia jūsų padėtis, pone 
Kelovėjau. Aš tik pasiuntinė. Perduodu jums, ką sakė Ronis. 
Instinktyviai jaučiu, kad padarys taip, kaip sako. Net jei jis 
dumia akis, tai Sabra kalba rimtai. 

Ji primygtinai žiūrėjo į Dendį. 

- Jei ji negali būti su Roniu, laisvai su juo gyventi, tikrai 
nusižudys. Jei iki tol mirtinai nenukraujuos. 

Kelovėjui Tilė pasakė: 

— Deja, aš jaučiu instinktyviai. Sprendimas priklauso ne 
nuo manęs. Jums spręsti. 

— Ne visai, ne vien jam, - pareiškė Dendis. - Ir aš turiu tei- 
sę pasakyti. Kelovėjau, dėl Dievo, pažadėk tam vaikinui bet 
ką. Tik ištrauk iš ten mano dukterį. 

Kelovėjus pasitikrino rankinį laikrodį. 

— Pusvalandis, - guviai pasakė, - laiko nedaug, o man rei- 
kia daug kam paskambinti. - Jie visi patraukė prie furgono, 
stovinčio betonuotoje automobilių aikštelėje. 

Galis pirmasis pastebėjo, kad Tilė neskuba eiti su kitais. 
Jis atsigręžė ir smalsiai į ją pažiūrėjo. 

— Tile? 

Ji ėjo atgal. 

- Aš grįžtu. 

— Tu rimtai? - Galio šūksnis atspindėjo visų, žiūrinčių į ją 
su tikra baime, nuostabą. 

— Negaliu palikti Sabros. 

— Bet... 

Ji ryžtingai papurtė galvą nespėjus Galiui garsiai užprotes- 
tuoti. Eidama tuo pačiu keliu atgal ir didėjant atstumui tarp 
jų, pasakė: 

— Lauksime jūsų sprendimo, pone Kelovėjau. 


Iš skyrius 


Tue prastovėjo prie parduotuvės durų pusantros minutės, 
kol išgirdo atrakinant spyną. Jai įėjus, Ronis neramiai ją nu- 
žvelgė. 

Ji išsklaidė įtarimus: 

— Neatsinešiau slapto ginklo, Roni. 

— Ką sakė Kelovėjus? 

— Svarsto. Sakė, kad turi kai kam paskambinti. 

— Kam? Kodėl? 

— Manau, kad jis neturi teisės suteikti tau malonę. 

Ronis kandžiojo apatinę lūpą, kuri jau buvo taip iškankin- 
ta, kad virto atvira žaizda. 

- Aišku. O kodėl grįžai? 

— Pasakyti tau, kad Katerina labai gerose rankose. - Ji pa- 
pasakojo apie daktarę Emile Garet. 

— Papasakok Sabrai. Jai tai bus svarbu. 

Jaunosios motinos akys buvo pusiau užmerktos. Kvėpavi- 
mas paviršinis. Tilė abejojo, ar ji viską suvokia ir girdi, tačiau 
papasakojus apie naujagimių specialistę Sabra sušnibždėjo: 

— Ar ji maloni? 

- Labai. Kai suja susipažinsi, pati pamatysi. - Tilė pažvelgė 
į Daktarą, bet jis matavo Sabros kraujospūdį smarkiai surau- 
kęs antakius į jai pažįstamą gilią raukšlę. - Kitas labai malo- 
nus daktaras laukia, kol galės pasirūpinti tavimi. Jo pavardė 
Džailsas. Tu nebijai skristi sraigtasparniu, tiesa? 

— Kartą skridau. Su tėčiu. Buvo smagu. 

— Daktaras Džailsas čia pat, nori skubiai nugabenti tave į 
Midlando ligoninę. Katerina apsidžiaugs tave pamačiusi. Ji 
tikriausiai bus išalkusi. 

Sabra nusišypsojo, paskui užsimerkė. 

Pagal nebylų susitarimą Tilė ir Daktaras grįžo į savo įpras- 
tas vietas. Sėdint ant grindų atsirėmus į šaldiklį, ištiesus 
prieš save kojas, stebint, kaip sekundinė laikrodžio rodyklė 
mažina Ronio nustatytą laiką, buvo tinkamiausias metas 
Daktarui paklausti to, ko Tilė iš jo ir tikėjosi. 

— Kodėl grįžai? 

Net numanydama, kad jis klaus, Tilė neturėjo aiškaus, iš 
anksto sugalvoto atsakymo. 

Praėjo nemažai laiko. Jo smakras - pastebėjo ji - dėl dygs- 
tančios barzdos patamsėjo, mat buvo praėjusios kokios dvi- 
dešimt keturios valandos nuo to laiko, kai jis skutosi. Raukš- 
lių tinklelis apie akis atrodė ryškesnis negu anksčiau, aiškus 
nuovargio ženklas. Drabužiai, kaip ir jos, buvo nešvarūs, su 
kraujo dėmėmis. 

Kraujas yra rišamoji medžiaga, suprato ji. Nebūtinai susi- 
maišęs dviejų individų kraujas, kuris užmezga neatšaukiamą, 
beveik mistišką jų ryšį. Žmones jungia bet kieno pralietas 
kraujas. 

Prisiminkime žmones, išgyvenusius lėktuvų katastrofas, 
traukinių avarijas, gamtos stichijas ir teroristų antpuolius, 
kurie užmezgė ilgalaikes draugystes dėl drauge patirtos trau- 
mos. Karo veteranai tarpusavyje kalbasi taip, kad nedalyvavę 
tame kare ir nepatyrę panašaus siaubo jų kalbos nesupranta. 
Pralietas kraujas per sprogimą Oklahoma Sityje, šaudymas 
mokyklose ir kiti neįtikėtini dalykai sulydė anksčiau nepažįs- 
tamus žmones taip tvirtai, kad jų ryšiai niekada nenutrūks. 

Likę gyvi turi bendrą pagrindą. Jų tarpusavio ryšys retas ir 
unikalus, kartais klaidingai aiškinamas ir neteisingai supran- 
tamas, bet beveik visuomet nepaaiškinamas tiems, kurie su 
tokiomis baimėmis nėra susidūrę. 

Tilė taip ilgai neatsakė, kad Daktaras klausimą pakartojo: 

— Kodėl tu grįžai? 

— Dėl Sabros, - atsakė ji. - Likau vienintelė moteris. Pama- 
niau, kad jai manęs gali prireikti. Ir... 

Jis pakėlė kelius, užsirėmė ant jų rankomis ir žiūrėjo į ją 
kantriai laukdamas, kol ji užbaigs mintį. 

- Ir negaliu pakęsti ką nors pradėjusi nebaigti. Buvau čia, 
kai viskas prasidėjo, todėl nusprendžiau palūkėti, kol baigsis. 

Ne viskas taip paprasta. Priežastis grįžti buvo sudėtin- 
gesnė, bet ji nemokėjo paaiškinti Daktarui savo daugia- 
sluoksnio grįžimo motyvų, kadangi net jai pačiai jie nebuvo 
aiškūs. Kodėl ji ne su visais, nedaro reportažo iš įvykio vie- 
tos pasinaudodama šioje istorijoje savo neįtikėtinu įžvalgu- 
mu? Kodėl neįrašinėja garso, kuris lydėtų Kipo nufilmuotus 
vaizdus? 

— Ką tu veikei šiose vietose? - Nutraukė jos apmąstymus 
Daktaro balsas. 

— Rocho Lygumų teritorijoje? - nusijuokė ji. - Atostoga- 
vau. - Ji paaiškino, kaip važiuodama automobiliu į Naująją 
Meksiką per radiją išgirdo apie tariamą pagrobimą. - Pa- 
skambinau Galiui, šis pavedė man gauti interviu iš Koulo 
Deivisono. Pakeliui į Herą pasiklydau. Sustojau čia pasinau- 
doti tualetu ir paskambinti Galiui dėl kelio. 

— Kalbėjai su juo, kai aš įėjau? 
lėjo petį. 

— Pastebėjau tave, rymančią prie telefono automato. 

— Pastebėjai? A. - Jų akys susitiko ilgam, ir jai prireikė ne- 
mažų pastangų atsiplėšti nuo jo žvilgsnio. - Šiaip ar taip, bai- 
gus pokalbį telefonu ir perkant kelionei užkandžius, įeina... 
kas gi daugiau - Ronis su Sabra. 

— Tai bent istorija. 

— Negalėjau patikėti savo sėkme. - Ji kreivai šyptelėjo. - 
Norėti reikia atsargiai. 

— Aš atsargus. - Po valandėlės pridūrė: - Dabar. 


Šį kartą teko laukti jai, suteikti jam progą išdėstyti savo 
mintis plačiau arba pakeisti temą. Galbūt kalbėti vertė jos 
tylėjimas, kaip anksčiau ją vertė kalbėti jo tylėjimas, nes jis 
susigūžė, tarsi pečius slėgtų sunkūs prisiminimai. 

— Kai sužinojau apie Šerės romaną, norėjau, kad ji... - Jis 
užsikirto, paskui prabilo vėl. - Siaubingai užsiutau, norėjau, 
kad ji... 

— Kentėtų. 

— Taip. 

Gilus atodūsis ištarus šį žodį liudijo, kad prisipažinimas 
jam labai palengvino širdį. Tokiam žmogui kaip jis, kuris kas- 
dien spręsdavo gyvybės ir mirties klausimus, išsipasakoti ne- 
lengva. Reikia turėti visagalio kompleksą, kad užtektų drąsos 
ir atkaklumo kovoti su tokiu nenugalimu priešu kaip vėžys. 
Pažeidžiamumas, koks nors silpnumo ženklas su tokios as- 
menybės bruožais nesuderinami. Ne, daugiau nei nesuderi- 
nami. Nepakenčiami. 

Tilei paglostė savimeilę, kad jis pripažino savo silpnumą, 
leido jai žvilgtelėti į savo labai žmogišką pusę. Jos manymu, 
tam pasitarnavo kraštutinės aplinkybės. Tarsi atliekant iš- 
pažintį mirties patale, jam galbūt atrodė, kad tai paskutinė 
galimybė atsikratyti kaltės jausmo, persekiojusio per nepa- 
gydomą žmonos ligą. 

— Vėžys nebuvo bausmė už jos neištikimybę, - švelniai įro- 
dinėjo ji. - Tai tikrai ne tavo kerštas. 

— Žinau. Sąmone, sveiku protu suprantu. Bet kai ji labai 
kentėjo, patikėk, buvo tikras pragaras - tada taip galvojau. 
Kad užtraukiau jai tokias kančias iš pasąmonės. 

— Todėl dabar save baudi atsisakydamas profesijos. 

Jis kirto atgal: 

— O tuelgiesi kitaip? 

— Ką? 

— Baudi save, kad žuvo vyras. Dirbi už du, kad kompensuo- 
tum, kas prarasta dėl jo mirties. 


Aktavietė + 165 


- Juokinga! 

— Nejaugi? 

— Taip. Aš daug dirbu, nes man tai patinka. 

— Bet tau niekada nebus gana. 

Ji vos susilaikė piktai neatsikirtusi. Niekada netyrinėjo 
psichologinio savo ambicijų pagrindo. Tiesiog neleido sau į 
tai gilintis. Tačiau dabar, susidūrusi su tokia hipoteze, turėjo 
pripažinti jos vertę. Ji visada turėjo ambicijų. Buvo asmeny- 
bė iš prigimties, visada maksimalistė. 

Tik ne tokiu mastu kaip pastaraisiais metais. Ji siekė tikslo 
iš visų jėgų ir labai nervindavosi patyrusi pralaimėjimą. Jai 
rūpėjo tik darbas, niekas kitas. Tai nereiškė, kad karjerai tei- 
kė pirmenybę prieš kitas gyvenimo sritis; karjera buvo jos gy- 
venimas. Ar jos nenumaldomas, ypatingas sėkmės troškimas 
yra sau pačiai užsidėta atgaila už tuos pykčio įkarštyje pasa- 
kytus netinkamus žodžius? Ar jos varomoji jėga yra kaltė? 

Jie paniro į tylą, kiekvienas paskendo neramiose minty- 
se, grumdamiesi su savo asmenybės demonais, kuriuos buvo 
priversti pripažinti. 

— Kur Naujojoje Meksikoje? 

— Ką? - Tilė atsisuko į jį. - Aa, kalbi apie mano kelionės 
tikslą? Eindžel Fairas. 

— Girdėjau apie jį. Neteko ten būti. 

— Kalnų oras ir skaidrūs upeliai. Drebulės. Dabar jos bus 
žalios, ne auksinės, bet, sako, ten gražu. 

— Sako? Pati ten nesi buvusi? 

Ji papurtė galvą. 

— Draugė savaitei man užleido savo butą. 

— Dabar jau būtum ten, įsikūrusi. Gaila, kad iš pradžių pa- 
skambinai Galiui. 

— Nežinau, Daktare. - Ji pažvelgė į Sabrą, paskui į jį. Ati- 
džiai. Stebėdama kiekvieną jo griežto veido niuansą. Matuo- 
dama jo akių gelmę. - Nemainyčiau to, ką čia patyriau, į nie- 
ką pasaulyje. 

Užėjo beveik nenugalimas noras jį paliesti. Tilė tam at- 
sispyrė, bet nenuleido nuo jo akių. Žiūrėjo ilgai, o jos širdis 
smarkiai daužėsi į šonkaulius ir visos juslės gauste gaudė nuo 
malonaus, geidžiamo jo artumo. 

Kai suskambėjo telefonas, ji net pašoko. 

Nerangiai atsistojo ant kojų, Daktaras taip pat. 

Ronis griebė ragelį. 

— Ponas Kelovėjus? 

Klausėsi, kaip Tilei atrodė, visą amžinybę. Ji vėl pažabojo 
impulsyvų norą paliesti Daktarą. Norėjo paimti jo ranką ir 
stipriai užjos laikytis, kaip daro žmonės, laukdami gyvenimą 
keičiančios žinios. 

Galų gale Ronis atsisuko į juos nuleidęs telefono ragelį prie 
krūtinės. 

— Kelovėjus sako susitaręs su Taranto ar panašaus pavadi- 
nimo apygardos prokuroru, teisėju ir abiejų pusių tėvais su- 
sitikti ir užglaistyti tą reikalą. Sako, kad jei aš pripažinsiu pa- 
žeidęs įstatymą ir lankysiu psichologo konsultacijas, galbūt 
mane nuteis lygtinai ir nereikės sėsti į kalėjimą. Greičiausiai. 

Tilė iš džiaugsmo vos neišvirto iš kojų. Ji susijuokė. 

— Tai puiku! 

— Geras sandėris, Roni. Tavim dėtas, aš jo nepaleisčiau, - 
pasakė jam Daktaras. 

— Sabra, o tu sutinki? 

Kai ji neatsakė, Daktaras vos nepartrenkė Tilės puldamas 
ir klaupdamas prie merginos. 

— Ji be sąmonės. 

— O Dieve! - sušuko Ronis. - Ar ji mirusi? 

— Ne, bet jai reikia pagalbos, sūnau. Skubios pagalbos. 

Tilė, palikusi Sabrą Daktaro globai, puolė prie Ronio. Bijo- 
jo, kad iš nevilties jis gali nukreipti pistoletą į save. 

— Pasakyk Kelovėjui, kad su tomis sąlygomis sutinki. Aš 
perkirpsiu jiems lipnią juostą, - pasakė ji mostelėdama į Kei- 
ną, Chuaną ir Antrąjį. - Gerai? 

Ronis nustėręs žiūrėjo, kaip Daktaras kelia ant rankų Sa- 
brą. Kraujas tuojau pat permerkė jo drabužius. 

— O Jėzau, o Dieve, ką aš padariau? 

— Apgailestausi vėliau, Roni, - griežtai pasakė Daktaras. — 
Pasakyk Kelovėjui, kad mes išeiname. 

Pritrenktas vaikinas ėmė lementi į ragelį. Tilė greitai pasi- 
ėmė anksčiau naudotas žirkles ir priklaupė prie Keino. Per- 
kirpo lipnią juostą aplink kulkšnis. 

— O rankos? - Jam pynėsi liežuvis. Tikriausiai dukart gavo 
smegenų sutrenkimą. 

— Kai išeisi pro duris. - Ji vis dar būgštavo, kad jis bandys 
pasirodyti didvyriu. 

Jo akys virto siaurais plyšeliais. 

- Tu, poniute, giliai įklimpusi į mėšlą. 

— Kaip visada, - pašmaikštavo ji ir nuėjo prie meksikiečių. 

Chuanas žaizdą kojoje kentė stojiškai, bet ji jautė iš jo 
sklindantį apmaudą. Laikydamasi nuo jo kuo toliau, perkir- 
po juostą aplink kojas. Buvo nelengva. Vernas puikiai pa- 
dirbėjo. 

Dar didesnį pasibjaurėjimą ji juto tam, kurį pavadino An- 
truoju. Jo tamsios akys klaidžiojo po ją su neslepiama pikt- 
džiuga, tyčia žvelgė nedviprasmiškai gašliai, todėl jai dar la- 
biau norėjosi palįsti po dušu. 

Baigusi šį darbą pasakė: 

— Eik pirmas, Daktare, - pamojo durų link. - Gerai, Roni? 

- Gerai, gerai. Nugabenk Sabrą pas tą, kuris gali jai padėti, 
Daktare. 

Tilė nuėjo prie durų ir laikė jas atviras. Sabra ant Daktaro 
rankų atrodė kaip išblukusi skudurinė lėlė. Atrodė negyva. 
Ronis meiliai palietė jos plaukus, skruostą. Kai ji nesureaga- 
vo, jis suvaitojo. 

- Laikykis, Roni, ji gyva, - patikino jį Daktaras. - Pasveiks. 

— Daktaras Džailsas, - priminė daktarui Tilė, kai šis ėjo pro 


šalį. 

— Supratau. 

Po akimirkos jis jau bėgo per automobilių stovėjimo aikš- 
telę, nešdamas sąmonės netekusią merginą. 

— Dabarjūs, - pasakė Ronis Tilei. 

Ji papurtė galvą. 

— Lieku su tavim. Išeisime kartu. 

— Jūs jais nepasitikite? - Jo balsas iš baimės buvo plonas ir 
silpnas. - Manote, Kelovėjus bandys ką nors iškrėsti? 

— Nepasitikiu jais. - Ji kryptelėjo galva į kitus tris įkai- 
tus. - Leisk jiems išeiti pirma. 

Jis susimąstė, bet neilgam. 

— Gerai. Tu, Keinai. Eik. 

Nugalėtasis FTB agentas prasliūkino pro juos. Kadangi jo 
rankos buvo surištos, Tilė vėl laikė atviras duris. Skaudesnis 
negu du smūgiai į galvą buvo kirtis jo išdidumui. Be abejo- 
nės, jam buvo nesmagu susitikti su bendradarbiais, ypač Ke- 
lovėjumi. 

Ronis palaukė, kol Keiną apsupo minia medikų ir pareigū- 
nų, ir tik paskui mostu pakvietė Chuaną ir Antrąjį prie durų. 

— Jūsų eilė. 

Dukart bandę pabėgti, dabar jie tarsi nenorėjo išeiti. Slin- 
ko pirmyn murmėdami vienas kitam kažką ispaniškai. 

— Judinkitės, - nekantriai mojo jiems į duris Tilė. Jai ne- 
žmoniškai rūpėjo, kaip sekasi Sabrai. 

Chuanas ėjo pirmas, smarkiai šlubavo. Ant slenksčio jis 
stabtelėjo, šaudė akimis po automobilių stovėjimo aikštelę. 
Antrasis, kaip pastebėjo ji, praktiškai lipo Chuanui ant kul- 
nų, pilvu beveik liesdamas jo sėdynę, naudodamasis juo tarsi 
skydu. Jie išėjo pro duris. 

Tilė pasisuko pakalbėti su Roniu, kai staiga parduotuvės 
fasadą nutvieskė akinama šviesa. Greitojo reagavimo būrio 
vyrai kaip juodi vabalai strimgalviais išlėkė iš netikėčiausių 
slaptaviečių. Jų skaičius ją apstulbino. Kai buvo išėjusi tartis 
su Kelovėjumi, matė jų tik trečdalį. 

Ronis nusikeikė ir nėrė už prekystalio. Tilė suklykė, bet ne 
iš baimės, o pasipiktinusi. Ji buvo per daug įniršusi, kad iš- 
sigąstų. 

Keista, bet įsiveržėliai apsupo Chuaną ir Antrąjį, įsakė 
jiems gulti veidu žemyn. Sužeistam Chuanui nebuvo pasirin- 
kimo, beliko paklusti. Jis tiesiog susmuko. 

Nepaisydamas įspėjimų, Antrasis leidosi kiek įkabindamas 
bėgti, bet buvo kaipmat sugriebtas ir pargriautas ant betono. 
Kol Tilė spėjo susivokti, kas atsitiko, viskas baigėsi. Greitojo 
reagavimo būrio policininkai meksikiečius surakino ir nu- 
tempė. 

Šviesos užgeso taip pat staiga, kaip ir užsidegė. 

— Roni? - Jo vardas sugriaudėjo per garsiakalbį. - Roni? 
Panele Makoi? - Kalbėjo Kelovėjus. - Neišsigąskite. Jūs bu- 
vote labai pavojingų žmonių draugijoje. Mes juos atpažino- 
me pamatę vaizdajuostėje. Jų ieško policija čia ir Meksikoje. 
Todėl jie ir norėjo pabėgti. Tačiau dabar jie yra mūsų arešti- 
nėje. Jums išeiti nepavojinga. 

Tilės ši informacija anaiptol nenuramino, ji buvo įniršusi. 
Kaip jie drįso jos neįspėti apie gresiantį pavojų! Tačiau nega- 
lėjo išlieti pykčio dabar. Kelovėjus ir kompanija gaus nuo jos 
pylos vėliau. 

Kuo šaltakraujiškiau ji Roniui pasakė: 

— Girdėjai? Viskas gerai. Prožektoriai, greitojo reagavimo 
būrys su tavim neturėjo nieko bendro. Eime. 

Jis vis dar atrodė išsigandęs ir sutrikęs. Šiaip ar taip, iš už 
prekystalio nėjo. 

„Dieve, maldauju, neleisk man dabar padaryti mirti- 
nos klaidos“, - meldė Tilė. Negalėjo per daug jo raginti, bet 
reikėjo, kad jis pajudėtų. 

— Manau, būtų geriausia, jei paliktum pistoletus čia. Pa- 
dėk juos ant prekystalio. Tada galėsi išeiti iškėlęs rankas, ir 
jie žinos, kad tu nuoširdžiai nori išspręsti reikalus. - Jis nė 
nekrustelėjo. - Gerai? 

Jis atrodė pavargęs, išsekęs, pralaimėjęs. „Ne, ne, ne pra- 
laimėjęs“, pasitaisė ji. Jei jis tai laiko pralaimėjimu, gali neiš- 
eiti. Gali griebtis, jo supratimu, lengviausios išeities. 

— Tu pasielgei nepaprastai drąsiai, Roni, - šnekėjo ji. - Pa- 
sipriešinai Dendžiui, FTB. Tu laimėjai. Tau ir Sabrai visą laiką 
trūko būtent žmonių, ko nors, kas išklausytų ir teisingai su 
jumis pasielgtų. O tu privertei juos tai padaryti. Tai didelis 
laimėjimas. 

Jo akys nukrypo į ją. Ji nusišypsojo tikėdamasi, kad šypse- 
na neatrodys tokia dirbtinė, kokia atrodė jai pačiai. 

— Padėk ginklus ir eikim. Laikysiu tave už rankos, jei nori. 

— Ne. Ne. Pats eisiu. - Jis paguldė abu pistoletus ant pre- 
kystalio, o kai nusišluostė drėgnus delnus į džinsus, Tilė iš- 
kvėpė sulaikytą orą. 

— Eikite pirma. Aš - iš paskos. 

Ji delsė susirūpinusi dėl jam vis dar lengvai pasiekiamų 
ginklų. Ar jo paklusnumas nėra triukas? 

— Gerai. Einu. Ateini? 

Jis aplaižė sukandžiotas lūpas. 

— Aha. 

Ji nervingai pasuko prie durų, jas atidarė ir peržengė 
slenkstį. Pastebėjo, kad dangus nebe juodas, o tamsiai pilkas, 
toks, kad toje pilkumoje galėjai matyti mašinų ir žmonių si- 
luetus. Oras jau buvo sausas ir karštas. Pūtė lengvas vėjelis, 
kurio gūsis nešdamas smėlį brūkštelėjo jai per odą. 

Ji žengė keletą žingsnių, paskui atsigręžė. Ronio ranka 
buvo ant durų, pasiruošusi jas atidaryti. Rankoje ginklo ne- 
buvo. „Tik dabar nepadaryk kokios kvailystės, Roni. Eini lais- 
vas namo. 

Priekyje ji pamatė jos laukiančius Kelovėjų, poną Deiviso- 
ną, Galį, šerifą Montezą. 

Ir Daktarą. Jis ten buvo. Stovėjo truputį atokiau nuo kitų. 
Aukštas. Plačiapetis. Vėjo taršomais plaukais. 

Akies kampučiu ji matė greitojo reagavimo būrį, varantį 
Antrąjį į furgono galą su didele apsauga. Durys užsitrenkė 


alautatė: SE 
ir furgonas, žvygtelėjus padangoms, išlėkė iš automobilių 
aikštelės. Chuanas gulėjo ant neštuvų, kur jam teikė pagalbą 
medikai. 

Tilės žvilgsnis jau buvo pro Chuaną praslinkęs, kai ji pa- 
žvelgė į jį dar kartą. Jis ėmė grumtis su medikais, kurie ban- 
dė suleisti į jo prirakintos rankos veną vaistų. Kaip pamišėlis 
su tramdomais marškiniais jis muistėsi, sukinėjo galvą, ran- 
kas. Jo lūpos judėjo, kažką šūkavo, ir ji stebėjosi, kodėl jai 
visa tai keista. 

Paskui suprato, kad žodžius jis sako angliškai. 

Bet juk jis nemoka angliškai, kvailai pagalvojo ji. Tik ispa- 
niškai. 

Maža to, tie žodžiai atrodė nesąmonė, nes jis visa gerkle 
rėkė: 

- Jis turi šautuvą! Tenai! Žmonės! O Kristau, ne! 

Tuos žodžius Tilė išgirdo sekundę prieš tai, kai Chuanas 
nusirito nuo neštuvų, staiga pašoko nuo betono į orą. Jis 
puolė ant vyro ir pečiu smarkiai trenkęs jam į pilvą parvertė 
ant Žemės. 

Tačiau Raselas Dendis jau buvo spėjęs paleisti taiklų šūvį iš 
medžioklinio šautuvo. 

Tilė, išgirdusi kurtinantį garsą, žaibiškai apsisuko ir išvy- 
do parduotuvės durų stiklus, byrančius ant veidu žemyn ty- 
sančio Ronio kūno. Vėliau ji neprisiminė: suklykė ar ne. Ne- 
prisiminė, kaip lyg vėjas nulėkė iki įėjimo į parduotuvę, kaip 
nepaisydama stiklų krito ant rankų ir kelių. 

Gerai prisiminė girdėjusi Chuaną šaukiantį - jis gelbėjo 
savo gyvybę: „Martinezas, slaptasis finansų tarnybos agen- 
tas! Agentas Martinezas, slaptas darbuotojas! 

[R antiseptikų, kuriais medicinos sesuo tepė jai rankas ir 
kelius, perštėjo. Stiklo duženos, kiaurai prapjovusios jos kel- 
nių medžiagą, sulindo į kelius. 

Tilė visai nepastebėjo įpjovimų, kol moteris mažyčiu pin- 
cetu nepradėjo traukti stiklo šukelių. Tik tada ėmė skau- 
dėti. Tačiau toks skausmas buvo menkniekis. Jai labiau 
rūpėjo, kas vyksta aplinkui, negu tos gautos paviršinės 
žaizdelės. 

Pasodinta ant neštuvų - lipti į greitosios pagalbos automo- 
bilį ji atsisakė - bandė pro ją gydančią moterį apsižvalgyti. 
Pamatė chaotišką vaizdą. Vos prašvitus, daugybės policijos ir 
kitų skubios pagalbos mašinų šviesos atrodė lyg svaiginantis 
blykčiojančių spalvotų šviesų kaleidoskopas. Medikai, kurie 
nepuolė padėti Roniui, rūpinosi ja, slaptuoju agentu Marti- 
nezu ir Keinu. 

Žiniasklaidai artimesnė prieiga buvo uždrausta, bet žinių 
tarnybų sraigtasparniai dūzgė virš galvų kaip įkyrūs vabz- 
džiai. Ant stalkalnio, stūksančio virš Rocho Lygumų lomos, 
stovėjo televizijos furgonų kolona. Palydovinės antenos, pri- 
tvirtintos prie jų stogų, atspindėjo patekėjusią saulę. 

Paprastai toks vaizdas būtų džiuginęs Tilės Makoi širdį. 
Būtų pasijutusi kaip žuvis vandenyje. Tačiau įprastinio adre- 
nalino antplūdžio prieš savo reportažą iš įvykio vietos, žiūrė- 
dama į kameros objektyvą, ji nejuto. 

Bandė sukelti įprastinį entuziazmą - nepavyko. Beliko ti- 
kėtis, kad žiūrovai nepastebės, o jei pastebės, entuziazmo 
stoką pateisins iškentėtais sunkiais išmėginimais. 

Reportažo fonas, aišku, buvo dramatiškas. Ji šaukė į mi- 
krofoną, kai sanitarinis sraigtasparnis pakilo su Roniu Dei- 
visonu į artimiausią pagalbos centrą, kur jo laukė medikų 
brigada, pasiruošusi gydyti šautinę krūtinės žaizdą. Stiprus 
besisukančio propelerio sukeltas vėjas nešė į akis smėlį. Akys 
ašaroja nuo smėlio, profesionalai neverkia, - nutarė ji. 

Vos baigusi savo ekspromtu parengtą įvykių, nutikusių per 
pastarąsias šešias valandas, santrauką, ji abejingai perdavė 
bevielį mikrofoną Kipui, o šis pabučiavo jai į skruostą, pa- 
sakė „nuostabu“ ir nurūko filmuoti papildomos medžiagos, 
naudodamasis proga būti arti veiksmo vietos, nes buvo jos 
bendradarbis. 

Tik baigusi darbą ji sutiko, kad medikai apžiūrėtų jos 
kraujuojančius delnus ir kelius. Dabar, kalbėdama su sesele, 
ji pasakė: 

-— Jūs tikriausiai kai ką žinote. 

— Deja, panele Makoi, nežinau. 

— Arba nesakote. 

Moteris santūriai žvilgtelėjo. 

— Aš nežinau. - Ji užsuko buteliuko su antiseptiku kamš- 
telį. - Jums tikrai reikėtų vykti į ligoninę ir leisti kam nors 
apžiūrėti jūsų rankas geresnėje šviesoje. Galėjo likti stiklo 
šukelių... 

— Neliko. Viskas gerai. - Ji nušoko nuo neštuvų. Keliai nuo 
daugybės įpjovimų buvo sustingę ir skausmingi, bet veidu ji 
seselei neišsidavė. - Ačiu. 

— Tile, ar tu sveika? - Prie jos šnopuodamas priėjo Ga- 
lis. - Kol nesutvarkė tavo rankų ir kelių, tie šunsnukiai man 
neleido prieiti. Reportažas atrodo puikiai, vaikuti. Geriausia, 
ką esi padariusi. Jei tai neužtikrins tau vietos Devynete, tada 
gyvenime nėra teisybės ir aš iš televizijos verslo išeinu. 

— Ar girdėjai ką nors apie Ronio būklę? 

— Nė žodžio. 

— Apie Sabrą? 

— Nieko. Nuo to laiko, kai kaubojus perdavė ją daktarui 
Džailsui ir išskraidino malūnsparniu. 

— Beje, Daktaras, ar jis kur netoliese? 

Galis jos negirdėjo. Kraipė galvą murmėdamas: 

— Būtų jie man leidę trinktelti Dendžiui. Po poros minučių 
jam gyvenimėlis atrodytų nebemielas. 

— Kiek suprantu, jis areštuotas. 

— Trys šerifo padėjėjai - bjauriausi tipai, kokius esu kada 
matęs, - nutempė jį į kalėjimą. 

Nors buvo mačiusi savo akimis, vis dar negalėjo patikėti, 
kad Dendis šovė į Ronį Deivisoną. Pasidalino savo nusivyli- 
mu su Galiu. 

— Nesuprantu, kaip tai galėjo atsitikti. 

— Niekas į jį nekreipė dėmesio. Jis puikiai apmulkino Ke- 
lovėjų. Verkė, grąžė rankas. Pripažino, kad neteisingai elgė- 
si. Leido mums patikėti supratęs savo klaidą, viską atleidęs, 
neva vienintelis jo noras - kad Sabra būtų saugi. Prakeiktas 
melagis. | 

Tilės tramdomi jausmai išsiveržė į paviršių - ji pravirko. 

— Tai mano kaltė, Gali. Aš prižadėjau Roniui, kad išeiti jam 
visai nepavojinga, kad jei jis pasiduos, jam nieko neatsitiks. 

— Mes visi tai žadėjome, panele Makoi. 

Ji atsisuko į pažįstamą balsą, ašaros bemat nudžiūvo. 

— Aš labai ant jūsų supykau, agente Kelovėjau. 

— Kaip ką tik paaiškino jūsų kolega, aš pakliuvau ant atgai- 
laujančio Dendžio kabliuko. Niekas nežinojo, kad jis atsinešė 
medžioklinį šautuvą. 

— Ne vien dėl to. Galėjote mane įspėti apie tą žmogėną Hu- 
ertą, kai išnešiau kūdikį. 

— Ojei būtumėt žinojusi, kas jis, ką būtumėt dariusi? 

Ką būtų dariusi? Ji nežinojo, bet tai atrodė nebesvarbu. 
Pasiteiravo: 

— Ar žinojote, kad Martinezas yra finansų skyriaus 
agentas? 

Kelovėjus atrodė susikrimtęs. 

— Ne. Manėme, jis vienas iš Huerto parankinių. 

Prisiminusi, kaip sužeistas, supančiotas žmogus metėsi 
ant Dendžio, ji tarė: 

— Jis pasielgė nepaprastai drąsiai. Ne tik atskleidė savo 
slaptą užduotį, bet ir rizikavo gyvybe. Jei kiti pareigūnai 
būtų greičiau reagavę... - Ji sudrebėjo pagalvojusi apie jau- 
nojo žmogaus kūną, suvarpytą kolegų kulkų. 

— Galvojau apie tai, - niūriai prisipažino Kelovėjus. - Jis 
nori su jumis pasikalbėti. 

— Su manim? 

— Ar galėtumėt? 

Kelovėjus nuvedė ją prie kito greitosios pagalbos automo- 
bilio, pakeliui informuodamas apie Martinezo būklę. 

— Kulka perėjo jam per koją nekliudžiusi nei kaulo, nei ar- 
terijos. Šiąnakt jam dukart pasisekė. - Jis palydėjo ją į maši- 
nos galą. 

Laikiną tvarstį, kurį Daktaras buvo uždėjęs ant Martine- 
zo šlaunies, pakeitė sterilus marlės raištis. Kruvini sportiniai 
marškinėliai buvo numesti ant krūvos kitų nereikalingų su- 
terštų daiktų. Žiūrint į juos, Tilei suspaudė širdį. Prisiminė, 
kaip Daktaro rankos dėjo paprastą tvarstį ant jo paties pada- 
rytos žaizdos. 

Martinezui buvo pastatyta lašinė ir perpiltas kraujas. Ta- 
čiau jo akys buvo žvalios. 
 - Panele Makoi. 

- Agente Martinezai. Jūs puikiai atlikote savo darbą. Visus 
mus apkvailinote. 

Jis nusišypsojo rodydamas labai lygius baltus dantis, ku- 
riuos ji buvo pastebėjusi anksčiau. 

— Toks slaptojo agento tikslas. Ačiū Dievui, Huertas taip 
pat apsikvailino. Aš tapau jo organizacijos nariu pernai vasa- 
rą. Sunkvežimis su žmonėmis kirto sieną vakar naktį. 

— Jis perimtas maždaug prieš valandą, - pranešė jiems Ke- 
lovėjus. - Kaip visada, sąlygos viduje buvo apgailėtinos. Už- 
rakinti žmonės iš tikrųjų džiaugėsi patekę į areštinę. Jiems 
tai buvo išsigelbėjimas. 

— Mes su Huertu vežėme juos parduoti kviečius auginan- 
čiam fermeriui Kanzase. Huertas turėjo būti areštuotas atli- 
kus sandėrį. Čia mes sustojome užkąsti. 

Jis truktelėjo pečiais, tarsi sakydamas, kad visa kita jie žino. 

— Džiaugiuosi, kad nė vienas iš mūsų nėjome į parduotu- 
vę ginkluotas. Palikome ginklus automobilyje - tai išskirtinis 
atvejis. Likimo posūkis ar Dievo pirštas, kaip sakysi. Jei Huer- 
tas būtų atsinešęs ginklą, tikrai greitai būtų užviręs pragaras. 

— Ar jums gresia pavojus sulaukti atsakomojo smūgio? 

Vėl blykstelėjo šypsena. 

— Tikiu, kad mano skyrius lieps man vėl išnykti. Jei kada 
nors mane pamatysite, tikriausiai nepažinsite. 

— Suprantu. Dar vienas klausimas. Kodėl bandėte paimti 
kūdikį? 

— Huertas norėjo užpulti Ronį, jį įveikti jėga. Aš pasisiūliau 
atitraukti dėmesį čiupdamas kūdikį. Iš tikrųjų bijojau, kad jis 
vaikui ko nors nepadarytų. Tik taip maniau jį apginsiąs. 

Tilė suvirpėjo pagalvojusi, kas galėjo atsitikti. 

— Jūs atrodėte ypač priešiškas Keinui. 

- Jis mane atpažino, - sušuko Martinezas. - Prieš porą 
metų dirbome prie vienos bylos drauge. Jis nelabai moka lai- 
kyti liežuvį už dantų. Keletą kartų vos manęs neišdavė. Priva- 
lėjau jį nutildyti. - Žiūrėdamas į Kelovėjų pridūrė: - Manau, 
kad jam reikia pasitobulinti FTB akademijoje Kvantike. 

Tilė nuslėpė šypseną. 

— Turime jums padėkoti už keletą kartų parodytą drąsą, 
pone Martinezai. Gaila, kad už gerus norus gavote kulką. 

— Tas vyrukas, Daktaras, pasielgė taip, kaip turėjo pasielg- 
ti. Jo vietoje būčiau daręs tą patį. Norėčiau jam pasakyti, kad 
ant jo nepykstu. 

— Jis jau išvažiavo, - tarė Kelovėjus. 

Slėpdama nusivylimą ir nepaisydama sužaloto delno, Tilė 
paspaudė Martinezui ranką ir palinkėjo sėkmės, paskui pa- 
dedama išlipo iš greitosios pagalbos automobilio, čia rūky- 
damas cigaretę jos laukė Galis. Kai greitoji nuvažiavo, prie jų 
prisijungė Gledisė ir Vernas. 

Jie aiškiai buvo apsilankę savo ištaigingoje mašinoje, nes 
vilkėjo kitais drabužiais, kvepėjo muilu ir atrodė tokie žvitrūs 
ir guvūs, tarsi būtų grįžę po dviejų savaičių poilsio minerali- 
nių vandenų kurorte. Tilė juos vieną po kito apkabino. 

- Negalėjome išvažiuoti nepalikę jums savo adreso ir nega- 
vę pažado palaikyti ryšį. - Gledisė įteikė jai popierėlį su užra- 
šytu savo adresu Floridoje. 

— Pažadu. Ar tesite savo medaus mėnesį? 

— Po to, kai stabtelėsime Luizianoje aplankyti mano sū- 
naus ir anūkų, - atsakė Vernas. 

— Kurie, be abejo, yra penki baisiausi pasaulyje padaužos. 

— Najau, Gledise. 

— Aš tik sakau, kaip yra, Vernai. Tikri kipšiukai, pats ži- 
nai. - Paskui jos elgesys pasikeitė. Ji nubraukė staiga akyse 
pasirodžiusias ašaras. - Labai tikiuosi, kad tie du jaunuoliai 
pasveiks. Kol neišgirsiu, kad jie sveiki, nerasiu sau vietos. 

- Ir aš, - Tilė paspaudė smulkią Gledisės rankelę. 

Vernas pasakojo: 

—- Mums reikėjo duoti parodymus šerifui, paskui ETB agen- 
tams. Paaiškinome, kad privalėjai trenkti tam Keinui su ai- 
triųjų paprikų skardine dėl jo visiško bukumo. 

Galis prunkštelėjo. Kelovėjus sukluso, bet kritikos neko- 
mentavo. 

— Dona nenueina nuo televizijos kamerų, - apmaudavo 
Gledisė. - Pasiklausius, ką ji tauškia, galima pamanyti, kad 
ji - didvyrė. 

Vernas iš savo kelioninio krepšio ištraukė nedidelę vaizda- 
juoste ir įspraudė Tilei į ranką. 

— Nepamiršk šitos, - sušnibždėjo jis. 

Tiesą sakant, vaizdajuostę ji buvo pamiršusi. 

Gledisė pasakė: 

— Mes prasmukome atgal į parduotuvę jos paimti. 

— Ačiū už viską. - Tilė vėl susijaudino, kai jie galutinai atsi- 
sveikino ir patraukė prie savo prabangios mašinos. 

— Medaus mėnuo? - paklausė Galis, kai jie nuėjo. 

— Jie buvo nepakartojami. Aš jų pasigesiu. 

Jis keistai į ją pažiūrėjo. 

— Ar gerai jautiesi? 

— Taip. Kodėl klausi? 

— Kažkaip keistokai elgiesi. 

— Kiaurą naktį nemiegojau. - Ištiesinusi pečius ir atsistoju- 
si kaip įprasta prieš kameras, ji pasisuko į Kelovėjų. 

— Manau, turite man daug klausimų. 

Furgone Kelovėjus pavaišino ją kava ir bandelėmis, suneš- 
tomis Pirmosios baptistų bažnyčios pagalbininkių. Truko gerą 
valandą, kol jis surinko iš jos visą reikalingą informaciją. 

— Tikiuosi, tam kartui užteks, panele Makoi, nors gal turė- 
sime klausimų vėliau. 

— Suprantu. 

— Ir manęs nenustebintų, jei apygardos prokuroras papra- 
šytų jus dalyvauti, kai pateiksime teisme kaltinimus Roniui 
Deivisonui. 

— Jei pateiksite, - tyliai ištarė ji. 

FTB agentas nusuko žvilgsnį į šalį ir Tilė suprato, kad jis 
jaučiasi labai kaltas dėl to, kas atsitiko. Galbūt labiau kaltas 
neguji. Pripažino, kad Raselo Dendžio apsimestinis elgesys jį 
apgavo. Nepastebėjo, kad Dendis grįžo į savo asmeninį sraig- 
tasparnį, kuriuo buvo atskridęs, ir pasiėmė iš ten medžiokli- 
nį šautuvą. Jei įvyktų neįtikėtinas dalykas ir Ronis mirtų, 
Kelovėjui tektų už daug ką atsakyti. 

— Ar gavote naujienų apie Ronio būklę? 

— Ne, - atsakė Kelovėjus. - Žinau, kad keliamas į sraigta- 
sparnį jis buvo gyvas. Daugiau nieko negirdėjau. Kūdikiui vis- 

kas gerai. Sabra įtraukta į sunkių ligonių sąrašą, bet jai geriau, 
negu tikėjausi. Gavo kelias dozes kraujo. Su ja yra jos motina. 

- Nemačiau pono Koulo Deivisono. 

- Jam leista lydėti Ronį sraigtasparniu. Jis buvo... na, ga- 
lite įsivaizduoti. 

Jie trumpam nutilo, nekreipdami dėmesio į kitus agentus, 
kurie tvarkė aplinką. Galiausiai Kelovėjus davė ženklą jai pa- 
kilti ir palydėjo į lauką, kur rytas buvo pačiam gražume. 

— Sudie, pone Kelovėjau. 

— Panele Makoi? - Jau eidama ji atsigręžė. Specialusis 
agentas Kelovėjus mindžikavo nedrįsdamas kažko pasaky- 
ti. - Esu įsitikinęs, kad jums teko sunkus išbandymas. Bet 
džiaugiuosi, kad turėjome ten tokį šaltakraujį žmogų kaip 
jūs. Jūs padėjote visiems nepamesti galvos ir elgėtės nepa- 
prastai ramiai. 

— Nesu nepaprastai rami, pone Kelovėjau. Gal valdinga, - 
pasakė šyptelėjusi. - Jei ne Daktaras... - ji smalsiai pakreipė 
galvą. - Arjis davė jums parodymus? 

— Davė šerifui Montezui. 

Jis mostelėjo į šerifą, kurio, atsirėmusio į furgoną paunks- 
nėje, ji nepastebėjo. Šerifas kilstelėjo ranką prie savo plačia- 
kraštės skrybėlės atiduodamas jai pagarbą ir lėtai ėjo artyn, 
bet nebylus jos klausimas apie Daktarą liko be atsako. 

— Mūsų meras pasiūlė jus apgyvendinti vietiniame motely- 
je. Tai ne Ritz viešbutis, - sukikeno jis, - bet maloniai prašo- 
me gyventi jame, kiek norėsite. 

- Ačiū, bet aš grįžtu į Dalasą. 

— Ne tuojau pat, ne dabar. - Prie jų priėjo Galis, o su juo ir 
Kipas. - Mes grįžtame į sraigtasparnį ir įteikiame šią juostą 
redaktorei, kad ji galėtų pradėti ją montuoti. 

— Skrisiu su jumis ir ką nors pasiųsiu, kad atvarytų mano 
mašiną. 

Tilei dar nebaigus kalbėti, jis papurtė galvą. 

— Vietos užtenka tik dviem keleiviams, o man reikia grįž- 
ti. Nežinia, ką iškrėtė žinių skyriuje tas prietranka su žiedais 

antakyje. Pasinaudok maloniu mero pasiūlymu. Pasiųsime 
tau sraigtasparnį vėliau su stažuotoju parvairuoti tavo auto- 
mobilio į Dalasą. Be to, tu smirdi. Praverstų dušas. 

— Kai reikia, tu tikrai moki būti žavus, Gali. 

Viskas buvo nuspręsta, o ji per daug pavargusi, kad prie- 
šintųsi. Jie sutarė laiką ir vietą, kur ji lauks sraigtasparnio, o 
šerifas Montezas pažadėjo ją ten nuvežti. Galis ir Kipas atsi- 
sveikinę nuskuodė prie laukiančio sraigtasparnio, ant kurio 
šonų buvo spalvotos televizijos pavadinimo raidės. 

Kelovėjus ištiesė ranką. 

— Sėkmės jums, panele Makoi. 

— Ir jums. - Jie paspaudė vienas kitam ranką, bet ji jo ran- 
ką sulaikė. 

— Minėjote, kad džiaugiatės, jog ten buvau. - Ji kryptelėjo 
galva parduotuvės link. - Aš džiaugiuosi, kad čia, lauke, bu- 
vote jūs, pone Kelovėjau. - Ji sakė tiesą. Esant tokioms aplin- 
kybėms turėti jį vadovu buvo tikra laimė. Vargu ar kitas būtų 
mokėjęs taip jautriai elgtis. 

Išgirdęs komplimentą jis sutriko. 

- Ačiū, - skubiai padėkojo, pasisuko ir įlipo į policijos furgoną. 

Šerifas Montezas iškėlė lagaminus iš jos automobilio ir 
padėjo ant savo budinčio policijos automobilio užpakalinės 
sėdynės. Ji priešinosi, nenorėjo, kad jis ją vežtų. 

— Aš galiu vairuoti pati, šerife. 

— Nėra reikalo. Jūs tokia išvargusi, bijau, kad prie vairo už- 
migsite. Jei nerimaujate dėl savo automobilio, pasiųsiu pa- 
dėjėją jo atvaryti. Mes jį pastatysime prie savo kontoros ir 
galėsime prižiūrėti. 

Keista, jai visai patiko perleisti vadovavimą, nebeapsun- 
kinti savęs sprendimais. 

— Ačiū. 

Kelionė į motelį ilgai netruko. Šeši kambariai rikiavosi pa- 
lei stoginę, kuri teikė labai menką pavėsį. Visos durys buvo 
nudažytos oranžine spalva. 

— Registruotis nereikia. Jūs vienintelė viešnia. - Monte- 
zas, išlindęs iš už vairo, apėjo automobilį ir padėjo jai išlipti. 

Jis turėjo kambario raktą ir atrakino duris. Kondicionie- 
rius buvo įjungtas. Pro langelį garsiai ūžė, o viena dalis viduje 
su pertrūkiais barškėjo, bet tai buvo draugiški garsai. Ant sta- 
liuko kambaryje stovėjo vaza su saulėgrąžomis ir pintinė su 
šviežiais vaisiais bei kepiniais, suvyniotais į rausvą plastiką. 

— Ponios katalikės nenusileidžia ponioms baptistėms, - 
pasakė jis. 

- Jūs visi labai geri. 

— Ką ten, panele Makoi. Jei ne jūs, galėjo būti kur kas blo- 
giau. Niekas iš mūsų nenorėjo, kad Rocho Lygumos išgarsėtų 
žudynėmis. 

Jis palietė savo skrybėlės kraštą išeidamas ir darydamas 
paskui save duris. 

- Jei ko prireiks, skambinkite į registratūrą. Jūsų niekas 
nedrįs trukdyti. Gerai pailsėkite. Grįšiu jūsų vėliau. 

Paprastai įžengusi į kambarį Tilė pirmiausia įjungdavo te- 
levizorių. Ji buvo prisiekusi žinių mėgėja. Žiūrėdavo į ekraną 
ar ne, visada įjungdavo kanalą, transliuojantį žinias dvide- 
šimt keturias valandas. Su juo užmigdavo ir pabusdavo. 

Dabar ji praėjo pro televizorių jo net nepastebėjusi, neš- 
damasi kosmetinę į mažytį vonios kambarį. Duše vos galėjai 
apsisukti, bet vanduo buvo karštas ir jo buvo daug. Stovėjo 
po garuojančia čiurkšle, leido jai kristi tiesiai ant galvos prieš 
ištrinkdama šampūnu. Ji gausiai išsimuilino savo užsieniniu 
muilu, parduodamu tik Neiman parduotuvėse. Nusiskuto ko- 
jas vengdama žaizdų ant kelių. Plaukų džiovintuvu plaukus 
tik kiek padžiovino, paskui pasilenkė virš kriauklės valyti 
dantų. 

Visa tai buvo nuostabu. 

Tai kodėl ji taip šlykščiai jaučiasi? 

Ką tik pateikė svarbiausią savo karjeroje reportažą. Devy- 
netas dabar beveik jos rankose. Taip tvirtino Galis. Turėtų šo- 

kinėti iš džiaugsmo iki lubų. Tačiau jos galūnės apsunko, lyg 
kiekviena svertų po tūkstantį svarų. Kur dingo euforija, ku- 
rią patirdavo po gerai pavykusios istorijos? Jos entuziazmas 
buvo išsivadėjęs kaip prieš tris dienas atkimštas šampanas. 

Miego stoka. Štai kas. Keletą valandų numigusi ji visiškai 
atsigaus. Bus tokia, kaip visada. Su nauju energijos užtaisu, 
pasirengusi veikti. 

Grįžusi į miegamąjį, išsiėmė iš lagamino berankovę triko- 
tažinę palaidinukę ir kelnaites, apsivilko, prisuko kelioninį 
žadintuvą, paskui atvertė lovos užtiesalą. Paklodės atrodė 
švelnios ir viliojančios. Į galvą atėjo mintis, kad nuo jos krau- 
juojančių kelių ir delnų paklodės gali išsitepti, bet ji numojo 
ranka. 

Kai išgirdo beldimą, pamanė, kad trankosi kondicionierius. 
Tačiau, beldimui pasikartojus, nuėjo prie durų ir jas atidarė. 


I6 skurius 


lėjes į vidų jis uždarė paskui save duris, nusiėmė saulės aki- 
nius ir skrybėlę ir padėjo juos ant stalelio šalia nepraimtos 
pintinės su gėrybėmis, kurias jai buvo paruošusios Katalikų 
bažnyčios ponios. 

Jis kvepėjo saule ir muilu, buvo ką tik nusiskutęs. Vilkėjo 
švariais, bet nudėvėtais Levis džinsais su kaubojišku odiniu 
diržu, baltais marškiniais, avėjo kaubojiškus batus. 

Net kinkinys mustangų, traukiančių į priešingą pusę, ne- 
būtų sulaikęs prie jo puolančios Tilės. O gal prie jos metėsi 
jis. Paskui ji nebeprisiminė, kuris žengė pirmas. Šiaip ar taip, 
tai buvo nesvarbu. 

Svarbiausia, kad jis čiupo ją į visa apimantį glėbį. Jųdvie- 
jų kūnai susiliejo ir jie laikė vienas kitą tvirtai apkabinę. Su- 
sitvenkusios ašaros liejosi laisvai - jas sugėrė jo marškiniai. 
Uždėjęs platų delną jai ant pakaušio, jis prispaudė jos veidą 
sau prie krūtinės, kad prislopintų garsius, trumpus jos rau- 
dos protrūkius. 

— Arjis mirė? Ar tu atėjai pranešti, kad Ronis nebegyvas? 

— Ne, aš čia ne dėl to. Apie Ronį nieko negirdėjau. 

— Manau, tai gerai. 

— Manyčiau. 

— Negalėjau patikėti, Daktare. Tas garsas. Tas baisus, kurti- 
nantis trenksmas. Paskui pamatyti jį gulintį taip ramiai tarp 
tų stiklų ir kraujo. Daug kraujo. 

— Sšš. 

Jis šnibždėjo raminančius žodžius jai pro plaukus į smilki- 
nį. Paskui žodžiai liovėsi ir po jos kaktą, drėgnus akių vokus 
ėmė klaidžioti tik jo alsavimas ir lūpos. Tilė, pakėlusi galvą, 
ašarotomis akimis žiūrėjo į jį. Siekdama paliesti jo veidą ji ty- 
liai, geismingai aiktelėjo, ir jis atsiliepė į jos šauksmą. 

Po akimirkos jo lūpos atsidūrė ant jos lūpų. Goslios ir atka- 
klios, jos stengėsi praverti jos burną. Jų liežuviai žaidė, glostė- 
si, koljo liežuvis valdingai ėmė tyrinėti jos burną. Tilė apsivijo 
rankomis jo kaklą. Pirštais braukė per jo plaukus paklususi 
bučiniui, kuris buvo akivaizdžiai begėdiškai seksualus. 

Tarsi paskatintos galingo stimuliatoriaus, jos juslės paaš- 
trėjo. Kiekvienas receptorius pasiekė subtilumo viršūnę. Ji 
niekada nesijautė tokia gyva, bet truputį išsigando. Kaip vai- 
kas per pirmą savo gyvenime karnavalą, ji apstulbo ir apsvai- 
go nuo jausmų antplūdžio, jais susižavėjo, leidosi jų užvaldo- 
ma, dėl jų nuogąstavo, o kartu troško juos patirti. 

Jo diržo sagtis įsispaudė jai į pilvą, bet tai nebuvo nemalonu. 
Šaltas metalas nuo jos nuogos odos tarp trikotažinės palaidi- 
nukės palanko ir kelnaičių sušilo. Stiprus ir savim pasitikintis, 
jis uždėjo rankas jai žemiau nugaros ir prisitraukė arčiau. 

Nubučiavo jai kaklą. Ji pasuko galvą į šoną, o jis kvapu, 
liežuviu mylavo jos ausies spenelį. Į tą pačią pusę ji lėtai pa- 
sisuko visu kūnu, kad jis bučiuotų kaklo šoną, petį. Pakėlęs 
plaukus, jis pabučiavo į sprandą. Jo lūpų prisilietimas nuėjo 
maloniais šiurpuliukais per visą nugarą. 

Dabar, stovėdama į jį nugara, ji atsirėmė į jo plačią krūti- 
nę, ojo rankos glostė jos priekį. Jis spaudė jos krūtis, laikė 
apglėbęs delnais, maigė jas, paskui slydo žemyn prie šon- 
kaulių, kuriuos galėjo beveik apimti. Prie klubų jo rankos 
nurimo. 

Degdama iš jaudulio rangėsi kaip katė - begėdiškai, vilio- 
jamai. Jis atsakė kišdamas ranką į jos kelnaites, gilyn, giliai 
tarp šlaunų. 

Kai pasiekė centrą, ji sumurmėjo jo vardą, pasuko galvą ir 
lūpomis ėmė ieškoti jo lūpų. 

Jie bučiavosi, bet jo pirštai nesiliovė glostę, skverbęsi gi- 
lyn, tyrinėję. Ji pasistiebė, išsilenkė, visu kūnu veržėsi prie jo 
rankos, kol mentimis atsirėmė į jo raktikaulį, o galva į petį. 

Uždėjo savo ranką ant jo, stumdama jo pirštus aukštyn. 
Tačiau to neužteko. Norėjo būti prie jo arčiau, taip arti, kaip 
tik įmanoma... ir vis tiek buvo nepakankamai arti. 

Staiga apsisukusi, ji prigludo prie jo priekiu. Garsas, ku- 
ris pasigirdo iš jo krūtinės, buvo gyvuliškas, jaudinantis. Jis 
suėmė ją už sėdmenų ir pakėlė sau prie juosmens. Jie atitiko 
kaip dvi dėlionės pusės. Tobulai. Jaukiai. Net užėmė kvapą. 
Tilė pakėlė vieną koją ir uždėjo ant jo klubo. Jiems godžiai 
bučiuojantis, jis glostė jai šlaunies apačią. 

Paskui nunešė ją į lovą. Lova buvo tik už kelių žingsnių, bet 
Tilei, kol jis neišsitiesė greta jos, tai truko visą amžinybę. Ji 
patogiai įsitaisė po juo. 

Suleidęs pirštus jai į plaukus, laikė juos patraukęs nuo vei- 
do. Jo žvilgsnis, tiesiog degantis iš geismo, rodos, gėrė jos 
bruožus. 

— Nežinau, kas tau patinka. - Jo balsas buvo kimus. Labiau 
negu paprastai. Ji norėjo, kad garsas būtų apčiuopiamas, tuo- 
met ji galėtų pajusti jį, trinantį odą, kaip anksčiau papūstą 
ant jos smėlį. 

Pirštų galais ji vedžiojo per jo antakių liniją, tiesią siaurą 
nosį, lūpų kontūrus. 

— Man patinki tu. 

— Ko nori, kad daryčiau? 

Vieną akimirką ji išsigando, kad vėl pravirks. Jaudulys 
gniaužė jai širdį ir gerklę, bet ji sugebėjo susivaldyti. 

- Įtikink mane, kad esu gyva, Daktare. 

Jis pradėjo nutraukdamas berankoveę palaidinukę ir 
pasilenkdamas prie jos krūtų. Bučiavo jas vieną po kitos, 
švelniai, žaisdamas, siurbčiodamas, kol jas paruošė, pas- 

kui pasitelkė liežuvį. Tai stebėdama ji neįtikėtinai įsiau- 
drino. Vis labiau nekantravo ir kaito. Pilvo apačioje juto 
spaudimą. 

Paskui jo lūpos apžiojo jos kietą spenelį. Švelnus karštis, 
trūkčiojantys jo burnos judesiai veikė erotiškai ir valdingai. 
Ji negalėjo ramiai nulaikyti savo kojų ir šlaunų. Kai jos kelis, 
pasiekęs jo tarpkojį, sustojo ir lengvai bakstelėjo į ten esantį 
sustandėjimą, iš skausmo ir malonumo jis aiktelėjo. 

Staiga jis pašoko nuo lovos. Skubiai nusirengė. Jo krūtinė 
buvo dailiai apžėlusi. Oda įtempta. Aiškūs, bet ne groteskiški 
raumenų kontūrai. Plokščias pilvas. Iš stiprių šlaunų šakumo 
agresyviai kyšojo penis. 

Priklaupus vienu keliu jam ant lovos, Tilė atsisėdo. Jos 
pirštų galiukai nuslydo jo šilkiniais plaukais iki pilvo, kur že- 
miau driekėsi vėduoklė tankesnių plaukų. Penis buvo šiltas, 
kietas, gyvas; su švelnaus audinio viršūne. Be menkiausio 
drovumo ženklo jis leido jai jį tyrinėti. 

Paskui apsivijo rankomis jo šlaunis ir prisiglaudė taip, kad 
jos galva prigludo prie jo krūtinės, o jo lytis atsidūrė tarp jos 
krūtų. Nepaprastas malonumas. 

Tačiau po akimirkos jis sudejavo: 

- Tile... 

Švelniai paguldė ją ant lovos. Pasilenkęs virš jos, numovė 
kelnaites. Akimirkai sustojo, su neslepiamu susidomėjimu ją 
apžiūrėjo. Paskui pasilenkė ir pabučiavo virš jos gaktos plau- 
kų linijos. Tai buvo ilgas, seksualus, drėgnas bučinys, kuris 
paskatino ją be jokio drovumo siekti patenkinti geismą. Išsi- 
tiesė ant jos. Jos šlaunys savaime prasiskyrė. Pakišęs rankas 
po jos nugara, ją prisispaudė. 

O paskui į ją įėjo. 


Jų nuogi kūnai gulėjo susipynę, nereikėjo nė paklodės 
jiems pridengti. Kondicionierius į mažą kambarėlį pūtė šaltą 
orą, bet jų kūnai spinduliavo karštį. 

Tilė tikrai jautėsi karščiuojanti. Tysojo ant jo, padėjusi gal- 
vą jam ant krūtinės, vieną ranką permetusi jam per liemenį, 
keliu patogiai įsitaisiusi jo šakume. Jis kvėpavo lygiai, paten- 
kintas, nerūpestingai glostydamas jai plaukus. 

— Maniau, tau suskaudo. 

— Suskaudo? - burbtelėjo ji. 

— Tu riktelėjai. 

Taip. Kai jis į ją brovėsi. Dabar atsiminė. Ji pasuko galvą ir 
įsikniaubė į jo krūtinę. 

— Nes man buvo labai gera. 

Jis tvirčiau ją apglėbė. 

— Ir man. Kai tu tai darai... 

— Ką darau? 

— Tai. 

— Aš nieko nedarau. 

Jis atsimerkė ir nusišypsojo. 

— Aišku, darai. 

— Darau? 

— Aha. Ir tai velniškas malonumas. 

Rausdama ji prisiglaudė skruostu prie jo krūtinės. 

— Ką gi, ačiū. 

— Dėkoti turėčiau aš. 

— Aš pavargau. 

- Ir aš. 

— Bet miego nenoriu. 

- Ir aš ne. 

Kelias akimirkas jie leido nugrimzdę į malonius prisimini- 
mus. Galiausiai Tilė susidėjo rankas jam ant krūtinkaulio ir 
parėmė jomis smakrą. 

— Daktare? 

- Mmm. 

— Miegi? Galiu kai ko tavęs paklausti? 

— Klausk. 


— Ką mes darome? 

Jis pramerkė vieną akį. 

— Ar norėtum mokslinės terminologijos, mandagios frazeo- 
logijos ar pakaks dvidešimt pirmo amžiaus liaudiško stiliaus? 

Dėl jo šmaikštavimo ji susiraukė. 

— Turėjau omenyje... 

— Žinau, ką turėjai omenyje. - Atmerkęs antrą akį, jis pa- 
kėlė galvą nuo pagalvės, kad geriau ją matytų. - Tai, ką sakei, 
Tile, anksčiau. Mes įtikinėjame vienas kitą, jog esame gyvi. 
Nieko keisto, kad žmonės po gyvybei gresiančių išgyvenimų 
nori sekso. Arba po bet kokio priminimo, kad esame mirtin- 
gi, pavyzdžiui, laidotuvių. Seksas yra esmingiausias patvirti- 
nimas, kad esi gyvas. 

— Tikrai? Na, tai, po galais, fantastiškiausias išgyvenimo 
instinkto patvirtinimas, kokį kada patyriau. - Jis sukikeno. 
O Tilė nutilo įsigilinusi į save. Ji švelniai nupūtė jo krūtinės 
plaukus, liečiančius jos lūpas. - Ir tai buvo viskas? 

Pakišęs pirštą jai po smakru, pakėlė, kad ji vėl žiūrėtų į jį. 

— Tarp mūsų, Tile, viskas būtų sudėtinga. 

— Ar tu tebemyli Šerę? 

— Myliu su ja susijusius gerus prisiminimus. Nekenčiu 
skausmingų. Bet jei nori pasakyti, kad manęs nepaleidžia jos 
vėlė, tai leisk man užtikrinti, kad taip nėra. Mano santykiai su 
ja - geri, blogi ar jokie - nesukliudytų turėti santykių su kita. 

— Ar vestum vėl? 

— Norėčiau. Jei mylėčiau moterį, norėčiau bendro gyveni- 
mo, o man tai reiškia santuoką. - Po minutėlės paklausė: - 
O kokie tavo prisiminimai apie Džoną Melouną? 

— Panašūs į tavuosius - karčiai saldūs. Mes turėjome be- 
veik pasakišką meilės romaną. Gal per greitai susituokėme 
degdami aistra ir gerai vienas kito nepažindami. Jei jis nebū- 
tų žuvęs, kas žino? Galbūt karjeros keliai galų gale mus būtų 
nuvedę skirtingomis ar priešingomis kryptimis. 

— O dabarjis lieka tavo atmintyje kaip daug iškentėjęs Ža- 
vusis princas. 

— Ne, Daktare. Mano atmintis taip pat nėra įsitvėrusi ne- 
priekaištingos vėlės. 

— O tas Džo? 

— Tas Džo yra vedęs. 

— Ojei nebūtų vedęs? 

Minutėlę pagalvojusi apie Džozefą Markusą, ji papurtė galvą. 

— Tikriausiai kurį laiką draugautume, bet viskas baigtųsi 
šnipštu. Jis buvo prasiblaškymui, ne įsimylėjimui. Tikrai nie- 
ko rimto. Beveik negaliu jo prisiminti. 

Ji pasikėlė ir pirštais perbraukė per jo plaukuotą krūtinę. 

- Kita vertus, tave aš prisiminsiu. Atrodai lygiai toks, kokį 
įsivaizdavau. 

- Įsivaizdavai mane nuogą? 

— Prisipažįstu. 

— Kada? 

— Manau, vos tau įėjus į parduotuvę. Mintyse sau pasakiau: 
„Oho! Gardus kąsnelis.“ 

— Aš gardus kąsnelis? 

— Labai gardus. 

— Ką jūs, ačiū, ponia, - pasakė jis tyčia nutęsdamas žo- 
džius. Nukreipęs žvilgsnį į jos krūtis, pridūrė: - Jūs pati ža- 
dinate apetitą. 

— Ak, lažinuosi, kad taip sakai visoms merginoms, kurios 
sėdi tave apžergusios. 

Su šypsena jis paėmė jos plaukų sruogą ir pasukiojo ją tarp 
pirštų. Pamažu šypsena dingo, o kai prabilo, tonas buvo rim- 
tesnis. 

—- Mums daug ką teko patirti drauge, Tile. Gimimą. Mirties 
grėsmę. Įtemptas valandas nežinios, kuo viskas baigsis. To- 
kios traumos žmones veikia. Juos jungia. 

Jo žodžiai atkartojo mintis, kurios sukosi jos galvoje anks- 
čiau. Tačiau tai, kad jų abipusę simpatiją jis priskyrė patirtam 
sukrėtimui, kad kūno geismą menkino tokiu pragmatišku, 
mokslišku aiškinimu, nebuvo malonu. 

O jei jie vakar vakare būtų susitikę kokteilių vakarėlyje? 
Tada nebūtų buvę jokio užsidegimo, jokios aistros ir jie da- 
bar negulėtų vienoje lovoje. Iš esmės jis taip tvirtina. Jeigu 
jam tai reiškia tik psichologinio reiškinio iliustraciją ir nie- 
ko daugiau, laukti, kol neišvengiamai teks atsisveikinti, nėra 
prasmės. 

„Sveikinu, Daktare. Tu esi mano pirmasis - ir turbūt pa- 
skutinis - vienos nakties romanas. Vieno ryto romanas.“ 

Ji sukruto keltis, bet jis, tuo pasinaudojęs, prisitraukė ją 
ant savęs taip, kad jų pilvai susiglaudė, o jos kojos atsidūrė 
tarp jo kojų. 

— Nors mums grėsė pavojus - parduotuvėje jis grėsė vi- 
siems, - aš nuolat neįtikėtinai aiškiai visa tai įsivaizdavau. 

Jai užteko jėgų atsiliepti: 

— Visa tai? 

Jo ranka nuslydo jos nugara žemyn - per sėdmenis, šlau- 
nis, kiek siekė. 

— Įsivaizdavau tave. 

Jis pasikėlė ją pabučiuoti. Iš pradžių bučinys buvo lėtas ir 
apgalvotas: liežuviu neskubiai glostė jos burną, o rankomis 
braukė per nugarą aukštyn žemyn nuo pečių iki šlaunų. 

Jai norėjosi murkti. Ir iš tikrųjų sumurkė. Kai jis išgirdo, 
bučinys suaktyvėjo. Jo rankos apglėbė jos sėdmenis ir tvirtai 
prispaudė prie savo lyties. Provokuodama ji ant jos pasiūba- 
vo. Jis sušvokštė keiksmažodį, kuris nuskambėjo erotiškai. 
Rankos nuslydo jos šlaunimis ir jas praskėtė. 

Tada vėl atsidūrė joje - sunki, trokštama priespauda. Ten- 
kinanti daugiau nei kūną. Tenkinanti jos labai seniai igno- 
ruojamą poreikį. Teikianti daugiau negu begalinį malonumą. 
Tenkinanti tikslo ir pilnatvės jausmą, kurio negali duoti net 
puikiausias jos darbas. 

Jie judėjo tobulu ritmu. Ji negalėjo įsiskverbti į jį taip gi- 
liai, kaip norėjo, ir jis tikriausiai jautė tą patį. Nes įėjęs sa- 
vininkiškai laikė prispaudęs, palikdamas gilius pėdsakus ant 

jos kūno. Ji įsikniaubė į jo peties duobutę ir grybštelėjo ją 
dantimis. 

Kelias į orgazmą buvo ilgas, lėtas, malonus. Toks pat ilgas, 
lėtas, malonus atgal. 

Tilė jautėsi tokia atsipalaidavusi, prisisotinusi, kad tarsi iš- 
tirpo ir tapo Daktaro dalimi. Negalėjo atskirti savo odos nuo 
jo. Nenorėjo. Net nekrustelėjo, kai jis užtraukė ant jų paklo- 
dę ir antklodę. Užmigo vis dar apimta švelnumo, priglaudusi 
ausį prie jo širdies. 


— Tile? 

— Mmm? 

— Tavo žadintuvas. 

Ji piktai sumurmėjo ir giliau sukišo rankas į jo šiltas pa- 
žastis. 

— Tau reikia keltis. Tavęs paimti atskrenda sraigtasparnis, 
atsimeni? 

Ji atsiminė. Bet nenorėjo atsiminti. Norėjo likti ten, kur 
yra, mažiausiai dešimtį metų. Tiek reikėtų laiko atsimiegoti 
už nemiegotą praeitą naktį. Tiek užtektų Daktaro glamonių. 

— Nagi, opa. - Jis meiliai pliaukštelėjo jai per sėdynę. - Su- 
sitvarkyk, kol čia neatėjo šerifas Montezas. 

Dūsaudama ji nuo jo nusirito. Plačiai nusižiovavusi pa- 
klausė: 

— Iš kur žinai, ką mes susitarėme? 

— Jis man sakė. Iš jo sužinojau, kur tave rasti. - Ji nuste- 
busi dėbtelėjo, o Daktaras paaiškino: - Taip, jis žinojo, kad 
noriu sužinoti. Ar tai norėjai išgirsti? 

— Taip. 

- Mes sujuo draugai. Kartais lošiame pokerį. Jis žino mano 
istoriją, kodėl persikėliau čia, bet moka laikyti paslaptis. 

— Net nuo FTB. 

— Jų atsiklausė, ar galiu duoti parodymus jam, ir Kelovėjus 
sutiko. Pats turėjo darbo iki kaklo. - Jis permetė kojas per 

lovos kraštą. - Ar tu nieko prieš, jei pasinaudosiu vonia pir- 
mas? Aš greitai. 

— Jauskis kaip namie. 

Lenkdamasis paimti trumpikių jis pamatė ją tingiai besirą- 
žančią - atmetusią virš galvos rankas, išrietusią nugarą. Atsi- 
sėdęs ant lovos krašto, negalėjo atitraukti akių nuo jos krūtų. 
Glostė iškilumus. 

— Gal aš nenoriu, kad sėstum į tą sraigtasparnį. 

— Paprašyk, gal nesėsiu. 

— Sėsi. 

— Reikia, - pasakė ji ramiai. 

Atsidusęs jis atitraukė rankas. 

— Aha. - Atsikėlė ir nuėjo į vonią. 

— Galbūt, - sušnibždėjo sau Tilė, - man pavyks tave įtikin- 
ti keliauti su manim. 

Ji išėmė iš lagamino liemenėlę ir kelnaites, apsivilko ir jau 
rengėsi mautis ilgas kelnes, kai pajuto, kad Daktaras į ją žiūri. 

Pasisuko, pasiruošusi su šypsena koketiškai pareikšti, 
kad žiūrėti vogčiomis labai negražu. Tačiau jo veido išraiš- 
ka to daryti neskatino. Tiesą sakant, jis tiesiog kunkuliavo 
įniršiu. 

Suglumusi jau žiojosi klausti, kas atsitiko, kai jis ištiesė 
ranką. Ant delno gulėjo diktofonas. Iš kišenės tų kelnių, ku- 
rias buvo sumetusi su kitais nešvariais drabužiais ant komo- 
dos. Jis jas nukėlė, rado aparatą. 

Jos veido išraiška akivaizdžiai išdavė kaltę, nes jis įpykęs 
nykščiu nuspaudė mygtuką leisti ir tylą perskrodė jo balsas. 
„Pavyzdžiui, neišlaikiusi žalingo paviešinimo naštos, žlugo 
ligoninė. Dėl neteisingai paviešintų dalykų, kuriuos sukūrė 
tokie žmonės kaip tu. 

Sustabdęs juostelę, numetė diktofoną ant lovos. 

— Imk. - Su panieka žiūrėdamas į sujauktas paklodes pri- 
dūrė: - Užsitarnavai. 

— Daktare, paklausyk. Aš... 

— Tu savo pasiekei. Turi gerą istoriją. - Pastūmęs ją į šalį, 
pakėlė džinsus ir piktai įsimovė į juos. 

— Ar baigsi tą teisėtą pasipiktinimą ir išklausysi? 

Jis mostelėjo ranka į kaltę tvirtinantį diktofoną. 

— Prisiklausiau. Ar viską išknisai? Visas pikantiškas mano 
asmeninio gyvenimo smulkmenas? Stebiuosi, kad taip ilgai 
užgaišai. Kaip čia nelėkei tuoj į Dalasą montuoti apie mane 
surinktos medžiagos? 

Jis užsisegė kelnių praskiepą ir stvėrė nuo grindų marš- 
kinius. 

— Ak, štai kas. Pirmiausia norėjai pasidulkinti. Po to, kai 
paaiškėjo, kad Džo - ar koks ten jo vardas - tave mausto, 
tavo savimeilei reikėjo atsigauti. 

Įžeidimas baisiai įskaudino, ir ji tėškė atgal: 

— Kas į kieno kambarį atėjo? Aš tavęs neieškojau. Tu čia 
atėjai, atsimeni? 

Jis keikėsi nerasdamas vienos puskojinės. Įsispyrė į batą 
be jos. 

- Ir ne mano kaltė, kad tu gera medžiaga reportažui, - šaukė ji. 

— Aš nenoriu būti medžiaga reportažui. Niekada nenorėjau. 

— Ką padarysi, Daktare. Jau esi. Tiesiog esi. Buvai liūdnai 
pagarsėjęs, o dabar tapai didvyriu. Vakar naktį gelbėjai gyvy- 
bes. Ar manai, kad niekas to nepastebės? Šitie jaunuoliai ir 
jų tėveliai kalbės apie Daktarą. Ir apie kitus įkaitus. Kiekvie- 
nas geras reporteris stengsis gauti daugiau informacijos. Net 
tavo draugas Montezas negalės tavęs apsaugoti nuo viešu- 
mo. Būtum išgarsėjęs vis tiek. Tačiau kadangi Daktaras yra 
atsiskyrėlis daktaras Brendlis Stenvikas, tu tapsi garsenybe. 
Sensacija. 

— Bet tu visus pralenkei, ar ne? - Jis vėl mostelėjo į dikto- 
foną. - Ar po lova nepakištas antras magnetofonas? Gal tikė- 
jaisi įrašyti intymų, seksualiai kutenantį pokalbį? 

— Eik po velnių. 

- Iš tavęs galima tikėtis visko. 

— Aš dirbau savo darbą. 

— O aš maniau, kad kalbu asmeniškai. Bet tu tuo pasinau- 
dosi, tiesa? Tai, ką aš įsivaizdavau sakąs tik tau? 

— Tu velniškai teisus, pasinaudosiu! 

Iš įtūžio jo žandikaulis trūkčiojo. Keletą sekundžių svaidė 
į ją žaibus, paskui nužygiavo prie durų. Tilė šoko prie jo ir, 
pagriebusi už rankos, jį apsuko. 

— Tai galėjo būti geriausia, kas tau yra gyvenime nutikę. 

Jis ištraukė ranką. 

— Nesuprantu. 

— Tai galėjo tave priversti pažvelgti tiesai į akis, kad pabėg- 
ti buvo klaida. Vakar... praėjusią naktį, - ji miksėjo skubėda- 
ma išsakyti, kol jis neišėjo, - tu sakei Roniui, kad jis negali 
pabėgti nuo savo problemų. Kad bėgimas nuo jų nieko neiš- 
sprendžia. Bet argi tu nepasielgei lygiai taip? Persikėlei čia ir 
įkišai galvą į Vakarų Teksaso smėlį, atsisakydamas pripažinti 
tiesą. Kad esi talentingas gydytojas. Kad galėtum pagelbė- 
ti. Kad pagelbėjai. Pacientams ir jų šeimoms, susidūrusiems 
su mirties nuosprendžiu, tu atidėdavai jo vykdymą. Dievas 
žino, ką galėtum nuveikti ateityje. Tačiau dėl savo išdidumo, 
pykčio ir nusivylimo bendradarbiais tu šito atsisakei. Kartu 
su vandeniu iš vonelės išpylei ir kūdikį. Jei ši istorija iškels 
tave į visuomenės dėmesio centrą, jei yra šansas, kad tai pa- 
skatins tave grįžti prie savo darbo, tada kurių velnių turiu dėl 
to atsiprašinėti? 

Jis atsuko jai nugarą ir atidarė duris. 

— Daktare? - sušuko ji. 

Bet jis tik pasakė: 

— Taves atvažiavo. 

Ties kabina žinių skyriuje atrodė kaip po karo. Taip buvo 
visada, bet dabar labiau negu įprastai. Kolegos ir žiūrovai 
ją apipylė šimtais žinučių, atvirukų ir laiškų, siuntė kompli- 
mentus už puikų Deivisono-Dendžio istorijos išaiškinimą, 
gyrė ją toje istorijoje už didvyriškumą. Daug laiškų gulėjo dar 
neatplėšti, sudėti netvarkingomis krūvelėmis. 

Pastatyti visoms gėlių puokštėms, kurios jai buvo atsiųs- 
tos per pastarąją savaitę, neužteko vietos, todėl ji išdalino jas 
po viso pastato kabinetus ir posėdžių sales. 

Vernas su Gledise paštu užsakė varškės tortą, kurio būtų 
pakakę pamaitinti penkiems tūkstančiams žmonių. Žinių 
skyriaus darbuotojai prisikimšo pilvus ir dar jo liko daugiau 
nei pusė. 

Kaip ir tikėtasi, ji atsidūrė dėmesio centre, ir ne tik vietiniu 
mastu. Pasaulinio garso agentūrų, tokių kaip CNN ir Bloom- 
berg, reporteriai ėmė iš jos interviu. Įtikinamos žmogiškos 
aplinkybės, meilės istorija, kūdikio gimimas kritiškomis są- 
lygomis ir dramatiška atomazga reportaže sužadino televizi- 
jos žiūrovų susidomėjimą visame pasaulyje. 

Vietinė automobilių įmonė prašė ją filmuotis komercinė- 
je reklamoje; šio pasiūlymo ji atsisakė. Nacionaliniai moterų 
žurnalai siūlė rašyti apybraižas apie viską: nuo savo sėkmės 
paslapčių iki savo buto apstatymo. Ji tapo nepaskelbta Savai- 
tės moterimi. 


O niekada gyvenime nesijautė didesnė vargšė. 

Veltui stengėsi sutvarkyti savo stalą, kai prie jos priėjo Galis. 

— Ei, vaikuti. 

— Varškės torto likučius nunešiau į kavinę ir palikau ten 
vaišintis visiems norintiems. 

— Man teko paskutinis gabalėlis. 

— Tavo arterijos man niekada neatleis. 

— Ar jau sakiau, kad nuveikei didelį darbą? 

— Visada malonu tai girdėti. 

— Puikus darbas. 

— Ačiū. Bet jis mane išsunkė. Esu pavargusi. 

— Taip ir atrodai. Iš tikro atrodai kaip ištėkštas šūdas. - Ji 
metė jam per petį nedraugišką žvilgsnį. - Ką matau, tą sakau. 

— Ar taves mama niekada nemokė, kad kai ko geriau nesa- 
kyti? 

— Kas tau, vaike? 

— Sakiau, Gali, aš... 

— Tu ne tik pavargusi. Pažįstu, kai būni pavargusi, o čia ne 
nuovargis. Turėtum spindėti kaip Kalėdų eglutė. Tu kaip ne- 
sava: kur dingo tavo hiperaktyvumas, begalinė energija? Ar 
dėl to kalta Linda Harper? Ar nukabinai nosį, kad ji tave ap- 
lenkė pavogtomis iš tavęs naujienomis? 

— Ne. - Ji tvarkingai atplėšė dar vieną voką ir perskaitė svei- 
kinimo laiškelį: „Man jūsų reportažai per televiziją labai patin- 
ka. Jūs esate mano sąraše (sic) sektinas pavyzdys. Kai užaugsiu, 
noriu būti tokia kaip jūs. Man taip pat patinka jūsų plaukai.“ 

Galis pareiškė: 

— Negaliu patikėti, kad toje garsioje aklavietėje neatpaži- 
nai, kad Daktaras - tai Bredlis Stenvikas. 

— Hmm. 

Nepaisydamas jos apsimesto abejingumo, Galis drąsiai 
varė savo: 

— Pasakysiu kitaip. Netikiu, kad neatpažinai daktaro Bre- 
dlio Stenviko. 

Neabejotinai pasikeitęs Galio balso tonas nebeleido nerea- 
guoti. Ji padėjo laiškelį nuo penktaklasės, pasirašiusios Kim- 
berli vardu, ir lėtai apsisuko su kėde į Galį. 

Jis ilgai į ją žiūrėjo. Ji nenuleido akių. Abu tylėjo. 

Pagaliau jis perbraukė ranka per veidą, sudribusi oda išsi- 
tempė kaip guminė Helovino kaukė. 

— Manau, turėjai priežasčių nuslėpti jo tapatybę. 

— Jis manęs prašė. 

— Štai kaip. - Jis pliaukštelėjo sau per kaktą. - Kaip aš ne- 
supratau? Reportažo objektas sako „aš nenoriu, kad mane 
rodytų per televiziją“, todėl tu, savaime aišku, svarbią pasa- 
kojimo dalį praleidi. 

— Tavo žinių transliacijai tai nieko nekainavo, Gali. - Su- 
pykusi ji atsistojo ir ėmė mesti į rankinę asmeninius daiktus, 
ruošėsi išeiti. - Linda ją gavo. Tai kuo tu nepatenkintas? 

— Aš nepatenkintas? Ar tu girdėjai mane reiškiant nepasi- 
tenkinimą? 

— Nuskambėjo kaip nepasitenkinimas. 

— Man tiesiog įdomu, kodėl mano žymiausia reporterė 
buvo tokia liurbė. 

— Aš ne... 

— Liurbė! Geriausia reporterė. Noriu žinoti kodėl. 

Ji staiga į jį atsisuko. 

— Todėl, kad tai pasidarė... - liovėsi šaukusi, susivaldė, gi- 
liai atsikvėpė ir baigė daug ramesniu tonu, - sudėtinga. 

— Sudėtinga. 

- Sudėtinga. - Ji nukabino nuo kabliuko už jo nugaros ant 
sienos kabantį kostiumo švarką ir apsivilko vengdama jo aš- 
traus žvilgsnio. - Panašiai kaip slaptas informatorius Voter- 
geito byloje Gili Gerklė. 

— Nieko panašaus į Gilią Gerklę, jis buvo tik informacijos 
šaltinis. Bredlis Stenvikas buvo svarbiausias veikėjas. Teismi- 
nio ginčo objektas. Žaidimas vyko pagal taisykles. 

- Šį skirtumą kada nors turėtume aptarti. Kitą kartą. Kai 
nevažiuosiu atostogauti. 

— Tai vis dėlto važiuoji? - Jis žengė jai iš paskos, kai ji išėjo iš 
savo kabinos ir per žinių skyrių pasuko į užpakalinę pastato dalį. 

— Man reikia išvažiuoti labiau negu bet kada. Tu leidai man 
paimti laisvadienių. 

- Žinau, - suniurzgė jis, - bet turėjau kitų minčių. Žinai, 
ką sumąsčiau? Manau, turėtum parengti bandomąjį Devyne- 
to šou. Tas vėžio daktaras kaubojus būtų stulbinantis pirma- 
sis svečias. Tegu jis kalba apie bylą dėl savo žmonos mirties. 
Koks jo požiūris į eutanaziją? Ar jis taikė jai eutanaziją? 

— Turėjo tam priežasčių, bet netaikė. 

— Matai? Jau turime provokuojantį dialogą. Galėtum tęsti 
apie jo vaidmenį ir atsidūrus aklavietėje. Būtų puiku! Galėtu- 
me parodyti šį bandomąjį šou savo valdžiai. Galbūt transliuo- 
ti vieną vakarą kaip specialų reportažą po žinių. Tai būtų tavo 
bilietas į Devyneto vedėjos kėdę. 

— Neskubėk, Gali, - ji pastūmė sunkias duris, vedančias į 
darbuotojų automobilių stovėjimo aikštelę. Šaligatvis buvo 
įkaitęs it keptuvė. 

— Kaip čia išeina? - Jis išsekė į lauką. - Tai yra, ko tu no- 
rėjai, Tile. Dėl ko stengeisi. Verčiau griebk tą laidą, kol kiti 
nenučiupo. Jie gali atiduoti šou Lindai, ypač išknisę, kad tu 
žinojai apie Stenviką visą laiką. Atidėk šią kelionę, kol nebus 
susitarta. 

— O paskui negalėsiu išvažiuoti, nes prasidės visokie gamy- 
biniai pasitarimai. - Ji papurtė galvą. - Ne, Gali, važiuoju. 

— Nesuprantu tavęs. Ar čia priešmenstruacinis sindromas, 
ar dar kas? 

Nereaguodama į įžeidimą ji nusišypsojo. 

— Pavargau šokti, Gali. Nusibodo nuolat nertis iš kailio dėl 
tarnybinio statuso, nusibodo jo sukelta paranoja. Valdyba 
žino, ką aš sugebu. Žino apie mano populiarumą tarp žiūro- 
vų, o dabarjis didesnis negu visada. Jie turi informacijos apie 
mano ilgametį darbą, mano reitingus, apdovanojimus, kurie 
primintų, kad tam darbui geriausiai tinku aš. 

Atidarė automobilio duris ir įmetė į vidų rankinę. 

— Kol manęs nebus, man atstovaus įgaliotinis. Devintas ka- 
nalas tiesiogiai yra viena iš mano sutarties sąlygų. Negaunu 
šou, nebeatnaujinu sutarties. Per šią savaitę gavau mažiau- 
siai šimtą pasiūlymų dirbti kitur, ir tai leidžia man palikti 
tokį įgaliojimą. 

Pasilenkusi pabučiavo jį į skruostą - iš nustebimo jam at- 
vėpo žandikaulis. 

— Aš tave myliu, Gali. Myliu savo darbą. Bet tai yra darbas; 
jis nebėra mano gyvenimas. 

Išvažiuodama iš miesto ji sustojo tik kartą - už prekybos 
centro prie šiukšlių konteinerio. Įmetė į jį du daiktus: dikto- 
foną su garso kasete ir dviejų valandų juostą su įrašu iš Gle- 
disės ir Verno nešiojamosios vaizdo kameros. 


Tilė keikė beviltiškai susipainiojusią meškerę. 

- Po perkūnais! 

— Nekimba? 

Manydama esanti viena, ji pašoko ir tuo pačiu metu greitai 
atsisuko. Pamačius jį, jai pakirto kojas. Jis stovėjo nerūpes- 
tingai atsirėmęs į medžio kamieną: aukštas, lieknas, kaubo- 
jišku apdaru puikiai derantis prie raižyto gamtovaizdžio. 

— Nežinojau, kad moki meškerioti, - tarė jis. 

Ar jis sukorė tokį kelią pakalbėti apie meškeriojimą? 
Puiku. 

— Kaip matai, nemoku. - Ji ištraukė susivijusį valą ir susi- 
raukė. - Bet čia dera žuvauti, nes už vieno namelio teka skai- 
drus upelis... Daktare, ką tu čia veiki? 

— Geros naujienos apie Ronį, ką? 

Ronis Deivisonas pažengė nuo kritinės iki geros būklės. 
Jei sveiks taip sparčiai ir toliau, po kelių dienų bus paleistas 
namo. 

— Labai geros. Ir apie Sabrą geros. Ji jau grįžo į Fort Ver- 
tą. Vakar vakare kalbėjausi su ja telefonu. Augins Kateriną 

su savo motina. Ronis lankys jas, kiek norės, bet jie nutarė 
vestuves porai metų atidėti. Kad ir kaip baigsis jo teisinė pai- 
niava, nusprendė palaukti, pažiūrėti, ar jų santykiai atlaikys 
laiko išbandymą. 

— Protingi vaikai. Jei viskas bus gerai, susituoks. 

— Jie taip tikisi. 

— Na, Dendis gali džiaugtis, kad nebus nuteistas už žmog- 
žudystę. 

— Taip, bet daugybė liudininkų matė, kad jis kėsinosi nužu- 
dyti. Tikiuosi, jie ant jo vers kalnus. 

— Aš jiems pritariu. Vos nepražudė kelių žmonių. 

Tada pokalbis išseko. Tylą užpildė paukščių čiulbėjimas ir 
nesiliaujantis, draugiškas upelio čiurlenimas. Kai Tilės širdis 
nebeatlaikė spaudimo, ji vėl paklausė: 

— Ką tu čia veiki? 

— Vernas su Gledise man atsiuntė varškės tortą. 

— Ir man. 

- Didžiulį. 

— Milžinišką. 

Pasijuto kvailai laikydama rankose meškerės kotą, todėl 
paguldė jį prie kojų, bet tučtuojau pasigailėjo. Dabar nežino- 
jo, ką daryti su rankomis: jos staiga tapo didelės, krito į akis. 
Sukišo pirštus į užpakalines džinsų kišenes, delnus paliko iš- 
orėje. 

— Graži vieta, tiesa? 

— Tikrai graži. 

— Kada atvažiavai? 

— Maždaug prieš valandą. 

— Aa. 

Paskui vėl ištrūko: 

— Daktare, ką čia veiki? 

— Atvykau tau padėkoti. 

Ji nuleido galvą ir žiūrėjo į kojas. Sportbačiai buvo įklimpę 
į upelio vagos purvą. 

— Ne. Noriu pasakyti, nedėkok. Negalėjau įrašo panaudoti. 
Turėjau ir vaizdo įrašą. Iš Gledisės vaizdo kameros. Juostos 
kokybė nebuvo labai gera, bet tokios juostos neturėjo joks 
reporteris pasaulyje. 

Giliai įkvėpusi oro, ji pažvelgė į jį, paskui nuleido akis. 

— Tačiau tu juostoje mateisi. Buvo galima atpažinti. Neno- 
rėjau tavim pasinaudoti po to... po to, kas atsitiko motelyje. 
Vis dėlto tai buvo asmeniška. Negalėjau išduoti tavęs, kartu 
neišdavusi dalies savęs. Taigi juostas išmečiau. Niekas jų ne- 
matė, niekas apie jas negirdėjo. 

— Hmm. Na, dėkoju tau ne už tai. 

Ji staigiai pakėlė galvą. 

— Ką? 

— Mačiau tavo reportažus apie aklavietę, ir jie yra nuosta- 
būs. Aš rimtai. Pranoksta žurnalistines laidas. Tu nusipelnei 
visų gautų liaupsių ir apdovanojimų. Ir esu labai dėkingas, 
kad mūsų asmeniniai pokalbiai liko asmeniniais. Dėl iškilimo 
į viešumą buvai teisi. Tai turėjo atsitikti su tavo pagalba ar be 
jos. Dabar suprantu. 

Nors kartą gyvenime ji neturėjo ką pasakyti. 

— Aš atvykau tau padėkoti, kad privertei mane giliau pa- 
žvelgti į save. Į savo gyvenimą. Koks jis buvo tuščias. Po Šerės 
mirties ir to, kas buvo paskui, man reikėjo vienumos, laiko ir 
erdvės viską permąstyti, įvertinti iš naujo. Tai truko... tar- 
kim, šešis mėnesius. Likusį laiką leidau tiksliai taip, kaip tu 
sakei, - slėpiausi. Save baudžiau. Pasirinkau bailio kelią. 

Dabar užgulęs jai širdį sunkumas atsirado ne nuo įtampos, 
bet nuo jausmų pertekliaus. Gal meilės. Taip, meilės. Norėjo 
prie jo prieiti, apkabinti, bet ir išgirsti, ką jis pasakys. Be to, 
jam reikėjo išsikalbėti. 

— Aš grįžtu. Praėjusią savaitę buvau Dalase, kalbėjausi su 
kai kuriais gydytojais ir vėžio tyrėjais, naujais darbuotojais, 
kurie pritaria mano požiūriui atkakliai kovoti su biurokrati- 
ja, kurie pavargo nuo nesuskaičiuojamų komisijų ir juridinių 

svarstymų, raginau juos pritarti naujam gydymo metodui, 
kai pacientas kenčia ir visos kitos priemonės yra išnaudotos. 
Mes norėtume atimti mediciną iš teisininkų ir biurokratų 
rankų ir grąžinti ją gydytojams. Taigi telkiame grupę, kau- 
piančią bendrą išteklių fondą, kviečiame įvairius specialis- 
tus... - jis įdėmiai pažvelgė į ją. - Tu verki? 

— Saulė tiesiai į akis. 

— Aa. Tai va. Todėl atvykau tau pasakyti. 

Kiek įstengdama dalykiškiau ji mikliai nubraukė ašaras. 

— Nereikėjo važiuoti tiek kelio. Galėjai parašyti elektroninį 
laišką ar paskambinti. 

— Tai irgi būtų bailumas. Man reikėjo tai pasakyti asmeniš- 
kai, pakalbėti akis į akį. 

— Kaip sužinojai, kur mane rasti? 

— Nuėjau į televizijos stotį. Pakalbėjau su Galiu, jis prašė 
tau kai ką perduoti. - Nežymus galvos linktelėjimas reiškė, 
kad ji klausosi. - Štai ką: „Pasakyk jai, kad nesu bukaprotis. 
Išsiaiškinau, ką reiškia sudėtinga“ Ar tau tai suprantama? 

Ji nusijuokė: 

— Taip. 

— Galėtum paaiškinti? 

— Galbūt vėliau. Jei pasiliksi. 

- Jei priimsi į draugiją. 

— Manau, kaip nors pakęsiu. 

Jis atsakė šypsena į jos plačią šypseną, bet greitai surim- 
tėjo vėl. 

— Mes abu labai rimtai žiūrime į savo darbą, Tile. 

— Manau, tai ir yra žavesio dalis. 

— Bus nelengva. 

— Niekas, dėl ko verta stengtis, nėra lengva. 

— Nežinia, kuo tai baigsis. 

— Bet žinome, ko tikėtis. Be to, žinome, kad jei nebandysi- 
me, tai nieko ir nebus. 


— Aš mylėjau savo žmoną, Tile, o meilė gali skaudinti. 

— Dar skaudžiau žmogui būti nemylimam. Galbūt išmoksi- 
me mylėti vienas kito neskaudindami. 

— Dievulėli, kaip noriu tave paliesti. 

— Daktare, - sumurmėjo ji. Paskui nusijuokė. - Bredli? Bre- 
dai? Kaip man tave vadinti? 

— Tiesiog sakyk „ateik čia , ir to šiam kartui pakaks. 

Paskui jis įveikė juos skiriantį atstumą. 

Alibi 

Aukščiausios klasės detek- 
tyvas, parašytas puikiu, 
patraukliu stiliumi. Žmog- 
žudystė, įtampa, intrigos, 
korupcija... Rašytoja 
sukuria ir įtikinamą psi- 
chologinį portretą žmo- 
gaus, kuris turi pasirinkti: 
aistra ar sąžinė? 

Davydas 


Detektyvinių trilerių 
meistrė Sandra Brown 
pasirūpino, kad meilės, 
neapykantos ir pavydo 
pinklėse kvapą gniaužian- 
čios atomazgos skaitytojas 
karštligiškai ieškotų iki 
paskutinių šio romano 
puslapių... 


KITOS SANDROS BROWN KNYGOS 

Knyga, atskleidžianti ga- 
lingą, beveik mistinį ryšį 
tarp dvynių. Ryšį, kuris 
nenutrūksta po vienos iš 
dvynių mirties ir kuris 
įkvepia gyvą likusią seserį 
nueiti beveik neįmanomą 
kelia, kad surastų sesers 
žudikus ir atkeršytų jiems. 

opąslai 


Dėmesį prikaustančio 
trilerio centre - samdomo 
žudiko ir jį persekiojančio 
policininko kova bei mirtį 
sėjančios aistros istorija. 

Užgavėnės 
„Įtemptas, puikus, 
nenutrūkstantis 
pasakojimas, kupinas 
siužeto vingių ir posūkių, 
jaudinantis ir baisus 
kaip pelkės, ištvirkęs 
ir dekadentiškas kaip 
Prancūzų kvartalas 
Užgavėnių karnavalo 
įkarštyje. Puota, kurios 
neįmanoma praleisti.“ 
Book Page 

Mirtinos paslaptys 


„Brown talentas papasakoti 

istoriją be galo retas net tarp 

populiariausių rašytojų.“ 
Toronto Sun 


„Brown jėga - kurti 
erotizmu pagardintus 
siužetus, verčiančius skai- 
tytojus nepabaigiamai 
spėlioti.“ 

Library Journal 

Dar vienas visame pa- 
saulyje pamėgtos įtempto 
siužeto istorijų meistrės 
detektyvinis trileris, 
kuriame susipina šiurpių 
nusikaltimų tyrimas, ne- 
varžoma aistra ir auganti 
įtampa. 

Rošvarus Žaidimas 


Intriguojanti ir kupina 
netikėtų peripetijų de- 
tektyvinė istorija apie 
manijas ir jų padari- 
nius. Susikompromita- 
vusi futbolo žvaigždė 
prarado viską, nes žaidė 
ne pagal taisykles. Da- 
bar jo ateitį ir gyvybę 
lemia paskutinis ėjimas, 
o laikas baigiasi... 

Išskirtinis interviu 
Šalies prezidento žmonai 
pasidalijus įtarimais, kad 
jos kudikis galbut nužudy- 
tas, televizijos žurnalistė 
Berė Treivis ryžtasi išsi: 
aiškinti tiesą. Pagalbos ji 
kreipiasi į buvusį prezidento 
patarėją Grėjų Bondurantą. 
Jau per pirmą pasimatymą 
Ji sužino daug naudingos 
informacijos ir... pasiduoda 
jo kerams. Ar padedama 
Grėjaus ir bičiulio žurna- 
listo Berė išgelbės pirmąją 
šalies ponią ir paviešins 
prezidento paslaptis? 


ballasis 
Karštis 


Baltasis karštis 


Vienas populiariausių 
JAV rašytojos Sandros 
Brown trilerių, kuriame 
autorė puikiai derina 
įtampą ir stiprias 
emocijas. 


NU KU 


Po širdies persodinimo 
operacijos televizijos 
serialų žvaigždė Kei. 

rė Delani persikelia į 
Teksasą vesti kartą per 
savaitę transliuojamos 
laidos ir netrukus suži- 
no, jog kažkas persekio- 
ja ir žudo visus, kuriems 
buvo persodinta širdis 
tą pačią dieną kaip ir 
jai. Moteris kreipiasi 

į detektyvinių romanų 
rašytoją, kad šis padėtų 
rasti žudiką... 

Sveika, lamsa 


Dėmesį prikaustanti isto- 
rija apie moterį, bėgančią 
nuo praeities šmėklų, 
tačiau dėl neatsargiai su- 
teikto patarimo įsipainio- 
jančią į pavojingą istoriją 
ir įkliūvančią į dar krau- 
pesnį košmarą, keliantį 
grėsmę ir jos ateičiai. 

Dūmų uždanga 


„Dūmų uždanga“ - kone 
pats „ugningiausias“, itin 
įtempto siužeto Sandros 
Brown detektyvinis trile- 
ris. Tai pasakojimas apie 
įžulų sąmokslą ir apie 
tuos, kurie išdrįsta jį at- 
skleisti. 


Draugai pasirodo esantys 
priešai, didvyriai virsta 
nusikaltėliais ir tenka 
pripažinti, kad visiškai pa- 
sitikėti negalima niekuo... 


Rikošetas 


Detektyvas seržantas 
Dankanas Hačeris vidury 
nakties iškviečiamas į 
teisėjo Kato Leirdo namus 
tirti žmogžudystės. Iš pir- 
mo žvilgsnio viskas atrodo 
paprasta: Eliza, gražuolė 
teisėjo žmona, gindamasi 
nušovė įsilaužėlį. Tačiau 
Dankanui Elizos pasakoji- 
mas sukelia įtarimų... 


svetimas veidas 


Po lėktuvo katastrofos 
smarkiai sužalota Eiverė 
per klaidą palaikoma žu- 
vusia kandidato į Senatą 
žmona Kerole, Plastikos 
chirurgas sudarkytą mo- 
ters veidą pakeičia Kerolės 
veidu. Maža to, gulėdama 
ligoninėje Eiverė sužino, 
kad kažkas iš būsimo 
senatoriaus artimųjų 
planuoja jį nužudyti. Ban- 
dydama išgelbėti vyrui, 
kurį spėjo pamilti, gyvy- 
be, Eiverė turės gyventi 
kitos moters gyvenimą. 

Ir rizikuoti savuoju... 

Nauja įtampos kupina Sandros Brown knyga suveda daug žmonių 

prasideda gimdymas... Laimė, vienas iš įkaitų yra gydytojas, o kita - re- 
porterė Tilė Makoi... 


Jei norite leistis į romantišką nežinomybę, kupiną įtampos ir jau- 

Sandra Brown 
(Sandra Braun, g. 1948 m.) 

JAV rašytoja, detektyvinių trilerių autorė, parašė daugiau kaip 
60 knygų. Jos išverstos į daugiau kaip 30 kalbų. Lietuvių 
skaitytojams gerai žinomi jos romanai: „Alibi“, „Pavydas“, 
„Baltasis karštis“, „Šalčio faktorius“, „Sveika, tamsa“, 
„Susikeitimas“, „Spąstai“, „Svetimas veidas“, „Mirtinos 
paslaptys“, „Nešvarus žaidimas“, „Rikošetas“, „Šarada“, 
„Išskirtinis interviu“, „Dūmų uždanga“. Daugelis S. Brown 
romanų yra skaitomiausių knygų sąrašuose, ir visi jos 
detektyvai, pasak USA Today, verčia skaitytoją karštligiškai 
versti puslapį po puslapio iki pat pabaigos. 


Ambicinga televizijos reporterė Tilė Makoi vyksta į 
Naująją Meksiką ilgai lauktų atostogų ir per radiją 
išgirsta apie multimilijonieriaus Raselo Dendžio 
septyniolikmetės dukters Saros pagrobimą. 


Paskambinusi redaktoriui sužino, kad Sara laukiasi, kad 
jos vaikinas Ronis ir kad juodu greičiausiai 

ją „pagrobė 
traukia į mažą miestelį Naujojoje Meksikoje. 

Pajutusi galimą sensaciją, Tilė atideda atostogų 
planus ir leidžiasi ieškoti pabėgėlių. Tačiau, 
degalinėje sustojusi įsipilti degalų, netikėtai patenka 

į apiplėšimą, vėliau virstantį įkaitų drama. Paaiškėja, 
kad užpuolikai - pabėgėlių porelė, kuri Saros tėvo 
bijo labiau nei įkaitus vaduoti atvykusios policijos, ir 
pasiryžę verčiau mirti, negu būti išskirti. 

Tilė supranta, kad jos rankose - ne tik įdomiausia per 
visą jos karjerą istorija, bet ir visų šios įkaitų dramos 
dalyvių, taip pat ir jos pačios, gyvybė, Moteris ryžtasi 
padaryti viską, kad neįvyktų tragedija... 

